
XXin. FEJEZET. 

A SZENVEDÉSEK LEÁNYA. 

Mikor Andrássy Miklós ezt a szót kiejté a száján, Zsó- 
fia csak szótlanul bámult rá egy ideig, mint a ki delelő 
napfényről föld alatti sötét pinczeboltba lép be. Eá nézve 
ez egy olyan sötétséggel teljes világ volt, a miben nem 
tudott semmit megkülömböztetni. Más asszonyok, a kik- 
nek a szeme megszokta már azt, nagyon is jól tudnak látni 
a gyanakodás homályában; de ő előtte mind ez névte- 
len e^^zme volt. Egy férj, a ki a feleségén kivül más nőt 
szeret ! A sphinx, a griff, az egyszarvú hamarább képzel- 
hetők eleven alakban. 

Miklósnak nem volt ez iránt semmi érzéke, soha semmi 
gyöngédebb indulat nem szállta meg a lelkét. A zárdában 
ascetának nevelték, onnan egyenesen a csatatérre került : 
a kegyetlenség iskolájába. Mit tudott ő arról, hogy egy 
csupa érzelmekből összealkotott női szívvilágot egy szó, 
egy lehellet képes romba dönteni? De mit is törődött 
vele ? Ezek az érzékeny szivek csak akadályára vannak 
az erős emberek szándékainak. Ha tudta volna, hogy mit 
tesz, akkor is megtette volna. De hát épen nem tudta. 
Hozzá volt szokva, hogy az urak, mágnások, generálisok 
nem is nagyon titkolózók a szerelmi csapongások dolgá- 
ban. Tivomyáikon szabad szájjal példálóznak egymás la- 
torságára, s azt az asszonyok is hallhatják és mosolyog- 
nak rajta. Még tetszik nekik, ha a férjeikről azt a hirt 
hallják, hogy az asszonyok bolondulnak utánuk. Nem szé- 
gyen az, hanem virtus. A kit vádolnak vele, egyet feszít a 

Jólud : A lőcaei íehér asszony. II. 1 

mellén, mintha érdemrendet kapott volna. Aztán mi is 
van abban ? A katonák nem tették le a votum castitatist, 
mint a monachusok. 

Még több oka is volt kegyetlennek lenni. 

Gyűlölte azt az asszonyt, a ki felől tudta, hogy ő ra- 
gadta magával hódító ölelésével Andrássy Istvánt arról a 
magaslatról alá, a hová hőstettei emelték. Hőstettein ki- 
vül mind a négy testvérének a vitézsége, a nemzet ragasz- 
kodása. S ez az asszony czélt ért. Elrabolt egy hőst, hogy 
egy főkötő bábot csináljon belőle magának. Át akarta ol- 
tani azt a gyűlöletet Zsófiának a szivébe, hogy váljon ölő 
méreggé a szivében a hitvesi szeretet az áruló és annak a 
kedvese iránt. 

— Igen ! szólt rideg, kemény hangon ; ez az ember, ez 
a mosolygó kép itten, a hogy elárulta a hazáját, fejedel- 
mét, úgy árulta el a hitvesét, a családi tűzhelyét is. Te itt 
tűrsz, szenvedsz, imádkozol, ö pedig a lőcsei Circe karjai 
közt kaczagja a te szenvedéseidet és a hazáét. 

Zsófia, mint az álomból felriasztott, ijedten és harag- 
gal takarta palástjába nagyobbik fiának a fejét, hogy ne 
hallja, a mit apjáról beszél a nagybátyja. A kisebbiket nem 
kellett oltalmazni ; annak a lelke még nem vett be e sza- 
vakból semmit. Az csak bámult az érthetetlen szavakon. 

— Sohse takargasd a kis öcsém füleit ! monda Miklós. 
Többet tud az már eddig is az elégnél. Hisz minden cse- 
léd, inas, pesztonka, lovász széltiben beszél már a lőcsei 
fehér asszonyról, a szép Korponaynéról, s uton-utfélen 
danolják a « korcsmagenerális meg a szép asszony* nótá- 
ját. Eldanolja neked azt a Ferkó, úgy hogy szebben se 
kell. 

E szónál oly hevesen ragadta meg két erőszakos kézzel 
Zsófia a nagyobbik fiát, mintha rögtön meg akarná őt 
fojtani. A gyermek megijedt s menekülni akart. 

Hanem aztán a pillanatnyi felhevülés elmultával, ismét 
szeretetteljesen vonta őt az ölébe, s megcsókolgatá a szőke 
fejét, gyöngéden rebegve : 

— Hiszen te nem tehetsz róla : azok a bűnösök, a kik 
téged erre megtanítottak. 

— Azok a bűnösök, a kikről a nóta szól ! monda Mik- 
lós. Ha ugyan egyáltalában bűn a más feleségével együtt 
nevetni. Én ugyan ezért pokolra nem kárhoztatok senkit. 
Miattam, hogyha török basa lesz is bátyám uram, s 
háremet tart, se veszem elő ez exorczizáló füstölőmet 
érte. S ha megfizeti az árát a tiltott örömnek, azt mon- 
dom rá : drágán adják, mert jó ; urak veszik, mert tehe- 
tik. Nem bánom, ha egy kastélylyal fizet is meg minden 
örömnapért. De bánom és megtorlóm, ha egy édes ölelé- 
sért a hazát adja kelengyéül ; s az* én zászlómat kapczá- 
nak tépi szét a szeretője számára. 

— Hazudsz ! rágalom minden szavad ! kiálta indulato- 
san felugorva helyéből Zsófia, s azzal megragadva mind a 
két fia kezét, oda vonszolta őket magával apjuk arczképe 
elé, s ott térdre nyomta őket, és maga is közéjük térde- 
pelt s aztán kezeiket saját összekulcsolt kezei közé szo- 
rítva, felemelé az arczkép felé s úgy könyörgött hozzá. 

— Oh édes jó uram ; szerelmes bálványom! Te vigasz- 
taló képem I Védd magad ! Szólalj meg 1 Mondd, hogy nem 
igazak, a mikkel vádolnak 1 Mondd, hogy szeretsz minket. 
Ne hagyj bennünket megcsúfolni ! 

Miklós ebben az egész jelenetben csak nevetnivaló os- 
tobaságot látott. 

— Oh bizony, ha elevenen állna itt előtted, épen olyan 
jól rimánkodhatnál előtte. «Mit gondolsz ? hogy hinnéd 
felőlem ? Tehetnék én ilyet ? » Hiszen három szó elég egy 
asszonyt bolonddá tenni ! Még csókot is adna hozzá, bizo- 
nyosan nem vetettek a szájára lakatot. Az asszonyok bol- 
dogsága nem egyéb, mint az örök elámíttatás. A mit ál- 
modtok, az a ti világotok. Dühöngtök arra, a ki fel mer 
ébreszteni. 

A nő egész testében megrázkódva állt föl, és szembeállt 
kínzójával. 

— Hát mindent meg akarsz-e tagadni e mai napon ? 

— Csak azt hiszem, a miről valódi tudomásom 
van. 

— Azért, mert rossz, hiszed ; s elég, hogy megtagadd, 
azt tudnod, hogy jó. 

— Hát ne legyek én az, a ki az ördögöt képviseli, s 
mindent tagad, a mi jó, és mindent állít, a mi rossz. Itt 
van, fogd ezt a levelet ; és aztán olvasd el, mikor egyedül 
leszesz. Én kérdést sem teszek hozzád többet. 

Az Korponay János levele volt Andrássy Miklóshoz a 
lőcsei catastropha után. 

Korponay János tudatta az eddig történteket. Hat órá- 
val később jött ez a levél Krasznahorkára, mint Andrássy 
István himöke. 

Ha Miklós az aqua toffanával és Hecaténak, Locustá- 
nak minden mérgeivel itatta volna meg Zsófiát, nem ölte 
volna meg oly kegyetlenül, mint ezzel a levéllel. 

Miket irhát egy férj az első dühében, a ki meggyűlölte 
a feleségét? Abban a forró lázában a haraggá vált szere- 
lemnek, a mikor ki akarja tépni még az emlékét is a szi- 
véből, ha mindjárt a szív maga utána szakad is. 

S ez a férj még azonkívül rajongó híve a fejedelemnek, 
a kit az az asszony elárult. Az ő neve, a mit az asszony- 
nak adott, lesz beégetve, mint a hóhérbélyeg, a világtör- 
ténetbe, a hová a szabadságharcz végcatastropháját be 
fogják jegyezni. 

Még a fiát is ellopta tőle, s árulásának jutalmát annak 
az örökségévé tette. 

Korponay őrjöngő dühében mindenfelé leveleket irt, a 
hol csak Andrássy Istvánnak rokonai, barátai, vezértár- 
sai laktak, tele keserű vádakkal. 

A lőcsei hű polgárok, kik vele együtt menekültek a vá- 
rosból, egész mondakört tudtak neki mesélni azokról a 
kalandokról, miket a szószátyár pletykahír a piaczra ki- 
kürtöl. A megcsalt férjnek szolgálni mindenki baráti kö- 
telességének tartja. 

A megcsalt férj olyan, mint a kinek a köntöse meggyu- 



Digiti 



ftizedby Google 



ladt; fut vele, s mentül jobban rohan, annál jobban kö- 
rülfogják a lángok. 

Hiszi még azt is, a mi lehetetlen. Elhiszi még azt is, a 
minek az ellenkezőjét bizonyosan tudja. 8 aztán nem elég 
neki, hogy maga hiszi, azt akarja, hogy minden ember 
tudja és segítsen neki átkozódni. Leirja levélbe a gyalá- 
zatát, hogy olvassák. 

És ezt adták a kezébe Zsófiának, hogy világosítsa fel 
az elméjét vele. 

Tanulja meg belőle, hogy az a bálvány, a mit ő imá- 
dott, cserépből van. 

Tudja meg, hogy a szerelem csak mese, a hit csak ba- 
bona. A bűnösöké a mennyország. A pokol a jók, a hívek 
számára van feltalálva. 

Veszítsen el mindent, a mi e világhoz köti, a túlvilág- 
ához vonzza. 

Köd fogja körül a helyet, a hol az Istent keresi ! 

Ebbe a fájdalomba bele kell neki halni ! 

. . . Nevetik ezt a bölcsek ! Hogy ölhetne meg valakit 
olyan fájdalom, melynek nincs a zsigerekben fészke. A 
mi nem méreg, nem ragály, nem miasma. A minek nin- 
csenek bacillusai, spórái. A mi nem más, csak egy gon- 
dolat, egy semmi ; része egy másik semminek : a léleknek. 
És még is meg tudja emészteni ezt a mindenttudó testet, 
úgy, mintha maró mirigy volna. Egy seben keresztül, 
melynek sehol sincs seb ajka, elhull cseppenkint a vér. 
Látják haldokolni és senki sem tudja, miben hal meg? 

De soha nem hallotta senki egy panaszszavát. 

Megértette, hogy a várából ki kell takarodniok az ott 
ápolt nyomorultaknak; arra fordította minden gondját, 
hogy azoknak a sorsát tegye elviselhetővé. Elosztotta őket 
az uradalmához tartozó falvakba, mindenütt menhelyet 
állított fel a számukra s naponkint sorra járta a falvakat, 
személyesen tekintve utánuk, nincs-e valami panaszuk ? 

Fenn a várban azalatt Miklós intézkedhetett úgy, a 
hogy ellenségre váró hadvezérnek tetszik, gyűjthette a 

mezei hadakat, őröltethette a puskaport, főzethette a sa- 
létromot, töltethette a bombákat. Esztendős ostromhoz 
készült. A mellett a felvidékről levezető szoros utakat is 
megszállatta s különösen nagy furfangos kelepczét készí- 
tett a straczenói völgy sziklakapujánál, a merre legköze- 
lebb útja van Gömörnek a Szepességből. 

Zsófia azonban a maga mindennapos útjában még va- 
lami egyebet is tett, mint a szenvedő népség bajainak or- 
vosolgatását. Nap-nap után levelet irt a férjének, valame- 
lyik falusi parasztház kemenczepadkáján ülve, s azt egy 
jól megfizetett posta által elküldé Lőcsére. 

Azok a levelek mind ezeken a szavakon kezdőd- 
nek: 

« Kedves édes egyetlen jó uram.» 

S végződtek igy : «a te sírig híven szerető hitvesed.* 

Nem volt azokban még csak egy árnyéka sem a bubá- 
natnak, nemhogy a szemrehányásnak ; tiszta merő sze- 
retet volt, a mi végig hajnallott rajtuk. Egy panaszhang 
sem tévedt a közé. Boldognak nevezi magát, hogy férje 
leveléből megérthette, miszerint az nemsokára haza fog 
térni az övéi közé. Hozza az Isten szerencsésen. Szerető 
szivek, ölelő karok várják. ír neki a gyermekek felől is. 
Mindennap imáikba foglalják jó apjukat. (Igazat mond 
benne ; mert ő térdepelteti le őket minden este a háló- 
szobájában lefekvés előtt, s elmondja előttük az imát a 
távollevő apáért, azok utána mondják azt: a nagyobb 
nagy • ásítozva, a kisebbik elég figyelmesen.) Aztán tudó- 
sítja őt a gazdasági állapotokról, a környékben történt jó 
és balszerencse híreiről. Hozzá teszi, hogy a mindenható 
őrizze meg minden veszélytől és kísértetektől az ő szerel- 
mes drága jó urát. 

Végül jön egy Postscríptum is. 

Nem hallgathatja el az ő hites ura előtt, hogy Kraszna- 
horkán egy kis zenebona támadt a lőcsei kapitulatió 
hírére.. Miklós öcs feni a kardját s kapczáskodni készül. 
Azért úgy vigyázzon a hazajövetelénél, hogy itt meglehet, 

ÖBSzekoczczanása lesz a testvérével, kinek Isten bűnül ne 
vegye az ő hóbortjait. 

Arra különösen figyelmezteté az urát, hogy a stracze- 
nói völgynek ne vegye az útját, mart ott a sziklakapunál 
egynémely tüzes kuruczok kelepczét akarnak vetni a szá- 
mára, hogy tőrbe csalják, mint Ocskay Lászlót. 

Egyébiránt mindenben megnyugszik, és mindent úgy 
talál jónak, a hogy az ura cselekszi. 

Nem volt ebben semmi tettetés, semmi lelki erőszak- 
tétel : mert ez tiszta angyalszív volt. 

Elveszthette az ura szerelmét; de a magáét nem. 
Amabba bele fog halni ; de ezt még a halálon túl is elviszi 
magával. 

Ama levél átadása után hetekig nem került a szeme 
elé Miklós. Annak is másutt volt dolga ; ő is sokat távol 
időzött a várból, össze sem jöhettek. 

Hanem egy este, a mint épen nagy förmeteges zivatar 
közepett hazaérkezett a várba Zsófia, alig váltott más ru- 
hákat, az uti gúnyája össze lévén ázva, a mint bekoczog- 
tat hozzá a dervisgenerális. 

Azóta folyvást böjtöt tart, bort nem iszik; annál többet 
mérgelődik, ezért az arczszine olyan fakó már, mint az 
irhabőr. 

Zsófia nem tudta neki azt mondani, hogy « hozott Is- 
ten ». Talán a sejtelme súgta, hogy új halálkínt hoznak a 
számára. Egyébért miért jönne hozzá ez az ember ? 

— Édes ángyom, kezdé Miklós, száraz, kemény han- 
gon. Te mind megrontod magad azzal a szanaszét kóbor- 
lással ilyen zegernye időben. 

Zsófiának egyéb védelme nem volt, mint a határtalan 
szelídség. 

— Nem érzem semmi változásomat, Miklós. Légy 
megnyugodva felőlem. Egészen jól vagyok. 

— Azt csak mondod. Én az ellenkezőt látom. Arczod 
napról-napra hervad, olyan vagy már, mint az árnyék. 

— Talán nem is a testi gyöngeségtől van az. 

— Az ilyen változó időben nem asszonynak való a 
künn járás-kelés. Egyszera nap süt, másszor a hó esik, ma 
meg épen villámlott ; mennykő hullott, mikor utón voltál. 

— Nem árt meg énnekem az a zivatar, a mi oda- 
künn van. 

— Talán az bánt, a mit belül viselsz ? 

— Hagyjuk ezt, jó Miklós. Én nem szólok bele a te 
dolgaidba, te ne szólj bele az enyimekbe. Te egész ha- 
talmú úr vagy itt e várban. Az én uram tett azzá. De a 
falvainkban én vagyok az asszony. Azt is az uram hagyta 
így. Ha te kiküldözted a várból az én lázáraimat, nekem 
odalenn a faluban kellett őket fedél alá tennem. Ezt a 
hivatalt bizta rám az Isten ; ezt teljesítem, a míg testemet 
bírom. 

— Hát teljesítsd, nem bánom, süttess, főzess a szá- 
mukra, küldj nekik akószámra mediczinát, rendelj tüzelő 
fát a kemenczéjükbe, de magadat ne fáraszd utánuk. 

— Köszönöm a jó szivedet. 

— Nem jó biz az, nincs mit köszönj rajta. Csak olyan, 
mint eddig volt, s azt még eddig senki se fogta rám, hogy 
gyönge szívű vagyok. Hazudozni sem szokásom. Az epém- 
ből beszélek. Ha helytelenítem a szanaszét kóborlásaidat, 
nem azért teszem, mintha esőtől, széltől féltenélek; 
hanem azért, mert te — a nagy koldusápolás mellett — 
még azt is teszed, hogy levelet írsz az uradnak. 

— S ez tégedet bánt? kérdé Zsófia elbámulva. 

— Nem biz engem. Csak megerősít abban a hitemben, 
hogy egyik asszony csak olyan, mint a másik. Ha férfit 
bántottak volna meg úgy, a hogy téged, halálos boszúra 
gyulladna miatta. De te asszony vagy, nem jobb, mint a 
török kádinák, a kik meg tudnak osztozni egy férfi szerel- 
mén — hárman négyen. 

— A kolostorban tanultad ezt ? 

— Ott is. A gyóntatószék az asszonyok tükre. Senki 
sem ismeri jobban a fajodat, mint a pap. Annak a keb- 
lébe rakják le az asszonyok bűneik vallomását. 

— Tehát bűne a feleségnek, ha a férjéhez hű marad, 
még akkor is, ha az a szivébe tőröket üt ? 

— Nem bűne, de gyöngesége. Állati ösztön, semmi 
más. Te megboesáthatsz neki azért, a mit ellened vétett. 
Semmi közöm hozzá. Könyörögj neki a szerelme morzsái- 
ért, hogy ajándékozzon neked is belőle. Kérd szépen, 
hogy tartson meg asszonyának. 

Zsófia büszkén emelé föl fejét. 

— Én több is vagyok mint asszony, én anya is vagyok. 

— Mondhatnád ; a Grachusok anyja. De nem úgy van. 
Te gyermekeidet csúszómászó rabszolgáknak neveled, 
azért, hogy az apjukhoz hasonlók legyenek. 

Zsófia szivében feltámadt a harag erre a szóra. 

— Távozzál előlem. Ez az én szobám itt ! 

— Szeretem, hogy valahára tűzbe jönni látlak. Azt 
hittem, fogadásod tartja, meg nem haragudni soha. Most 
már hogy haragszol, éppen nem megyek innen, mert most 
lehet már veled beszélni. A szoba a tied, hanem a szobá- 
nak az ajtaja az enyim. 

— Hát porkolábom vagy ? 

— Az vagyok. Te mondád. Magad szolgáltál rá. Mit 
bánom én azt, ha te mindennap százszor irod is Andrássy 
Istvánnak azt, hogy : édesem, kedvesem, drágám, szerel- 
mesem, s küldözgetsz neki levélben ezernyi ezer csókot ! 
De te tudósításokat küldesz az ellenségnek a hadikészüle- 
tekről, a mik e várban folynak s ez árulás ! Ennek útját 
állom. 

Zsófia megrettent. Elállt a szava e megtámadásra. 
Miklós folytatá a vádat. 

— Ugy-e, megírtad neki azt is, hogy ha jön Gömörbe, 
elkerülje a straczenói völgyet, mert a sziklakapunál ke- 
lepcze vár reá s Dobsinán seregestül elfogják? S ime 
a te figyelmeztetésedre Andrássy István egyszerre csak 
megváltoztatja az utrendét, mikor már fele útján van, s 
a kerülő útnak fordul. Ez a te munkád volt. 

Zsófia elszörnyedve hátrált vissza ez ember elöl. 

— Te ! lihegé. Es te neked lett volna lelked a testvére- 
det veszedelmébe csalni ? 

— Lett volna és lesz is ! És még valami mást is tenni 
vele. 

— Csodák történnek a világon ! suttogá elámulva a nő. 

— Kell, hogy történjenek ! Olyan csodák, a miket tiz 
nemzedék megemlegessen. Példákat kell adni ennek a 
nemzetnek, a mik a sziveket megerősítsék. Hóhérpallost 
a futó rabszolgahadnak ! Addig nem fog győzni a sza- 
badság ügye, a míg a magyar nemzet saját áruló korcs- 
ivadékának hulláiból olyan hegyet nem rak, mint a Mátra 
s a döghalom tetején az utolsó áruló apát a saját fia nem 
nyakazza le ! 

Zsófiának minden tagját meglepte a láz e szavakra. 
Dideregve burkolta magát palástjába. Úgy nézett a dü- 
höngő alakra, mint egy rossz álomképre. 

Az pedig, bátyja arczképe felé fordulva, folytatta fenye- 
gető kifakadásait. 

— Mert ilyenek azok, a kik bársonyban, nyestprémben 
^ ^élykednek, gyémántos nyaklánczon ökölnyi medált 

regétnek, fejedelmek ajándékát, s aztán egy új mente- 
iőért, egy drágább medálért elcserélik a régit, s vele a 
;i gazdát. Ezek azok a fejei a népnek, a kik csak a 
isőséget, az uraságot, a pompát keresik, magukra rak- 
k a fél ország kincsét, akik azt mondják : édes hazám ! 
níg a hazának van mit osztogatni; de ha pusztulásnak 
lul, ha nem adhat semmit, akkor félrerugják, vissza- 
tüszik a hűségüket s csakhogy urak maradjanak, bé- 
nák ellenségnek ! 

Ez a fanatikus düh egészen hozzá illett ahoz a durva 
)rkámzsához, a mi a dervisgenerális termetét hosszan 
burkolta, Nem volt az már fehér, de fakó a viszontag- 
yoktól, goromba öltésekkel itt-ott összevarrva, kard-, 
idzsadöfés rajta, golyólyuk perzselése, tüzes gránát 
csét helye emlékül hagyva rajta, de még azért mindig 
rátkámzsa. 

Megragadta két kézzel mellén ezt a durva csuhát. 

-^ Ez a darócz fog rajtatok boszut állni ! ez a kopott 
darócz! A kinek a foltját nem kell takargatni semmi 
arany gyapjú ! Ez a kóczos szakáll ! (úgy megrángatta azt, 
mintha haragban volna vele). Ennek nem kell szép asszo- 
nyok csókja I Ezt nem czirógatják szerelmes szép kezek ! 
Ezt nem fonogatják selyemhajuk közé ! Én vagyok az, aki 
elitéllek I 

Azzal megfordult és üdvözlés nélkül kiment. 

Többet nem beszélt Zsófiával. 

Csákba cselédjétől tudta meg az asszony, hogy Miklós 
szigorú parancsot adott, hogy Zsófiát többé a várkapun ki 
ne bocsássák. 

ügy sem ment volna már. Ez a rémjelenet lábából le- 
verte. 

A frajjának azt is megmondta a dervisgenerális, hogy ha 
csak egy makulányi irást is ki mer hozni az úrasszonyá- 
tól, hát szurokba mártatja, s úgy égetteti meg. (Hiszen 
talán nem tette volna meg, de nagyon megijesztette vele 
a jámbort). 

Most már tehát nem is Írhatott többé a férjének Zsófia. 
Ez a könnyebbülés is el volt véve a lelkétől. Nem maradt 
számára más, mint az a babona, a miben a szerető asszo- 
nyok hisznek, ha valaki éjjel a szeretettjéről álmodott s 
arra fölébred, megfordítja a vánkosát a feje alatt, s erre 
annak a messze távol levőnek is ő róla kell viszont ál- 
modnia. Hyen bohóságok is boldogítanak ! 

Az egyedüli vigasztalása csak a két gyermekében volt 
még. Azok ugyan egész nap a nagybátyjuk nevelése alatt 
voltak, de éjszakára az anyjuk szobájába kerültek vissza. 
fektette le őket, ő imádkoztatta reggel, este. 

A nagyobbik, a Ferkó, az ugyan csintalan egy fiu volt, 
sohasem akart elaludni, mindig játszani szeretett volna 
kártyát, obletánt a dajkával ; nagy biztatásba került rá- 
venni, hog}'. imádkozzék már, s akkor is még mindig paj- 
kosságokon törte a fejét, a miatyánkot mindig elczifrázta, 

hol így kezdé : «Mi atyánk, ki vagy Bécsben », hol így vé- 
gezte: «de szabadíts meg minket a némettől !» hol meg a 
helyett, hogy «bocsásd meg a mi bűneinket, miként mi is 
megbocsátunk ellenünk vétetteknek* ezt mondta: « bün- 
tess meg minket a mi vétkeinkért, miként mi is megfize- 
tünk azoknak, a kik ellenünk vétettek ». 

Az anyja megfeddé az ilyen helytelenségekért; Istennel 
tréfálni nem szabad 1 Tudta jól, hogy ez mind a Miklós 
bátya mesterkedése. Ő róla ragadnak a fiúra az ilyen paj- 
kosságok. 

Hanem a kisebbik annál gyöngédebben ragaszkodott 
hozzá. A kis Jóska reggelenkin t, mikor még a bátyja aludt, 
kiszökött a közös ágyból s odabujt az anyjához s aztán 
suttogva mondott el neki mindent, hogy mi történik 
odakinn a várban. Ö volt a hirhordó. Szemfüles gyerek 
volt. Pedig ki se nézte volna az ember, hogy oda figyel. 
De még azt is meg tudta ítélni, hogy ki milyen rosszban 
töri a fejét ? A Ferkó milyen csúnya nótákat dalol a ku- 
rucz katonák után ! De, hogy mik azok a nóták, azt nem 
mondta el az anyjának. 



XXIV. FEJEZET. 

AZOK A KIS ÁGYÚK. 

A mint a tavaszi napok hosszabbodtak, úgy fogyott per- 
czenkint Zsófiának az életereje. 

Óhajtotta azt, a mitől rettegett: férje hazatértét. 

Mi fog történni akkor ? Minő lesz a találkozás a bátya 
és az öcs között ? De hát még a férj és feleség között ! 

Azt is megtudta már a nő (a cselédek mindent kibeszél- 
nek), hogy Miklós megírta a bátyjának a választ a leve- 
lére, 8 abban szemére hányta neje iránti hűtlen, csapodár 
életét, s tudatta vele, hogy ő erről Zsófiát értesíté, maga 
Korponay János levele által. Azért csak máradjon ott a 



Digiti 



ized by Google 



13 

lőcsei szép asszonynál, mert idehaza semmi jó sem 
vár rá. 

Ez alatt a vár megtelt fegyelmetlen mezei hadakkal. 
A zabolátlan fegyveres kurucznép lármája mindennap 
behatolt Zsófia szobájába. Termek, tomáczok tele voltak 
már mindenünnen összecsődült hajdúsággal. Egész éjjel 
hallhatá a danáikat, mosdatlan szájú szátyárkodásaikat. 

A szobáját nem hagyta el többé. Nem volt már annyi 
ereje, hogy az ágyból fölkeljen. Az egész étele csak kós- 
tolgatás volt. Csak a lelki erő tartotta még életben ; orvost 
messze földről nem lehetett kapni, olyan orvost pedig, a 
ki az ő baján segítsen, sehol a világon. Az akkori idők 
rendé szerint minden háziasszony maga volt a háznép 
gyógyítój€i, a patika az ő konyhájához tartozott. Vastag 
kötet könyvek voltak a háziasszonyok rendelkezésére, 
hogyan, mivel gyógyítsák a csodálatos nevezetű bajokat. 
Fő főtudomány volt a betegségek signaturáit a gyógy- 
füvek signaturáival összeegyeztetni. A mi növénynek kő- 
magja van, az jó a kőbetegség ellen; a birsalma leve, 
minthogy a gyümölcse bolyhos, meggyógyítja a kopasz- 
ságot, a süketséget meggyógyítják a csigák, mert a csiga- 
héj a fülre tartva zúg ; a dió hasonlít az emberi koponyá- 
hoz, azért az abból készült Quinta essentia meggyógyítja 
a fejfájást, a nyilallások ellen segít a bogáncs, mivel hogy 
tövises a levele ; a veres czékla, mivel veres, elállítja a 
vérzéseket; az antimonium, mivel hogy az aranyat meg- 
tisztítja, tehát a beleket is megtisztítja. Az iramszarvas, 
mivel hogy a hátulsó lába patájával szokta a fülét meg- 
vakarni, mégis állva tud maradni, annálfogva, ha valaki 
az iramkörömmel a fülét dörzsöli, a nehéz nyavalyától 
megszabadul. A rókának a tüdeje meggyógyítja a tüdő- 
bajokat, s a szarvasmarhák szivéből készült essentia igazi 
gyógyszere a szívfájdalomnak. Ez volt az akkori orvosi 
tudomány. 

Nem csoda, ha Zsófia nem folyamodott a szarvas szivé- 
ből készült essentiához. Az ő halálos baját nem gyógyi- 

tották meg sem az aqua vitaek, sem az aurum potabilek, 
sem az oleum philosophicumok, sem a spiritus ardentis 
saturni, sem a balsamum coeleste, sem a balneum Marisé, 
minden theriaeok, julepek és vincetoxiconok, a mikkel 
tele volt az ősi almárium. Nem az ö baja ellen voltak 
azok feltalálva. De talán még ma sem tudják az orvosok, 
mi ennek a bajnak az orvossága. 

Ha tudták volna, sem segített volna semmi rajta. Nem 
akart meggyógyulni. 

Egy este, mikor a gyermekeit imádkoz tattá Zsófia, az 
ágya mellett térdepeltetve, nem kerülte ki az éles figyelmét, 
hogy a Ferkó fiu, mikor az ima végén ezt kell mondani : 

«Adjon Isten nyugodalmas jó éjszakát édesapámnak, 
anyámnak » az capámw szót elhagyja a fogai közt elmor- 
zsolt mondásból. 

— Te nem imádkoztál az apádért ! szólt hozzá félig 
kérdező hangon. 

— Nem ! felelt a fiu daczosan. 

— Miért nem ? 

— Megtiltotta Miklós bátyám. 

— Megtiltotta, hogy az apádért imádkozzál ? Miért? 

— Azért, mert hazaáruló lett. 

Zsófia arczra fordult az ágyában és sirt keservesen. 
Ez volt a kegyelemdöfés a szivének. 
A kisebbik fiu rátámadt a bátyjára. 

— Miért rikattad meg az anyámat ? 

— Ejh! Te gyerek vagy! Nem értesz ahoz. 
S ment daczosan lefeküdni. 

A kisebbik ott maradt az anyja mellett és kérlelte. 

— Ne sirj anyám. Hát hisz az Isten egy gyereknek az 
imádságát is meghallja : majd én inkább a bátyám helyett 
is elmondom. 

Az a másik fiu pedig térdre emelkedett az ágyában, 
összekulcsolta a kezeit s hőségtől lihegő szóval rebegé : 

« Tartsd meg Isten a mi hazánkat, az édest; pusztítsd 
el minden ellenségeit, most és örök időkre ! Ámen, 

— Oh te rettenetes hazaszeretet ! zokogá a kínzott 
asszony. 

Másnap csak egyedül jött be az esteli órában a kiseb- 
bik fiu az anyja szobájába. A Perkó inkább akar a nagy- 
bácsinál hálni. A Józsi aztán magában nem is akart a 
maga nyoszolyájába feküdni, hanem oda kérezkedett az 
anyja mellé. 

Zsófia nagyon oda volt már a testi lelki gyötrelemtől, 
meg sem szólalt, az imádságot sem mondta el a kis fia 
előtt, az maga dönögte azt el, kétszer is elmondva az 
apáért, anyáért szóló imát, egyszer a bátyja helyett. Zsófia 
szótlanul feküdt, mint egy halott s nem viszonozta a gyer- 
mek hízelkedő gyügyögéseit. 

Egyszer aztán a nyakába borult a kis fiu s keserves 
zokogással kiáltá : 

— Anyácskám ! Ne halj meg ! 

Zsófia hirtelen fölnyitá a szemeit e szóra s rábámult 
nagy sötét szemeivel a gyermekre. A halálos beteg szemei 
messze látnak. 

Megérté egy szóból, hogy azok odakünn sokszor mon- 
dogatják már egymás közt : «de jól járna, ha meghalna !» 

Ha nem érné meg az ura hazajövetelét. 

Magához ölelte a gyermekét s megcsókolgatá szelíden. 

— Ha ti jók lesztek, akkor nem megyek el, suttogá a 
fülébe. 

— Én nem eresztelek el I Beléd kapaszkodom. Nem 
hagylak elmenni. 

Most aztán Zsófia kezdte el a gyermeket beczézni. 
Hogy elmulaszsza róla a sirást, a reszketést, ezt kér- 
dezte tőle : 

— Hát mit játszottatok, mit tanultatok ma egész nap ? 

— Czélba lövöldöztünk a kis ágyúnkkal. A ki czélba 
talált, narancsot kapott Miklós bácsitól. 

— No és te hány narancsot kaptál ? 

— Egyet sem. Mind a Perkó kapta. 

— Hát te olyan ügyetlenke lettél ? 

— Készakarva nem czéloztam jól. 

— De hát miért ? 

— Hogy lássák, milyen rosszul lövök. 

— Kik? 

— Hát akik ott néztek bennünket, a hadnagyok meg 
Miklós bátya. 

— S te azt akartad, hogy azok azt lássák, milyen rosz- 
szul lősz te ? Hát miért akartad te azt ? 

A gyermek odahúzta magához az anyja fejét, hogy a 
fülébe sugdoshasson. 

— Én hallottam, hogy mit beszéltek a hadnagyok! 
ügy mondták, hogy mi is halljuk. Tudod már, hogy apánk 
megjött? 

A nő szive nagyot dobbant. 

— Kitől tudnám ? Madár sem hozhat nekem hirt atyá- 
tok felől. 

— Hát én megmondom. Itt van már Szomolnokon, 
csak a hegy választ el tőle. 

— Hát elkerülte a straczenói kelepczét ? 

— El ám ! Hej., hogy szitkozódtak a hadnagyok ! 

— Engem szidtak érte ? Megniondhatod. Nem harag- 
szom érte. 

— Ó dehogy téged szidtak. A kassai kapitányt szidták. 
Arról beszéltek, hogy a szomolnoki úton nem kerülhetett 
volna apám Krasznahorka alá, ha a kassai út fel nem 
szabadult volna. Bizonyosan a kassai kapitány is haza- 
áruló már. Feladta a várost a császárnak. Haragudtak, 
rossz kedvük volt. 

Itt aztán elhallgatott a fiu; nem akart tovább be- 
szélni. 

Zsófia azzal az éleslátással, a mi az életvilágosság utolsó 
lobogványával jár együtt, kezdé magában a gyermek zila 
beszédének összefüggését keresni. Eátalált. Azt vélte, hogy 
kitalálta a rejtélyt. Eémséges ötlet volt ! Nem akart he- 
lyet adni e szörnyeszmének a szivében. Nem akarta, hogy 
róla álmodjék. 

— De hát azért, hogy a hadnagy urak haragudtak, 
miért kellett te neked rosszul lőnöd a czélba, kis 
fiacskám ? 

A gyermek, a ki már eldugta a fejét a takaró alá, ismét 
előbujt s anyja kezét a szivéhez szorítá. 

— Apám levelet irt Miklós bácsinak Szomolnokról. 
Miklós bácsi fölolvasta azt a hadnagyok előtt, úgy hogy 
mi is hallottuk. Apánk irja, hogy ő itt van egész had- 
sereggel Szomolnokon. Van faltörő ágyuja is elég. De ő 
nem fog úgy jönni Krasznahorkára, mint ellenség ; hanem 
mint a családjának apja. Egyedül, egymagában, egy hin- 
tón ülve fog a kapun behajtani ; s majd meglátja s a sze- 
mébe néz, kinek lesz bátorsága őt akár golyóval, akár 
rossz szóval fogadni ? 

— S mit mondott erre Miklós ? kérdezé heves szivdobo- 
gások közt Zsófia. 

A gyermek nagy lélekzetet vett. 

— Hát ekkor azt monda Miklós bácsi: «uo hát csak 
hadd jöjjön a hazaáruló ! egyedül egymagában. Én sem 
állítok vele hadsereget szembe. Hanem odaállítom a vár- 
kapu elé a saját két fiát ezzel a két kis ágyúval, s a saját 
gyermekeivel lövöldöztetem meg. 

— Jézus Mária, irgalmazz ! sikolta fel a nő kétségbe 
esetten, s oly erőszakosan szorítá kebléhez a kis fiát, hogy 
szinte megfojtotta az ölelésével. 

A dervisgenerális képes beváltani a fenyegetőzését. 

Hát a gyermekek ? 

Hisz a gyermekkedélyt legkönnyebb a fanatizmus láng- 
jával felgyújtani. A természethazudtoló indulatok ragálya 
a gyermeksziveket lepi meg legkönnyebben. 

Ez a kisebbik még visszaborzad tőle, de a nagyobbik- 
nak a vérét már áthatotta ez a szent miasma : a halálos 
rajongás a hazáért, mely megtagadja az apát, az anyát, a 
testvért, s felgyújtja az ősi házat. 

A kisebbik még csak azt teszi, hogy rosszul lő, de a na- 
gyobbik már jól fog a czélba lőni. Azt mondják neki, az a 

Jókai: A lőcsei fehér asszony. II. ^ 

czélpont,a hazaáruló szive. Oda fog czélozni. Ha mindjárt 
az apja is az ! 

Zsófía reszketett a láztól. 

— Látod, megbetegítettelek azzal, a mit mondtam ! 
rebegé a gyermek. 

— Nem. Nem. Jól tetted azt. Nem fogok én reszketni. 
Mindjárt vége lesz annak. Csak te ölelj meg, majd attól 
elmúlik. 

S az anya és a gyermek szive addig dobogott egymáson, 
míg elcsendesítették egymást. 

— Hát ha azt akarod, hogy meg ne haljak, itt marad- 
jak: légy te nekem jó kis fiam, suttogá Zsófia. 

— Az leszek anyácskám. Bizony az leszek. 

— Szállj le csendesen, hozd ide az írószereimet az 
ágyhoz. 

A gyermek kereste az írószereket. Toll, tinta lett volna, 
de papír nem volt sehol. Azt elvitette Miklós egyszer, mi- 
kor Zsófia aludt, a cselédjével, hogy levelet ne írhasson. 

— Hozd ide az imádságos könyvemet, suttogá Zsófia. 
Abból még kitelt egy levélnek való papiros. 

A táblán belől volt egy üres lap. Nem is egészen üres. 
Az egyik oldalára e sorok voltak irva: «Az én szeretett 
mátkámnak, Serédy Zsófiának, ajánlom szivemből ezt az 
imádságos könyvet. Andrássy István. Anno 1697. (Csak 
14 esztendeje! — De nagy idő !) 

Ennek a lapnak a túlsó oldalára lehet még írni eg}^ 
levelet s aztán kiszakítani az imakönyvből s szélnek 
ereszteni ! 

De hogyan szélnek ereszteni ? Ki viszi azt innen oda, 
a hova szól? 

Nagyon reszketett már a keze a levélírónak s a szemei 
kápráztak, úgy tánczolt előttük minden betű. Pedig apró 
betűket kellett írni, hogy ráférjen á papírra minden el- 
mondani való. Ö maga, elhomályosult szemeível el sem 
tudta olvasni, a mit leirt : a kis fiúnak kellett azt elszóta- 
golni előtte. Aztán még mindig jutott valami eszébe. 

Az Isten irgalmára kérte Andrássy Istvánt, hagyjon fel 
azzal a szándékával, liogy Krasznahorkár a jöjjön most. 
Ne engedje megtörténni a világon a legrettenetesebbet. 
Várjon a jobb időkre. Majd elmúlik a harag. 

Végre kihullott a kezéből a toll, nem látott a szemeivel 
többé. Halálos ájulás kerülgette az agyát. 

Arra tért magához, mikor a kis fia a királynévizzel 
locsolgatta az arczát. Emlékezett rá a gyermek, hogy azt 
így tették máskor is. 

— Hol van a levél ? kérdé a gyermektől. 

— Eldugtam már — a süvegem bélésébe, sugá a kis 
Józsi fiú. 

— Hát te tudod, hogy mit akarok vele ? 

— Elküldeni az apának. 

— Megigéred nekem, hogy azt megteszed ? 
A gyermek csak a szempilláíval intett. 

— Tudsz valami hűséges embert, a kire rá lehet azt 
bizni ? 

— Azt a czigányt, a ki apámnak a levelét hozta Lőcsé- 
ről. Az szokott velem játszani mindig. 

— Húzd ki a fiókomat, ott találsz egy szarvasbőr- 
erszényt, a miben arany áll. Végy ki belőle tiz aranyat. 
Azt add majd a le vél vivőnek. Vigyázz, hogy meg ne talál- 
ják nálad. 

— Óh, tudom én azt, hogy rejtem el : vannak nekem 
tolvaj -polturáim. 

— Mik azok? kis fiam. 

— Hát te még nem tudod ? Akkor, látod, én többet tu- 
dok, mint te. Vannak ilyen vastag polturák, a miket két- 
felé lehet srófolni, belül üresek, hogy egy arany elfér 
bennük. Arról ismerni meg őket, hogy az irás, meg a fej 
a két oldalon egymás ellenébe van fordítva. Ezeket nekem 
egy vak koldus hordta össze, a kinek mindig egy dénárt ad- 
tam érte cserébe. Ö az ujjahegyével ráismert a tolvaj-poltu- 
rára. Azt mondta, az ilyeneket azért készítették, hogy a 
kolduló barátok elrejtsék benne az aranyaikat, a tolvaj ne 

lásson náluk mást, mint rézpénzt. Most ezekbe jó lesz ne- 
kem az aranyakat elrejteni. 

Zsófia hálát emelt az Istenhez, hogy fiának nemcsak jó 
szivet adott, hanem éveit meghaladó észt is. 

Az után tudott nyugodtan aludni. 

Eorán reggel felkölté a kis fiát, s kiküldte, hogy keresse 
fel azt a czigányt, a kitől a levelet el fogja küldeni. 

Az izgalom új erőt adott az idegeinek. Fel tudott kelni, 
felöltöztette magát a frajjával s odavezetteté az ablakzsá- 
molyhoz, a honnan ki lehetett látni a szomolnoki hegyek 
felé vezető útra. 

Könnyebbnek érezte magát. Délfelé még azt is kérdezte 
a frajjától, nincsen-e inog ebéd ideje ? 

Kiszámitá, hogy a déli harangszó után, a mikor az 
őröket felváltják a kapuban s a fahordó szekereket üresen 
kieresztik, akkor mehet ki azokkal együtt az ő levél- 
vivője is. 

Azért várta olyan nehezen a déli harangszót. 

Az elkongott már, de a szokott szekérzörgés még nem 
következett be. 

A helyett gyors léptek dobaját hallotta közeledni a lép- 
csőn fölfelé, melynek gádorát csak egy fal választá el a 
szobájától, s egyúttal Miklós száraz, rekedthangu kiálto- 
zását. 

Az ajtaját hevesen felszakították s betoppant rajta a 
dervisgenerális, egyik kezében a kis Józsit hurczolva 
karjánál fogva, másikban Zsófia levelét tartva. 

A gyermek rémült tekintettel nézett fel az erőszakos 
ember arczába. 

— Tetten kaptalak most ! hörgé indulatosan Miklós. 
Zsófiának az indulat annyi erőt adott, hogy föl tudott 

emelkedni helyéről s parancsoló mozdulattal nyujtá ki 
karját. 

— Bocsásd el a gyermekemet ! kiálta s még piros is 
lett az arcza egy pillanatra. A szeretet lángja volt az 
rajta. 

Miklós oda lódítá anyjához a fiút, s aztán a kinyújtott 
tenyerébe fektetett levélre csapott az öklével. 

— Micsoda ez ? rikácsolá. 

— Mindenek előtt tanuld magadat tisztességes ember 
módjára viselni egy asszony szobájában. 

— Úgy ? Elfeledtem, hogy szépen be kell koczogtatni 
elébb s szerencsés jó reggelt kivánni. Majd máskor úgy 
teszek. Most nagyon sietős dolgom volt. Eöptóben kaptam 
nyakon az árulást. Ha az édes apámfia tette volna ezt, 
főbe lövetném érte. 

— Tedd azt az én fiammal is. Legalább együtt jön velem. 
Inkább kövess el te rajta testvérgyilkosságot, minthogy az 
én gyermekemet lázítsd fel apagyilkosságra, istentelen ! 

Zsófia úgy állt ott az ablakban, mint egy szellem, mint 
egy földöntúli tünemény. Egy dúvadnak is meg kellett 
juhászodul tekintetétől. 

Miklós éppen úgy, magában morogva fordítá félre a 
fejét, mint azok a vadállatok, a mik nem birják kiállani 
a szelídítő szemsugárzatát. 

— Miért keltél föl az ágyadból ? zsémbelt, alábbhan- 
golva a haragos támadást. Mit erőlteted magadat? Mit állsz 
az ablakba, mikor olyan nehéz beteg vagy? Tán jelt akarsz 
adni annak az embernek, mikor közeledik : hogy fusson 
innen I 

— Hogy ide siessen ! 

— Nem hiszed, hogy én beváltom azt, a mivel meg- 
fenyegettem ? 

— Hogy te beváltod, hiszem, de hogy én meg fogom 
akadályozni, azt fogadom. Hiába zársz el. Ott fogok lenni. 
Ha élek, élve, ha halok, halva. Ott a fiam mellett, a mikor 
ez égrekiáltó szörnyűséget el készül követni, s megraga- 
dom a kezét. Meglátod ! 

Mint egy látomány, mint egy éjféli kísértő lélek közelí- 
tett e szavaknál az a légben lebegni látszó alak Miklós 
felé, nagy ragyogó szemeiből bűvöletet árasztva, ajkairól 
úgy hangzott a beszéd, mint egy túlvilági szózat. 

— Esztelen asszony ! dörmögé Miklós, a fejét lesütve, 
s nem várta, míg hozzá közel ér, s az a kinyújtott kéz 
megérinti ; megfordult és elhagyta a szobát. 

Zsófia kimerülten rogyott az ágyára. 
A cseléd levetközteté, betakargatta. 

— Ne félj anyácskám, suttogá a gyermek, mikor a cse- 
léd kifordult, majd elviszem én azt a levelet magam az 
apámnak. Éjjel kötelet fonok lepedőkből s leereszkedem 
az ablakból ; elfutok Szomolnokig. 

— Oh ! a farkasok összetépnének ! 

— Nem félek én úgy a farkasoktól, mint Miklós 
bátyámtól. 

— Hát aztán kim maradna nekem, ha te itthagynál? 
Soha sem látnál engem többet. 

Erre a szóra a gyermek megbánta, a mit előbb 
mondott. 

— Nem hagylak el, anyám. De te se hagyj itt engem. 

— Nem, fiacskám. Bizony nem hagylak itt. 

Ezzel aztán meg voltak nyugtatva mind a ketten; ösz- 
szeölelkeztek, együtt sirtak. 

A nő pedig érezte már, hogy jön közelebb az ég ! 
Hangzik valami, a mit nem a füldob, hanem a szív hall 
meg. Látszik valami, a mit eddig nem létezett érzékek 
ismernek meg. Jön az a tudás, amit nem tanultunk .... 

Közeledik az a dicsőséges világ, a minek leírásához hi- 
ányzik minden szó, a mit át nem ölel emberi gondolat. 

És ő megígérte, megfogadta, hogy még azért a szentséges 
szent boldog túlvilágért sem hagyja itt ezt a ködök és ár- 
nyak világát, ezt az éjszakától körüljárt földet, ezt a fel- 
hőkbe takart földet, ezt a vérrel megáztatott földet, a 
melynek kerekségén a jajkiáltás egy perczig el nem hall- 
gat soha ! Megígérte, hogy itt marad, megvédeni azokat, 
a kiket oly nagyon szeret. 

A gyóntató papjáért küldött s fölvette a halotti szent- 
ségeket. 

Megkísérlé azután a cselédje által magához hivatni a 

nagyobbik fiát. Hasztalan volt. Miklós nem bocsátá a cse- 
lédet a gyermekhez. Annak most dolga van. 

A fraj pedig monda neki, hogy a bárónő haldoklik. 

— Ejh ! Nem adják azt olyan könnyen ! torkolá le Miklós. 
Hisz az elébb még kivert a szobájából! 

Azután gyóntatóját kérte fel Zsófia, hogy beszéljen a 
lelkére Miklósnak, bocsássa hozzá a Ferenoz fiát. Bizony 
halála óráján való kívánsága ez. 

A prépost fel ip kereste Miklóst s elmondá neki, hogy 
egy haldokló kívánságát közli most vele. 

— Fungum ! — ordítá rá a dervis-generális. Non facias 
mihi sculptile : verba sacerdotis sünt púra mendacia. Fui 
quandocumque ipse unus ex illis. 

Ezzel aztán nem lehetett tovább folytatni a beszédet. 
Az anyjánál maradt kisebbik fiú a sok sírástól elálmo- 
sodott, korán le kívánt feküdni. 

Az anyja megcsókolgatta az orczáját, mikor lefektette. 

— De aztán itt ne hagyj azalatt, a míg alszom, köté ki 
a gyermek. 

— Aludjál csak. Én virrasztok. 

Azzal a gyermek álomnak ereszté a fejét. 

Pedig bizony itt hagyta őt az anyja az alatt, a míg 
aludt. 

Reggel korán a lélekharang megcsendült a toronyban. 

A dervis -generális ébren volt, nem tudott aludni, jól 
hallotta. 

— Ejh, hátha a harang is hazudik ! hisz annak a kötele 
is egyházfi kezében van. 

Mégis bizonyosat akart tudni. Kiment az udvarra. 
Az uri lakosztály lépcső-ajtajánál szemben találkozott a 
préposttal. 

— Quid növi? kérdé tőle. 

— Consummatum est. Felelt a prépost, s ment fel a 
templomlépcsökön, rendeleteket adni. 

Miklós a Zsófia szobaajtajában találta a jajveszéklő 
cselédet. 

— Meghalt az áldott jó asszonyunk ! 

Az ajtó félig nyitva maradt. Miklós a küszöbön meg- 
állva lesett be a szobába. 

A szürkület fénye sápadt világot derengetett az ablak 
zöld üvegkarikáín keresztül. 

A kiszenvedett martyr ott feküdt csendesen az ágyán. 
Mellette a kis fia. Mind a ketten aludtak. 

Vájjon melyiknek az álma volt mélyebb? 

A fiúcska még arra sem ébredt föl, mikor a nöcselédek 
kiemelték az ágyból és átvitték a saját nyoszolyájába. 
Ott folytatta az alvást. "^ 

Hátha az a másik alvó többet tudott erről a világról ? 

— Jól járt, szegény ángyom, dörmögé Miklós, messzi- 
ről nézve a márványfehér arczra, melynek a halál felséges 
nyugalma királyi tekintetet adott. 

Megölte őt az eltitkolt bánat. Mert eltagadta a szive 
fájását, belehalt. 

Nem hinné az ember, hogy ilyen semmitől is meg lehet 
halni! 

Miklós elhagyta a halott szobáját. Mélyen el volt kese- 
redve miatta. 

Milyen asszony volt ! Csupa szeretetből alkotva ! Mint 
a tűz a meleget, úgy árasztotta maga körül a boldogságot. 
S ezt a tüzet oltotta ki az, a ki legjobban melegedett nála. 
Engesztelhetetlen haraggal gondolt a bátyjára. Neki, a 
hajdani szerzetesnek, az asszonyok felől csak a gyóntató 
székből volt tudomása, a hol azok az esendő dolgaikat 
vallják meg a titok szent zára alatt. 

Hideg flegmával ítélt az egész nemről. 

Ez az egy emelkedett ki az egész fajzatból, mint egy 
szent : ez egyesíté magában az asszonyok minden drága 
jóságait. És ezt az eszményképét a nőnek fel tudta cse- 
rélni az, a kit minden földi és égi lánczok hozzá kötöttek, 
azzal a másik asszonynyal, a ki nemének minden kárho- 
zatos csábját éreztetni született — férfiak romlására. Ezt 
itt liagyta hervadni magában, hogy amazzal örömeit meg- 

oszsza. Tán ebben az órában is azt költögeti mámoros 
álmából, gyöngéd csókjaival, mikor ezt itten már fel nem 
költi senki. S ez a martyrnő el tudta titkolni a fájdalmat, 
a mi halála volt; még az utolsó világánál is földi eszmé- 
letének a hűtelen férj megszabadításában pazarlá el végső 
erejét. 

Ide ne hozza most rossz végzete István bátyját ! Mert 
bizony be fog rajta teljesülni a testvér fenyegetése ! 

Miklós felment a szobájába, mely a főkapu fölött volt. 
Ugyanaz a szoba, a melyben Gyöngyösi rágta a pennáját, 
mikor Charikleát irta. Az összefutó csúcsivek magas bol- 
tozatot képeznek, melynek keleti oldalán két széles nagy ab- 
lak nyilik, csak egy karcsú oszlop által egymástól elválasztva. 
Ez ablakból nagy messzeségig ellátni. A tölgy erdős hegyek 
közül a falvak fehér házikói, karcsú toronytetöi kandikál- 
nak elő. 

A szoba két fülkéjében két egyszerű hárs ágy volt, 
medvebőrökkel leterítve ; az egyiken aludt Ferencz, a 
nagyobbik fiú. 

Az éjjel sokáig fenn tivornyáztak a kurucz hadnagy urak 
a dervis-generálissal együtt. A fogadott böjt ideje letelt, 
elkezdődött megint a borivás s a fiú is ott velük végig 
hallgatta az épületes beszédeiket, még bort is ivott. Most 
aztán aluszik erősen. 

Miklós nyugtalanul járta keresztbe-hosszába a szobá- 
ját. Annak a padlata úgy van alkotva, hogy az alatta levő 
boltozat meghajlik, mikor az ember végig megy rajta. 
Szív kell hozzá, megszokni ez ingadozó talajon való járást, 
pedig hát ez csak az építész mesterkedése, nem más. 

Minden tudomány arra való, hogy ámítsanak vele. 

Egyszerre dobpörgés riasztá fel hallgatag tusakodásából. 
Eszébe jutott, hogy mára rendelte a várőrség fölötti szemle 
megtartását. 

Ezen nem változtat a közbejött gyászeset. 

A gyermek mélyen aludt, Miklós rátakarta a czifra 
pokróczot, a mit az lerugdalt magáról s aztán felkötötte 

a kardját, feltette a hegyesvégü rézsisakot a fejére s le- 
sietett a csapatjaiboz. 

Azok már fel voltak állítva a hadnagyaik által a vár- 
udvaron. Csupa lövészek. Lovasságra itt nem volt szükség. 
Külön a kálvinista, kü]ön a pápista barkók, palóezok s 
mindkettőtől elkülönítve a mobamedánbitü tatárok és 
arnótok. 

Mikor a dervisgenerális megjelent a csapatok előtt, azok 
egyszerre mindkét kézre kapott puskáikkal tisztelegtek 
előtte. 

Ekkor megkondult a vár öreg barangja. Ezúttal az volt 
a szava, bogy (cmortous plangow. 

S erre a barangszóra egyszerre azt látja Miklós, bogy 
csapatjai mind mozgásba jönnek, a mit ő nem vezényelt, 
a pápista csapatok térdre ereszkednek, a kálvinisták láb- 
boz bocsátják a fegyvert s a kezeiket összekulcsolják a 
mellükön, a mobamedbivők pedig arczra borulnak, «Allab 
akbári)) mormogással. 

A bosszú folyosón, mely az uri lakosztályból a templomba 
vezet, most viszik végig a koporsót, a felöltöztetett ha- 
lottal. 

Ez ám hatalmasabb parancsoló, mint a generális ! 

Miklós karjait összefonva a mellén, nézi kemény tekin- 
tetű arczczal, a mint elviszik előtte a halottat. Fekete 
selyemrubába van öltöztetve ; ajkai, szemei lezárva, két 
keze összetéve a keblén s egymáshoz foglalva a körüle 
csavart olvasóval. 

Mindenki imádkozik, a míg a harangkongás tart. 

Csak ő nem : a szerzetes. 

Ott áll valamennyi között egyenesen, felemelt fővel, 
még a sisakját sem veszi le. 

Most van igazán istentagadó kedvében. — Hát ez a 
mennyei igazság ? Hát van mit keresni odafenn a levegő 
ég párázatai közt ? 

«Patientia = barát táncz», mormogta, mikor a pap 
elmegy előtte. 

A koporsót kisérik a siránkozó cselédek ; a kis Jóska 
fiút vezeti az egyik kézen fogva. 

— Hol a Ferkó bátyám ? kérdezi a gyermek, széttekintve 
a sokaság között. Mért nem hiják ide a bátyámat ? 

A gyászmenet a koporsóval együtt átvonul a folyosón a 
templomba ; a harangszó elhallgat. 

A katonák ismét összeszedik magukat s kezükbe kapják 
a fegyvert. 

Miklós boszankodik rájuk. Mind egyforma bigott ez 
valamennyi. Csak abban különböznek, hogy az egyik zöl- 
den eszi meg a szénát, a másik szárazon. 

Kedve volna kikergetni valamennyit a várból. 

Most meg a vámagy jön oda hozzá s megszólítja. 

— Kegyelmes uram ! 

— Hát neked mi bajod ? 

— A templom tornyára fel kellene húzni a zászlót. 

— Hát vak vagy ? Ott lobog ; nem látod ? 

A szél lobogtatta a torony ablakban a kitűzött veres 
zászlót : a szabadságharczosok zászlóját. 

— Másikat gondoltam. A feketét kellene felhúzni. 

— Fekete zászlót ostromolt várban csak a lazarétum 
fölé szoktak kitűzni, hogy ha embersége van az ellennek, 
oda ne lövöldözzön. A toronyban ez a zászló marad. Hal- 
lottad? 

Miklós nem akarta, hogy a bátyja megtudja a felesége 
halálát. Még a fekete zászló se sejtesse azt vele. 

Boszantotta, hogy így olvadoznak ezek a kemény em- 
berek ; azért, mert egy asszony meghalt. 

A mint a toronyablakból lobogó zászlóhoz feltekintett, 
a toronyőr alakját látta az ablakban megjelenni, a ki 
hosszú tülkét előre tolva, nagyot tutult rajta. 

— Mit jelentesz ? kiálta fel rá. 

— Négylovas hintó közelít a szomolnoki úton. 

— Ez ő lesz ! dörmögé magában Miklós, s maga is fel- 
sietett a toronyba. 

Az őr jól látott. Úri fogat volt, négy paripával, a mi 
vágtatva közelitett a völgy felől. 

A felvert por miatt a kocsiban ülő alakokat még nem 
lehetett kivenni ; hanem a hintó narancsBárga színe messze 
virított : erről ráisinemi. 

Ö jön ! Egyedül, a hogy megizente. 

Miklós ott hagyta a csapatjait, lábhoz eresztett fegyver- 
rel, s felsietett a szobájába. 

Ferenez még akkor is aludt. 

Felrángatta a fiút álmából s nagy nehezen lelket vert belé. 

Annak még nem ment ki az éjjeli mámor a fejéből; 
panaszkodott, hogy olyan nehéz a feje, mint egy hombár. 

— Patkót kell ütni a macska lábára, monda Miklós. 

— Hogyan ? 

— Hát mikor az embert kínozza a tegnapi bortól a 
macska : hegyibe kell önteni egy korty reggeli pálinkát, 
attól elmúlik. 

A fiú elhitte s magába hagyta dictálni a kupicza lengyel 
alamáziát. 

Attól aztán egyszerre kigyulladt az arcza, a két szeme 
égett és keresztbe állt. 

— No ugorj bele a saruidba hamar ; aztán gyere legény, 
mutasd meg, hogy mit tud egy igazi Andrássy, a kinek 
még nem vált az ereiben az ősi vér káposztalévé. 

A gyermek felöltözött s aztán követte a nagybátyját az 
udvarra. 

— Hová megyünk? kérdé ottan, széttekintve. 

— Most megyünk az examenre. Majd meglássuk, hogy 
felel a legény a kérdésre ? 

— Micsoda kérdésre ? 

— Bizony nem is arra ám, hogy ((hányat tojik a pityer ?» 

— Dejsz arra tudom a feleletet ! Hol többet, hol keve- 
sebbet. 

~ Habes eminentiam ! Hát most majd azt mutasd meg 
az examinatoroknak, hogy a kis ágyúddal hogy tudsz igazi 
czélba lőni ? Nem látsz-e kettőt ilyenkor ? 

-7- Bizony nem látok én ! 

— No azt majd mindjárt megpattintsuk. Húzasd ki a 
kerekes ágyúdat. 

— Aztán hová? 

— Csak oda a várkapuba. 

A kis ágyút odavontatták a kapu előtti emelkedett lon- 
kára, a hová egyenesen vezetett fel az út az erdőből. 

Egy széles bükkerdő terült el a várhegy lábánál, azon 
kellett keresztüljönni bármely égsark felől érkezőnek. 

— Hát a Jóska gyerek nem jön versenyt lőni ? kérdé a 
Ferkó Miklóstól. 

— Nem lő az többet. Mert az elmegy kispapnak Nagy- 
szombatba, püspök lesz belőle. Te vagy csak az igazi 
Andrássy ivadék. Katonának való. A milyen a nagyapád 
volt, a ki a császári vezért, Salm uramat úgy elverte 
Erasznahorka alól, hogy még a parókája is lemaradt a 
fejéről. 

Ezzel megnevetteté a gyermeket. 

— Te fogod majd, édes öcsém, letisztítani az Andróssy 
névről azt a makulát, a mi rajta esett ! Biz tata őt tovább 
Miklós. Ha ma jól lősz a czélba, rögtön kinevezlek kapi- 
tánynak a fejedelem hadseregében. 

— Kapitánynak ? Teringettét ! Én is két sastollat kapok 
a süvegem mellé ? 

— Nagy lesz a hired az egész hazában ! 

A hadnagyok is odagyültek mind a kapu elé, azok is 
mind tüzelték a fiút tehetségük szerint. 

— Csak az anyám nézné az ablakból, mikor czélba 
lövök. Hadd mondjam meg neki ! 

— Csak te maradj itt most. Mindjárt jön a sorod. 

A visszhangzó erdő előre jelenté a közeledő kocsi zör- 
gését. 

Nemsokára kibukkant az a fák sűrűjéből, s a mint az 
erdő szélében felkanyarodott a meredek domboldalra, már 
jól lehetett ráismerni a benne ülőre. 

Ö volt az : Andrássy István tábornok. Egyedül magában. 

Alig volt háromszáz lépés a távolság a hintó és a vár- 
kapu előtti lonka között. Ö is felismerheté azokat, a kik 
ottan állnak. Az öcscsét, a fehér barátcsuhában, s az első 
szülöttét. Szép meggyszin kamuka dolmány volt rajta, 
arany gombokkal, szedrázsia világoskék nadrág és sárga 
sarkantyús csizma. Bizony szép fiú volt ! Olyan régen nem 
látta az apja. Hogy megnőtt azóta ! 

A mint a lonkán állók megpillantották Andrássy Ist- 
vánt, az elkeseredett düh ordításával kiáltanak fel egy- 
szerre : 

((Ott jön az áruló! Aki eladta hazáját. A nemzet Ju- 
dása ! Harmincz ezüst pénzért a mi megváltónkat, a feje- 
delmünket! Átok a fejére! Halálra vele! Pokolra velelw 

A fanatizmus lángja a gyermek lelkét is őrjöngésbe 
hozta. Azt hitte, hőstettet követ el, ha az apját, akiről azt 
mondják, hogy hazaáruló lett, maga itéli el. 

— No hát most czélozz jól ! monda neki Miklós. 
Ferencz letérdelt az ágyú elé és czélzott. 

A hintó jó czélpont volt, azzal a messzeviritó narancs- 
szín csónakával. 

— Fogd a vasrudat ! 

A hosszú vasrudat a kezébe nyomták a fiúnak. A vas 
tüzes vége megérinté az ágyucska lőserpenyőjét, a lövés 
elpukkant, de az ágyúcső az elsütés közben félremozdult, 
s a nyolcz latos vasgolyó csak a hintó hátulsó faládáját 
érte, szerteszét szórva annak a tépett szilánkjait. 

Erre a lövésre az apa elborultan takarta el arczát pa- 
lástjába. Egy ilyen látványtól meg kell tébolyodni I «Hajts 
vissza ! » kiáltá a kocsisának, mire a hintó megfordult. 

— Lásd, rosszul czéloztál ! kiálta pokoli örömtől sugárzó 
tekintettel Miklós. No most tölts újra ! Lőjj jobban, mig el 
nem fut előled. 

De a gyermek nem tette azt, a mit mondott neki. 

Mint a holt föld, olyan sárga lett az arcza. Az egyik 
kezét szivére nyomta, a másikkal a fülét tapasztá be ; a 
szája nyitva volt, mint a fuldoklóé. 

— No mi lelt ? 

— Az anyám ! hebegó a fiú. 

— Mit akarsz vele ? 

— Nem hallottátok? A hogy a fülembe kiáltott ! Mikor 
lőttem, megkapta a szivemet a kezével. 

— Az ágyúlövés cseng a füledben, kölykem! Eázz 
egyet rajta. Lőjj utána még egyszer, a míg eléred. 

— Nem lövök! Átkozott legyen a szerszámod. Nem 
lövök többet az apámra. Ah, hogy szorítja most is a szive- 
met ! ki akarja tépni . Ereszszetek az anyámhoz ! Anyám I 
Anyám ! Ereszd el a szivem ! Ne szorítsd oly nagyon ! 

S azzal fuldokolva futott a fiú a várba fel; egyszer 
térdre is esett, alig birt fölkelni. 

— Görcsöt kapott a gyerek. Biztatá a hadnagyokat 
Miklós, a kik szintén visszasiettek a várba, a mint azt lát- 
ták, hogy Andrássy István megfordult s az erdőben eltűnt. 
Egy kis kólika az egész a gyereknél. Nem szokta még meg 
a gyomra az erős papramorgót. 

A lépcsőhöz érve már összerogyott a gyermek s nem 
birt odább menni, úgy elfojtá az a szívszorítás. 
Ott jött rá szemközt a prépost a templomajtó felől. 

— Az anyámhoz, az anyámhoz akarok menni, rebegé a 
fiú, a pap kezébe kapaszkodva. Ö fogja a szivemet. Oda- 
húz magához. 

— Jól mondod, fiam ! szólt a pap, ki maga is reszketett 
a meghatottságtól. hívogat magához bizonynyal. 

— Eh mit ! kiálta nyers hatalmaskodással Miklós. Nem 
hókuszpókusz kell ennek, hanem meleg lábvíz, mustárral. 

— Jöjjön csak oda kegyelmed, monda a pap, és lásson 
egy csodát, a mihez foghatót ember még nem látott. 

S azzal a fiút félig karjain emelve, felvitte a templom- 
hoz vezető lépcsőkön. Miklós és a hadnagyok utána fanya- 
logtak. 

A mint a gyermek meglátta a templom közepén felállí- 
tott ravatalt, sikoltva rohant oda az anyjához. 

— Anyám, anyám I ne szoríts úgy ezzel a kezeddel ! 

A többiek rémülten álltak meg a templom előterében. 

A halottnak a jobb keze fel volt emelve félig magasra, 
mint a ki véd, a ki visszatart. Az olvasó, mely a két kezét 
összefoglalva tartá, el volt szakítva, fehér és kék gyöngy- 
szemei elszórva a halotti köntösön. És az ajkai, a mik az 
imént még csukva voltak, most mintha kiáltásra volnának 
felnyüva fájdalmasan, míg félig fölemelt szempillái alól a 
szemszivárványok halotti fénye világlott elő. 

Maga a hitetlen ember is összeborzadt. Hisz ő neki 
monda az a nő : 

— « Meggátolom az istentelenséget ... ott leszek, ha 
élek, élve, ha halok, halva ... de megragadom a fiamnak 
a kezét ! » 

Megígérte s beváltotta. 

Hát van olyan rettenetes szerelem a világon, a mi még 
a halált is túléli ? Van-e olyan szörnyű akarat, mely 
legyőzi az örök természet változhatatlan törvényeit ? Mely 
mozdulatra birja a földdé vált emberi alakot ? 

Ott van ! meg lehet tapintani. 

És a gyermeknek, a mint a könyei megeredtek, anyjára 
borultan : egyszerre elmúlt az a kínzó fájdalom a szivéről. 

Akkor aztán a másik testvérével összeölelkezve, meg- 
csókolták egymást. 

Eh ! nincsenek csodák ! dörmögé Miklós, erőszakot téve 
megingatott hitetlenségén. Le kell zárni a halott ajkait és 
szemeit újra, s a karját visszahajtani. 

— Ne bántsátok az anyámat! Ne nyúljatok hozzá! 
kiáltá a kisebbik fiu. Nem látjátok, hogy él? Hiszen reánk 
néz. 

Nem is mert senki hozzányúlni. 

Végre maga Miklós lépett oda a koporsóhoz, azzal a 
szándékkal, hogy visszahajtja a halott karját kebléhez. 

Csakhogy arra emberi erő nem képes. A halottak erős 
emberek ! 

Fel kellett vele hagynia. 

A két fiu azalatt valamit suttogott egymással. 

— így pedig, a felemelt kéz miatt nem lehet a koporsó- 
födelet rátenni, okoskodék Miklós hidegvért tettetve. 

Ekkor a két liú, egymás kezét fogva, oda lépett eléje s 
a nagyobbik így szólt : 

— Hallod-e te barát I (Te barát !) Neked a mi anyánk 
koporsója mellett semmi dolgod. Mi az öcsémmel össze- 
beszéltünk, hogy egyikünk itt fog mindig mellette virrasz- 
tani ; s mi nem engedjük meg, hogy őt eltemessék, míg 
apánk haza nem jő. 

— Hiszen nem halt meg ! szólt utána az öcscse. Nekem 
megígérte, hogy velünk marad; nem hagy el soha. Nézzé- 
tek, hogyan mosolyog ? 

S valamennyien, a kik odanéztek, azt hitték (tán a 
könnyeik prizmáin keresztül), hogy az arcz valóban mo- 
solyog. 

Tizenhét napig minden reggel beharangoztak a teme- 
tésre. Minden délelőtt feljöttek a papok a környékből, a 
megholt úrnő végtisztesség tételére. Minden este haza 
mentek azon módon. 

A halott folyvást nézett és mosolygott. 

(Még most is azt teszi !) 

A dervísgenerális mindennap hosszabb időn át állt ott 
a nyitott koporsó előtt, hátát az oltárnak támasztva, s 
nézte azt az örökké változatlan képet; maga is oly moz- 
dulatlan alak, mint az. 

A tizennyolczadik napon ezt irta levélben Andrássy 
Istvánnak. 

«Edes bátyám. 

A feleséged meghalt ezelőtt tizennyolez napokkal. Azóta 
folyvást a koporsóban fekszik, a templom közepén. Eád 
vár, addig nem akar elmúlni. Siess haza. Én ma elbocsá- 
tom a hadakat a várból, s az éjjel megyek vissza a kolos- 
toromba s felkötöm a cingulumot. Isten irgalmazzon a mi 

szegény bűnös leikeinknek. 

Fráter Nicolaus.» 



Jókai: A lőcsei fehér asszony 11. *^ 

Többet nem tudni Andrássy Miklósról. Arczképe, a 
krasznahorkai várban, ájtatosan tartja két kezében az 
evangéliumot. Itt végezte a dervisge.nerális. 



XXV*. FEJEZET. 

NAGY A dínomdánom. 

Andrássy István eleinte nagyon tragice fogta fel a dol- 
got, hogy a saját fiával ágyuztattak rá, mikor a várába 
akart hazatérni. Hanem aztán később kiheverte az elke- 
seredését s iparkodott azt egyszerűen megérthető okokkal 
kimagyarázni maga előtt. 

Miklós öcsese válaszából megértette, hogy az ő ismeret- 
sége Korponaynéval már Krasznahorkán is jól el van 
híresztelve ; nemcsak a feleség van róla felvilágosítva, de 
még a fiuk is danolják már a szép asszony nótáját! El- 
képzelé, mennyire haragusznak rá e miatt ! Vannak nők, 
a kik a hűtlen férjet képesek halálnak vetni. 

A míg Lőcsén volt, mindennap kapott levelet Zsófiától. 
Soha egyet sem bontott fel közülök. Odarakta őket mind 
egymásra. Elképzelé, hogy mi lehet azokban? Keserű 
szemrehányások. Átkozódásai egy felháborodott kedély- 
nek, a ki teljes igazságában van. S minek olvasson végig 
az ember kellemetlen vádakat, a miknek azonfelül még 
igazuk is van? Úgy tett velük, mintha kezéhez sem jutot- 
tak volna. 

Hogy a straczenói völgyben ellene készített kelepczébe 
bele nem gázolt, annak megint más oka volt, mint a fele- 
sége óvó figyelmeztetése, a mit el sem olvasott. 

Szathmáron nagyban folytak már a békealkudozások 
Pálfíy bán és Károlyi Sándor között, a császári és feje- 
delmi párt részéről s ezeknek a folyamatára fegyverszünet 
volt kötve. 

Andrássy Istvánnak, a ki a saját átpártolt csapatján 

kívül még a Blumewitz dragonyosait is vezényelte, az a 
feladata volt, hogy a gömöri várakat, szép szerével, be- 
hóditsa. Murányvár kapitányának csak izennie kellett ; az 
egész Poprádig küldé eléje a capitulatiót. 

Annak az embereitől hallotta meg, hogy a krasznahor- 
kaiak miben törik a fejüket. A dervisgenerális a straczenói 
hegyi útban szándékozik a bátyja számára egy olyan exo- 
dust rögtönözni, a milyennel Kóbert Károlyt eresztette el 
Bazerád a Havasalföldről. Ez a hely valóságos egérfogó. 

Andrássy Istvánnak azonban utasítása volt a fővezér- 
ségtől, hogy mindenféle fegyveres összeütközést kerüljön 
a kuruczokkal, a mivel a fegyverszünetet megsértené. 
Ezért került más útnak. 

Szabad volt már a járás mindenfelé. Kapitulált a hatal- 
mas Kassa és a híres Eger vár is. Eákóczy kapitányai 
egymásután rakták le a fegyvert, nyitogatták meg a vár- 
kapukat. A nemzet ki volt fáradva, s a király kegyelmet 
kínált. 

Ezért nem jött Andrássy István Szomolnoknál idább 
fegyveres hadával. Ha akarta volna sem volt szabad ost- 
rommal támadnia meg a saját várát. 

Egyedül akarta azt visszafoglalni. 

Bízott személyes meg.jelenésének varázsában, melynek 
férfi sem bírt ellenállni soha, hát még asszony! Majd meg- 
hódolnak a körülsánczolt szivek, csak egyszer az ő sze- 
meinek tüze ostromolja őket. 

Hogy aztán máskép ütött ki a dolog, az először elbusí- 
totta, azután csak elmérgesítette. 

Az a látvány, a mikor a saját kis fia lő rá a kis ágyu- 
jával, s hogy a lövés komoly volt, arról tanúskodott a 
szétzúzott hintóláda, az első pillanatban végtelen fáj- 
dalommal tölte el atyai szivét ; hanem aztán, hogy tovább 
gondolkozott rajta, emlékezetébe került mindenféle ha- 
sonló történet. Felfordult világ van ! Erények és bűnök 
egymással boszorkánytánczot járnak ; ma az egyik kezén 
van a fehér keztyű, holnap a másikén. Az emberi észjárás 

ki van forgatva sarkaiból. A rajongás leigázza az érzést, 
íme Ocskay Lászlót is nem a saját testvére Sándor szúrta- e 
meg dákossal az érsekújvári csatában ? Miklós, a dervis- 
generális elég hóbortos, hogy hasonlót tegyen. Inni is bő- 
ven szokott. Aztán micsoda könnyű mesterség egy éretlen 
eszű gyermeket fellovalni, hogy eszköze legyen egy ilyen 
fanatikus tüntetésnek I Az egyik részeg, bolond, a másik 
éretlen kölyök. Majd kijózanodnak, majd megbánják ! 

Hanem az asszony számára nem talált mentséget. 

Hogy ő nem birta a fiát ettől a csúf, vakmerő tettől 
visszatartóztatni. Hogy nagyobb volt a gyűlölete a férj hűt- 
lensége miatt, mint az emlékezete az egykori boldog sze- 
relemre ! 

Hiszen ha még lélek van a szivében egy anyának, meg 
kell neki ragadnia a fia kezét, a midőn az ezt ily istente- 
lenségre kinyújtja ! 

(Nem volt már lélek a szivében, még is megragadta.) 

De ezt Andrássy István még csak nem is sejté. Még a 
toronyból sem hirdeté a fekete zászló, hogy halott van a 
várban. 

Senkire sem haragudott olyan nagyon, mint az asszo- 
nyára. 

Ezzel az indulattal a szivében tért vissza Szomolnokra 
a csapatjához. 

Blumevitznek nem mondta el, hogy mi történt vele 
Krasznahorka alatt; csak annyit tudatott vele, hogy az 
öcscse védelmi állást foglalt el a várban, s visszautasí- 
totta a meghódolást. A fegyverszünet alatt úgy sem lehet a 
vár ellen semmit kezdeni, azért csak feküdjék itt veszteg 
Blumevitz, mint helyettes parancsnok, a míg ő felsiet 
Löffelholtz táborszernagyhoz, bővebb informátiókat venni. 

Blumevitz azt mondta rá mosolyogva, hogy «jól van» 
s köszöntette általa a feleségét (a Blumevitzét). 

Andrássy boszusan csettentett a nyelvével. Pedig biz az 
találó tréfa volt. 

Tudta azt Blumevitz jól, hogy nem Löffelholtz táborno- 

kot siet felkeresni Andrássy István, hanem Lőcsére sza- 
lad vissza: 

Ott hagyta a szép menyecskét. 

Aztán még az a nevezetes dolog is történt, hogy a ka- 
pitulált Lőcse katonai parancsnokává a császári fővezér 
épen azt a Belleville lovagot nevezte ki, a ki olyan jó szol- 
gálatokat tett a város ostrománál. 

S ez most természetesen ugyanazon házban lakik, 
melyben nem rég Andrássy István lakott, Julianna pedig 
maradt a Thurzó házban. 

És Andrássy István Belleville lovagot épen annak a 
kecskének tartotta, a kire nem jó bizni a kertészkedést. 

Vájjon nem fecsegett-e ki valamit ez a Blumevitz an- 
nak az átjárónak a titkáról, a honnan egyszer a fehér asz- 
szony elélebbent a négycsövű pisztolylyal őt megriasztani ? 

És vájjon meg van-e még töltve az a négycsövű pisztoly? 

Ezzel a mardosó féreggel vágtatott vissza Lőcsére. 

Az egyik asszonyra haragudott, a másikra féltékeny 
volt. Utoljára úgy összezavarta a gondolatait, hogy azt 
sem tudta, melyikre dühösködjék jobban. 

Még az nap késő este megérkezett Lőcsére, lóhalálá- 
ban. Tíz mértföldet vágtatott egy huzamban. 

Legelső dolga volt fölszaladni a hajdani lakására, mely- 
ben most Belleville regnál. 

Andrássynak elég finom érzéke volt beletalálni magát a 
változott helyzetbe. Eddig ő tábornoka volt a colonellus- 
nak, s lóhátról beszélhetett hozzá ; de most egy olyan át- 
pártolt kurucz generális, mint ő, nagyon hasonlít a le- 
skártolt kártyához, míg a megvásárolt mérnökkari főtiszt 
most is ér valamit. Aztán ő csak « menesztetett* ; de az 
<(ment», s ez sokat változtat az eddigi helyzeten. 

— Főparancsnok úr; így szólítá tegnapelőtti alattvaló- 
ját. Sürgős ügyeim visszahoztak Lőcsére. Szállást kérek. 

— Tábornok úr ! monda Belleville. De mi az ördögöt 
tituláljuk mi egymást? Legyünk, mint állapotunkhoz 
illik, frére et cochon. 

— Nem bánom. Hát én leszek a «frére» szólt Andrássy 
nevetve. Belleville szekundált neki. Mindig jó fiu volt. 

— Hát ón biz azt mondanám, hogy « hozott Isten !» 
Ámbár én nem is sejtem, minő sürgetős ügyeid vannak 
Lőcsén, s meddig tart azoknak rendbehozatala ? Felaján- 
lanám a saját szállásomat: maradj itt mindjárt ebben a 
hajdani szobádban, a hol a télen át tanyáztál. Hanem hát 
őszintén meg kell mondanom, hogy ennek a szobának 
van egy bizonyos maleficiuma. 

— Maleficiuma ? szólt a tábornok, összeránczolva a 
szemöldökét, mint a ki haragudni szeretne. 

Hanem Belleville még egyre nevetett. 

— Az ám : szólt, odalépve ahhoz a nevezetes fali táb- 
lához, s rákoppantva az ujja bütykével. 

A tábornok arcza haragra pirult. 

— Fecsegett volna előtted Blumevitz ? (Ezt kérdezé. 
Azt meg sem akarta engedni még gondolatban sem, hogy 
a szép asszony maga árulta volna ezt el.) 

— Dehogy Blumevitz I kaczagott Belleville. 

— Hát kicsoda ? kérdé a kurucz vezér, s már főtt a 
feje mindenféle rossz indulattól. 

— Nézz csak ide, monda Belleville lovag, s félretolta 
az elmozdítható táblát. 

Az átjáró fülke be volt falazva. 

Andrássynak a keble egészen megkönnyebbült. 

— Biz ezt berakták téglával azon a szent napon, a me- 
lyen én ide beszállásoltam magamat, s a hogy a csupasz 
téglák bizoiiyítják, a túlsó oldalról intézték a befala- 
zást. 

Ekkor aztán levetette magát a kerevetre, s a két térdét 
a két keze közé fogta, úgy nevetett. 

Andrássy csak a bajuszát kunkorgatta a három ujja kö- 
zött s szeretett volna olyasmit mondani Belleville lovag- 
nak, hogy « ugyan mit kaczagsz most?», de tartott tőle, 
hogy még jobban fog akkor kaczagni. 

Egészben véve nagyon meg kellett elégedve lennie ez- 

zel a felfedezéssel. A befalazott rejtek arra mutat, hogy öt 
nem árulta el az asszony. 

— Hát ezért nem találom nagylelkűségnek részemről, 
hogy ezt a kedves emlékű szobácskát részedre beszálló 
kvártélyul felajánljam. Hanem tudok a számodra ennél 
valami jobbat. Itt a szomszéd házban van Fabricziusnak 
az üresen hagyott szállása, azt elfoglalhatod. 

— Kinek az engedelmével ? 

— Hát az enyémmel. No csak ne nézz rám olyan nagy 
szemekkel. Egészen jogos alappal birok a rendelkezésre. 
A perduellióba esett Fabriczius házát lefoglalta a fiscus ; 
az most már az állam tulajdona. S öTétat c'est moi». így 
adok én neked kvártélyt a Thurzó -házban. No hát meg 
vagy velem elégedve? 

Andrássy nem hálálkodott ezért a nagy barátságért, va- 
lami ironikus vonás vegyült a franczia bonhomiájába, a 
mit az ő éles megfigyelő szemének észre kellett venni. 

— No hát csak foglald el a Thurzó-ház hátsó lakosztá- 
lyát. Úgy mehetsz oda, mintha otthon volnál. 

Hiszen máskor is ment már ő abba a házba, ugy mint- 
ha otthonába menne, de hogy ilyenféle jogon (a fiscus jo- 
gán) tekintse azt magáénak : ahhoz a gondolathoz előbb 
szokni kellett. 

Hátha ennek a szállásnak is van valami maleficiuma ? 

Persze, hogy volt. 

Az udvart léhűtő cselédnéppel találta már tele And- 
rássy. Ott volt megint valamennyi elzüllesztett kenyér- 
pusztitó egész a kengyelfutóig : nem kellett már a magis- 
tratus engedelmével méretni a számukra a berbécshúst. 
Azok már mind ismerték a tábornokot. (Sok borravalója 
bánta.) Mindenki kezet csókolt neki, a kit csak útban 
talált. 

Alig rendezkedett el Fabriczius szobáiban, öltönyt 
váltott s a Korponayné szállásának lépcsőjére kerülve, 
sietett látogatást tenni. 

Ott is minden ember kézcsókkal fogadta. 

A palotás inastól kérdezé a tábornok, itthon van-e az 
«aszony» ? 

Az inas azt felelte rá, hogy csak tessék besétálni : oda- 
benn van mind a két báróné. 

— Két báróné ? szólt megakadva Andrássy. De hát ki 
az egyik s ki a másik ? 

— No hát a nagyságos Korponay óbesterné az egyik. 

(Vagy úgy? Juliánná asszony magára veszi a fia szá- 
mára impetrált titulust, nagyon természetesnek találva, 
hogy egy bárónak az anyja nem lehet más, mint báróné.) 

— De hát a másik ? 

— Az meg méltóságos Löflfelholtz generálisné asszony- 
ság. 

Hát az is itt lakik ? 

— Igen is. Egy szállást tartanak. 
Itt van a maleficium ! 

Egy asszony helyett kettő van a kalitban. 

No még ez nem volna magában valami nagy veszede- 
lem. A minnelovagok törvénye volt: « nem számlálni az 
ellenséget!)) Még ha asszony is. S Andrássy ebben a te- 
kintetben is diadalhoz szokott hős volt. 

Hanem aztán, mikor az ellenség arczvonalát meglátta, 
mégis csak vert embernek érezte magát. 

A szobában, a melybe benyitott, nem is ketten voltak, 
hanem hárman : Korponaynén és Löflfelholtznén kívül még 
Blumevitznek a felesége is: a Ketterháuschen ártatlan 
galambja. 

Löflfelholtzné tökéletes másodlata volt asszonyi kiadás- 
ban az apjának. Zrinyi Ilona hűtelen titkárát, Absolont 
pedig úgy ismeri az egész világ, mint a kihez hasonló rút 
férfit még pénzért sem látni. Jobb arról nem beszélni. 
Hogy Löflfelholtz hogy tudott bele szeretni? az megold- 
hatatlan kérdés. 

És mind a mellett, hogy ennyire nem volt szép, mégis 
nagyon erényes és vakbuzgó volt a tábornokné. Egy luthe- 
ránából convertált pápista úrnő ! Tudjuk, hogy mi az ? 

Épen most is mind a hárman egy templomi zászló 
hímzésével foglalkoznak, mely a jezsuiták számára készül. 
(Itt vannak már! megkapták a tÖlük elvett templomot.) 

Andrássyt megismerteté Korponayné a tábornoknéval, 
a ki ámbár született magyar asszony volt, de azért még 
sem volt rábírható, hogy valami hozzá intézett magyar 
megszólítást megértsen. 

— Was sagt er, mein Kind ? kérdezé Krisztinához for- 
dulva, mikor Andrássy azt kérdezé, hogy mi lesz ez a 
munka, a min most dolgoznak. 

Andrássy aztán csak azért is francziára forgatta a tár- 
salgási nyelvet, a mit megérteni már a bon tonhoz tarto- 
zott, de azért arra is csak németül felelt Absolon leánya. 
Következetes volt a nagy hűségben. 

Tartott azután előadást a hozzá intézett kérdésre per 
longum et latum, olyan bőbeszédüséggel, hogy senki tőle 
szóhoz nem juthatott ; s ez alkalommal egy egész vallás- 
politikai programmot fejtett ki, a miben a hitetlen And- 
rássynak nagyon kevés gyönyörűsége telt. 

És ez alatt még csak egy pillantást sem válthatott Ju- 
liannával. Úgy őrizte azt Löfifelholtzné, mint a baziliszk. 
Nem csak a saját erényét, hanem még a körülötte levő 
asszonyokét is meg tudta védelmezni. Még a viseletük is 
olyan volt, a mi az ostrommal daczoló kerített várakra 
emlékeztet. A legújabb bécsi divat : az a minden asszonyi 
alakot laposra szorító halhéjpánczél ,* fültakaró keményí- 
tett fodrokkal, az áll alatt átszorítva ; minden asszony 
olyan benne, mint egy szalmafonatu rozsolisos palaczk. 

A homlokról egyenesen felhúzott hajtorony, behintve 
hajporral. Hollófürt, aranyhullám nincs többé : az csak 
frázis. Szürke lett minden asszony. 

Még az sem volna nagy baj : de a mellett a rettenetes 
garde des damesnak az a stratagémája van, hogy minden 
kérdésre, a mit az ellenség (egy férfi) a többi hölgyekhez 
intéz : ö maga válaszol. Azoknak nincs szavuk. 

Andrássy még csak nem is közelíthetett Juliannához, a 

nagy himző ráma miatt, mely a fél szobát elfoglalta. Kü- 
lönben Julianna is úgy tett, mintha rá sem ügyelne, egé- 
szen Krisztinával volt elfoglalva ; annak rajzolta a himzeni 
való czifrákat a selyemre fehér plajbászszal, s gyügyög- 
tetve oktatta, mint anya a gyermekét. így ketten egymás 
mellett az ártatlanság és szelídség festeni való mintaképei 
voltak. 

Egyszer aztán megszólalt a Jezsuiták templomában a 
harang. Misére kell menni ! A hölgyek felálltak : Löflfél- 
holtzné alkalmat nyújtott Andrássynak a hölgyek iránt 
udvariasságát, párosulva az áhitatossággal, kifejezni : «Nem 
kiván-e bennünket a templomba kisérni ?» de Andrássy 
megköszönte a grácziát, azt mondta, sok dolga van. 

A tábornokné aztán meginvitálta estére, egy csésze 
tejes kávéra s barátságos beszélgetésre, a mit sokkal örö- 
mestebb elfogadott. 

— Kicsiny, de válogatott társaság szokott nálunk 
összegyűlni esténkint. Itt lesz Alauda föbiró ur, a fiával 
együtt ; azután a házban lakó dr. Cornides. 

— Hát Belleville lovag nem jön el? kérdé odavetőleg 
Andrássy. 

A miért aztán szépen kikapott. 

— Mit gondol méltóságod ? Egy olyan könnyű erkölcsi 
fogalmakról hírhedett férfi, mint Belleville lovag ? soha 
egy báró Löflfelholtz tábornokné háza küszöbén belül ! 

Tartott aztán Andrássynak egy olyan prédikácziót az 
istentelen nőcsábító férfiakról, a kik a pokol útjára rózsá- 
kat hintenek az asszonyok elé ; valóságos verbunkos had- 
nagyai Belzebubnak ! hogy még a háta is borsózott bele a 
tábornoknak. 

ugyan áldotta a sorsot, mikor ebből az áhítatos farkas- 
veremből kiszabadulhatott. 

így nehéz lesz összekötni az elszakadt fonalat. 

No majd talán estére, ha többen lesznek együtt, köny- 
nyebb lesz szót váltani Juliannával; a többi aztán majd 
következik egymásból. 

Ha az akarja, (pedig hát az iránt kétsége sem lehet) lehe- 
tetlen, hogy módot ne találjon megszabadulni alkalmat- 
lan felügyelőjétől. Hisz nincs hozzá varrva. Mehet, a hová 
neki tetszik. Csak arra legyen egy pillanatnyi alkalom, 
hogy egymással megegyezzenek, merre lehet innen el- 
menni ? és hová ? és mi módon ? Természetesen, a külső 
decorum teljes megőrzése mellett, a mire most sokkal 
több szüksége volt Juliannának, mint valaha. Neki a leg- 
jobb referencziákkal kellett bírnia Bécsben, hogy tervei 
sikerüljenek. Be kellett bizonyítania, hogy érdemes mind 
arra, a mit a fiának kér. 

A kávéestélyen Andrássy volt az utolsó a megjelenés- 
ben, a többi urak már ott voltak, az asszonyságaikkal 
együtt. Nagy társaság volt, az egész elfogadóterem tele 
volt velük. Egy hosszú asztalt ültek körül és «Hammer 
und Glocke»-t játszottak, czinderlíngben ; a mi igen ke- 
gyes és ártatlan mulatság. A mellett kávét és kuglupfot 
élveztek. 

Löflfelholtzné kérdezé Andrássytól, hogy szereti-e a 
« Hammer und Glockét ?» A mire azt felelte neki Andrássy, 
hogy «ez az én szenvedélyem ! » Arra aztán neki is helyet 
adtak az asztalnál. Azért jó játék ez, hogy annyi ember 
vehet benne részt, a hány csak az ablaktól a kályhasutig 
elfér a szobában. 

De hát a kuruczgenerális még ebben az istenfélő em- 
berek számára feltalált játékban is tudott olyan revolutiót 
előidézni, mely minden társadalmi rendet felforgatott. 
A «Schimmelt», meg a «Haus»-t úgy felliczitálta, hogy 
senki sem birt vele konkurrálni, s ezzel a hazardirozással 
hol nagyokat hagyott nyerni a Brodsitzer gregarius játszó- 
népnek, hol meg az utolsó obolusát is elnyerte az egész 
társaságnak. Akkor aztán Wenczeszlaus revanchet akart 
venni, még jobban felliczitálta a «Haus»-t, rajta maradt; 
de az első tourban kivetették a koczkán a kaszszát, s az 
ő háza a nyakán veszett. És ez által tökéletesen bank- 
rottá lett. Szétnézett a papa után, hogy a virtuális örök- 



Digiti 



ized by Google 



44 

ségére nem előlegezhetne-e tőle egynéhány kurta forin- 
tot ? hanem Alauda urnák az a circumspektus szokása 
volt, hogy mikor a fiát veszteni látta, hirtelen eltűnt a 
szobából ; tudva, hogy ennek az lesz a következése, hogy 
tőle kér kölcsön. 

Ez a körülmény kényszeríté Wenczeszlaust egy időre 
felhagyni az önálló üzlettel s bibiczkedésre adni a fejét. 

— Nem ! Ezt a hazárd játékot nem nézhetem tovább ! 
szólt igaz keresztyéni elszörnyedés hangján Löffelholtzné 
s felállt a helyéről, átadva a székét a helyettesül behivott 
Blumevitznénak, ki eddigelé a konyhára és a szerviro- 
zásra ügyelt fel. Az kezdte el a maga csengő, leányos 
hangjával árulni a fehér lovat, meg a házat, ki ád többet 
érte? 

No ez most kedvező alkalom Juliannával egy pár szót 
váltani ! gondola Andrássy, s odafordult a háta mögött 
égbenyúló Wenczezlauszhoz. 

— No öcsém, nem folytatnád helyettem a játékot? itt 
hagyom mind a pénzt ; veszítsd el, te értesz hozzá. 

De nagyon tetszett ez az inditvány Wenczeszlauznak. 
sőt az egész társaságnak. Egy ilyen nagyúr, a ki csak úgy 
dobálózik a pénzzel, nem való játszótársnak az ilyen ke- 
délyes társaságba, a ki mulatni akar a maga krajczár- 
jaiért. 

De a mint Andrássy az asztal egyik oldalán felkelt a 
székéről, Julianna is egyszerre elhagyta a helyét s ugyan- 
azon ajtó felé sietett, a melyen Löffelholtzné eltávozott. 
Andrássy csodálkozva nézett utána, a míg az asszony az 
ajtóhoz nem ért, s ott hirtelen visszafordulva, a mutató 
ujja hegyét az ajka elé tette s a szemével jelentésteljesen 
intett. 

Ezt már megértette. Sietett ő is utána. A társaságot 
hagyta osztozni a prédán. 

A mint benyitott a harmadik szobába, kicsinyben múlt, 
hogy valami váratlan meglepetés nem érte. Az ajtóban 
álló hölgyet csaknem megölelte, pedig az nagy hiba lett 

volna ; mert az Löflfelholtzné volt, a ki őt ott várta. 
A szoba ugyanis sötét volt ; csak egy asztalon égett valami 
lámpás, ernyővel letakarva, mely épen csak az előtte ülő- 
alakra vetett világot, az pedig a sánta doktor volt. 

— Jöjjön csak méltóságod ; suttogá az eddigitől egészen 
elütő bizalmas hangon Löffelholtzné. Más mulatság van itt, 
mint czinderlingre koczkázni. üljön le, kérem, oda a doktor 
mellé s segítsen neki. 

Andrássy csak akkor kezdte a félhomályban levő alako- 
kat felismergetni. Az egyik volt Alauda, a másik Julianna. 

Az asztalon mindenféle felnyitott levelek voltak. 

A mint Andrássy leült a doktor mellé, a tábornokné 
csendesen betolta az ajtózár reteszét, hogy senki se jöhes- 
sen utánuk. 

A doktor nagyhirtelen informálta Andrássyt az aszta- 
lon heverő levelek mivoltáról. 

Egy része azoknak Bécsből jő, más része Szathmárból. 
A postaút Bécsnek a Szepességen keresztül visz, másfelé 
most járatlanok és nem biztosak az utak. A két futár itt 
Lőcsén várja be egymást, s azután a bécsi átveszi a szath- 
mári leveleket, a szathmári a bécsieket, a mivel fele út 
meg van takarítva. 

A levelek addig a város archívumában vannak letéve. 
Annak az őrizője pedig Alauda úr. 

Alauda úr úgy őrzi meg az államtitkokkal terhes leve- 
leket, hogy idehozza őket a köpenyege alatt Löflfelholtzné- 
hoz. A beavatott doktor a maga ezermesterí tudományá- 
val fel tudja nyitni a levelek borítékát, a pecséteket ismét 
helyrepótolni s nyelvészeti ismeretei azoknak a tartalmát 
is segítenek lehüvelyezni, s így a két asszonyság mindent 
megtud, a mi ez idő szerint Bécsben és Szathmárban tör- 
ténik, vagy csak négy fal között is kimondatik. Sőt a 
mi kimondatlan gondolat ember agyában meg is szü- 
lemlik. 

De hát mi szüksége van ennek a két úrhölgynek ezekre 
a titkokra? 

Erről mindjárt felvilágosítást nyert Andrássy, a mint a 
most felbontott levelek tartalmát megismeré. 

A békekötés alkudozásai folytak Bécs és Szathmár 
között, iíint a telített érczvíznek csak egy beléhulló 
mákszemnyi kavics kellett, hogy kristálylyá alakuljon 
egyszerre. 

Nagyban és általánosságban mindenik fél óhajtotta már 
a békét, hanem a részletekben volt a sok akadály. Azokban 
annyi személyes érdek, ellenszenv, ambitió, gyanakodás, 
alattomos furfang dolgozott egymáson keresztül-kasul, 
hogy a legélesebb eszű diplomatát is kétségbeejtette. 

Legtöbb baj volt ezzel a három szóval : enyém, tied, övé. 

Ennek a három szónak a fogalma úgy össze volt zavarva, 
hogy a hány ember, annyiféleképen értette. 

Micsoda birtokok kiknek adassanak vissza ? kiktől vé- 
tessenek el ? 

A kurucz főnemeseknek csak azokat a jószágaikat biz- 
tosítsa-e a békekötés, a miknek birtokában vannak? vagy 
azokat is visszakapj ák-e, a miket már elvettek tőlük s 
régen másnak adtak ? vagy épen még arra is igényt tart- 
hassanak, a miket Kákóczy fejedelem vett el a király- 
pártiaktól s aztán a maga híveinek adományozott? Némely 
birtoknak három gazdája is akadt, a ki igényt tartott hozzá. 
Egy sereg felköltött reménység követelte kézzelfogható 
valósággá alakítását. Ezer egymásba ütköző érdek, vágy, 
aspirátió dolgozott nyíltan és titokban, álutakon, kerülő- 
kön; ígéretek, kínálatok és fenyegetőzések alakjában. 

Ezek mind ott játszották el a szerepeiket azon a kis 
asztalka színpadán, a lőcsei Thurzó-házban. Komoediának 
is mulatságos volt, összeolvasni a bécsi és a szathmári 
bonyodalmakat. Látni magát a tüzet, a mi a boszorkány- 
üstöt forralja. 

De ezeknek az uraknak és asszonyságoknak nem épen 
a mulatság volt czéljuk ezzel a kíváncsisággal. Ok maguk 
is érdekelve voltak mind abban, a mi Bécs és Szathmár 
között történik. A mit elvben elhatároznak itt, vagy amott. 

az rájuk nézve birtok ós hatalom kérdése. Voltak nekik hű 
kovácsaik itt is, amott is, a kik ütötték a vasat, míg tüzes. 
Löffelholtzék nem egyszer lettek említve e levelekben. 
Keresték, hogy hol tegyék meg őket földesuraknak. 

Ez nem volt olyan könnyű feladat, mert a mint egyik 
vagy másik Rákóczy-párti úrnak a birtokát odaígérték 
Bécsben, már jött Szathmárból Pálffytól az ellenmondás, 
hogy az Istenért, azt ne bántsák, hisz az titokban a leg- 
nagyobb híve a kibékülésnek a kurucz táborban. Erre 
viszont a bécsi udvartól jött a replica, hogy a ki a hűséget 
manifestálni akarja^ térjen meg azonnal. Pálflfy megint 
visszairt nekik, hogy a mihez nem értenek, ugyan ne szól- 
janak hozzá. 

Egy helyütt Andrássy Istvánról is volt szó. Példaképen 
említek, hogy milyen okosan tette, hogy idejekorán meg- 
tért a király hűségére, most lám az ő birtokait nem hábor- 
gatja senki, kezében van a király kegyelmi diplomája. 
Köszönje a jó angyalának, a ki azt neki súgta. 

(Jó angyalának ! Mások meg az ördögének nevezték azt 
a tanácsadóját! Ilyen zavar volt a fogalmak világában 
akkor.) 

Egyik nagyhatalmú főúr odavetőleg említi, hogy még 
Andrássy nem volt Bécsben, a legmagasabb helyen meg- 
köszönni az élvezett kegyelmet. Mentségére szolgál azon- 
ban a táborban levő elfoglaltatása. 

(Az összetalálkozó szempillantások mondtak erre va- 
lamit.) 

Most már nem találta Andrássy olyan unalmasnak a 
Löffelholtzék kávéestélyeit, de ezentúl első volt a meg- 
jelenésben. 

A mindennap érkező levelekből azt is meg lehetett 
tudni, hogy hanyatlik rohamosan Rákóczy ügye lefelé. 
Mindennap elpártol tőle az utolsó hívek csoportjából né- 
hány ismeretes név, s siet a «majthényi síkra». (Itt rakta 
le a fegyvei-t az utolsó tizennégyezer kurucz.) Lám, milyen 
jó volt az első elpártolok között lenni! mondák ilyenkor 

az Andrássyra vetődő tekintetek ; utoljára mikor végkép 
elhagyja az országot Eákóczy, már csak igen kevés kisórő 
neve említtetik, azok között Korponay. 

Ennek a helye bizony «vacat»! Juliannával azonban 
még mindig nem beszélhetett Andrássy; a kedélyvilág 
sem arra való volt. Juliannának az arczárói látszott, hogy 
most nem ő róla gondolkozik, — nem a szerelemről. 

Egy este a felbontott bécsi levelek egyikében különös 
jó hir volt Korponaynéra nézve. Az alkudozó nádornak 
megküldték azt a lajstromot, melyben a fejedelem által 
donátiót nyerteknek a nevei foglaltatnak, a kik később a 
királynak olyan szolgálatokat tettek, hogy érdemeseknek 
találtattak e donatiókban való legfelsőbb megerősítésre. 
S ezek között volt Korponayné fiának a neve is. Intra pa- 
renthesim megjegyeztetett «nem az apjának, hanem az 
anyjának az érdemeiért ».. Az illető adománylevelek a 
rangosztási diplomákkal együtt, már mind ki vannak 
állítva, minden hivatalon keresztül mentek, jelenben már 
ő felsége cabinetirodájában feküsznek s csak a legfelsőbb 
névaláírásra várnak. 

Erre a hírre rögtön visszatért Julianna arczára a rég 
nem látott jókedv. Mintha egy nehéz varázstól szabadult 
volna meg, mely tiltotta neki eddig, hogy élvezze az élet 
örömeit. 

Tehát a fia megkapja a nagy birtokot és a főrangot 
hozzá, a mi egész életének nyugtalan ábrándja volt. 

Most azután ő neki is megjött az adakozó kedve. Lehetett 
volna tőle kérni akármit — bárkinek. Volt azonban egy 
ember, a kinek kérni sem kellett : eléje hozta. 

— Mit szólsz hozzá kedves barátném ? fordult Löflfel- 
holtznéhoz. Nem volna-e nekem czélszerű magamnak fel- 
menni minél előbb Bécsbe, ő felsége kegyelmét elfogadni 
és megköszönni ? 

— Nehezen várod, míg helyedbe jön, úgy-e? Én magam 
is azt tenném, hogy felmennék. 

— Úgy lesz ! Holnapután azonnal indulok. De nem. 

nem! szólt a kalendáriumot előkapva. Akkor Boldog- 
asszony napja van. ünnepnap nem indulok. Hanem az 
után való nap. 

Erről a szóról « ünnepnap » aztán olyan ügyesen bele- 
csavarta a beszédet a vallásos discussio sodrába, hogy 
egyszer 6sak azt vette észre az egész társaság, hogy benne 
vannak a reformátió fölötti vitában s azon disputálnak, 
hogy ki volt nagyobb, Luther-e vagy Calvin ? 

Utoljára Julianna odafordult Andrássyhoz, ezzel a kér- 
déssel ! 

— Ugyan tábornok úr, most nem jut eszembe, mi volt 
a neve annak a cseh papnak, a ki legelőször kezdte a re- 
formatiót, a kit aztán a constanczi zsinaton megégettek ? 

— Húsz ! Húsz ! kiálták egyszerre a jelenlevők mind. 

— Igen ! «Husz» volt. Hogy nem jutott eszembe. Pedig 
olyan ismeretes név ! Eszembe juthatott volna a jó Húsz 
apóról, a poprádi vendéglősről, mert hisz holnapután 
annál fogok éjszakára megszállni. Tehát Húsz . . . 

Itt aztán elkezdte Huszt magasztalni, de nem a poprádi 
korcsmárost ; hanem a martyrt, s védelmezte azt, mint 
hajdan Giskra, a túlnyomó többség ellen. 

Csak Andrássy nem szólt bele a vitába. Ö tudta azt jól, 
hogy még is csak Húsz apóról, a poprádi korcsmárosról 
van itt voltaképen szó ; s az egész akadémiai vita csak 
azért volt kezdve, hogy ő vele tudassák, hol fog harmad- 
nap este a szép asszony megszállni ? — Amanti pauca ! 



XXVI. FEJEZET. 
A LEVELEK TRAGCEDIÁJA. 

A mi hősünknek nem kellett több kémszemlészet, hogy 
a haditervét megállapítsa. Ismerte már a terepet egészen. 

Megkerülni az ellenség hadállását és lesbe állni: ez 
kipróbált kurucz taktika volt. 

Jókai: A lűcsei fehér asszony. II. ^ 

Andrássy is nagyon jól ismerte a Húsz apó vendéglőjét 
Poprádon. Emberemlékezet óta mindig Húsz apó volt 
annak a vendéglőse, öregapa nélkül soha sem volt a ház ; 
ha egy meghalt, már akkor a fia is öregapó volt. Ennek a 
korcsmának már nemessége volt. Bátran folyamodhatott 
volna az arany-gyapjas rendért, mert ki tudott mutatni 
tizennyolcz őst. És azok mind hiresek voltak a jó boraik- 
ról, a kitűnő konyhájukról, á puritán becsületességükről 
és a souverain gorombaságukról. Szepességi úr, még ha 
Felkáról Farkasfalvára utazott is, meg nem állhatá, hogy 
ebédre, vagy vacsorára ott ne maradjon Poprádon Húsz 
apónál. S ha valakinek nagyon sietős volt a dolga, leg- 
alább egy itatásra is megállt a poprádi vendéglő előtt s 
megtölteté az átalagát igazi hegyaljai máslással, a milyet 
messze földön nem kapni. 

Tehát Andrássynak az volt a haditerve, hogy ő nem 
szól senkinek, hanem felül egy három lovas szánkóra s 
egyedül, minden szolgakiséret nélkül előre elvágtat Pop- 
rádra, egy nappal hamarább, mint Julianna ; ott meg- 
rendeli a szállást, a vacsorái, s az utóbb érkezőt már 
készre várja. 

Elég finom érzéke volt annak a felfogására, hogy ezúttal 
nagyon kimélni kell Julianna jó hirét, mert az most 
Bécsbe megy, a hol most a legszigorúbb erkölcsi nézetek 
uralkodnak, s a legkisebb botrány annak minden eddig 
kivívott sikerét koczkáztatná. Tudniillik, hogy titokban 
mindent szabad az embereknek kicserélni, a mi azért ada- 
tott kinek-kinek, hogy mást tegyen vele boldoggá, hanem 
a nyilvánosság előtt még csak a keztyütlen kéznek az oda- 
nyujtása is bűnjelnek számíttatik be. 

Ö tehát előtte való nap úgy tett, a hogy tervezé. A bástya- 
utczán át távozott el : nem a saját hintaján, hanem egy 
iramszarvasbőrös szánon (még a Szepességen hó volt), jól 
behúzva magát a farkasbőr bundájába, s az asztrakán sü- 
vegébe, hogy csak a szemei látszottak ki belőle. 

Az öreg kapunáfl azonban megállította a strázsa. 

Az őrmester előjött a kapuszobából s meg akarta tudni, 
hogy kinek hívják azt, a ki a városból kimenni szándékozik. 

Ezt a tábornok jó jelnek vette, hogy a katona nem ismert 
rá ; pedig nem rég alattvalója volt, ö tudta annak a nevét. 
A Czelder Orbán német hajdúi közt szolgált, a kik a mi- 
napi betörésnél átpártoltak. 

« Szentkirályi István, katonatiszt.)) 

A strázsamester megbiztatta, hogy csak várjon, míg ő 
visszajön. 

Kis idő múlva aztán visszatért s azt mondta, hogy ke- 
gyeskedjék a tisztelt pasasér úr felsétálni a kapitány úrhoz, 
a ki látni akarja. 

Andrássy nagy mérgesen ugrott ki a bundájából, össze 
adtateremtettézve a németjét, s kénytelen-kelletlen fel- 
ment a toronyban lakó kapitányhoz. 

Akkor volt aztán a meglepetése tökéletes, mikor azt 
maga előtt látta. A kis Serédy volt az a kapitány, az ő 
távoli sógora. 

Nagyon boszus volt rá, hogy minek hivatta fel ! 

— Hát miért nem tette a nevéhez oda urambátyám, 
hogy Csik- Szentkirályi? Akkor tudtam volna hogy ki az, 
de így nem találtam ilyen nevet sem a jelenlevők schema- 
tismusában, sem a passusregestrumban, hát kételkednem 
kellett. Mivelhogy a városunkon mostanság annyi szél- 
hámos, kém és félkéz kalmár jár keresztül . . . 

— De minthogy én egyik sem vagyok, hát nyittasd ki a 
kaput s ereszsz utamra. 

— Hát hiszen eresztem. Adja ide a salva guardiáját. 

— Micsoda? 

— Hát, hogy vidimáljam. 

— Miféle salva guardiát ? 

— No, a Platzkommendánstól valót. Hát nem adott 
urambátyámnak Belleville ilyet? Nem is kérte talán? Hja, 
urambátyám, ne gondolja, hogy most is a régi Magyar- 
országban vagyunk. Most rendezett államban élünk. 
Utazni csak salva guardia mellett lehet. 

4* 

— De hisz nem utazom én az operentiákra, hanem csak 
ide a szomszédba. 

— És ha nyulat lőni megy is ki urambáiyám a kapun, 
ahhoz is pecsétes levél kell, azért csak ne sajnáljon vissza- 
fáradni Belleville ezredes úrhoz; most még otthon találja, 
és vegyen tőle egy pázsurát, mert az én katonáim addig, 
a míg azt a kétfejű sast meg nem látják, ki nem eresztik 
a kapun. 

Andrássy servust sem mondott a kis sógorának, mér- 
gesen vágta be maga után az ajtót s pokolra kivánta ezt 
az egész ostoba intézkedést, mely minden légyottnak el- 
veszi az alapját, a kellő titoktartást. 

De hát kénytelen volt Bellevillehez visszafáradni. 
Azt csakugyan otthon találta s elmondta neki, hogy mi 
hozta ide. 

Az az irónia még mindig ott volt Belleville barátságos 
mosolygásában. 

A tábornok igyekezett lehető legközönyösebb arczot 
csinálni az előadásához. 

— Minthogy nálatok most az a rend, hogy a városból 
kimenőnek salva guardiát kell előmutatni, kérlek, adass 
nekem egyet. Itt vár a szánkóm. Sietek. 

— Készséggel : azonnal ! Mit parancsolsz a salva guar- 
diába fölvétetni? 

— Én? a salva guardiába? 

— No, igen. A marschroutát illetőleg. 

— De hát ahhoz mi köze valakinek, hogy én hova és 
meddig utazom? Teringettét ! Kapom magam, idejövök az 
egész dandárommal s kiteszem a szűrötöket innen ! 

Belleville nagyot nevetett. 

— Hiszen nem arravaló ez a kérdés, hahaha! mintha 
valaki korlátozni akarna a szabad járás-kelésben, hanem 
csupán arra való, hahaha, hogy minden statióra, a hol 
lovat akarsz váltani, előre izenhessek stafétával, hogy ott 
készen várjanak a postaháznál az előfogatok. Hahaha! 

— Hahaha? 

Ez is olyan bolond dolog, a min az egyik ember nevet, 
a másik meg boszankodik. 

— Ejh, én nekem nincs szükségem a ti gondoskodáso- 
tokra, ha én kihúzom a szarvasbőr erszényemet s meg- 
csördítem benne a tallérokat, hát az nekem nagyobb kész- 
séggel előteremti az előfogatokat, mint a cs. kir. Platz- 
kommando avisoja. 

— Pedig hidd el, hogy jól tennéd, ha elfogadnád. 
Épen most akarom útnak indítani a lovas stafétát utasí- 
tásokkal a postamesterekhez egy másik magas utazó kellő 
ellátása végett, egy fűst alatt részedre is meg lehetne tenni 
a rendelkezést. A szép istenasszony indul holnap Bécsbe. 

Andrássy erre a szóra rákvörös lett. Hanem aztán csak 
jónak látta mosolygós arczot csinálni a boszantáshoz. 

— No, én nem akarok olyan messze utazni. 

— No, hát csak a legelső státióig? úgy-e bár? Elég lesz, 
ha Poprádig fog szólni a salva guardía? Húsz apónál lesz 
egy kis dinom-dánom? 

Andrássy közel volt hozzá, hogy ezt mondja : no, hát 
nem megyek sehová I Itt maradok ! 

Hanem a franczia hirtelen lefegyverezé a boszuságát. 
Eordialisan megszorítá a kezét s azt súgta a fülébe : 

— Tudod, hogy én mindig hűséges czimbora voltam. 
Ezután is én tartom a létrát. 

Andrássy vállat vont, mint a ki érti is, nem is, miről 
van szó. 

Belleville kiment az irodájába, utasítást adni a ments- 
levél kiállítására. Mikor visszajött, azt monda : 

— De már most ne menj azon a három lovas szánkón, 
mert az utazásod elvesztvén az incognitóját itt Lőcsén, 
ezzel csak bajt okoznál ; hanem fogasd a hintódba a négy 
almásszürkét s indulj ki csengőkkel. Hiszen te nagy úr 
vagy, generális vagy, mi köze a fíliszterségnek azt talál- 
gatni, hogy te merre utazol ? Az intrígua közöttünk ma- 
rad. Tudod te azt, hogy ki az a Belleville ? Egyszer már 
a nyakamat is koczkáztattam a gavalléri titoktartásért. 

Erre Andrássynak is jól kellett emlékezni, hisz ö volt 
az egyik elnöke annak a vészbiróságnak, a hol Belleville 
lába majd spanyolcsízmát fogott. 

Tehát a lovag felől egészen meg lehetett nyugodva. 

A minnelovagok törvénye szerint, egyik vetélytárs a 
másikat tartozik elősegíteni a közös ellenség (az asszony) 
elleni haditervben. 

Andrássy tehát, a míg az irkafirkát elkészítek, még 
onnan az ezredesi lakból lejíüldött egy ordinánczot, hogy 
meneszsze haza a szánkóját, ellenben keresse fel a 
korcsmában a parádés kocsisát, hogy fogja be a négy 
szürkét a hintóba s aztán hajtasson ide a Flatzkom- 
mandó elé. 

Mikor aztán Belleville aláirta, meg is pecsételte a salva 
guardiát, azt monda Andrássynak : 

— És már most csak egyet mondok még neked, mélyen 
tisztelt barátom. 

— Hallgatom. 

— Az egész intrika a legszebben van elintézve. Te ma 
elmégy Poprádra. Holnap utánad megy a szép menyecske. 
Hanem egy veszedelemre figyelmeztetlek, a mitől a feje- 
det megóvni nem áll hatalmamban. 

— Mi az ? Talán kuruczbandák ólálkodnak, hogy uta- 
mat állják? 

— Azok ellen tudnék tenni. Aztán van is azoknak 
eszökben ilyesmit tenni ! Ha utadat állnak, legfeljebb azért 
tennék, hogy kegyes pártfogásodat kikérjék. Más ve- 
szély az. 

— Csak nem esznek meg tán a farkasok ? 

— Nem. Kegyelmes uram, drága barátom. Nem ezt 
hívom én veszedelemnek. Hanem a mitől óvlak, ez az : 
« vigyázz magadra, nehogy ez a szoknyás ördög neked is 
a Ketterháuschen kulcsait nyomja a markodba a háló- 
szobáé helyett I » 

De már erre Andrássy volt az, a ki felkaczagott. Vele 
nem történnek ilyen tévedések ! 

A hintó előjárt, jöttek jelenteni. A két egymást meg- 
értett minnelovag megölelte egymást s azzal Andrássy a 
diadal előérzetét ragyogó orczával távozott el onnan s az 
őrség tisztelgése mellett ült fel a hintájába, nagy ostor- 
pattogással indulva az útnak. 

Ez alkalommal a strázsa nem állt az útjába az ó-kapu- 
nál, hanem «Kverauz»-t kiáltott torkaszakadtából, a kaput 
nyitották nagy sietve, a csapóhid csörömpölve hullott le 
s a kirukkolt kapuőrség fegyverrel tisztelgett az elvágtató- 
nak. Serédy öcsém vidimatiójára sem volt semmi szükség. 

Szentkirályi Istvánt, azt megfogják, kivallatják, hanem 
Csikszentkirályi és Krasznahorkai Andrássy István gene- 
rális előtt glédába állnak és presentálnak. 

Ezen napnak az estéjén Andrássy nélkül tartották meg 
a Thurzó-házban a szokott felolvasásokat. 

Minden ember tudta, hogy a tábornok elutazott vala- 
merre. Minden ember nagyot huny ított rá, s gondolt hozzá 
valamit. 

Az, a mi útközben történik, nem tartozik az erkölcs- 
biróságra. 

Julianna alig birta rejteni az izgatottságát, egyszer- 
egyszer azon vette észre magát, hogy dalolni kezd, hirte- 
len a szájára ütött, «üram, bocsásd bűnömet! jobb volna 
bizony, ha imádkoznám », 

Ezúttal Bécsből csak egy levél érkezett, az Pálffy ná- 
dornak szólt, attól a bizonyos anonymustól, a ki a csá- 
szárhoz igen közel állott. 

Ez a levél titkos chiffrekkel volt irva, a minek a kul- 
csát azonban Löffelholtzék szintén meg tudták szerezni a 
barátaik által. 

Kíváncsian lestek a doktor arczmozdulatait, a mig a 
titkos Írást megfejtegeté. Az pedig tökéletes doktori arcz 
volt, a minek a beteg előtt nem szabad elárulni a diagno- 
sis alatt, hogy mi véleménye van a baja felől, megél-e, 
vagy meghal ? 

Mikor az egész levéllel készen volt, akkor egyet hem- 
getett. 

— Hm ! Egy kis baj van. 

— Mit ? Mi az ? kérdek megrettenve az asszonyok és 
Alauda. 

— De igazán komoly baj. Igen, nagy baj I A császár 
megbetegedett . . . 

— Az Isten szerelméért ! kiálta fel Julianna, kezeit 
egymásba csapva. 

— Ez a levél is azon kezdődik. «Az Isten szerelméért! 
Végezzék be kegyelmességtek a békekötést rögtön, minden 
áron. A császár veszélyesen megbetegedett. Orvosai a 
legrosszabbtól félnek. Ha be talál következni a cata- 
strópha, az egész egyezkedés porrá omlik. A trónörökös 
tanácsosai mind a háborupárthoz tartoznak. Tudassa ke- 
gyelmességed azt a hirt Károlyival. Ne skrupulisáljanak 
most. Kössék meg a békét, a mint ezt a levelet megkap- 
ják. Még most mindent tehet kegyelmed a császár pleni- 
potentiájával. De ha a császár meg talál halni, a mit ne 
adjon Isten, a plenipotentia erejét veszti. Kegyelmességed 
helyébe egy német tábornagyot fognak küldeni a Rákó- 
czyánusokra, a ki föltétlen megadást fog követelni s senki- 
nek sem ád meg semmit az eddig tett Ígéretekből. 
Summum periculum in mora.» 

E levél hallatára Julianna elájult, alig tudták életre 
hozni. Ezúttal komolyan szükség volt az orvos életser- 
kentő szereire. 

Mikor aztán magához tért, akkor rögtön útra akart 
kelni, hogy ő megy Bécsbe. 

— De ugyan minek ? A császárt úgy sem gyó- 
gyítja meg. 

— Beszélni akarok vele. Eléje kell jutnom, ha az ege- 
ket ostromlom is meg ! 

Nagy nehezen tudták rávenni, hogy legyen türelemmel, 
várja be a holnap reggelt. Éjjel nem tanácsos utazni^ s a 
mi legfőbb akadály, a relais-k mindenütt későbbre van- 

nak a számára rendelve, azokra úgyis várakoznia kellene 
minden állomáson félnapig, jobb ha azt az időt itthon 
tölti, nyugodalmasan ágyban fekve. 

Alig várhatta, hogy megvirradjon. Útra kelt, Löffel- 
holtzné, mikor a kávénál megjelent, már csak az üres 
csészéket találta az asztalon, kettőt pedig, mert Eorpo- 
nayné Krisztinát is magával vitte. 

— Csodálatos nagy barátság ! szörnyűködék a tábor- 
nokné. Ez a fiatal menyecske jobban szereti barátnéját, 
mint a férjét. Ezt hagyja egyedül utazni a táborba, pedig 
már nincs háború, s amazt elkiséri Bécsbe, a hol a himlő 
pusztit. Mit fog mondani Blumevitz, ha ezt megtudja? 
Minek bizta a feleségét erre a bolondos asszonyra? Nem 
érti az ember az ő dolgaikat. 

A kegyes úrhölgy nem mulasztá el imádkozni barátnéja 
utazásának szerencsés kimeneteléért. 

Andrássy István gyors erdélyi lovaival késő délután 
érkezett meg a poprádi vendéglő elé. A hintót lépésben 
húzták a lovak ; az úr, a vadász és a hajdú pedig gyalog 
jöttek mellette. 

A vén Húsz nagyapó künn ült a tornácz alatt és pi- 
pázott. 

Andrássy nagy sietve ment fel a tornácz lépcsőin. Húsz 
apó még csak a bagósüvegét sem emelte meg, nem hogy 
maga emelkedett volna ki a karos lóczájából. 

— Beste lélek kurafía ! szitkozódék a betoppanó ven- 
dég, jónap kivánás helyett. 

— Az én titulusom ez ? kérdé Húsz apó, a pipát a 
szája egyik szegletéből a másikba igazítva. 

— Dehogy a kendé ! Ezt a karóba húzni való kocsist 
szidom. A gazember nem nézett utána a hintónak. Útköz- 
ben kellé észrevennem, hogy mind a négy keréktalpon 
lóg az abroncs ! Jó, hogy a kocsi össze nem tört az úton. 
Van-e itt valami kovács, a ki ért a hintó vasaláshoz ? 

Ekkora sértés Poprádnak I 

— Van ! felelt Húsz apó, még mélyebbre nyomva a 
süvegét a szemöldökére. Annyi kovács van, mint Lőcsén 
főbiró, s egy sincs megbolondulva. Olyan kovács, a ki az 
óráját is megcsinálja az úrnak, ha romlott. 

— No hát szaporán ! el kell vontatni a hintót a kovács- 
hoz, húzza fel a sineket hamar, egy, kettő, három ! Két 
óra múlva minden készen legyen, hadd utazzam odább. 

— Te Náczi gyerek ! kiálta Húsz apó, s aztán egyet 
füttyentett a két ujján keresztül. Miért nem szaladsz, 
mikor hivlak, te tacskó ? 

Pedig sietett az eléggé a túlsó lépcsőn fel a tornáczra. 

Ez volt a legöregebb fia Húsz apónak. Lehetett már 
a tacskó valami ötvenhat éves. Már messziről lehúzta a 
süvegét, úgy jött az apja elé, s megállt előtte katonásan. 

— Eredj, kölyök, hord fel a kegyelmes úrnak a bagá- 
zsiáját a hintóból a zöld szobába, fűts be a kandallóba, 
tedd fel a bográcsot. Anyádnak mondd meg, hogy készül- 
jön a vacsorához. A vendég úr itt hál, itt marad két 
napig. 

— Ördög mennykőt maradok ! toporzékolt Andrássy. 

— No, no, nem kell ördögöt emlegetni; torkolá le 
Húsz apó. Nagy úr az ; ne kössünk bele. Azt csak minden 
okos ember tudja, hogy négy keréksint levenni, meg- 
nádalni, újra felhúzni nem egy Miatyánk alatt esik meg. 
A poprádi kovács nem szent Péter apostol, a ki a ló lábát 
levágta s úgy verte fel rá a patkót. Áldhatja a nagy- 
ságos úr a szenteket, ha holnap estig visszakapja a 
hintaját. 

(Hiszen maga is igy számította azt ki Andrássy.) 
Hanem azért csak tovább játszotta a boszus utazót, a 
kinek nagy dolgai múlnak a késedelem miatt. 

— Ezer milliom mennykő ! 

— No no. Geduld bringt Kosén, biztatá öt csendesen 
Húsz apó, s megtöltve újra a pipáját, Andrássyt is meg- 
kínálta a dohányzacskójával, hogy tegyen hasonlóul. 

— Nem vagyok pipás I töröm a lencséteket ! Most itt 

rostokoljak, mint a kecske a kútban. Hogy verje agyon az 
ember az időt ebben az átkozott fészekben ? Mi van itt 
valami mulatságra való ? 

— Van medve, felelt nagy flegmával a vendéglős. 

— Hol volna ? 

— Arra ni, a vigályosban ! mutatá Húsz apó a papucsa 
orrával az irányt. Lehet rá vadászni. 

— Csak olyan poprádi medve lesz az. 

— Mit? poprádi medve? tüzelt az öreg úr. Vannak ott 
akkora medvék, mint az úr maga. Ha meglátja, tudom, 
hogy elfelejti mi az «ursu8»-nak a genitivusa ? 

— No azt már szeretném látni. 

Húsz apó most sziszegve füttyentett, a hogy a galam- 
boknak szoktak a csalogatók s a legvékonyabb hangon 
kiáltott. 

— Te, Hanzi gyerek ! 

A Hanzi gyerek volt a legfiatalabb az egyenes utódai 
között, körülbelül egyidejű a tábornokkal. 

— Vedd csak a puskádat, vezesd ezt a vendég urat az 
erdőbe, mutass neki medvét. 

Andrássynak tetszett ez a mulatság. Eszébe jutott, hogy 
Juliánná sokszor emlegette, milyen kiváncsi volna meg- 
izlelni, milyen lehet a medvetalp kocsonyája. Most egé- 
szen alkalmi szerencse volna, ha valami bolond maczkó 
a szép asszony kedvéért idehozná a mancsait. 

Ö is vállára kapta a dupla puskáját, csizmaszára mellé 
dugta a török kését, s aztán a fiatal Húsz Hanzi vezetése 
mellett neki indult az erdőnek, egyedül. 

Eég ideje már, hogy a vadászat nemes mulatságát nem 
gyakorolta, a hosszú ostromzár alatt nem volt rá alkalma. 
S szent Hubertus különösen kedvezett a mai cserkészet- 
nek. Egy szembejövő anyamedvét volt szerencséje, egy 
lövéssel homlokon találva, leteríteni; a tavalyi bocsok 
egyikét meg Hanzi durrantotta le. A tábornok az elejtett 
medvének csak a mancsait hozta el magával, de Hanzi a 
nyakába vette a maga tropheumát s hazáig czipelte. 

Husz apó azzal dicsérte meg a hazatérő vadászt, hogy 
«no ugy-e hát, van Poprádon medve ?» 

A mancsokat odaadták az asszonynak, készítse el őket 
holnapra fainul borssal és babérral, meg szerecsendióval, 
medvetalp-kocsonyának. Talán több vendég is érkezik 
még hozzá. 

Husz apó nagy tapasztalású férfiú volt ! Nem először 
történik az Poprádon, hogy a hintós uraságnak elvész az 
útközben a hintajárói egy sróf, a miért kénytelen ott ma- 
radni, s aztán nemsokára érkezik egy másik hintóval egy 
asszonyság, a ki megtalálta az elveszett srófot. Akkor 
aztán mehetnének odább, hanem ott maradnak. Nem 
először fordul ez így. Azért van az a zöld szoba úgy be- 
rendezve, hogy abból egy másik szoba nyílik, a melyiknek 
az ajtaján erős tolózár van. Becsukták-e vagy nyitva fe- 
lejtették ? gyónják meg a papnak I 

A vadászat fáradalmai után jókor álomnak hajtá a fejét 
a tábornok. 

Bizony nem feküdt a vetett dunnáságyba, hanem a 
mellékszobácskában volt egy hárságy, arra heveredett le, 
a bundájába takar ódzva s nem kellett neki ringatás ; nem 
is álmodott semmit, pedig reggel Husz anyó megkérdezte 
tőle : ha álmodott volna valamit, abból megjövendölte 
volna neki, hogy szerencse éri-e ma, vagy szerencsét- 
lenség ? 

Eeggel sokáig is el talált aludni, mert ködösre fordult 
az idő, mikor fölneszelt s kinézett az ablakon, a fák csupa 
ezüstből voltak a zúzmarától. « Gergely*) utoljára rázta 
meg a szakállát. 

Az ilyen ónos idő még vadászatra sem való, az ember 
igazán nem tehet egyebet, mint hogy a tomáczba kiül, 
Husz apóval «LangepuflFot» játszani, meg a fiataloknak a 
vadász kalandjait hallgatja s hozzá szürcsöli az anyóka 
által erjesztett méhsert a forgácsfánk mellé, a minek a 
neve « borkorcsolya* volna, de azért « sör-szánkának » is 
beválik. 

Andrássy úgy számított az idővel, a hogy Juliannától 
hallá. 

A szép asszony azt vetette oda (a Hussus és Hyeroni- 
mns fel31 folytatott értekezésben), hogy ő Poprádon Húsz 
apónál fogja tölteni a Boldogasszony napja utáni éjszakát. 
Ilyenformán alkonyatra kell neki megérkeznie, mert kü- 
lönben nem volna elfogadható ürügy a gyorsutazóra 
nézve, hogy miért maradjon meg éjszakára egy közbeeső 
állomáson, holott Liptó- Szent-Miklósig is eljuthat még. 

Annál nagyobb volt a meglepetése, a mint déltájon a 
köd felszakadozván, s a vidék egyszerre kitárulván, a leg- 
kisebb Husz-ivadék azzal a hirrel lepte meg a poharazó- 
kat, hogy a kakas-lomniczi út felöl négylovas hintó jön 
vágtatva Poprád felé. A hintó karmazsinpiros. 

Hyen színű hintaja az egész ismeretes világban csak 
Juliannának volt. A rikító színeket csak excentrikus 
emberek szeretik az utazóhintajaikon. 

Bizonyos volt felőle, hogy Julianna az, a ki érkezik. 

Ugyancsak siet a találkozóra a menyecske ! 

Fölkelt az asztal mellől s lesietett a vendéglő kapujába, 
hogy ő lehessen az első, a ki az érkezőt fogadja s őt a 
hintóból leemeli. 

A karmazsinpiros hintó vágtatva jött a négy paripával 
a kakas-lomniczi kanyarodon alá, a postakocsis a nyereg- 
ből vezetett s a városba érve, hatalmasan fújta a trombi- 
tát, hogy a szemközt jövőket kitérésre ösztönözze. 

A hintó bőrfüggönyei le voltak húzva, s azokon csak 
egy kerek üvegablakcsa volt, ólomkarikába foglalva, amin 
keresztül a bennülök kitekinthettek. Kívülről nem lehetett 
a hintóba belátni. 

A bakon azonban felismerte Andrássy Julianna belső 
inasát és a szobaleányát, már messziről. 

Egész bizalmassággal közelített a kapuból a hintó felé. 

Ez azonban, nagy bámulatára, nem hogy megállt volna 
a vendéglő előtt, vagy hogy behajtott volna annak az 
udvarára, sőt inkább itt kezdett el a postakocsis a leg- 

hatalmasabban trombitálni, s mikor azt elvégezte, fogta a 
hos8zú ostort s nagy pattogatással ösztönzé a gyepiüst, 
meg az ostorhegyest a sebesebb vágtatásra. A hintó el- 
robogott Andrássy mellett, a nélkül, hogy a bőrfüggöny 
meg is mozdult volna. 

Andrássy csak nézett utána egy darabig, a míg belát- 
hatta az utczán. Eleinte az hivé, tán Juliannának is az 
az ötlete támadt, hogy a hintaját, kigondolt ürügy alatt 
a kovácsnál hagyja, a kinek a műhelye épen ide látszik, 
a rigó-sárga hintó most is ott áll a műhely előtt s vár a 
keréktalpvasalásra. 

Azonban a karmazsinpiros hintó a kovács előtt sem 
állt meg, hanem gördült tovább. 

— Mi ebben a tréfa ? kérdezé magában a tábornok. Egy 
perezre eszébe jutott Bellevillenek az a fatális figyelmez- 
tetése : « vigyázz magadra, nehogy az a szoknyás dsemon 
neked is a Ketterháuschen kulcsát nyomja a markodba a 
hálószobájáé helyett!)) hanem ennek sehogy sem akart 
helyet engedni. Nagyon el volt kényeztetve az asszonyok 
által, őt még nena csalta meg egy is. 

Hogy őt még csak meg sem látták volna, az útfélen 
állva. 

Ez lehetetlenség! 

Addig kereste, mig talált ki valami magyarázatot. 

Julianna eszesen óvatos. Ki akarja játszani a mende- 
mondát. Bizonyosan a város túlsó végén fekvő postames- 
teri házhoz hajtatott. Ott természetesen meg kell pihennie, 
míg az új előfogatot előkerítik a számára, a magyarországi 
postáknál pedig az a jelmondás, hogy ((gyorsaság nem 
boszorkányság !» Annak, a ki érti a dolgát, nem kell ide 
sok magyarázat. 

Kezébe vette az ezüstfejű fokosát, s neki indult gyalog 
a város túlsó végén levő postaházat felkeresni. 

Semmi kétsége sem volt az iránt, hogy Julianna ott 
fogja öt bevárni. 

((Óvatosság a bölcseség anyja !» 

Mire azonban a postaházig ért, már akkor nem volt ott 
a hintó. 

Egy csoport veréb osztozott az elhullatott abrakon a 
kapu előtt, s egy háziszolga czepelte be az abrakos jászol- 
kákát a kapun. 

— Nem volt itt a karmazsin szinü hintó az imént? kérdé 
a főúr a szolgától. 

Az felelt neki valamit szepesi nyelven, a mitől nem lett 
okosabb. 

— Lélekadta pemákja ! dörmögé Andrássy s bement a 
postamesterhez. 

Az pedig már valóságos felső-ausztriai német volt, szá- 
raz és goromba, most importálták ide. 

— Nem volt itt az imént egy asszonyság, egy karmazsin 
piros hintóval? 

— Asszonyság ? Mit tudom én, hogy asszonyság-e, vagy 
uraság ? Látok én keresztül a kocsibőrön ? 

— Jól van. Nem álltak itt meg, lovakat váltani ? 

— Nem. Itt csak egy abrakot adtak a lovaiknak. A relais 
a következő állomáson van megrendelve. 

— Nem hagyott itt nekem egy levelet az, a ki a kocsin 
utazott ? 

— Nekem I Nekem ! Ki az a nekem? Tartozom én tudni, 
hogy kinek híják az urat ? 

— Igaza van. A nevem báró Csikszentkirályi és Kraszna- 
horkai Andrássy István tábornok. 

— Várjunk csak ! Aligha nem lesz. Szólt a postamester 
s bürocratai pedán tériával húzta elő a littera «C» alá so- 
rozott csomagot, egyenkint hajigálva az asztalra az abba 
sorozott leveleket, s folyvást mondogatva magában «Csiki» 
«Csiki». Itten van egy «Csiki)) etcaetera, István generális. 
Már a tizedik postastátió van rajta. Ugyan keresték vele 
az urat «ibi ubi». Kassa, Eger, Tokaj, Eperjes, Lőcse. 
No most megvan. Hogyan mondta csak ? 

« Csikszentkirályi és Krasznahorkai Andrássy István ». 

— Eichtig ! úgy van. — Hohó ! Elébb kérem a négy 
garast. 

— Micsoda négy garast? 

— Hát a portó. Micsoda négy garast? Azt gondolja az 
úr, most is a régi Magyarországban élünk? Most rende- 
zett államban élünk. Nem hordja a czigánypostás a levelet 
ingyen, hanem fizetni kell érte az seraríumnak négy 
garast. 

S addig meg sem hagyta nézni a levelet, a míg a tábor- 
nok elő nem keresett neki egy máriást a tarsolyából. 

Akkor aztán megkapta a levelet. 

Meg sem nézte jól, csak eldugta a dolmányába, s akkor 
vette elő, mikor már künn volt az utczán. 

Nagy boszankodására az öcscsének, a dervisgenerális- 
nak a kezekörmekaparását ismerte fel a levólborítékon. 

No iszen elképzelte, hogy mi van a levélben belül? 
Szitkozódás, piszkolódás, hetvenkedés. 

Arra sem tartotta érdemesnek, hogy feltörje rajta a 
pecsétet. 

Élnem tudta képzelni, hogy mi történhetett ezzel az. 
asszonynyal, hogy az őt itt hagyja a faképnél? 

Félelem -e az tőle, vagy túlságos óvatosság? Vagy talán 
hűtelenség? 

Nem talált sehol megnyugvást. Visszabandukolt a Húsz 
apó vendéglőjébe. Az a homályos képzelődése volt, hogy 
a csalfa asszony őt csak megakarta boszantani. Üres hintó 
volt az, a mit előre bocsátott. Ö maga ezután érkezik az 
iramszarvas szánján. Talán azóta már ott is van a Húsz 
apó vendéglőjében ? Összebeszélt mindenkivel, hogy tit- 
kolják el a megérkeztét. Aztán majd mikor ő nagy boszu- 
san és kedvetlenül végig nyitogat az üres szobákon, a zöld 
szobából a kis benyilóba : egyszer csak az ajtó mögül a 
nyakába ugrik, s azt mondja: «no ugy-e megijesztet- 
telek ?» 

Szokásuk ez a szép asszonyoknak, elébb megkínozni jól 
a rájuk várakozót, azután kárpótolni a megkínzásért. 

Hanem ezúttal ez a képzelődése nem teljesült. 

Húsz apó vendéglőjében nem várt rá a szép tündér. 

Ki nem tudta találni, mi történhetett vele ? 

Már arra a gondolatra vetemedett, hogy utána fog vág- 
tatni lóháton a piros hintónak, valahol csak utóiéri. Ha- 
nem aztán a jobbik esze csak azt mondta neki, hogy any- 
nyira még se tegye ki se a maga nevét, se azét az asszo- 
nyét a mendemondának. Hátha mégis levélben fogja 
értesíteni arról, hogy miért másította meg a szándékát. 

Erről a szóról « levél » eszébe jutott az öcscsének az 
epístolája. 

Most elő veheti és elolvashatja. Hisz az egyik méreg 
épen arra jó, hogy a másik méregnek a hatását elveszi. 

Feltörte hát és elolvasta. 

Az volt az utolsó levele Miklósnak, a miben a kraszna- 
horkai csodaeseményekről tudósítja a bátyját. 

A levél végén utóirattal volt néhány sor a nagyobb 
fiútól. 

«Kedves édes apám. Jöjjön haza kegyelmed. Azóta én 
halál beteg vagyok!* 

Andrássy István mint a gutaütött, rogyott össze, egy 
álló helyében, e levél olvasta után. 

Idő telt bele, míg magához tudott térni e szédítő csa- 
pástól. 

Ekkor aztán újra elővette az öcscse levelét s végig ta- 
nulta annak a sorait. 

Elgondolta, hogy az a nő, a kit ő annyira elkárhozta- 
tott, már azon a napon, a melyen ő Krasznahorka alá 
megérkezett, halva volt. Nem tarthatta vissza a fia 
kezét. 

S ugyanaz a kéz most azt irja neki : «jöjj haza, halálo- 
mon vagyok*. És a nő, a ki már hetek óta halva van, még 
most is vár reá s nem engedi magát eltemettetni. 

Az élő kedves íme cserben hagyta, hanem a holt kedves, 
az még most is hű hozzá. 

Nem volt maradása tovább. 

Jókai : A lőcsei fehér asezoDy. II* 5 

Uti iszákjából előkeresé azokat az egy csomagba kötö- 
zött leveleket, a miket sajnált elolvasni, még csak felbon- 
tani is, azt hitte, szemrehányásokkal vannak azok tele, 
most eltévé őket a tarsolyába. 

Azután a puskáját a vállára vetve, kiment a tornáczra. 
Kifizette Húsz apónak a vendéglői tartozását, szót sem 
szólva tovább, a kovácshoz sietett, a hol a hintaját tata- 
rozták. Azt mondta, hogy hagyják abba : hogy minden 
jól van úgy, a hogy van. A keréksinek eltartanak így is 
hazáig. A kocsis fogja be a lovakat azonnal. Ö maga nem 
vár reá, hanem elindul gyalog Hrunó felé, a kocsi menjen 
utána. 

Hrunó a Hernádon túl fekszik, a mi a gömöri utat át- 
szeli. Ez az út vezet a Feketehegy szorosai felé, a hol a 
félelmes sztraczenói sziklakapu van, s a rossz hirü dobsi- 
nai barlang : kóbor martalóczok menedéke. Ezt az utat 
erős kiséret nélkül nem szokták járni. 

És Andrássy elindult ezen az úton egyes egyedül, gya- 
log, nem várva be, míg a hintaja elé a lovakat befogják, 
8 a zúzmarától ropogó gyepen végig haladva, egyenkint 
tördelé fel a hetek előtt hozzá irt leveleket, s olvasá azok- 
nak a tartalmát. 

Mily megmérhetetlen mélysége a szerelemnek, mily 
végeláthatatlan magassága a megbocsátásnak volt ezekben 
a sorokban. Angyali jóság, semmi egyéb! 

Hogy óvta öt a védangyala az őt fenyegető veszélyektől ! 
hogy kérte, könyörgött, vigyázzon magára. És semmi bű- 
nét nem vetette a szemére ! 

Most tudta csak meg, hogy mi volt az, a mit el- 
veszített. 

Egyszer csak azt vette észre, hogy a Hernád partján 
áll, messze eltérve a rendes úttól. Jó szerencse, hogy a 
hintaja ott állt meg a Hernád hidján, különben gyalog 
ment volna haza Krasznahorkára. Lett volna oka e búcsú- 
járásra. 

XXVn. FEJEZET. 

EGY KIKÁLY, A KITOL MINDENKI FÉL, S EGY 
ASSZONY, A KI SENKITŐL SEM FÉL. 

KorpoDayné nem utazott egyedül. 

Magával vitte Krisztinát is, Blumevitz fiatal feleségét. 

Azzal is el tudta hitetni, hogy nagy szüksége van a 
Bécsbe utazásra. Az atyjának, a Eákóczyhoz még most is 
hű, a kibujdosott Fabricziusnak a vagyonát lefoglalták, 
sietni kell vele, hogy az öregnek amnestiát nyerjenek, míg 
valahol el nem fogatja valamelyik császári hadvezér s úgy 
nem tesz vele, mint a kézsmárki polgármesterrel, Krayval 
tett Heister, hogy a míg a kért kegyelem leérkezett a szá- 
mára, addig hamarosan leüttette a fejét. 

Tehát ketten utaztak együtt, Julianna a fiáért, Krisztina 
az apjáért sietett könyörögni. 

Bizony igaz érzés volt ez mind a kettőnél. Csodálatos 
világ az asszonyi szív, hogy abban annyiféle provincia 
elfér, s a mint a glóbus fordul, hol az egyiket világítja 
meg a nap, hol a másikat. 

Mind a két asszony ott hagyta a szerelmét, még Krisz- 
tina sem írt levelet a nyugtalankodó férjének. Tudta, hogy 
annak semmi örömet sem csinálna vele, ha azzal a hírrel 
lepné meg, hogy most Bécsbe utazott. 

Bécs félelmes város volt akkor. A ki csak tehette, mene- 
kült belőle. Az egész útvonalon csupa szemköztjövő hiú- 
tokkal találkoztak az asszonyok, a mik tömve voltak asz- 
szonynéppel, gyermekekkel. Bécsben a himlő pusztít ! 

Oda ilyenkor csak az megy, a ki Istent akar kisérteni. 

Válogathattak a megérkezettek a bécsi vendéglőkben : 
üres volt az mind. 

Rögtön a kocsiról leszállás után, sietett Korponayné a 
feladatát megkezdeni. 

5* 

Gyalog ment ki : a gyaloghintók átkozott hírben állot- 
tak most; nem lehetett tudni, melyikben szállítottak egy 
órával előbb himlöbeteget. Krisztinát is magával hur- 
czolta. 

A savoyai herczeg palotáját sietett felkeresni. Nem 
használt semmit az elutasítás, betörtek hozzá erőszakkal. 
A herczeg galant ember volt, megbocsátott a szép asszo- 
nyoknak az erőszakoskodásért. 

A mint egyszer aztán Julianna odaszoríthatta az ablak 
közé a zentai hőst, az addig onnan ugyan meg nem 
menekül, míg az ő egész causáját és a Pabriczius leányáét 
apróra meg nem értette. 

A berezegnek nem volt kellemetlen a eerniroztatás, 
tűrte az approchokat, csupán azt a kérdést bátorkodott a 
szép fiscálishoz intézni, hogy : 

— Én nem vonom kétségbe, hogy kegyelmeteknek egé- 
szen igazságos az ügye, csak azt nem értem, miként jutok 
én ahhoz a szerencséhez, hogy kegyelmetek épen én hoz- 
zám fordulnak ezzel az egész informatióval, a ki nem va- 
gyok kormányférfi, hanem simpla hadvezér, a ki állam- 
ügyekbe, administratióba, udvari intritikába soha nem 
avatkoztam, a magyar ügyekhez pedig épen semmi közöm. 
Miért nem fordul kegyelmed inkább Illésházy kanczellár- 
hoz, a ki kegyelmednek hazafia s a magyar ügyeknek épen 
hivatott elintézője ? 

Oh, szegény herczeg ! milyen embuscadeba hagyta ma- 
gát csalatni ezzel a kirohanással : hiszen a megszálló fél 
épen ide akarta öt hozni a maga contreescarpejai közé. 

Julianna azokból a Lőcsén felnyitogatott levelekből bő- 
séges tudomással bírt a felől, hogy a magyarokkal való 
kibékülést, még nagy áldozatok árán is, épen ez a hős 
hadvezér sürgeti legjobban az udvarnál ; az ő levele volt 
az épen, mely Pálffy Jánost az Isten szerelmére kéri, hogy 
siessen azonnal megkötni a békét Károlyi Sándorral, mert 
a király nagy beteg, ha meg talál halni, más államférfiak 
kerülnek a hatalomra, a kik a magyarok erőszakos leveré- 

sét kívánják, s akkor ismét vérbe, lángba borul az 
országi 

Ö keresztül látott a herczegen. De ezt nem árulta el 
előtte. 

— Megvallom őszintén, szólt asszonyi színjátszásának 
művészi szerénységével, nekem a saját honfitársaimhoz : 
a Bécsben lakó főurakhoz nem lehet bizodalmam. Azok- 
nak ellenkezők az érdekeik, mint a békés kiegyezés. A hü 
Eszterházyak, a császárpárti Andrássyak azt szeretik, ha 
a rebellis Eszterházyak, a Eákóczypárti Andrássyak marad- 
nának számkivetve, elitélve, hogy azoknak a birtokai 
reájuk szállnának. Dlésházy valamennyi Eákóczyánus fő- 
nök javait mind a maga számára szeretné commassálni. 
Azok a trón előtt nekünk megkegyelmezetteknek termé- 
szetes pörlekedő ellenfeleink, nemhogy pártfogóink vol- 
nának. 

Eugén berezeg egészen meg volt lépetve ennek az asz- 
szonynak az éles esze által. Hisz ez úgy beszél, mint egy 
államférfi, mint a legtapasztaltabb diplomata. (Könnyű 
volt neki, mikor mindezt a felnyitogatott levelekből 
tudta.) 

A hős hadvezető kezdte észrevenni, hogy most mindjárt 
el lesz vágva a visszavonulási útja. 

— Hát ebben lehet valami. Azonban mégis mi oka van 
kegyelmeteknek asszonyaim azt képzelni, hogy én tehetek 
ebben a dologban valamit ? 

Hogy elfogták aztán ekkor mindenestül ! 

— Serenissime ! Hogy ne fordulnának kegyelmességed 
felé minden országból a szerencsétlenek szemei ? Kegyel- 
med szabadította föl vitézlő jobbjával egész országunkat 
a rabiga alól. Kegyelmed nem akarhat mi ránk a balkezé- 
vel más rabigát tenni. Kegyelmed tudja, hogy mi az a 
háború, learatta annak minden babérjait, de azt is leg- 
jobban tudja, hogy mibe kerül a harczi dicsőség s milyen 
nyomor marad a diadalmak után hátra. Kegyelmednek 
annyi része volt már a dicsőségből, hogy nem vágyódhatik 

apró hadi kalandok után. Az igazi békének csak az igazi 
hős lehet az apostola. Kegyelmed minket nem azért sza- 
badított meg, hogy elveazitsen. Kegyelmed idegen mi köz- 
tünk, épen azért igazságos biránk. 

És ez valóban igy is volt. 

Savojai Jenő azt hallotta magáról elmondatni, a mi 
szivének legmélyebb titka volt : hogy ő, az idegen, ezt a 
megérthetetlen magyar fajt, melyet annyiszor látott maga 
mellett és maga ellen küzdeni, jobban érti, mint az maga 
magát, jobban szereti azt, mint a saját nagyjai. 

Meg volt fogva egészen. Engednie kellett ennek az asz- 
szonynak, hogy kitűzze a zászlaját tartózkodása vá- 
rára. 

— Nem tagadom, — szólt meghatottan a herczeg, — 
hogy szivem szerint jó indulattal vagyok kegyelmetek 
iránt, a hol lehet, a hol kezem ügyébe esik, kész vagyok 
segíteni azokon, a kik Magyarországról hozzám folyamod- 
nak pártfogásért, de mit tehetek a kegyelmetek ügyében ? 
Nem látok semmi stratagémát, a mivel hozzá kezdjek. 

— Óh én nekem van egy tervem, csak ebben segítsen 
elő serenissime, én azután helyt állok mindnyájunkért. 

— Tehát egész kész haditerv? Adja elő kegyelmed. 
Hol akarja elkezdeni? 

— Nekem be kell jutnom a királyhoz. 

— A királyhoz ! kiálta elszörnyedve Jenő herczeg. Talán 
nem tudná kegyelmed, hogy a király minő betegségben 
szenved ? 

— Tudom. A variolákban. 

— Akkor talán nem ismeri kegyelmed azt a borzasztó 
vészt, a mitől minden tizedik ember, ha megszabadul, de 
az is, a ki megmenekült ebből a halál keselyűivel folyta- 
tott tusából, úgy szétmarczangolva kerül vissza onnan, 
hogy minden ember rámutat : íme ez már a másvilágról 
került vissza, a hol az Isten képét ott feledte az arczáról. 

— Jól tudom azt. 

— Hát azt nem tudja-e, hogy elég egy ilyen betegnek 

az ajtaján benyitni, elég annak egy öltönydarabjához 
hozzáérni, hogy azok a dögvész keselyűi rögtön belevág- 
ják a körmeiket? hogy a királyon ez a vész a legnagyobb 
mértékben kitört? hogy az ajtaján be nem mer lépni 
senki : — se a legmagasabb családtagok, se a legközelebb 
álló kormányférfiak, — még a cselédjei sem ; előszobák, 
audienczia-termek olyan üresek, mintha ki volna halva a 
császári várlak, maguk az orvosok is csak aromatikus ken- 
dőkkel kötözve be orrukat, szájukat, közelítenek a nagy 
beteg kínfekhelyéhez, a végszentségeket hozó pap tömjén- 
nel füstölteti magát körül, és senki a felséges úr fekhelye 
körül nem mer helyt maradni, egyedül az önfeláldozó 
parabolána apáczák. 

— No hát ilyen parabolána akarok én lenni, hogy oda 
mehessek a királyhoz. 

— Mit akar ön ? 

— Ápolni a királyt, a mikor delíriumban van, s ha egy- 
szer magához tér (pedig úgy tudom, hogy a halál előtti 
órákban teljes eszméletét visszanyeri a haldokló), akkor 
elmondom neki, hogy szerencsétlen anya vagyok, ki a 
gyermekéért még ilyen irtóztató úton is kész volt a trón 
zsámolyáig elhatolni ; megmutatom neki az irást, melyről 
csak az ő neve hiányzik, hogy üdvözültté tegyen egy el- 
kárhozottat, kezébe adom a tollat, s azt mondom neki : 
Uram ! egy kézvonásod megnyitja én előttem is, de te előt- 
ted is a mennyországot, mert minden harangszó és mise- 
mondás nem töri be oly erőszakkal az egek kapuját, mint 
egy anyának a hálaimája. S a király meg fog engemet 
érteni. És akkor nem lesz közöttünk semmi közbenjáró, 
csak egyedül a halál angyala. Az azután, nem bánom, hadd 
jöjjön értem, ha egyszer a fiam boldogságát a kezemben 
tartom. Vigyen el magával, akár örök birám elé, oda tá- 
rom eléje szivemet: «nézz bele ! Te látsz azon keresztül. 
A mit vétettem, szeretetből vétettem. ítélj felettem ! Vagy 
húzza le a mirigy mérges körme arczomról ezt a sokat szi- 
dalmazott szépséget, azzal sem törődöm : a himlő vagyai 

nem lesznek azon a legszégyenlendőbb foltok ! Engedd 
óh uram, hogy a királyhoz mehessek ! 

Jenő herczeg meg volt rendülve az elemszerü kitörésé- 
től az asszonyi indulatnak. Csaknem hihetetlen, hogy az 
érzések legszelidebbike, az anyai szeretet, ily vad szenve- 
délylyé fajulhasson el. Kiismerne rá a « madonna »-ra, 
ha egyszer csak felkapná magasra a fejét, a mit eddig a 
kebléhez simuló gyermekére hajtott le szeliden. S azt ki- 
áltaná fel az égre: «nem adom oda! nem hagyom keresztre 
feszíteni ! » 

Jenő herczeg azt mondta : «jól van asszonyom !» 

Azzal sajátkezüleg két levelet irt : az egyiket a parabo- 
lána apáczák fejedelemasszonyához, a másikat Wratislaw 
osztrák kanczellárhoz. Ez is a kibékülés híve volt, a ki azt 
magával Eákóczyval is megkísérté, még I. József trónra 
jutásakor, az érsekújvári nevezetes találkozásnál, de 
sikertelenül. Julianna a titkos levelekből megértette, 
hogy Wratislawban is legjobb pártolójára fog találni. 

Akkor Jenő herczeg a saját hintaját fogatta be a szá- 
mára, hogy gyorsan eljárhasson a dolgában. 

Mikor elváltak, megszorítá Julianna kezét. Köny ragyo- 
gott a szemében. 

— Szivem szerint kívánok önnek legjobb sikert, asszo- 
nyom. Ön egy hősnő ! 

Szerelmes menyasszony nem sietett nagyobb öröm- 
mel a lakodalmára, mint Julianna az ajánló leveleível 
a rettenetes halállal adott találkozóra. 

Krisztina reszketve követte. 

— Te nem jösz oda velem, kicsikém, monda neki 
Julianna. Nem ! Te nem való vagy az ilyen csatába. Te 
félsz. A halál harapós kutyái azt, a ki megszalad előlük, 
megmarják. De én rájuk kiáltok: «juhoz kormos !» s 
elkotródnak. Engem ne félts ! Ha felfordítottam Lőcsét, 
felfordítom én még Bécset is. Megmutatom én azt, hogy 
még két villámsugárt is csomóra kötök, s nem égetem 
meg vele a kezemet. Te csak maradj veszteg a vendéglőd- 

ben, míg a diadallal a kezemben érted jövök. Én elhozom 
a te apád amnestia-levelét is, ha Isten megsegít ! 

És volt gyémántkemény szíve megtenni mind azt, a mit 
agyában kifőzött. 

A parabolána apáczák köntösében behatolt a halálkínt 
szenvedő király fekhelyéig. Ott virrasztott rettenetes 
éjszakákat keresztül. Keblébe dugva tartá az iratokat, a 
miktől gyermekének sorsa és Fabriczius élete függött. 
Az bálványa, ez ellensége volt ; de megígérte Krisztiná- 
nak, hogy apját megmenti, s a mit asszony asszonynak 
ígér, azt megtartja. 

Csak órákra engedte magát felváltani, s akkor is a hal- 
dokló melletti szobában heveredett le, rövid álomra, meg- 
hagyva a helyettesítő apáczának, hogy a mint a szenvedő 
király magához tér, világosan beszél, őt híjjá be. 

Maga is mindent elkövetett, hogy a király betegségében 
a kedvező válságot előidézze. 

Ö ujítá meg a fekély éktől elcsúfított arczon a hűsítő 
borítékokat, ő adta be neki arany kanálkával az orvosi 
kotyvalékot, a mit gyógyszernek neveztek. 

Az orvosi tudomány tehetetlen volt. 

Az egész fakultás bölcsesége sem birta itt marasz- 
tani ezt az egy életet, a kire annyi népnek szüksége 
volt ! 

A király folyvást hagymázban volt, iszonyú látványok- 
kal harczolt, kínzott agyának rémei végtől- végig betöl- 
tötték a nyitvahagyott ajtajú termeket s kiszálltak az abla- 
kon, a hogy a beteg rémkiáltásai szárnyra kelték őket. 
Futott e szobákból minden élő lélek s még a kapu előtt 
őrt álló gránátosnak is tetőtől talpig reszketett minden 
ize, mikor ezeket a hangokat hallotta ; csak Julianna 
maradt meg a helyén rendületlenül, s számlálta a beteg 
üterén, mikor kezd az érverés csillapodni ? 

Egyszer aztán megjött az óra, a mikor az ér lüktetése 
halkabb lesz. Itt a forduló válság. 

A király föleszmélt, lázálmai megszűntek. Szomjat 

érzett. Julianna odatárta égő ajkaihoz a kristál3T)oharat 
a mandulatejjel. 

— Ki van itt? kérdé a haldokló király. 

— Isten szolgálója, monda Julianna. 

— Add kezembe a feszületet. 

Julianna előhozta a kis elefántcsont feszületet, mely 
mindig a király ágya előtti asztalon állt, s odatette azt 
a kezébe. 

Most már egészen eszméleténél volt a király, most 
lehetett vele beszélni. 

De annak mással volt beszéde mostan. 

Imádkozni kezdett. 

«Mi atyánk, ki vagy a mennyekben. » 

Julianna utána rebegte az Ur imáját. 

«Amen!» sóhaj tá a király. 

((Amen!)> rebegé utána az ápoló hölgy. 

A király a két összetett kezében tartott feszületet szájá- 
hoz emelte, s Jézus képmását erősen szoritá ajkai fölé. 

((Fölséges királyom!)) rebegé Julianna. 

Már akkor az nem volt többé király ; maga is ott állott 
az ö királya előtt, a csillagok fölött. 

Julianna egy holt emberhez beszélt. 



XXVm. FEJEZET. 
A NYAKTÖRŐ VERSENYFUTTATÁS. 

Egy pillanatra elzsibbasztá a rémület Julianna minden 
idegeit. 

A halál jelent meg előtte. 

Az az oroszlánfejű angyal, a kinek az arczát nem látta 
ember, mégis tudja róla, hogy ez az oroszlán, az állatok 
királya, az embert is odaértve az állatok közé. 

Ha egy gyermeket ragad is el magával, akkor is bor- 
zalom az ő láthatatlan arczába tekinteni, a nem hallott 

lépteit neszelni, hát még mikor egy királyért jön el, hogy 
elvigye innen ! 

Egy lehellete elég, hogy a kit a holt király mellett talál, 
azt is magával ragadja. 

De csak egy pillanatig tartott az asszonynál ez a lélek- 
zsibbasztó dermenet, a másik pillanatban már megint úr 
volt a lomha idegek fölött a megfékezhetetlen csodalény, 
a lélek, ez az örök ellenfele annak az öldöklő nemtőnek. 
Csak a sártömeg reszket előtte, ez az aristokrata izom- 
halmaz, a mi fél visszaváltozni azzá, a mi volt, paraszt 
porrá. A lélek tusára kel vele ! A királyi dsemonnal a 
demagóg lélek! 

.«Juhoz, kormos!)) 

A másik pillanatban már megszületett az agyában 
valami uj terv; talán elébb is gondolkozott már rajta, a 
hosszú rémséges éjszakákon, a mig a haldokló király 
deliriumának hangjai tárták ébren az éjt. 

Ha egy csata elveszett, készülni kell a másikhoz. 

Betakarta a halott arczát a kámforos borokkal, s kiment 
a mellékszobában alvó apáczához, a kinek 'fel kellé őt 
váltani. Azt felkölté s ezt súgta a fülébe : 

— A király elaludt, csendesen szunnyad. Ne engedj, test- 
vér, senkit hozzája bemenni, a míg nem hallod a neszt, 
hogy fölébredt. Az orvosok ha jönnek, mondd nekik, hogy 
a király csendesen alszik, magához tért; inni kért, imád- 
kozott, úgy aludt el. 

Ezzel a kegyes hazugsággal nyerni remélt hat órai időt. 

Lesietett a svájczi lépcsőn keresztül a vár udvarra, s 
onnan ki az utczára. 

Vehette észre, hogy az utczán járó közönség hogy olda- 
log el mellőle, s igyekszik át a túlsó gyalogjáróra, a mint 
a parabolának köntösét meglátja rajta. Minden ember 
tudja, hogy ezek ápolják a himlőbetegeket. Mikor hazaért 
a vendéglőbe a « veres háztetőhöz », be sem eresztették, 
hanem a mint megmondta, hogy ő ideszállt vendég : 
egyenesen a fürdőszobába vitték, ott le kellett vetnie az 

Öltönyeit, magának egy kámforos eczettel telitett fürdőbe 
beleülni, úgy hozatták le a szállásán hagyott ruháit, hogy 
oda felmehessen. S ez nagyon helyesen történt így, mert 
a rettegett apáczaköntösben máshová sem nyerhetett volna 
bebocsáttatást. 

— Készülj rögtön az útra, monda Krisztinának; fogass 
be, s hajts a kocsival a karinthi kapu elé; ott várj reám, 
míg megérkezem. Csomagolj össze sok ennivalót az útra ; 
mert hosszú utunk lesz, s a körmünk közül kell élnünk. 
Egyebet most ne kérdj. 

Azzal sietett Wratislawhoz. 

A kanczellártól kapott passe partout mellett rögtön 
bebocsátották az államférfihoz, ki az ő jövetelére kitusz- 
kolt az ajtón egy pár excellencziást és Durchlauchtot, 
a kik nála voltak ; olyan nevezetes személy volt előtte ez 
az asszony. 

— Nos, ifj asszony ! Mi hir a császárról? kérdé tőle, 
midőn egyedül maradtak. 

— Meghalt. 

A kanczelláron észrevehető volt az összerezzenés. 

— Tudja már valaki? 

— Eajtam kívül még senki sem. A virrasztó apáczának 
azt mondtam, hogy a király alszik, ne hagyjon hozzá 
senkit bemenni, még az orvosokat sem. Ezzel öt-hat órai 
időt remélek nyerni. 

— S mit nyer az ifjasszony ezzel az időhaladékkal? 

— Megelőzhetem a futárt, a kit a király halálhírével 
Szathmárra fognak küldeni. 

— Ah ! — Az államférfi érzeni kezdé azt a meleget, 
a mi ennek az asszonynak a szemeiből kisugárzik. 

— Ön Szathmárra akar innen futni ! Gyorsabban, mint 
maga a staféta ? 

— Kegyelmességed érteni fogja, hogy miért. A király 
halva van: ő nem szentesíthet többé semmit, sem azokat 
a nagy országos szerződéseket, sem az apró emberek kegy- 
leveleit, a mik tőle várták valósulásukat. De van még egy 

ember, a ki a király személyét képviseli : Pálflfy nádor, a 
király teljhatalmazottja. Amit ő szentesit, mielőtt a király 
halálhírével együtt a teljhatalmat megszüntető parancsot 
megkapja, az szent marad. Kegyelmeteknek még öt-hat 
órájuk van, hogy két ország béke és háború kérdését 
befejezzék. Bizza rám : én odasietek vele s megelőzöm az 
ellenfelei küldönezét. 

— Egy asszony akar versenyezni egy férfival ? 

— Ah mit ! Ha férfi is az, csak ember ! 

(Nem egészítette ki a mondást: «én nem asszony 
vagyok, hanem daemon.*) 

A helyett természetes magyarázatul tévé hozzá : 

— A futárt csak a kötelessége fogja siettetni, de enge- 
met a kétségbeesés, a fiam boldogsága, az anyaszeretet 
lángdühe korbácsol a futásban. 

Wratislaw rábólintott a fejével. 

— Hát az ifjasszony sietni fog Pálflfyhoz, hogy a királyi 
kegylevelet ő vele írassa alá. 

— A hogy a többi magyar urakét is, a kurucz fővezé- 
rekét. Mind, mind ő nála vannak. Csak egy intő szóra 
van szükség kegyelmességedtől és minden tökéletessé 
válik. 

A kanczellár kezdte hinni, hogy az asszonyi akarat az 
első nagyhatalom a földön. 

— Hát lássuk, hogy kezd az ifjasszony hozzá? 

— Legelőször is azonnal útra indulok, a hintóm már 
itt áll a karinthí kapu előtt ; az első állomáson hat lovat 
fogatok eléje, s a gánserndorfi postának valamennyi 
lovát felfogadom a szomszéd helységekbe küldve. Onnan 
túl azután vágtatva sietek, éjjelt nappallá téve, keresztül 
a Szepességen, s minden postaállomásnál magammal 
viszek minden rendelkezés alatt levő fogatot. 

— Ez az ifjasszonynak sok pénzébe fog kerülni. 
Engedje meg, hogy én is járulhassak hozzá. 

Azzal a kanczellár a szekrényéből kivett öt darab teker- 
cset. Ezer arany volt azokban. 

— Ezzel segíthet magán az út közben. Tehát csak 
tegyen úgy, a hogy mondta. Foglaljon le minden lovat 
az állomásokon: ne engedjen magának pihenést. Ha 
szerencsésen megérkezik Szathmárra Pálflfyhoz, mutassa 
meg neki a tőlem kapott passe partout, s azután mondja 
el neki élőszóval, a mit megtudott és azt is, hogy egy 
másik futár jön a nyomában a visszahívó rendelettel. 
De hátha az a futár utói találja az ifj asszonyt érni valahol 
az ecsedi láp feneketlen utain ? 

— Az annak lesz baj, nem nekem! 

Ehhez a mondáshoz olyan ördöngös fenyegető arczot 
tudott mutatni az asszony, hogy a kanczellár hinni kez- 
dett abban a fogadásában : « én még a kettészakadt villám- 
sugárt is csomóra fogom kötni ! » 

A villámsugár pedig ugyan ketté volt szakadva ! 

— Nincs veszteni való pillanat : én búcsúzom kegyel- 
mességedtől a viszontlátásig. 

— Ne siessen még, ifjasszony. Egy kérdés még függő- 
ben van. Hátha Illésházyék a hírmondójukat nem azon 
az útvonalon futtatják végig, a melyen kegyelmed 
elindul? 

— Adná a magasságos ég, hogy azt tennék. Vajha a 
bölcs tanácsuraknak az az áldott spuriusuk jönne, hogy 
a mappát vegyék a kezükbe s czirkalommal mérjék ki, 
melyik a rövidebb útvonal s azon eresztenék el a stafétá- 
jukat. Mert azt mondja a magyar példabeszéd, hogy «arra 
közelebb; erre hamarább ». A hosszabb út a Vág mellékén 
vezet végig, Liptón, Szepesen át Lőcséig, onnan le Kas- 
sára. Tokajnál átvisz a Tiszán; onnan a Nyírségnek, 
Nyíregyházának, Nagy-Károlyig. Az egész Felső Magyar- 
országon mindenütt csinált kőutak vannak, a Nyírben 
tavaszszal még barátságos a homok, csak a Szamos köze- 
lében, az ecsedi lápon keresztül lesz keserves az utazás. 
Aztán ezek itt mind meghódolt vidékek, vendégszerető 
nemesi házakkal. De a rövidebb út, Pesten, Szolnokon át 
egész Debreczenig, a Hajdúságon keresztül, az most csak 

íxnnak való, akit halálért küldenek. Ha ott nem vész a 
sárban, bizonyosan agyonverik a hajdúk. A Tiszán tiil 
nagyobb bátorságot ád az asszonyköntös, mint a császári 
uniformis. Engem nem bántanak se a hajdúk, se a betyá- 
rok, ha közéjük tévedek, eléneklem a nótájukat, iszom a 
kulacsukból, s még ők fognak a pusztákon, nádasokon 
keresztül elvezetni. 

— No hát, Isten segítse az ifjasszonyt. 



Arra nem jól számított Korponayné, hogy a király 
halálát öt-hat óráig nem fogják megtudni. Az orvost nem 
lehetett a király fekhelyétől visszatartani, s az mindjárt 
megtudta, hogy az az álom az örökkévalóság álma. Hanem 
más körülmény jött a segítségére az előresiető asszony- 
nak. Az özvegy császárné, Eleonóra, midőn az ország- 
nagyok, a császár halálhírére, odasiettek hozzá, hivatalos 
állásaikat rendelkezésére bocsátani, midőn Wratislaw is 
letette a kezébe az ország pecsétjét, — nem fogadta el a 
leköszönésöket, hanem arra kérte az urakat, hogy kiki 
maradjon meg a hellén, míg a trónörökös. Károly meg- 
érkezik, s a kormánysiat iránt intézkedik. Károly akkor 
Spanyolországban volt. Előbb őt kellett tudósítani bátyja 
váratlan haláláról, a ki után ő következett a trónra. — 
Csak ennek az elintézése után lehetett arra gondolni, 
hogy Pálflfy nádort is értesítsék a király kimultáról, s 
teljhatalma megszűntéről. 

Hanem ekkor a békét ellenző főurak épen a túlbuzgó- 
ságukkal rontottak a stratagemájukon ; ők azt akarták, 
hogy Pálffyt rögtön hívja vissza az anyakirálynő, s szakít- 
son félbe minden alkudozást a magyar fölkelés vezéreivel. 
E fölött aztán hosszú vita támadt, melyben Wratislaw 
és Savojai Jenő berezeg is részt vettek. A hős vezér talán 
valamennyi csatája előtt nem tartott annyi beszédet, mint 
most e szóharczban. Az mind Korponayné javára vált. 
Végre Eleonóra császárné azzal vágta ketté a vitatkozást, 
hogy Pálffynak csupán az iránt kell dekrétumot küldeni, 

hogy függeszsze fel a békekötést a trónörökös haza érkez- 
téig. Ezt a határozatot lUésházynak, mint magyar kor- 
látnoknak kellett elkészíteni, s az özvegy királyné alá- 
írásával elláttatni. 

A míg ez mind rendbejött, az alatt szépen beesteledett, 
úgy, hogy a dekrétumot vivő megbízott csak angelus 
harangszó után ülhetett a csézájába. 

A megbízott futárt Andernach Wílíbald lovagnak hit- 
tak, kapitány volt a veres sisakos furirezrednél : bátor és 
ügyes fiatal ember. 

Andernach lovagot már az első állomáson meglepte, 
hogy a postaházból minden lovat elvittek előle, s minden 
hatalmaskodása mellett is egy pár órai késedelembekerült, 
a míg a városban magánosoktól drágán megfizetett fogatot 
kerítettek a számára. 

Azt a barátságot azonban még nem tette meg Korpo- 
naynénak, hogy más utat válaszszon Szolnok és Debre- 
czen felé, hanem haladt mindenütt a nyomában a biztos 
útvonalon. 

Tudott segíteni magán. Ha a postaháznál nem kapott 
lovakat, kiállt az útszélre s a legelső utazót feltartóztatta, 
felvont pisztolylyal a kezében, kifogatta a lovait annak 
a hintójából, a saját kocsija elé köttette. A császári stafé- 
tának ehhez kegyetlen privilégiuma volt. 

Ilyenformán minden pénzvesztegetés, borravalóosztás 
és szép szóval könyörgés mellett is alig volt több meg- 
nyert egérutja Andernach lovag előtt Korponaynénak, 
mikor Lőcsére megérkeztek, mint mikor Bécsből kiin- 
dultak. 

Andernach lovag útközben csak annyit tudott felfe- 
dezni, hogy előtte «egy» asszonyság utazik (a másik nem 
mutatta magát) a ki az összes istállókészletet elviszi 
előle, 8 annak is felsőbb rendelete van, a mit érvényesít. 
Hanem még arra nem jött rá, hogy ez neki versenjrtársa. 

Mikor Julianna Lőcsére megérkezett, egyenesen Alauda 
háza elé hajtatott, valamit irt egy czédulára s azt fel- 

küldte a kocsissal a biróhoz. Korponayné ki sem nézett 
a hintó ablakán, hanem odavárta Alauda uramat; az 
beült hozzájuk a hintóba s ott maradt addig, míg a friss 
lovakat befogták a hintóba, akkor kiszállt onnan s sietett 
a városházára. 

Már innen kezdve nem ért semmit az a fogás, hogy a 
postalovakat mind kiárendálják ; mert Lőcsén elkezdődött 
a császári seregek pivotja, s azok mindenütt el vannak 
látva elégséges vonó állattal ; a császári staféta könnyen 
segít magán : rekvirálja a podgyászszekerek fogatait. 

Tehát itt valami mást kellett kigondolni. 

Korponayné és Blumevitzné déli harangszókor hagyták 
el Lőcsét, a nélkül, hogy Alaudán kívül valaki látta volna 
őket ; hat lóval vágtattak odább. Hat órát kongta, mikor 
az ókapun berobogott Andemach lovag csézája. Az sem 
sokat időzött a városban ; a mint a friss fogat gyeplűben, 
hámban állt, tovább indult. Hanem a kaput, a min be- 
jött, zárva találta maga előtt. 

Azt gondolta, hogy ha nagyon kiabál, hát mindjárt ki- 
nyitják. 

Mondták aztán neki, hogy senki sem süket itt : soha se 
rontsa a tüdejét ; a kapukon nem szabad kimenni egy 
teremtett léleknek sem holnap reggelig. A biró paran- 
csolta így. 

— Mit nekem a biró I pattogott Andernach lovag. Hol 
van az a biró? hadd beszéljek a fejével. 

Az biz a városházán volt a kis tanácsszobában földszint. 

— Melyik itt a biró ? Az úr az ? Hogy meri az úr a vá- 
ros kapuját bezáratni előttem, a ki a császár stafétája va- 
gyok? 

— Azt akárki mondhatná, szólt Alauda uram. Hol az 
irás? 

Az irás kéznél volt : lUésházy kanczellár nyilt parancsa 
minden útbaeső elöljárókhoz, hogy a stafétát vivő futárt 
elősegítsék, feltartóztatni ne próbálják. 

Alauda uram elővette a szemüvegét, megnézte közelről 

Jókai : A lőcsei fehér aussony. U. 

távolról is az irást, azután a nagyító üveget hozatta 
kanczelláriából, azon keresztül vizsgálta meg az ira- 
levö pecsétet nagy figyelemmel. 

- Nos ! Eléggé megtanulta már kegyelmed, hogy mi 
abban a levélben ? Kiáltá rá nyersen a lovag, erősen 

sankodva, hogy a filiszter még őt bírálgatni meri. 

- Még nem eléggé, szólt Alauda, s a kiterjesztett irást 
.blak felé tartá, hogy a viznyomatot tanulmánya tár- 
7k tehesse. — De ebből hiányzik a személyleírás. 

- Úgy? No hát azzal is szolgálok. Itt a bécsi rendőr- 
)k passe par toutja. Tessék kielégíteni a kíváncsiságát, 
lauda uram leült az asztalhoz, s annak a fiókjából egy 
legyűrt czédulát vett elő s aztán a két iratot úgy ol- 
;a össze, hogy hol az egyikbe, hol a másikba tekintett. 

- Üm, ühm ! Dünnyögött a bíró. Ez bizony egészen 
lecsappan. Hallja csak, lovag úr! Ma reggel kaptam 
i titkos jelentést legmegbízhatóbb kútforrásból : «E na- 
ban fog Lőcsén keresztül utazni Péter czárnak eg}^ 
38 megbízottja, Eákóczy izenetével, a kinek feladata a 
pességet insurgáltatni. » 

övetkezik a személy leírása. 

Fej : alul keskeny, felül széles. » 

Arcz : sovány. » 

Szemek: szürkék. » 

Száj : többnyire nyitva. » 

Fogak: nagyok. » 

Szemöldök : láthatatlan. » 

Haj : szőke. Allonge -parókát visel.)) 

Bajusz, szakáll: kenderszin.» 

Termet : magas. » 

Különös ismertető jelei : egyik lába golyólövéstől 

ev.» 

- No az én vagyok. 

- Ez az úr, valósággal. Itt ebben a másikban is így 
leírva. Beszél : magyarul, németül, tótul, franczíául — 
gyik leírás szerint. A másik leírásban hozzá van téve 

még : oroszul és lengyelül, az idegen nyelveket lengyel 
kiejtéssel. 

— Veszszek el, ha csak a csizmám talpa is tud lengye- 
lül csikorogni ! 

— Beszéd !. Beszéd ! — Azt majd mindjárt kitudjuk. 
Mondja az úr utánam ezt a phrasist: «Weine nicht mein 
lieber Löwe. » 

— Mi a mendergetett mennykőnek ? 

— Csak mondja utánam az úr. Majd abból megtudjuk, 
hogy miféle nemzet. 

Andernach lovag hát elmondta azt az öt szót. 

— Ott van ni ! kiálta fel diadalmasan Alauda uram. 
Minden szóban elárulja magát a lengyel accentus : « vájnye 
nyicht majn lyiber lyőve». 

— De ezer szakkerment! én nem ejtem úgy ki, hogy 
«vájnye nyicht mein lyiber lyőve!» Én becsületesen ejtem 
azt ki, a hogy mi Stájerországban szoktuk, odavaló va- 
gyok ! Soha se beszéltem lengyelül. 

— Nem használ semmit. Az úr gyanús személy. Más 
császári staféta rendesen föl szokott jönni a városházára, 
mikor Lőcsére érkezik, s itt átadja a szathmári stafétának 
a paksamétáit ; az úr csak úgy suttyomban akart keresz- 
tül osonni a városon. Nekem a titkos feljelentés követ- 
keztében kötelességem az urat átadni a hadbiróságnak, 
hogy ejtse meg a vizsgálatot. 

— Ezer milliom ördög! Ez ellen én protestálok I Ne- 
kem sürgetős küldetésem van a magas kanczelláriától. 
Minden óra egy világot ér fel most. 

— Majd tessék az úrnak a hadbiróságnál előadni a ki- 
fogásait. Nekem kötelességem az ország békességét meg- 
őrizni, s a gyanús személyeket in flagranti deteneálni. 
Tessék az úrnak a drabantok által a platzkommendáns úr 
quártélyára vezettetni magát. 

Andernach lovagnak még a fogai is csattogtak dühében. 

— Figyelmeztetem az urat, hogy a mikor engem le- 
tartóztat, a fejével játszik ! 

— Az nekem szokásom, felelt Alauda, elpusztíthatatlan 
humorral. Mikor kuglizunk, le szoktam srófolni a kopo- 
nyámat, egyet guritok vele, s mikor visszajön, megint 
visszasrófolom a helyére. 

— Ön átkozott élezés, uram ! 

— Arra nekünk privilégiumunk van, lőcseieknek. Len- 
gyel László királytól kaptuk. 

— Majd én körülmetélem a kendtek privilégiumát. 

— Akkor meg épen pogányok leszünk. 

— No hát ha meg kell lenni a benevolisatiónak, hát 
csak végezze az úr hamarosan ! mert az én időm drága. 

Hamar bizony ! 

— Tessék addig odakünn az őrszobában pipára gyúj- 
tani, a míg a comitivát megírom, monda Alauda uram, s 
leült az íróasztalhoz és beledugta pennáját a nagy ólom- 
kalamárisba. 

Aztán csak hamarosan ! 

De bizony azt tapasztala Andernach lovag, — hogy az 
egész utazásában a leghosszabb stácziót a lőcsei bíró ka- 
lamárisától a névaláírásig való távolság képezi. 

Jó sötét este lett, a mire Alauda uram a rapportot el- 
készítette a katonai parancsnokhoz; az pedig ilyenkor 
már a Heinrich-házban ült és bankot adott. 

Már aztán csak kövesse meg magát Andernach lovag, 
ha abban az íUusióban él, hogy egy bankadó, olyankor, 
mikor nagy vesztés után a szerencse egyszerre megfordul 
s kezdi regressirozni magát, akárki fia stafétájának a ked- 
véért ott hagyja a székét és megretiráljon — az ütközet 
derekán I 

Belleville lovag bizony el sem olvasta addig Alauda ér- 
tesítését, a míg a bankját szét nem robbantották. 

Akkor meg aztán elképzelhető, hogy milyen mérges 
volt. Végig nézte a rapportot. Gyanús embert fogtak. — 
Muszka kém ; Rákóczy küldötte. Kedve lett volna rögtön 
főbe lövetni első furiájában. 

— Be kell csukni ! Várjon a gézengúz ! 

Aztán még is azt gondolta ki boszujában, bogy azokat 
a tiszt urakat, a kik legnagyobb szerencsében voltak, vá- 
logassa ki a zöld asztal mellől, bogy megalakítsa belőlük 
a hadi törvényszéket, hogy azoknak is elrontsa a mulat- 
ságát. Azok könyörögtek, hogy csak « még egy osztást !» 

Éjfél is volt már, mire fixumf értig ott ült a haditörvény- 
szék, melynek minden tagja nagyon áhítozott vissza 
ahhoz a másik zöld asztalhoz, a honnan elzavarták. 

Andernach lovag reszketett már a dühtől, mikor az 
élet-halál felett bíráskodó tribunál elé bevezették. Nem is 
tett lakatot a szájára; hanem teljes májából lehordta az 
egész lőcsei hivatalos apparátust, mely a császári stafé- 
tákat kémek helyett elfogdossa. 

A mint Andernach lovag a maga igazoló «docé»-it elő- 
mutatta, azok között a királyné által aláirt decretum öt 
pecsétes csomagát is, melyre kívül ez volt keresztbe írva : 
(tcito ! cito ! citissime ! Ibi : ubi !» hát akkor Belleville ez- 
redes mindjárt átlátta, hogy Alauda uram itten nagy sub- 
scust ejtett ; Andernach lovag valóban császári stafétavivő 
és nem orosz emissarius ; aztán nincs is a kiejtésében 
semmi lengyeles; de meg a logikával is tökéletesen ellen- 
kezik, hogy ha valaki kémnek jön be Lőcsére, itt körül 
se tekintsen, senkivel szót ne váltson, hanem sarkon for- 
dulva, rögtön tovább hajtasson. Hisz ezt nem kellett volna 
galléron ragadni! 

Ekkor aztán Alaudára lett dühös Belleville. Annak 
tulajdonította, hogy a Landsknechtnél szerencsétlenségbe 
került : az az átkozott rapport elfoglalta a figyelmét ; sze- 
leskedett, mikor a contenantiáját meg kellett volna őriznie. 

— Ez impertinentia. Ez hivatali visszaélés ! harsogott 
az ezredes. Kegyelmednek, kapitány úr, ecclatans elég- 
tételt kell kapnia. Hol van az a bíró ? Ide kell czitálni, 
meg kell neki ünnepélyesen követni a lovag urat. Satis- 
factiót kell adni, fényeset, mikor egy czivilista egy katona- 
tisztet így compromittál ; a portepée becsületét fenn kell 
tartani a «digák» előtt. 

Ezt valóban Audernacb lovagnak is minden porozikája 
megkívánta. Tisztelet, becsület az államügyeknek ; de a 
magánbeesület s különösen a katonatiszti becsület még 
azoktól is megkívánja, bogy álljanak félre és várjanak 
sorukra, míg teljes elégtétel fog adatni. 

— Híják ide a bírót ! 

A bíró pedig éjfél után két órakor már nincs ezen a 
világon, hanem a boldog álomvilág paradicsomkertjében 
osztja a parancsolatokat az instantiát hozó angyalkáknak ; 
a kapuja is be van zárva. A míg azt a kaput nagy döröm- 
bözésre kinyitják; a míg a kapussal meg a belső drabant- 
tal megértetik, hogy nem arról van szó, hogy tűz van a 
városban, vagy az ellenség betört volna a « mészáros 
toronyba)) ; hanem hogy a colonellus úr parancsolja a 
bíró úrnak, hogy azonnal keljen fel és menjen fel hozzá : 
idő telik abba. Ez megint egy kis jegyzékváltásra adott 
alkalmat. Alauda úr, mint főbíró, és mint minden álmá- 
ból felvert ember, haragos volt, s azt ízente vissza az ez- 
redesnek, hogy az ö lakása épen annyi lépés az ezredesé- 
hez, mint az ezredesé ő hozzá. Hanem ezt a geometriai 
axiómát megczáfolta az a hajdú, a ki kettőt lépett egy 
helyett, mikor másodszor is visszaloholt a bíróhoz azzal 
a categoricus parancsolattal, hogy ha rögtön nem siet 
fel a haditörvényszék elé bíró uram, katonapíkétet fognak 
érte küldeni s muskéták között vitetik fel. 

Ezzel mégis csak capacitálni hagyta magát Alauda, s 
felöltözve teljes hivatalos parádéba, lámpásvivő drabantjai 
kíséretében átvonult a főparancsnoki szállásra. 

Ott aztán megkapta a mi dukált, a főparancsnok le- 
hordta érdeme szerint ; a többi tiszt urak secundáltak neki. 

Alauda úr egész prosopopoeiával neki fohászkodott a 
maga mentsége előadásának, s elfoglalt állását kellő vilá- 
gításba helyezé. Előszedegetett tarísznyaszámra igazoló 
leveleket, melyekben őt a hamu alatt lappangó tűzre, a 
kiűzött kuruczok titkos összeesküvésére figyelmeztetik, s 
ezekkel kapcsolatban a csalhatatlan bizonyítékait az orosz 

beavatkozásnak; mikor már két óra hosszat beszélt és 
magyarázott, Andernach lovag az Isten szerelmére is 
kérte, hogy hagyja már abba : elhiszi neki, hogy köteles- 
sége szerint cselekedett, nem kivan több bizonyítékot; 
inkább ő kér bocsánatot Alauda uramtól ; csak ereszsze 
már az útjára ! 

De biz azt Alauda uram aztán el nem hagyta vétetni 
magától, hogy a hivatalos buzgalmában elkövetett sér- 
tésért megkövető ünnepélyes bocsánatkéréssel ne szol- 
gáltasson teljes elégtételt egy ok nélkül megsértett lovag 
úrnak ; s tette ezt a megkövetést az eloquentiának oly teté- 
zett mértékével, az ornata syntaxisnak és a poétái hason- 
latoknak, nem különben a classicusokból szedett citátu- 
moknak oly conglomerálásával, hogy annak épen a haj- 
nali harangszó vetette végét. 

— Phüh ! fujt nagyot Andernach lovag, a ki jobban ki 
volt fáradva a hallgatásban, mint Alauda uram a beszé- 
lésben, az óráját előrántva a zsebéből ; — én ugyan teljes 
satisfactiót kaptam; de teljes tizenegy órát elvesztettem 
az úti időmből. 

No, hogy teljes tizenkét óra legyen belőle : még arról 
is gondoskodott Alauda uram. 

A bocsánatkérés után ugyanis kezet szorítván egymás- 
sal az akaratán kívül sértő és a sértett fél, a barátságos 
hangulatnak kellé felváltani a törvényszéki szigor tenorát. 

— De már most el nem bocsátom ám kegyelmedet 
addig, a még a kibékülés poharát együtt meg nem iszszuk. 
Úgy sem früstökölt még a kapitány úr. 

De bizony nem is vacsorált a lovag. A természet is kö- 
vetelte a magáét. Belleville és tiszttársai is körülfogták, 
hogy de bizony, ha már ennyit késett, még egy kis félórai 
ráadás nem a világ ; a kocsija úgy sincs befogva, a lova- 
kat bekötötték az istállóba ; a míg azokat előhozzák, addig 
egy kvaterkára nem árt lemenni a lőcsei híres városház - 
pinczébe. 

Ha pedig egyszer már odalenn van az ember, tiszta 

vétek volna, ha sorba nem kóstolná az apostolok neveit 
viselő hírhedett hordókat. Mire Andernach lovag előkerült 
a városház pinezéjéből, már jó világos volt. 

Alauda uramnak sikerült éppen tizenkét órai haladé- 
kot kiszédelegni Korponayné számára a versenytársa felett. 

És Andernach lovag még mindig nem tudta, hogy hon- 
nan fázik. 

Pedig mindennapra volt gondoskodva a számára valami 
új meg új meglepetésről. 

Sirokánál a mély hegyi utat a faluvégi vendéglő előtt 
egészen elzárva találta fenyőszálakat szállító pemákoktól, 
akik miatt nem tudott hintájával odább hatolni. A pemá- 
kok minden áron annak az asszonyságnak az urát akar- 
ták benne feltalálni, aki egy nappal előbb ezeket a fenyő- 
ket megvásárolta tőlük s elrendelte, hogy a sirokai szoros 
útnál várjanak az utána jövő férjére, aki azokat ki fogja 
fizetni; adottra nekik felpénzt öt aranyat; de a pemákok 
még tizet követeltek s nem akarták odább ereszteni a lova- 
got, amíg a fenyőiket át nem veszi, utoljára is, hogy bíró 
elé ne vigyék, kifizette a fenyők árát, s csak úgy tudott 
megszabadulni. 

Eperjesnél egész sereg mindenféle falusi ember várta 
egész csődülettel, akik között valaki elterjesztette azt a 
hírt, hogy ő az a császári biztos, a ki azért járja be 
a vidéket, hogy a hadjárat alatt okozott pusztításokat 
összeírja és kifizesse; körülfogták a kocsiját, telerakták 
instantiákkal s majd hogy széjjel nem szedték a keserves 
rimánkodásaikkal s ez a mulatság tartott rá nézve egész 
Kassáig, megújulva minden faluban, ahol csak lovat vál- 
tani megállt. 

Itt már kezdett olyasmit sejteni, hogy ő előtte aligha 
nem fut valaki, mint az ichneumon a krokodil előtt, a ki 
fellármázza a világot. 

Kassa alá érve pedig az a nagy tisztesség érte, hogy az 
egész katholikus népség a papsággal és a templomi zász- 
lókkal az élén kijött eléje és elállta az útját. Kapott egy 

Üdvözlő szónoklatot az egyik paptól, egy historieo-theolo- 
gico archsBologiai értekezést a másiktól, hosszúakat ter- 
mészetesen, s mikor aztán a türelméből kihozva, rájuk 
rivallt, hogy mi a kék csodát akarnak tőle ? akkor sült 
ki, hogy a kassai székesegyházát féltik tőle, a mit csak 
most kaptak vissza a protestánsoktól ; az a hire, hogy a 
békekötéskor ezt ismét vissza akarják adni azoknak, hát 
az ellen jöttek protestálni, minthogy az ő rá van bizva. 
De bizonyára be sem eresztik Kassára, ha ezt a decretu- 
mot hozza magával. Andernach lovagnak ünnepélyen 
esküt kellett letenni a kapun kivül, hogy semmi ilyen 
decretumot nem hoz magával. Akkor azután processióval 
kísérték végig a városon — lépésben, kantárszáron ve- 
zetve a lovait kétfelől. 

Most már mégis kezdett élni a gyanúperrel, hogy az ö 
útjában talán nem is egészen maguktól teremnek ezek a 
válogatott galibák. 

Annyit már kitudott, hogy Bécstől elkezdve az egész 
utón végig egy skarlátszínű hintó jár előtte, a miben egy 
asszonyság utazik, a ki bőséges borravalókat osztogat, s a 
hol megszáll, ilyen czifra híreket terjeszt az utána jövőről. 

A mint Kassán alul Németinél a Hernádon át kanya- 
rodik az út, ott már kezdődik az áldott búzatermő fekete 
föld; nagyon jó föld az, csak utazásra rossz — tavaszi 
időben ; itt már kezdődik az előnye a könnyű csézának a 
nehéz uti hintó felett. — Mikor Andernach lovag Tokaj 
alá megérkezett, ott ismét meg kellett pihennie, mert az 
innenső parton nem talált semmiféle járművet; dereg- 
lyék, csónakok, halászladikok mind a túlsó oldalon vol- 
tak ; a repülő hidnak a kompja is ott vesztegelt a raka- 
mazi révben. Azt mondták, hogy elszakadt a vontató kö- 
tele. Alkalmasint újat készítenek helyette, mert napestig 
sem jön vissza a hidlás ; a tokaji révben már egymás há- 
tán van a sok szekér, a mi át szeretne menni a Tiszán. 

Egy-egy súgva elejtett szóból azt veszi ki Andernach 
lovag, hogy egy császári hadtest érkezését várják Tokaj 

aJá, mely átkelendő a Tiszán, azért ván odaát minden 
vizi jármű. Hát ezt ugyan ki hiresztelhette el? 

Egy vigasztalása azonban volt a kényszerített pihenés 
alatt: az, hogy a rakamazi révfogadó kapuja előtt ott 
látta vesztegelni azt a bizonyos skarlátszínű hintót, amely 
őt előtte futtában üldözi (a mi valóságos ellenmondás az 
összeállításban). 

«Aha! Annak bizonyosan valami porczikáj a eltörött ; 
kovácsok forgolódnak körülötte; azt tatarozzák. Most 
már majd csak megtudjuk, hogy ki ül benne, s mit visz 
olyan nagy sietve?)) 

Végre hát a repülő hid kötele is elkészült, a hidlás át- 
vádolt az innenső partra. Andernach lovag, hivatalos 
tekintélyének egész erőhatalmát felhasználva, szerencsé- 
sen kieszközölte, hogy az ő csézáját is begurítsák a 
kompba ; így aztán Neptun segítségével valahogy csak át- 
jutott a kívánt révpartra. 

A mint a három lovát befogták a csézája elé, egyenesen 
a révfogadóhoz hajtatott, a hol a veres hintó állt kinn a 
szabadban. Két kovácslegény kalapált rajta kegyetlenül. 

— Héj atyafiak ! szólt Andernach lovag, elővéve a ma- 
gyar nyelvtudományát. Kinek a hintaja ez? 

A kovácslegények egymás között szarka nyelven beszél- 
tek, azon felelt az egyik a kérdezőnek vissza : 

«Ergeb kérgédirgi kurgutyarga bárgánjargao. 

A lovag nagyot bámult rá : hisz ezek tatárul beszélnek. 
Pedig azt teszi az, ha a szarkacsergést kiveszszük belőle, 
hogy «eb kérdi, kutya bánja!)) 

Bement a vendéglőbe s előzaklatta a fogadóst. 

— Ki annak a hintónak a gazdája odakinn ? 

Az sokáig nem akarta megérteni, hogy miről van szó ? 
Elébb beszélt neki egy lengyel úrról, a ki borokat vásá- 
rolni megy a. Nyírbe (!), azután egy gazdag zsidó kereskedő 
jutott neki az eszébe, a ki sertéseket vásárol, majd meg 
egy matyó fuvaros, a ki sót szállított Pestre s most vissza- 
téret diákokat visz Debreczenbe. Míg egyszer aztán egye- 

nesen azzal a kérdéssel szoritá a falhoz a lovag, hogy «hát 
az az asszonyság, a ki ezen a veres hintón jött ? 

— Úgy ? Az a veres hintó. Hát annak bizony eltörött a 
hátulsó rugója, aztán meg a ferhéczének elveszett a mut- 
tedlije ; a kerékagya puskájának megtágult az egzer- 
gáziája. . . 

— Nem bánom én, akármi történt a hintóval, de hol van 
az asszonyság, a ki rajta utazott ? Azt nekem látnom kell. 

— Hát akkor csak vegye elő az úr a perspektíváját, ha 
van 8 úgy nézzen utána, mert az még tegnap elutazott a 
f raj jávai együtt. 

— A hintaja nélkül ? 

— Hát ki a bolond indulna neki hintóval a Nyirnek, 
földárja idején, mikor ekhós szekéren jár minden okos 
ember. 

Ezzel Andernach lovag is okosabb lett. Az őt megelőző 
rejtélyes útitárs megrovott előéletű piros hintaját ott 
hagyta a parton, hogy az utána érkezővel elhitesse ott- 
rekedését ; bizonyosan ö híresztelte el a császári ármádia 
közeledését is, s fogadni lehet rá, hogy a repülőhid bajá- 
nak is ő volt a mestere. Az alatt pedig maga felült egy 
könnyű, ekhós tetejű szekérre, s jól elhajtatott előre. 

Most már kétségtelen volt Andernach lovag előtt, hogy 
az a valaki az ő általa vitt decretum megérkeztét akarja 
megelőzni. Andernach lovag is elővette hát egész férfiúi 
erélyét s hozzáfogott a komoly versenyhez az asszonyi 
furfang ellenében. 

ö is ott hagyta a rakamazi révfogadóban a csózáját, hátas 
lovat requirált, nyereg és lószerszám készen volt nála min- 
den eshetőségre, az okiratait a nyeregkápába tette, kulacs- 
csal, úti elemózsiával ellátta magát két napra, s akkor aztán 
neki indult lóháton versenyt futtatni az előre kapott 
asszonynyal. 

XXIX. FEJEZET. 

PINTYE GEEÖÓE KÉPMÁSA. 

Az út csakugyan elképzelhetetlen rossz volt a Nyírségen 
keresztül, a földárja tengerré változtatta az egész síkságot, 
a míböl nagy távol Tísza-Eszlár tornya meredt elő. Azután 
feltünedeztek a sík láthatáron a többi tornyok (egyedüli 
útmutatók) Nyíregyháza, Nagy-Kálló, Nyír-Bátor, végtére 
Nagy-Károly. Ha az ember néhol szárazföldre talált, a hol 
nem tolta a tengely a sarat, ott az utasok leszálltak pihenni, 
8 gyalog jártában igyekezett kiki egymáshoz illeszteni 
megint a szekér döczögéstől szétrázott porczikáit. 

Még mindig nem érte utói Korponaynét a kanczellár 
futárja. A patkót soha neiu ismert szabolcsi lovak, meg a 
bőséges borravalók csodákat míveltek. Éjjel-nappal szaka- 
datlan tartott az utazás, még ha szakadt is a zápor. 

Nagy-Károlytól aztán határozottan keletnek fordul az 
út s kezdődik egy messzeterjedő szikes avar. 

Gyönyörű lefesteni való kép I A föld olyan fehér, mintha 
hóval volna borítva ; ujjnyi vastagon takarja a szíkpor, a 
miben zegzugos vonalakat rajzolnak a vízi gázlók, meg a 
rókák sétanyomai; egy-egy kajla nyír ereszti búnak a 
virgácstermő ágait valami emeltebb buczka tetején, hanem 
a messze rónaság tele van hintve apróbb nagyobb töm- 
pölyökkel s azoknak a partjain díszlik aztán a buzogányos 
nád, az élesmosó sás, s a zsurlók és páfrányok mindenféle 
nemzetsége. Az alkonyodó ég lángvörös, s annak a vissz- 
fényétől a pocséták országa bíborpiros színben ragyog 
vissza, melyből a vízi növények dárda levelei feketén 
meredeznek elő. 

Julianna is egészen szépnek találta ezt a látványt, egy 
tárgynak a kivételével. A hátrahagyott kanyargó úton 
fel- feltűnt előtte, amint egy hepehupás halomra felkapott, 

egy magányos lovagnak az alakja ; nem lehetett már kö- 
zöttük nagyobb a különbség egy magyar félmértföldnél. 

Kitalálta, hogy ez az ő embere ! 

Volt dolga a boros kulacsnak, hogy a kocsis kedve el ne 
aludjék valahogy. 

Az északi láthatáron látszott közeledni valami rejtélyes 
sötétség, a mit még az alkony biborfénye sem volt képes 
megszelídíteni : az az ecsedi láp. Kelet felől mered föl 
hegyesen Domahida kakasvégű tornya. 

— Csak odáig elérjünk még éjszaka előtt! Hajtson 
bácsi, hajtson ! biztatja a vén hajdufuvarost Korponayné, 
szivreható szóval. 

— Odáig eljutunk, gyémántom ! Hanem hogy aztán a 
vármegye gátján hogy gázol kegyelmed keresztül ezzel a 
szekérrel ? azt én meg nem mondom. 

A nap egészen lenyugodott, mérges sugárküllőket 
lövellve végig a háromfelé vágott égen; már a kaszás- 
csillag is ragyogott, s az ég még mindig sávokra volt 
osztva, az egyik kék volt, a másik opálsárga. Egyszerre 
aztán rögtön beállt a sötétség, a láthatár eltűnt, csak a 
fekete vonal a fehér szikesföldön mutatta, hogy merre van 
az út. 

Julianna gyakran tekintgetett hátra a szekér bőrernyője 
alul. A vén hajdú kitalálta, mit néz ? 

— Az ((ipse» is oda igyekezik úgy-e ? kérdé fogai közé 
szorítva a makra pipát. 

A hallgatást feleletnek vette. 

— « Német ?» kérdé aztán kis vártatva. 
Megint olyan választ kapott. 

— No hát majd segítünk az « ipsén », csak azon a hidon 
túl legyünk la ! 

Az ecsedi lápnak egyik lefolyása fölé építtetett a vár- 
megye egy dobogó hidat, a mi jó magas ívre volt alkotva, 
hogy a vízáradás el ne vigye. 

Mikor Korponayné szekere túljutott a hidon, azt monda 
a vén hajdú kocsis : 

— No nagyasszonyom ; már most hagyjuk abba az imád- 
kozást s tegyünk magunk valamit. Ha tud segíteni, hát 
csinálhatunk egy kis tréfát. 

inna leszállt a szekérről s visszament a kocsissal a 
) hidra. 

)izony tiszta kriminalitás volt, a mit az öreg tréfá- 
ívezett ; de azért csak megtették. Négy padlógeren- 
emeltek szépen három lépésnyi közökben a hid 
iböl, s azokat a mellvéd mellé rakták. A sötétben 
: jövő lovasnak valamelyik résbe csak bele kell bot- 
akkor a lova menthetlenül kitöri a lábát, 
m egyszerű ez, mint a Columbus tojása, 
or aztán felültek megint a szekérre s nagy lelki 
lommal csörtettek a sötétségben arra felé, a honnan 
nlágitott ablak vezérfénye pislogott eléjük. 
t, vármegye gátja előtti fogadónak az ablaka, 
gadós egyúttal bérlője is a vármegyének, a ki vámot 
z utasoktól, a miért az ecsedi lápon át szabad nekik 
szekérrel. Az a hír van felőle, hogy ő nála elő- 
iat is lehet kapni ; mely hírnek a valósága azonban 
a a körülményektől függ. 

ponayné megérkeztekor például egészen ellenkező 
lények voltak napirenden. 

osszú, nagy istállóban egyetlen egy ló sem volt 
^tó. Az okát is megmondták. Tavaly nem lehetett 
takarítani a sok esőzés miatt : a boglyák, kupaczok 
3 ott úsznak a vízben, fenékig elrohadva; az eleség 
iz utolsó szalmaszálig elfogyott a télen, a lovakat, 
t mind ki kellett csapni a fűre : azok legalább is két 
•ásnyira vannak kinn a karámnál. Idehaza nincs 
sak a bivalyok : azok megeszik még a siskát is, csak 
. De nem is viszi ám át a szekeret most semmi más 
ibú állat a vármegye gátján, csak a bivaly. 
) kilátás ! Bivalyvontatta szekérrel ragadni el a ver- 
áimáját, 
ponayné megkísértette a vén hajdú kocsist lekenye- 

rezni, hogy ha a lovai kipihenik magukat, vigye őt tovább 
Szathmárig. 

— Nem ettem bolondgombát, dohogott az öreg. Hogy 
lovaimmal neki vágjak a vármegye gátjának, hiszen mind 
az öt lovamnak a bőrét hoznám haza a hátamon. 

Nem is volt tovább beszélgetésre bírható. Vette a bun- 
dáját, békóba tette a lovait s kicsapta a fűre, maga ott 
rakott tüzet csereklyéből s lefeküdt melléje. 

Hát így is majd megélünk, monda Korponayné. Be kell 
hát fogni azokat a bivalyokat szaporán a szekerembe. 
Hány van itthon ? Nyolcz ? Tehát mind a nyolczat ! 

— Még az éjjel tetszik ? kérdó a korcsmáros. 

— Hát természetesen. 

Azután elővette az irószerszámját Korponayné s hirte- 
lenében néhány sort irt egy darabka papírra, azt össze- 
hajtotta, lepecsételte s czimezte Pálffy János nádornak. 

Azután suttogva szólt Krisztinához : 

— Fogd ezt a levelet kicsikém ; aztán ülj fel a szekérbe, 
ne félj semmitől. A mint megérkezel Szathmárra, siess 
vele a nádorhoz és add át neki. 

Krisztina csak elhűlt erre a megbízásra. 

— Nos ! Csak nem bánt talán a félsz ? Hiszen hajtottál 
te már ennél merészebb megbízást is végre. Emlékezzél 
csak a lőcsei földalatti útra. Gondold, hogy most is úgy 
üldöznek mind a kettőnket. 

— Nem magamért vagyok megijedve. De mi lesz veled? 
Te itt akarsz maradni ? 

— Itt bizony. Már most akarom, hogy az az utánunk 
vágtató úr utolérjen. Kerüljünk hát egy födél alá ! Azért 
válunk mi most ketté. Te előre mégy, én hátramaradok. 

A vendéglős komolyan hozzálátott a bivalyok befogatá- 
sához az utazó szekérbe. Úgy látszik, nem új dolog az 
ilyen éjszakai gyors utazás ezen a tájon. Páklyavivő bére- 
sek is vannak készen, a kik majd elöl mennek gyalog, h 
megvilágítják az utat, az ecsedi lápon keresztül. 

Az alatt Korponayné szétnézett a tágas ebédlőben, a 

minek az egyik szegletét a bormórö söntés foglalt* el, a 
másikat meg egy nagy kandallóforma tűzhely, a melyen 
tőzeggel tüzeltek. 

A vedlett falakon üvegtálén rámákban képek voltak fel- 
aggatva : Eákóczy, Tököli, Bocskay István, rikitó szin ékkel 
kifestett rézmetszetek ; egy arczkép fejjel alá felé lógott le 
a szegről : ez volt Ocskay Lászlóé, az árulóé. (Andrássy 
István szerencséjére nem került oda.) 

De legnagyobb tisztességben részesült az a kép, mely a 
benyiló ajtajára volt felszegezve : az volt Pintye Gregor 
képmása, a hirhedett rablóvezéré. Ez volt a legtarkább 
szinekkel kipingálva; a mint félmázsás buzogányát a feje 
fölé emelve tartja az egyik kezében, a másikban pedig azt 
a húsz fontos lánczos golyóbist, mivel az üldözőit szokta 
meghajigálni. 

A talitarka kép alá gyönyörűséges szép versek voltak 
Írva, a mik a nép ajkán örökké élő hőst, a nagybányai 
barlanglakó vitézt megéneklik. 

Korponayné tisztában volt már egészen magával. 

Mikor a korcsmáros lépteit közeledni hallá, odaállt 
Kákóczy arczképe elé s a szemét törülgette. 

— Szegény urunk ! sóhajta nagyot a csaplár hallatára. 

— Szegény urunk ! dörmögé oda a vén csaplár : miért 
volna ő szegény ? Nem múlt még el a diószegi vásár. 
Lesz még szőlő, lágy kenyér I Annyit a kerék fel, a hányat 
alá! 

— Hiszen csak az én Írásomat kaphatnák meg a magyar 
urak oda át, hamarább, mint a bécsi staféta ideér, tudom, 
hogy lenne még egyszer országos dáridó. Monnogá fogai 
közül az asszony. 

— Hát talán az ifj asszonyka izenetet hoz a mi urunk- 
tól? TIgyan mondja meg, mi van benne? Én nekem meg- 
mondhatja. Igazhitű hajdú ember vagyok, ha ketté füré- 
szelnek, sem veszik ki belőlem. 

— Nem is kell azt titokban tartani, de bár egy akkora 
trombitám volna, hogy az egész hajdúságnak egyszerre 

elkiálthatnám vele, hogy nem kell hinni a németnek. 
Vége van már a hatalmának. A franczia háború megint 
kitört, a császár kénytelen minden hadait kihivni Magyar- 
országból s a mint az meglesz, jön Lengyelország felől a 
muszka a segítségünkre, csak minket le ne vegyenek addig 
a lábunkról. 

— De szeretem az ilyen szót hallani. Eszem a lelkét az 
ifjasszonynak. Hát ezt irta meg a levélben? Na, ha azt 
tudom, magam megyek a szekérrel s úgy elviszem azt a 
másik ifjasszonykát, hogy a lába sem éri a földet Szathmár- 
Némethiig. De hát lelkem, maga mért akar itt maradni ? 

— Hát azt is megmondom. Azért, mert itt jön a nyo- 
munkban a császár hírmondója, a ki azt hozza a pecsétes 
levélben, hogy meg kell kötni a békét a kuruczokkal 
minden áron, akármibe kerül ; igérni kell nekik mindent, 
csak hogy tegyék le a fegyvert. Azok le is teszik, ha bizta- 
tást nem kapnak. 

— De hát azt megkapják ; már arról felelek. Azt a kurirt 
^eg úgy lesomodorintjuk itt a nádasban, hogy a kutya 
sem ugat többet felöle. 

— Azt nem jó lenne tenni, mert magunknak csinálnánk 
bajt vele. Inkább hadd járja meg a bolondját. Én teszem 
őtet meg. Van-e kegyelmednek valami szolgálója, a kinek 
a ruhája rám illenék ? 

— De van bizony egy menyecske leányom ; annak a 
gúnyáját mintha csak a termetére szabták volna az ifjasz- 
szonynak. Gyere elő Tercsa ! Add rá az ünneplő ruhádat 
erre az úri asszonyságra. 

Mire a szekér előállt a nyolcz bivalyos fogattal, Julianna 
is ki volt öltözve kaczkiás hajdú menyecskének ; a sárga 
haja bekötve tarkaszélű piros keszkenővel, patkós piros 
csizma a lábán, két-szél kötény a csípejére kötve. 

Mindjárt hozzá is látott a tésztagyuráshoz, úgy illett 
a kezébe a sodrófa, mintha mindig azt forgatta volna. 
Olyan hamar megteremtette a Terka segítségével a vacso- 
rát, a paprikás csirkét meg a túrós csipedettet, hogy 

Jókai: A lőcsei fehér aBRf.ony. II. ' 

kívánni sem lehetett gyorsabban. Csak azon serénykedett, 
hogy a Krisztina vacsoráljon meg hevenyén, aztán indul- 
jon Isten hirével. A pinczetokot az asszúborokkal hagyják 
itten. 

A csaplár meggyújtatta a fáklyákat, s maga ment el 
vezetőnek egy darabon a szekérrel, megmutatni a dűlő 
utat, a merre a veszedelmes kátyút ki lehet kerülni mind- 
járt a kezdetén a vármegye gátjának. 

Korponayné ott maradt a csárdában, s vigan dalolva 
mosogatta el a tányérokat a vacsora után : az a másik 
menyecske alig jutott tőle valami dologhoz. 

Hát a mikor már éppen a tüzet betakarni készülnének, 
nagy dobogás támad odakinn a tornáczban ; valaki azzal 
a hangosan nyilvánított véleménynyel közeledik az ajtó 
felé, hogy ezt a világot az ördög teremtette. 

Julianna veszi az asztalon álló drótozott lámpást s az 
ajtón kaparászónak eléje világít. 

Ö az, a várva várt. Senki más, mint Andernach lovag. 
Siralmas egy alak. Ha a fülén tul volna valamije, még az 
is sáros volna. Csak úgy fujtat elpilledve a nagy fáradt- 
ságtól. A hosszú egyenes kardját mankónak használja ; az 
egyik vállán czepeli a nyerget, a másikon a zsabrákot, 
meg a kantárt. 

— Ördög teremtette pogány országotok. Azt hittem, 
' soha sem jutok el idáig. Hol van a korcsmáros ? Adjatok 

valamit innom, kiszakad a gégém ! 

Julianna szaladt a söntésbe s hirtelen előhozott a szo- 
morú vendégnek egy korsó sört. 

— Hát a lova hol van ? kérdi tőle nagy gondoskodással. 

— Hol hát ? Ott van a pokolban, az átkozott lyukas 
hidatokon. Beleesett a hézagba, kitörött a lába. Magam 
czepelem egy mértföldről a hátamon a nyerget, hogy az 
isten nyila . . . 

— No no, lovag uram, minek az a káromkodás. Hát 
hiszen megesik az más emberen is, nem kell azért mind- 
járt úgy ungorkodni. 

— Te meg ne trécselj ! Hol van a gazdád ? 

— Kérem ! Én vagyok a korcsmárosné. 

— No hát, tekintetes korcsmárosné, hallja kend! Hol 
van az ura? 

— Az bizony elment annak a nagyságos asszonynak a 
szekerét elvezetni a vármegye gátjáig, a ki még az éjjel 
tovább akart utazni Szatmárnémetibe. 

— Nagyságos asszony, úgy-e ? Minden lovat magával 
vitt ? 

— Nem vitt biz az, lelkem. Nem járják lovas hintóval 
ilyenkor az ecsedi lápot. Nyolcz bivalyt fogtak a szeke- 
rébe, úgy vontatják. 

— Bivalyfogattal ? Akkor frissen nekem egy hátas lovat 
ide! 

— Ejnye no 1 Hát még csak vacsorálni sem akar ná- 
lunk ? 

— Lesz szalonna, kenyér ; elköltőm az úton. Rögtön 
akarok tovább indulni. 

— Abból pedig semmi sem lesz édes lelkem, mert egy 
ló sincs a háznál. Mind kinn vannak a karámnál. 

— No hát ki kell futtatni egy szolgalegényt a karám- 
hoz, hogy hozzon be nekem egy lovat ; nem bánom ha 
táltos lesz is. 

— Az ám, galambom, nyalka kurir, de egy teremtett 
férfilélek sincs a háznál, mind elment, ki bivalyt hajtani, 
ki fáklyát vinni a nagyságos asszonynyal; magunk va- 
gyunk ketten idehaza a Tercsával ; meg az öreg Dorka 
nónő ! de bizony mi egyikünk se kódorgunk ilyen sötétben 
ki a pusztára. Már csak meg kell kegyelmednek várni, 
míg az uram, a kocsmáros hazakerül a gát mellől; nem 
soká tart az, régen elment. Addig bizony el is készíthetem 
a jó paprikás csirkét. 

— No hát csak szaporán. 

— Gyere Tercsa, lámpással. Segíts csirkét fogni a fél- 
szerben. 

Andemach lovag ezalatt, a míg a két menyecske a csir- 

két vadászta, ríkatta, koppasztotta, ráért az unalmát űzni, 
s a hogy tudta, végig nézegette a falra aggatott képeket, 
leszótagolta a kés hegyével felkarczolt mondatokat a fal- 
ról ; végig nézegette a korcsmáros albumát, már t. i. azt a 
hosszú keresztlábu asztalt, a mibe a vendégek belefaragták 
a neveiket, utoljára megakadt a figyelme a benyíló ajta- 
jára szegezett pikturián. Pintye Gregor képmásán. 

Végig olvasgatta az egy szál faggyugyertyánál azokat a 
szép verseket, a mik a népies Herakles tizenkét facinusát 
(jelent hőstettet is, meg gonosztettet is) elzengedezik. 
Egyik hihetetlenebb, mint a másik, s mind igaz történet. 

— Du verfluchter Kerl ! dörmögé Andernach lovag, a 
csodálkozás és bámulat önkény telén támadó kifejezé- 
sével. 

S aztán a míg egymagában volt, s hangosan fütyö- 
részve járta végig a hosszú ívószobát, minden fordulónál 
megállt a rabló hős képe előtt fejcsóválva : «De jó, hogy 
már meg vagy lőve !» 

Az asszonyok nem sokára előkerültek a koppasztott 
csirkével. Egy görbehátú vén banya, a kit Julianna Dorka 
nénőnek szólongatott, egy nyaláb tőzegpogácsát hozott 
utánuk, új tűz élesztésére. 

— Aztán hallja kend, vén anyó I kiálta a visszaczam- 
mogó öreg után Andernach lovag. Odakinn van a torná- 
czon a nyergem, zsabrákom, lószerszámom, csupa sár 
mind, tisztogassa meg kend. 

A vén banya bizonyosan süket volt, nem felelt rá sem- 
mit. 

A sörös kancsó ez alatt kiürült, a lovag bort akart inni, 
elmondva a példabeszédet: « Sörre bor mindenkor : borra 
ser soha sem.)) 

— Átkozott rossz vinkó ! monda rá, mikor megkóstolta. 

— Hát biz a nyíri máslás ilyen ! tréfált vele Tercsa. 
Ezalatt meg Julianna a tűzhelyhez látott, s nemsokára 

kellemes, zsírbahányt hagyma illata tölte be az ivószobát, 
a mi messziről is behívja a vendéget. 

— Szereti a galuskát is a paprikás csirkéhez ? kérdé 
Julianna a lovagtól. 

Szerelett az most mindent, mert agyonéhes volt. De a 
közben az is szemet szúrt nála, hogy ej de szép gömbölyű 
karjai vannak ennek a korcsmárosnénak ! 

Egyszer csak hangzott aztán a nagy kutyaugatás oda- 
künn. A komondorok mind elmentek a gazdával, azért 
jöhetett be a lovag olyan észrevétlenül; most megint jöt- 
tek vele vissza, mint az avantgárdé, előre rohanva. 

— Itt az uram ! monda Julianna a lovagnak. 

Az nagyon meg volt lepve, mikor a betoppanót megpil- 
lantá. Ejnye, ugyan hogy kerülhetett egy ilyen rücskös 
pofájú, bibircses orrú vén salabakterhez egy ilyen csinos 
menyecske feleségül ? 

Julianna szóhoz sem hagyta jutni az öreget. 

— Ennek a kurir úrnak egy hátas ló kell a ménesről ! 
kiálta eléje vágva, s azért félbe sem hagyta a galuskaszak- 
gatást. 

— Most? éjszaka I Hát aztán ki legyen az a ló, a ki azt 
a lovat elhozza ? 

— Kelmed maga! igazgatá az asszony. Ennek az úrnak 
nagyon kell, megfizet érte. 

— Ötven aranyat adok egy lóért, innen Szatmárig, ott 
visszakapja kend, sietett az ígérettel Andemach lovag. 

Ötven arany ! Az nagyon szép pénz. 

Az öreg kurucz hajdú minden szilárd elvei bomlásnak 
indultak az ilyen nagy igéret előtt. Aztán a Julianna is 
odavágott neki a beszédes szemével, hogy csak menjen. 

— « Másnak » száz aranyért se tenném megi De hát ha 
a császár parancsolja! (Hát a mi urunk mit szól ehhez ?) 

Azzal csak vette megint a hosszú nyelű fokosát, nyakába 
vétó a karikást s kettőt a komondorok közül magával szó- 
lítva, kiindult a pusztára. 

Julianna aztán szépen felterítette a veres csíkos abroszt 
az asztal végére, czíntányért, kalázlit, sótartót rendén 
odakészített s még egyszer megforgatva a paprikás csirkét 

a galuskákkal együtt a tejfeles levében, odaállította azt 

bográcsostul a lovag elébe. 

— No most lelkem, kurirocskám, vacsoráljon meg ke- 

— '~~d egész ápitussal; elég ideje van rá. Megtart két 
z uramnak kiczammogni a pusztára ; a míg ott egy 
Ifognak, a míg azzal előkerülnek, lesz másik két 
svást lefekhetik kegyelmed addig a paplanos ágyba, 
esni a fáradt testének. 

3rnach lovagnak valami villámlott az agyába, talán 
a menyecskének a hamis két szeme sugara? 
a vén toprongyos, a menyecske fiatal, tűzről pat- 
^a leánya : lehet ebből kellemetes kaland. Az el- 
igy is megvan, a helyrepótlás úgy is meglesz, ló- 
i bivalyfogatot megelőzni, ha hat órai előnyben van 
i lesz nagy mesterség. A mit Isten adott, azt el kell 
i. 

fo hát gyönyörűséges szép korcsmárosné, ide nekem 
bb borából ! Aranynyal fizetem, 
[ej én is « számlálatlan adom, számlálatlan ve- 
' Dalolt csapodár negéddel a szépséges szép asz- 
s hozott néki abból a borából, a mi a pinczetok- 
It : az igazi tokajiból ; azzal traktálta meg. ízlett a 
ak ! Mind a vacsora, mind a bor, mind a szép asz- 
önyelgése , a ki odaült mellé a padra s nem haragu- 
te, ha a lovagnak a keze a csípeje körül tévedt, 
ernach lovagnak pedig kezdett a feje egyre nehe- 
mni. 

on a közé a megivott ser, bor közé nem tévedt-e 
r a doktor Kornidesz cynoglossum labdacsaiból ? 
i fortélya van az asszonynak ! 

y megdalolt, mikor a paplanos ágyat megvetette a - 
számára : 

<(Nein fekszem én nyoszolyára, 
Mert elalszom éjszakára », 

«Ne félj, majd felköltlek jókor; 

Éjfél után egy órakor. » 

Nagyon tetszett a lovagnak ez a nóta ! 

Ennél szebb idyllt már a poéták sem tudnának kigon- 
dolni. 

Nem sokára horkolt a lovag a tarka dunnák közé elte- 
metve, de Julianna nem dalolgatott az ő édes álmai fe- 
lett. Hanem más egyebet végzett, a kurír uram tarsolya 
körül, a mihez még az ajtót is bezárta, hogy a Tercsa se 
lássa. Egyszer aztán lódobogást hallott közeledni. Kisietett 
a kis ajtóba. 

Két lovas volt kivehető a felkelő hold világánál ; erősen 
ügetve jöttek. Nagyon is hamar megjárta a csaplár az 
utat, mintha igazán fiatal felesége volna otthon. 

A másik lovas egy fiatal csikós legény volt. 

— Itt vagyunk la ; dörmögé az öreg, a lóról leszállva. 
Hol van az a kurir ? 

— Alszik az most, mint a bunda. Hadd horkoljon. Én 
viszem el azt a lovat. 

— Hogyan ? 

— Hát úgy, hogy felülök rá. 

— De hát az én ötven aranyam ? 

— Én adok kendnek a lováért százat. 

— Isten áldja meg a mi urunkat! Tudtam én, hogy 
nem szolgálja az én lovam a császárt soha. Azért is hoz- 
tam kettőt. Az egyiken megy a fiam, útmutatónak. 

Julianna egy oldalpillantást vetett a fiatal lovasra. Igazi 
eredeti betyáralak volt, csigákban leomló fekete hajjal, 
karikára pödört bajuszszal, lobogó inguj jakkal, tulipános 
szűrrel, rézgombos rájthuzlival, hosszúnyelű rézfokos a 
jobb kezében, darutoll a süvege mellett. 

— Hát csak szaporán hozza ki a nyerget, meg a kan- 
tárt, ott van az ambituson, aztán fel kell szerszámozni a 
lovamat. 

— De hisz a nyereg, meg a kantár azé a kuriré oda- 
benn. 

— Hát bánom is én akárkié ! Nekem szükségem van 
rá; ott veszem, a hol kapom. 

A csaplár a tenyerébe csapott. 

— De szeretem, hogy egy hiten vagyunk I 

Az ő tíz parancsolatában is így volt az megirva. 

A fiatal legény még jobban pödörgette a bajuszát ; neki 
is az volt a nótája : olsten adta, nem vettem, szép szeri- 
vel szereztem.)) 

Az öreg bement a tornáczba, kihozta a nyerget, ló- 
szerszámot, felszerelte vele a bojtorjános rémondát. 

— Ez se hitte volna, hogy ilyen uraság éri. 
Ezen asztán mind a hárman nevettek. 

— Hiszen ha még csak a nyergét emelném el a jám- 
bornak! Dörmögé bizalmaskodva az úrhölgy a csaplár 
fölébe. 

Az elértette, hogy miről van szó. 

— Hát már is megvan ! Teremtucscse derék asszony ! 
Kezet csókolnék neki, ha a hitem nem tiltaná, hogy vala- 
kinek kezet csókoljak. Hát csak előre «hopp hírével ». 
Szép holdvilág süt. 

Julianna egy szökéssel fenn termett a lovon; férfi 
módra ülve meg a nyerget. Nem tesz semmit, hogy a pí- 
ros csizmaszáron fölül a hófehér lábikrákból is kivillog 
egy tenyérnyi. Annak baj az, a ki meglátja. 

Egész jártas férfi módra szedte a bal markába a kan- 
tárt, megtapogatta a nyeregkápákat : ott vannak-e a piszto- 
lyok ; a kulacsot megtöltette a maradék aszúval, a kengyel- 
szijat rövidebbre húzatta s aztán onnan a magas lóhát- 
ról adta oda a száz aranyas tekercset a csapiárnak az el- 
vitt lóért. Az még csak a süvegét sem billentette meg kö- 
szönet fejében; hanem a helyett nagylelkűen átengedé a 
merész lovag nőnek a saját karikás ostorát, megtanítva rá, 
hogy az nem a lovat ütögetni való, hanem csak sebesen 
vágtatás közben kell kiereszteni s nagyokat kongatni 
vele ; ha például a komondorok a pusztán, vagy a csikasz 
farkasok a berekben üldözőbe vennék : « Aztán te kölyök 
úgy vigyázz ám rá, mint a két szemed fényére.* 

Julianna a fiatal lovashoz fordult most. 

— Hát fiacskám, nem tudnál-e az ecsedi lápon keresz- 
tül egy rövidebb utat, a min a vármegye gátját el lehetne 
kerülni ? 

— Dehogy nem ! 

A két férfi jelentésteljes összekacsintást váltott. 

— Hát a «gyih te lopott! tolvaj hajt!» útja? dörmögé 
az öreg, rábólintva a fejével, mintha helyeslését adná rá, 
hogy « ennek » szabad azt felfedezni. 

— Tíz arany borravalót kapsz érte, monda Julianna. 
A legény kétfelé törülte a pörge bajszát. 

— Jobb szeretném, ha kilencz aranyat kapnék, meg 
egy csókot. 

— Ej ha, fiacskám, hisz így te eltékozlod még az apád 
mentéjét is, ha egy aranyat adsz egy csókért. No hát vedd 
szaporán. A kilencz aranyat majd megkapod, ha oda át 
leszünk. 

S onnan a lóhátról megadta a betyárnak a kért csókot, 
nagyot is nevetett hozzá, mint a ki jó vásárt csinált vele. 

Arra aztán a legény szilaj jó kedvében neki is indult a 
vágtatásnak, csak úgy duzzadt a lobogós ingujja, mint két 
fehér vitorla. Julianna biztos kézzel fékezve a kemény- 
szájú lovat, robogott utána; nem sokára eltakarta mind 
a két alakot a parti rekettye bozótja. 

Az a rejtett út, a mit csak a beavatottak ismertek, foly- 
vást bozóton, nádason vezetett keresztül, s neve gyanít- 
tatja, hogy ezen szokták egyik vármegyéből a másikba át- 
hajtani azt a lovat, azt a marhát, a mi gazdát cserélt az 
első gazdája akarata nélkül. 

Éjfél után volt az idő, szép holdvilág sütött, nagy csend 
ülte a mocsárvilágot, csak a bölömbikamadár mély hangja 
búgott a zsombékból; a fiait szoptató farkas vonított néha 
a berekben, s a mocsár fülemüléje, a nádiveréb patvar- 
kodott rikongatásaival az éjszakában. A nádas még nem 
nőtt ki magasra, tavaszi idő volt, a tukorcza (a friss nád- 
hajtás) még most hegyesedett ki, a télen levágott nád nagy 
kúpokba rakva ágaskodott a dombos hegyeken : egy-egy 

sánczforma földturáson búslakodott egy félig kiégett, fé- 
lig kizöldült törzsű reves fűzfa. 

A gyepes út folyvást czuppogott a lovak lába alatt, a 
fű gyökere mind a vizet éri. Néhol ingadozik a talaj, s az 
előre baktató csikóslegény figyelmeztette az utána jövő 
amazont, hogy maradjon hátra: bürü következik; igy 
hívják azt a nádgyökérből, zsombékból, szederinda szö- 
vevényből századon át összetömörült pallót, mely mintha 
ruggyantából volna, lobbálódik a rajtajáró teher alatt; 
alatta mély mocsárvíz, fölötte zöld moha, mellette fe- 
hérlő lófejek, ökörkoponyák, állatok maradványai, a mik 
valamikor ott vesztek a dágványban. 

— Nem kell semmit félni I dörmög hátrafordulva a 
csikós. 

Nem is fél ez az asszony semmitől sem; még tőled 
sem fiacskám ! 

A gönczölszekere már egészen fölfelé fordult a sarog- 
lyajával, a fiastyuk magasan járt az égbolton, a mocsár- 
világ ébredezni kezdett, közel volt a hajnal. Vadkacsa há- 
pogott, kócsag sikoltozott, daru, gém durrogott a sáserdő 
mélyén, a hold körül szivárványos udvar szérűje ivellett, 
kísértetes világot teri'engetve az emberlaktalan világ fö- 
lött. Egyszerre csak egy széles víztükör állta el az 
utat. 

— Itten van a Kraszna ! monda a vezető legény, meg- 
fordítva a lovát a rekettyés parton, melyen túl a 
nymphsea széles bőrleveleivel s az urticularia apró sárga 
virágaival bekerített víztükör kezdődött. 

Az innenső parton volt egy hátahoporjás halom, azon 
épült egy nádkunyhó, befuttatva földi tökkel és alkeken- 
givel ; körülötte nyíltak a nadálytők és gólyahirek, egy- 
másra hullatva rózsaszín és aranysárga tavaszvirágaikat. 
A kunyhó háta mögötti lapályon egy csoport tüneményes 
láng tánczolt; lídérczfény, bolygótűz: a mocsárvilág rej- 
télyes meteorja. 

Az egész partmentét a tavaszí nyárbokor, vadánis és 

gyökönke friss hajtásai lepik, éjszaka kipárolgásukkal va- 
lami édesen kábító illatot terjesztve szét a légben. 

— Itt meg kell pihennünk. Monda a csikós Juliannának. 

— Miért ? Ki van elfáradva ? kérdé Julianna. 

— Előttünk a Kraszna. 

— No hát legyen mentül előbb a hátunk mögött. 

— Nehéz ám éjszaka a gázlót eltalálnunk. 

— Ha el nem tálaljuk, majd keresztül úsztatunk rajta. 
A csikós szemei úgy villogtak, jobban, mint a lidércz- 

tűz, jobban, mint a « pásztorcsillag)) : odaléptetett Juli- 
anna mellé. 

— Mondok, hogy szép asszony ! Szeretném én az én 
díjamat előre : azt a kilencz aranyat, de fölváltva : egy- 
szerre, kilencz tüzes csókra fölváltva ! 

Julianna csendesen, nyugodtan húzta elő a nyereg- 
kapából azt az egyik pisztolyt s odairányozva a legény 
villogó szemének, azt monda neki nagy szelíden : 

— Kapsz, fiacskám, csókot ; de tüzeset pedig, ebben a 
nyomban^ hogy soha se kívánsz többet, ha még egyszer 
hátra mered fordítani a pofádat hozzám. Most fordulj és 
vezess I 

— Az ördög látott ilyen asszonyt ! dörmögé a csikós. 
Azt gondoltam, hogy fenékig tejfel. 

Azzal meggondolta magát, az arany még is jobb, mint 
az ólom. Boszujában elővette a pipáját, kicsiholt, rá- 
gyújtott. 

— No hát tessék utánam sétálni. 

S csak azért is a legmélyebb víznek vezette az utitárs- 
néját. 

Az nem törődött azzal, hogy a lónak szügyéig ér a hul- 
lám, csak a pisztolyokat őrizte a felázástól. 

Mikor a szétterült lomha Kraszna vizén keresztül gá- 
zoltak, már virradni kezdett. A mocsárvilág egyszerre föl- 
zendült. Mikor a sík rónán szétlövelt a fellegbontó nap- 
sugár, a madárkiáltástól, békabrekegéstől még a szatmári 
harangszót sem lehetett hallani. 

A mocsár véget ért; Szatmárnémeti tornyai ott mered- 
tek már a keleti láthatáron. 

Julianna nagyot sóhajtott a derült égre, czélnál volt már. 



Andernach lovagot is felkölté mély álmából a nagy lud- 



— Hu, mi a menykő I kiálta, kikeczmelegve a sok tarka 
dunna, vánkos közül. Én ugyan elalvám. 

S kezdte homályosan tájékozni magát, hogy mint került 
ide, s mik történtek vele tegnap óta. 

Legelső dolga volt az uti táskáját megvizsgálni, nem 
hiányzik-e belőle valami ? Nagy megnyugvására mindent 
rendben talált : az öt pecsétes levél ott volt sértetlenül. 

— Héj korcsmáros gazda I 

— Mi baj, kurér uram? 

— Miért nem költött fel hamarább az úr ? 

— Költöttem ; de ha nem ébredt. 

— Átkozott máslása ! Hogy elaludtam tőle ! 

— Máslás ! Nyiri máslás ? tisztelem a torkának a ga- 
ratját, ha a karczosunkat is máslásként öntögette fel rá. 

— Hát van-e már ló a számomra ? 

— Hogy ne volna? Éjfél óta itt áll a sövényhez kötve. 

— Akkor csak siessünk ! 

Andernach lovag hirtelen összeszedte az uti holmiját s 
sietett ki a kis ajtóba, a hol a lóval várt reá a gazda. 

— No hát frissen a kantárt, meg a nyerget. 

— Miféle kantárt, miféle nyerget ? 

— Hát a magamét, a mit ide hoztam. 

— Hol van hát ? 

— Oda tettem le a tornáczba. 

— A tornáczba ? akkor azt a kantárt, nyerget úgy hiv- 
ják már, hogy « szervusz neked !» Eégen lába kelt már 
annak ! Máskor, ha az úr az ecsedi láp szélén reggel is 
akar még beszélni a nyergével, tegye a feje alá este, úgy 
aludjék rajta. Ellopunk itt mindent, a mi le nincs szegezve. 

— Jól van ! Köszönöm a tanácsot, majd máskor úgy 
teszek ; hanem már most teremtsen kend nekem frissen 
más szerszámot. 

— Elébb gondolkoznom kell, hogy hol vegyem ? A ku- 
ruczok mind elvitték a háborúba. 

— No hiszen majd visszaadják nem sokára ! 

A csapláros kerített aztán a lovag számára valahonnan 
a padlásról valami pókhálós szerszámot, a mi aligha a 
tatárfutásból nem maradt hátra : a nyeregnek két nagy 
bolond szarva volt előlhátul, a kengyelvasat meg valami 
fapapucs pótolta. 

De azért még a lovag tartozott köszönettel, hogy ötven 
aranyért ráadásba még lószerszámot is kapott. 

Nem bánta már, akármilyen volt a paripa és a készség, 
csakhogy egyszer megindulhatott alatta. 

A soha embert nem hordozott csikó ugyan kipróbálta 
eleinte a lovasát, ha nem dobhatná e le a hátáról, ka- 
rikába forgott vele, hanem azután, mikor látta, hogy em- 
berére akadt, csak kötélnek állt, lesunyta a két fülét s 
ment, a merre hajtották. Egy darabig a kocsmáros maga 
is segített a lovagnak elindulni, egy hosszú fűzfaruddal 
hátul biztatva a kanit. 

A kani külömben nem volt rossz ló ; ha bele melege- 
dett, úgy vitte a lovasát, mint a táltos ; s tudta már, hogy 
ott legjobb a járás, a hol legnagyobb a sár. 

Délfelé Andernach lovag utóiérte a vármegye gátján 
az ekhós szekeret. 

A sárból készült töltés fenékig volt ázva ; a bivalyosok- 
nak minden száz lépésnyire státiót kellett tartani s bicsak- 
kal lefaragni a kerekekről a sarat, a mi minden küllőt 
egymáshoz tapasztott. Akkor aztán hozzáfogtak újra a 
bivalyok mozgásba hozatalához. Ostor nem használt ott 
semmit, csak a vasvilla. 

Még akkor épen csak a Eraszna hidjánál voltak. Az épen 
fele útja lehet Szatmár-Németinek. 

Andernach lovag tehát mégis csak diadalmaskodott a 

bécsi versenyfuttatóján : egy egész lóhosszával, meg a 
maga hosszával. 

Mikor az ekhós szekér előtt elment, kíváncsian bekuk- 
kantott az ernyő alá. Látta, hogy egy asszonyság ül oda 
bent. Ez az a bizonyos. Az arczát nem láthatta ; mert le 
volt fátyolozva. 

— Karsamadiner, madám ! kiáltott oda neki gúnyos 
udvariassággal. Szerencsés utat kívánok. 

Meg is verte nyomban az Isten, mert a mint a kocsit 
kikerülte, úgy belesüppedt a lova a sárba, hogy nem tu- 
dott belőle kivergődni ; utoljára is le kellett szállnia a há- 
táról s úgy vontatni ki a kantárjánál fogva; a bivalyosok 
segítettek neki rúddal kiemelni a kanit. 

De hát azért mégis csak ő ért be hamarább Szatmár- 
Németíbe, mint az ekhós szekér. 

Szatmár-Németi akkoriban még kerített vár volt, híres 
a sokáig kiállt ostromáról Eákóczy ellenében ; azután is 
nagy hadszálló hely, püspöki város, s mind a mellett két 
kálvinista templom fenntartója. Andernach lovag már a 
város kapujában őrtálló tisztnek elmondá, hogy kinek a 
küldötte, s hogy haladéktalanul a nádorhoz vezessék. 

Pálffy a Károlyi kastélyban volt szállva, fényes kísére- 
tével együtt. Andernach lovag azon módon sárosan, mos- 
datlanul bevezetteté magát a magyar főurak és diploma- 
ták legfinomabbikához, a ki őt elfogadó termében várta. 

A nádornál császári tisztek és kurucz főtisztek vegyest 
voltak jelen; egy pár asszonyság is volt látható, hátrább 
húzódva, a kik valószínűleg valamelyik főúrhoz tartoz- 
tak, bécsi divat szerint öltözve. 

Andernach lovag, minden gavallérsága mellett sem tö- 
rődött most az asszonyok szemügyelésével, hanem egye- 
nesen a nádorhoz sietett, s a magával hozott ötpecsétes 
levelet kivette a tarsolyából. 

•Dlustrissime Domine, Comes Palatine ! Kanczellár ő 
excellentiája megbízásából van szerencsém ezen stafétát 
átszolgáltatni. Andernach lovag a nevem. » 



Digiti 



ized by Google 



111 

A nádor átvette a levelet, ollót kért az asztaláról, azzal 
felmetszette a pecséteket s kivette a levél tartalmát. 

Minden ember feszülten leste a nádor arczán a hatást. 
Mit fog megtudni ? Csak Andernach volt bizonyos a maga 
dolgáról. Ö tudta, mit adott át a nádornak. A vissz ahiva- 
tásáról szóló decretumot: a császár halálának rémhirét. 
Ez lesújtó hatású lesz. 

És Pálffy nádor, a mint kibontotta az összehajtott pa- 
pirost, először elámult, szeme szája nyitva maradt, aztán 
meg elkezdett hahotával kaczagni. 

Szegény főúr! monda magában Andernach lovag, a 
nagy csapás elvette az eszét : megtébolyodott ! 

Hanem aztán a többi urak is, a kik a nádor háta mö- 
gött álltak, s beleláthattak a széttárt ív papirosba, szintén 
mind elkezdtek ki csendesen, ki hangosan nevetni ; a sze- 
rényebbek a markukba fojtották a kiprüsszenő jó kedvet. 

Andernach lovag csak bámult, mint egy álomjáró. 

— Hát mit jelentsen ez, lovag úr ? kérdé a nádor a 
szótbontott ivet a tartalmas oldalával a sürgönyhozó felé 
fordítva. 

Az a decretum — Pintye Gregornak az arczképe volt, a 
hozzáirt versekkel együtt, a hogy az a domahidai csárda 
ajtajára fel volt valaha szegezve. 

Andernach lovagnak az ajkait ez önkénytelen vissza- 
térő szavak hagyták el e látványra : 

— Du ver — fluchter — Kerl ! 



XXX. FEJEZET. 

A HAJPOKOS HÖLGY. A KASZÁLT REND A 

MAJTHÉNTI PUSZTÁN. 

Andernach lovag Illésházy magyarországi korlátnoknak 
a legbizalmasabb embere volt, tehát nemcsak azt tudta 
jól, hogy mit tartalmaz az általa nagy sietséggel küldött 
levél, hanem arról is értesülve volt, hogy ennek minő 

fordulatot kell okozni a két ország történetében? A hábo- 
rút folytatni fogják, a mi most már nem végződhetik 
másként, mint a kuruczok teljes leveretésével. Az egész 
kurucz hadsereg nem tesz már többet tizenhárom ezer 
lovasnál, a gyalogság a várakba bezárva, vagy capitulatio 
alatt, a maradványnyal könnyű lesz elbánni. S akkor 
aztán prédára esik mindene a legyőzöttnek : (<(V8b victis !») 
ingóbingója, még a hazája is. A hivek meglépésednek ! 

Nagyon szépen ki volt ez a terv főzve. 

Magának Andernach lovagnak is kilátása volt bizonyo- 
san valami bitang dominiumocskára, vagy talán egy egész 
mezővárosra, olyanformára, mint Hódmezővásárhely, 
vagy Szarvas, vagy legalább is egy olyan falura, mint 
Békés-Csaba (akkor még falu volt tízezer lakossal). 

És mindezeket a szép légvárakat, légkastélyokat, lég- 
falvakat ellopta a «du verfluchter)) Pintye Gregor. 

Eletében sokat rabolt ez a hirhedett haramia vezér, de 
még akkora zsákmánylást nem követett el, mint most. 
Aztán ezúttal is úgy tett, mint hajdanában, hogy mikor 
egy kereskedő karavánt kifosztott, az elrablott posztót 
kiosztotta a szegény parasztok között, rőf hiányában egyik 
fától a másikig mérve a sing hosszát. 

Andernach lovag sorba bámult a nevető arczpkon. No, 
ilyen nyiltnak nem képzelte ezt a társaságot, minden 
embernek beláthatott a szájába, úgy kaczagtak körülötte. 
Talán nem kaczagnának, ha megmondaná nekik, hogy a 
mi abban a levélborítékban volt, az a császár halálhíre ! 
De hátha épen ezért kaczagnak, mert tudják már és fel 
vannak rá szabadítva, hogy még se tudják? Itt a talány! 

Nem előzhette-e őt meg mégis valaki ? Az a bivalyos 
szekéren hátrahagyott hölgy csakugyan egy személy-e 
azzal, a ki Bécstől Domahidáig ő vele versenyt futtatott ? 

Egyszerre megakadt a szeme egy arczon a társaságban, 
melyre nem ragadt el a nevetés. 

Több hölgy is volt jelen a teremben (a nádor kíséreté- 
hez tartozó főurak nejei talán, vagy olyan hölgyek, a 

kiket a nádor közbenjárásra használt föl a királypártiak 
8 a kuruczok között ?) nemzeti viseletben, vagy divat sze- 
rint öltözve. Azok között volt egy magas, karcsú alak, 
széles abroncs-szoknyában, bouffantsokkal, szalüppel, 
toronymagas frizurával, a haja fehérre beporozva, az 
arcza etiquetteszabály szerint kifestve, s a szokásos szép- 
séglegyecskékkel ellátva, szemöldei és szempillái feke- 
ték (lehet, hogy chinai tustól azok), könyökig meztelen 
karjai a reezés keztyűn keresztül villogó alabástromfehé- 
rek, s kezének ujjai, miket a félkeztyű fedetlen hagy, 
azzal az előkelő finomsággal birnak, a mi ritka adomány ; 
szép arcz, termet mindennapi jelenet, de egy szép kéz 
tünemény. 

S ez az egy nő nem nevet Andernach lovag tréfás hely- 
zetén. Mikor a Pintye Gregor képmása kózről-kézre jár, 
ö is átveszi azt azokkal a visszahajló végű, rózsaszinbe 
játszó ujjaival, s azt kérdi a mellette álló dámától hideg 
ábrázattal : 

— Qu'est que cela? C'est drole! 

— Pokolra szekerezzek, dörmögé Andernach lovag, 
ha ez a hölgy nekem a múlt este paprikás csirkét nem 
készített. Ezek a rózsaszinü, hátrahajló ujjak! Nagyon 
megnéztem őket, mikor a galuskát szakgatta a főzőka- 
nállal. 

A márványarczú hölgy azonban őt figyelmére sem mél- 
tatta ; úgy látszik, neki volt valami komoly oka, hogy 
részt ne vegyen az általános derültségben. Instans nö 
volt ! Kiderült abból, hogy a mint a kaczajvihar egy kissé 
lecsillapodott, elegáns lengéssel odalebbent a nádor elv, 
szép kiejtésű francziasággal ajánlva még egyszer az ügyét 
ő magassága kegyelmébe. 

A nádor kezet nyújtott a folyamodó hölgynek s igen 
meleg hangon biztositá őt kérelmének teljesítése felől. 
Számolhat a leghatározottabb pártfogására. És azután 
egész a terem ajtajáig kisérte őt s méltóságos asszonynak 
czimezte. 

Jókai : A lüc««i fehér asszony. II. «"^ • 

— Azért mégis ketten együtt törtük mi el tegnap a 
paprikás csirkének a sarkantyúját, gondola Andernach 
lovag. Furfangos tréfa biz ez, monda aztán a nádorhoz 
fordulva. Bizonyosan tudom, hogy hol tették meg rajtam 
ezt az elesempészését a hozott levélnek, engedjen magas- 
ságod pár napi haladékot nekem, hogy utána járhassak 
s az elcserélt iratot visszakeríthessem. 

A nádor egész jóakaratú komolysággal biztosítá a lo- 
vagot, hogy türelmesen fogja várni az elveszett levél elö- 
tüntetését. 

Andernach lovag sietett búcsút venni. Künn a várakozó 
teremben megkérdezte a nádor kamarásától, hogy ki volt 
az a szép hölgy, a ki épen most eltávozott. 

Megmondták neki a nevét és állását: «Korponay Já- 
nosné, született Garamszeghi Ghéczy Julianna, kurucz 
föstrázsamester hitvese ». 

Most azután még jobban meg volt confundálva a 
lovag. 

Ha ez a kurucz alvezér asszonya : akkor mit keresett 
volna Bécsben? S ha nem onnan jött, hogyan tudhatott 
volna valamit arról, hogy ő mit hoz Bécsből magával ? 

A legegyenesebb mód lett volna erre a kérdésre választ 
kapni, ha felkeresi Korponaynét és kiveszi belőle ezt a 
titkot. Csak épen újra kellene equipálnia magát, mert 
ilyen sárosan, szurtosan, mint staféta, prezentálhatja 
magát valaki a nádornál, de nem tehet látogatást egy 
elegáns úrhölgynél. Görög bolt van Szathmáron elég, a 
hol kész öltözeteket árulnak. (Bizonyosan Korponayné is 
onnan kölcsönözte a divatöltönyét.) Hanem ezalatt el- 
szalaszt valami más sakkfigurát, ez a bivalyos szekéren 
utazó hölgy. 

Ez okvetlenül azonos azzal a rejtélyes személylyel, a 
ki Bécstől elkezdve az egész úton ő előtte futott, akadá- 
lyokat rakva mindenütt az ő útján keresztül. Ezzel neki 
találkoznia kell, mielőtt Szathmár-Németibe érkezhetnék, 
még az úton. 

Sietett új lovat vásárolni, s a mint az nyereg alatt volt, 
felkapott rá s visszaügetett azon az úton, a mit nem rég 
megtett. 

Az echós szekeret csakugyan megtalálta még az ecsedi 
láp szélén. A nap forrón sütött, a bivalyokat csipte a 
légy, belefeküdtek a pocsolyába, csak az orruk látszott ki 
belőle; semmi ösztökélés ki nem birta őket onnan moz- 
dítani. 

Az echós szekér künn állt a parton, a zsombikok között, 
a hová ezt a béresek kivontatták, a mig a bivalyoknak 
méltóztatik a fürdést megelégelni, s a hivatalos órát újra 
megtartani. Az úrhölgy ott ült az ernyő alatt, köröskörül 
tocsogó sömlyék volt, csak úgy ugráltak a ló lábai elől a 
békák mindenfelé, a mint Andernach lovag odaléptetett 
hozzá. 

A lovag azt gondolta, hogy no most mégis csak a kezé- 
ben tartja egy fonalát annak a gubancznak, a mibe bele- 
keveredett. Belekötött a menekülésre képtelen hölgybe. 

— Legalázatosabb szolgája, asszonyom! Nem Korpo- 
nayné asszonysághoz van szerencsém ? 

A lovag nagyon csalafinta akart lenni, azt gondolta, 
hogy erre a névre majd valamiképen reíiectálni fog az a 
delnő. 

Csakhogy Krisztina már akkor kijárta Juliannának az 
iskoláját, be volt tanítva minden eshetőségre. 

A ki csak hazudni tud, az nem tud hazudni, de a ki az 
igazsággal tudja keverni a hazugságot, aztán hol alatta, 
hol mellette elsurranni, ez birja az igazi tudományt. 

— Nem, kapitány úr ! felelt Krisztina, a fátyolát hátra- 
vetve, hogy az arcza még őszintébb legyen. Én Blumevitz 
császári királyi ezredes felesége vagyok. 

— Tisztelem, úrasszonyom. Én pedig Andernach lovag 
cs. kir. kapitány vagyok, Korponay Jánosné asszony- 
ságot keresem, a kinek igen fontos izenetet kellene át- 
adnom. 

— Hát csak keresse, kapitány úr. 

8* 

Digitized by VjOOQIC 



116 

A lovag nem tágított. 

— Ezer bocsánat, úrasszonyom ! Nem asszonyságod 
volt az, a ki Bécstől kezdve folyvást előttem utazott, egész 
a Tiszáig egy karmazsinpiros hintón ? 

— De én voltam az. 

— Ugyan örülök, hogy van szerencsém megismerked- 
hetni asszonyságoddal. Nem mondhatná meg nekem, mi- 
ért igyekezett engem olyan halálos sietséggel megelőzni ? 

— Őszintén megmondom, kapitány úr. Én azért men- 
tem fel Bécsbe, hogy ö felségénél szerencsétlen atyámért 
könyörögjek, a ki fej- és vagyonvesztésre van itélve, talán 
nevéről ismeri kegyelmed, Fabriczius lőcsei főbiró. Ke- 
gyelmet kértem a számára. Eémületemre azt a hírt kellett 
meghallanom, hogy a császár hirtelen meghalt. Ekkor az 
a gondolatom támadt, hogy lesiessek Pálflfy bánhoz, a ki 
a felség teljhatalmazottja, s tőle kérjem az atyám számára 
a kegyelmet, a kinek ezt megadni egész addig hatalma 
van, a míg vissza nem hívják. Ezért akartam a kapitány 
urat megelőzni, mert azt hittem, hogy kegyelmed hozza 
Pálffy bánnak a visszahívó decretumot. Sajnos, hogy 
mégis megelőzött kegyelmed, s ezzel szegény atyámnak az 
ügye veszve van. 

Krisztina szemében két könycsepp ragyogott. A köny 
egészen igaz volt, hanem az alapjául szolgáló indok nem 
volt az. 8 Andernach lovagot megcsalták a könyek. 

— Ne keseregjen, úrasszonyom. Semmi sincs elvesztve 
a kegyelmed részéről. Mehet egész csendességgel a bivaly- 
fogatán Szathmárig, én nem hoztam Pálffy bánnak 
semmiféle visszahívó decretumot. Hanem elhoztam neki 
a Pintye Gregor figuráját. 

Krisztina arczán az az őszinte, tudatlan elbámulás lát- 
szott e név hallatára, a mi kétségtelenné tette, hogy ő sem 
a névről, sem annak a viselőjéről nem tud semmit. 
Azután pedig rögtön az eltitkolhatatlan öröm ragyogása 
látszott rajta, egész hévvel kérdezé: «Hát nera hozta ke- 
gyelmed a visszahívó decretumot ?» 

— Nem ám. 

— Menjünk, emberek I menjünk ! kiálta Krisztina a he- 
verő hadnak. Sem ember, sem bivaly nem akart mozdulni. 

Azzal Andernach lovag udvariasan üdvözölte a hölgyet 
s megfordította a lovát, a vármegye gátja felé. 

rjra meg kellett tennie az utat azon az elátkozott sár- 
töltésen keresztül. 

Megint este lett, mire a domahidai csárdához elver- 
gődött. 

Ezúttal bevezette a lovát a pitvarba s odakötötte a kan- 
tárját az ajtókilincshez. 

A fogadására természetesen nem jött elő senki. 

A fogadósnak dolga volt oda bent, dohányt vágott a 
hosszú asztalon egy kettétört f ringiával, s tudomást sem 
igen vett a belépő vendégről. 

— Jó napot, korcsmáros ! köszönte be a lovag. 

— Hajó, edd meg! dörmögé a bajusza közül a ven- 
déglős. 

— Megint itt vagyok ám. 

— Bánja a ménkű. 

— Hát nem ismer tán kend ? 

— Ismeri a ménkű. 

— Én vagyok az a vendég, a ki tegnap itt hált ! 

— Vendég ? Ezer vendég hál én nálam naponta, mit 
tudom én melyik a kesely, melyik a fakó ? 

— De arra csak emlékezhetnék kend, hogy én vettem 
kendtől tegnap egy remonda lovat ötven aranyért. 

Már erre a szóra csak kinézett a korcsmáros onnan a 
süveg karimája alól a félszemével. 

— Hát talán visszahozta az úr a lovat, hogy most meg 
én vegyem meg ? 

— Hoztam a gutát. Eladtam én azt még Szathniárban. 

— A lócsiszárnak ? 

— Dehogy a lócsiszárnak, cserzővargának. 

— No az jól járt vele, mert több volt azon a bőr, mint 
más lovon. 

— Nem azért jöttem én vissza, hanem a kend feleségé- 
vel szeretnék beszélni. 

— Az én feleségemmel ? Ha csak ez a kivánsága az 
ak, hát az megtörténhetik iziben. Hej Dorka te ! Gyere 
k be ! A kapitány úr akar veled enyelegni. 

3rre a hivásra csak beállit a terembe az a vén banya, 
L egészen hozzá illő párja volt a korcsmárosnak. 

— Tessék vele diskurálni. Akár n^ agukra hagyom. 

— Mi a csoda ez ? Hát ez a kend felesége ? 

— Fájdalom, hogy az! még pedig ötvenhárom esz- 
dő óta. 

— De hiszen nem ez volt a tegnapi, hanem egy szép 
al, karcsú termetű, kökényszemű, sáfrány hajú me- 
ícske volt, a ki itt danolt, sütött- főzött, nekem tpkaji 
t töltögetett. 

5rre a szóra a korcsmáros azzal felelt, hogy öklébe 
ritotta a dohányvágó félkardot s megfenyegette vele a 
i asszonyt, olyan haragos pofával, a miből kiritt a 
)lem s mérgesen dörmögé : 

— Heh ! Te fertelmes gonosz csont ! Már megint go- 
ízban törted a fejedet ! No megállj ! Feladlak a törvény- 
knek, csak bekerüljek Szathmárba! 

— De nem erről a vén banyáról beszélek én ! szólt, 
elmét vesztve Andernach, hisz ezzel csak annyi dolgom 
t, hogy neki adtam oda a nyergemet, meg a kantáro- 
t, hogy tisztogassa meg. 

— Ahun van ni I kiálta föl erre méltatlankodva a fo- 
lós s ledobta az asztalra a félkardot. Kegyelmed maga 
; akkor a hibás ! Minek az ilyen asszonynak nyerget, 
g kantárt adni a kezébe ? Micsoda rettenetes nagy 
•a volt ez már ! 

Vközben forogtak a szemei, hányta magára a keresztet 
örmögött olyasmit, hogy « tüske a talpad alá!» 
Indemach lovag nem értette a dolgot. 

— No hát mi lesz már ? 

— Ni, hogy keresztbe állnak már a szemei ! dörmögé a 
korcsmáros, s úgy reszketett, majd a hideg rázta. 

Az igaz, hogy a vén asszony csúnyául tudott kancsalí- 
tani, az ember soha sem tudta, hogy melyik szemével 
néz rá? 

— Hát hallja az úr, suttogá a korcsmáros, megmondom 
az igazat, de adjon rá parolát, hogy nem mondja odább, 
egy teremtett léleknek sem. 

— No, parolát adok rá. 

Andernach lovag odanyujtá a kezét a vendéglősnek, az 
a mutató ujjával elébb egy karikát rajzolt a tenyerébe s 
azután belecsapott csattanósan. Ezt úgy hivják, hogy 
•karikás parola», ez a rajzolt kör képviseli a L. S.-t 
(Locus Sigilli). 

— Már most hát megmondom igazán. Ez az én felesé- 
gem boszorkány, valóságos czéhbeli boszorkány, azoknak 
is a kapitánya. Ha ennek este, gyertyagyujtat után, kantár, 
meg nyereg akad a kezébe, a kinek azt a nyakába veti, a 
hátára dobja, abból repülő ló lesz egyszeribe, de hogyha 
embert, vagy kutyát, disznót nem kap, a min legörömestebb 
nyargal, hát akár egy üres hordót is fölkantároz, az is el- 
repül vele, csak azt mondja : hipp-hopp I Ott legyek, a 
hol akarok! Egy fütty alatt ott terem a Szent- Gellért 
hegyen, elhozza magával a bűbájos írt, a mivel aztán ha 
bekente magát, egyszerre átváltozik csodálatos szép tün- 
dérré, az ember azt hinné, hogy farsangi új menyecske. 
Kegyelmed is így botlott rajta keresztül, köszönje a szen- 
teknek, hogy meg nem ütötte benne a bokáját, szép szeré- 
vel megszabadult. 

— Dehogy szabadultam ! Inkább nagyon is rajta vesz- 
tettem. Elbolondított a danolásával, leitatott a máslással ! 

— Danolással ? A bizony, hollókárogással I Máslással? 
De bizony nyíri karczossal ! Nem alszik el ettől ember. 
Halottnak beadják, felébred tőle, olyan savanyú. Boszor- 
kányság volt az. A csonka hegyről hozta, a hol a boszor- 
kányok pinczéje van. 

— Bánom is én, akárhonnan hozta! hanem az én 
tarisznyámból kilopta a levelet, a mit Bécsből hoztam. 
Egy drága irást, a mire nagy szükség van Szathmáron. 

— Micsoda ? ! kiálta fel a korcsmáros, kétfelé törülve a 
bajuszát. Azt mondja az úr, hogy meglopták ? Az én há- 
zamban? Tudja meg az úr, hogy én nemes ember vagyok. 
Bocskay nemese ! Engem ne merjen dehonestálni. Az én 
házamnál soha egy gombostűt el nem loptak. 

(Gombostűt az igaz, hogy nem.) 

— Hát a lószerszámom ! kiáltá mérgesen a lovag. 

— Azt sem lopták el ! Minek adta az úr a boszorkány 
kezébe ? Dorka te, Dorka ! Becsüld meg magad ! Szépen 
kérlek. A Herkópáter nevére ! Hozd vissza a lovag úrnak 
a készségét. Ne bolondozz ! 

A vén banya bebújt a kályhalyukba, ott kaparászott, 
csörömpölt, s aztán csak előbújt megint, az eltűnt nyer- 
get és kantárt hozva nyalábban. Odadobta a padra. 

A lovag bámulva ismert rá az elveszett holmijára. 
A pisztolyai is ott voltak a nyeregkápában,' csak az egyikén 
volt a kakas felhúzva. 

(Ezt bizonyosan visszaküldte Korponayné a vezető 
legény által, a ki a mocsári úton került előre.) 

— Ez hát megkerült volna, dörmögé a lovag, már most 
bárcsak a levelem is előkerülne, adnék érte kemény száz 
tallérokat, a ki visszaadná ! 

— Száz tallér ! A császár levele volt ? kérdé a korcs- 
máros. (A száz tallér megint nagyot renditett a pártállá- 
sán.) Milyen volt az a levél ? 

— Öt pecsét volt rajta a császári sassal, de hisz a 
boríték nem is veszett el, a pecsétek is mind rajta marad- 
tak, hanem a belét vették ki s mást tettek helyébe. 

— No ez már boszorkányság volt ! monda fogvaczogás- 
sal a korcsmáros. Ehhez tudnak a boszorkányok. Még a 
gyereket is kicserélik, mikor a bábaasszony keresztelni 
viszi, a maguk porontyát odaváltják a selyemtakaró alá, 
az úrfit meg eladják a czigányoknak. Hova tetted, te 

cTonosz csont, a csáBzár levelét? Add elö mindjárt! vagy 
négyfelé hasítlak. 

(Ellenben a kályháig retirált féltében a gazda.) 

— Nem láttam semmit . . . dörmögé a vén banya, leülve 
a rokka mellé s rákezdve a csepüfonást. 

— Valld meg mindgyárt, hogy mit dugtál a levél 
helyébe? vagy cziherre teszlek, hamuvá égetlek. 

— Nem tettem semmit I motyogá az anyóka, térdéig 
görbítve a lesunyt fejét. 

— Dehogy nem! allegált a lovag. Azt az átkozott 
zsivány figuráját tette a helyébe, azt húzta ki a boríték- 
ból a Pálfiy bán, mikor felvágta a pecsétet rajta. 

— Micsoda zsiványét ? kérdé meghőkölve a ven- 
déglős. 

— No hát azét a hires rablóét, a Pintye Gregorét, a mi 
ide volt a benyíló ajtajára szegezve. 

(A benyíló ajtaja akkor épen befelé volt tárva.) 

— Azt a verses képet innen az ajtóról ? kérdé a gazda. 

— Hát persze, hogy azt az ebszülöttét I 
Most már még a süvegét is lekapta a fejéről a gazda, 

úgy hányta magára a keresztet. 

— Szent Habakuk, ne hagyj magamra ! s aztán láb- 
hegyen settenkedve lopódzott a benyílóig, a befelé tárt 
ajtót kihúzta s odamutatott, babonás borzalommal. Nézze 
a lovag úr, hiszen most is itt van. 

A bíz oda volt kiszegezve most is, az a bizonyos Pintye 
Gregor, azokkal a szép versekkel, a miket valami falusi 
poéta esztergált. 

A lovag bámultában leült a padra, rámeresztett sze- 
mekkel. 

— Du verfluchter Kerl I 
(Persze, hogy ez is azon az úton került vissza, a min a 

lószerszám, a lovagot megelőzve.) 

Most már csakugyan szentül hitte, hogy boszorkányság 
van a dologban. 

Már most hát köttesse be kend a lovamat az istállóba, 

éjszakára mégis csak itt kell maradnom ebben a boszorká- 
nyos hajlékban. Szólítsa menyecskeleányát. 

— Tercsa te ! jer elő. Készíts jó vacsorát. 

Még az a halovány reménysége volt a lovagnak, hogy 
talán ettől a menyecskétől tudhat ki valamit, hogy ki volt 
az a tegnapi «czifra asszony)), akivel ő olyan jól mulatott 
volna, ha el nem aludt volna ? hanem a Tercsa, ha a fejét 
lefűrészelik, sem emlékezik másra, mint az «édes szü- 
lémre)), az pedig tegnap sem volt se szebb, se fiatalabb, 
mint ma. 

— így van ám az, magyarázá a gazda, tudós jártas- 
sággal, hogy ezek a gonosz boszorkányok úgy tudják 
magukat elváltoztatni, hogy csak az látja őket bűbájos 
czifra asszonynak, a kinek a szemeit megbabonázták, a 
többi meg mind csak ilyen toprongyos vén csoroszlyát lát 
maga előtt la. 

Ehhez aztán a Tercsa is tódított, a mennyit csak tudott 
8 a vacsoránál úgy jól tartották Andernach lovagot papri- 
kás bürgével, meg boszorkány históriákkal, hogy annak a 
szája égett, a háta meg fázott. 

A vén Dorka pedig hallgatta mindezt csendesen, s 
mekegtette egyformán a kecskerokkát ; a fekete kandúr 
ott dorombolt mellette a kályhapadkán. 

Mikor aztán lefektették a lovagot a dunnaverembe s 
rácsukták a benyíló ajtaját, akkor összefogóztak mind a 
hárman : a gazda, meg a leánya, meg a vén Dorka, s úgy 
tánczolták hármasban a kalamajkát. 

Andernach lovag komolyan elhihette a boszorkány 
históriát, mert ő jó nevelésben részesült a vorarlbergi 
minoriták kolostorában, de ezek itt czudar, hitetlen eret- 
nekek, a kik nem hisznek semmit, még boszorkányo- 
kat sem. 

Másnap reggelig ráért a lovag álmodni róla, hogy mit 
tegyen már most, merre felé fordítsa a lova fejét? Elég 
diplomatiai jártassága volt félfogni a fatális helyzetet, a 
mit a decretum elvesztésével okozott. Hazamenni Bécsbe 



Digiti 



ized by Google 



123 

s megint visszatérni, kétheti időveszteség. Azalatt Pálffy 
és Károlyi azt tehetik, a mit akarnak. A bivalyosszekér is 
megérkezett azóta, s Blumevitzné tudatta az urakkal, 
hogy a császár meghalt. Hivatalos tudomást azonban 
erről Pálfify nem kénytelen venni s az időhaladék az ő 
szövetségese. 

Már kora hajnalban sietett nyergelte tni a lovag, azzal 
a szándékkal, hogy mégis visszatér Szathmárba és élő- 
szóval mondja meg a bánnak, hogy az uralkodó egy hét 
óta nincs az élők között. 

A mint azonban a vármegye gátjáig jutott, ott nagy 
népcsődület állította meg ; száz meg száz szekér, tizszer 
annyi paraszt, egy egész ezred granicsár. A szekerek meg 
voltak rakva rőzsekötegekkel, nádkévékkel. Lárma, kia- 
bálás volt elég. Lovas szerezsánok segítettek a zűrzavart 
szaporítani. 

Andernach lovag nem birt közöttük előrehaladni. 

Nagy nehezen akadt egy granicsár őrnagyra, a ki tudott 
németül. Attól megtudta, hogy nem szabad neki a vár- 
megye gátján keresztül menni. A bán parancsolta, hogy 
két nap alatt az egész gát, a milyen hosszú, járhatóvá 
legyen téve, mert az egész császári hadseregnek, a mi a 
Kraszna túlsó oldalán állt, át kell rajta jönni Nagy- 
Károlyba. Addig pedig senkit a gátra ráereszteni nem 
szabad. 

Ennek az intézkedésnek az okát aztán könnyű volt 
Andernach lovagnak, a politikai helyzettel való ismeret- 
sége mellett, kihüvelyezni. 

A királyi teljhatalmazott, PálflPy bán és Eákóczy meg- 
hatalmazott fővezére. Károlyi Sándor, addig az alkudo- 
zások alatt, a seregeikkel együtt farkasszemet néztek 
egymással, ha az alkudozás félbeszakad, a verekedésre 
azonnal készek. Ha Pálfify most a Kraszna jobb partjára 
átvonul seregével, egész Nagy-Károlyig, ez azt jelenti, 
hogy a két meghatalmazott már megkötötte és aláirta a 
bókét s most már csak a befejezési parádéja következik a 

hoBszu háborúnak. A kuruczok kevély népek : nem akar- 
ják letenni a fegyvert a csatarendben álló ellenség tábora 
előtt. Ezért küldi át a seregét az ecsedi láp túlsó oldalára 
a bán. 

De még egyéb oka is volt annak, a mit Andernach nem 
tudhatott. 

Eákóczy Ferencz odakinn Lengyelországban épen olyan 
gyorsan értesült I. József haláláról, s ő is azonnal gyors 
futárt indított Károlyihoz, azzal a parancscsal, hogy a fő- 
vezér rögtön szakítsa félbe az alkudozásokat, s készüljön a 
had folytatására. Ha nincs király, nincs kivel egyezkedni. 

A fejedelem futárja Korponay János volt. 

Ápril 17-én halt meg József király. 

Betegségének súlyos fordulata előtt az özvegy császár- 
nénak és a miniszterének megküldé írásban azon vég- 
óhajtását : hogy ha ő meghal is, Magyarországot kibékítsék ; 
a nemzettel és Rákóczyval igazságos békét kössenek, 
Wratisláw és Savojai Eugen csak az uralkodó végakaratát 
teljesítek annak halála után. A becsület az ő részükön 
volt. A fondorkodás a Bécsben lakó magyar főuraktól 
származott. Ezúttal a becsületes emberek csaltak. Szabad 
volt nekik : kötelességük volt. 

Ápril 24-én érkezett meg Korponay Jánosné a bán fő- 
hadiszállására a király halálhírével és a visszahívó decre- 
tummal. Nem lett az elsikkasztva; eljutott oda, a hova 
küldve volt. Julianna átadta azt Pálfify bánnak. Abból 
megértheté a főúr, hogy felhatalmazása vissza lett vonva ; 
helyette Cusani tábornok lett kinevezve a császári had- 
sereg vezérévé ; őt magát Bécsbe hívják : a békealkudozás- 
nak vége. 

Pálffy bán zsebébe dugta a visszahívó parancsot, s rög- 
tön futtatá a megbízottját a kurucz táborba Károlyi 
Sándorhoz, azzal az izenettel, hogy ő kész aláírni azt a 
békeokmányt, a mit együtt szerkesztettek. Károlyi jöjjön 
a seregével Szathmárra ; ő a császári sereggel Nagy-Káro- 
lyig fog előle visszahúzódni. 

Azt Í8 tudatta Károlyival, hogy mit kapott Bécsből. 

A két fővezér átlátta, hogy itt egy napot sem szabad 
elveszteni. 

Épen ezen módon dugta el a tarsolyába Károlyi Sándor 
a fejedelemnek ápril 19-én Kukizovból kelt levelét, mely- 
ben Rákóczy e békekötés halogatására ösztönzi, s Husztra 
hiyja össze az országgyűlést. Még akkor nem tudhatta a 
király halálát. 

Ápril 27-én érkezett meg Korponay János Rákóczynak 
azzal a levelével, a mit már a király halálhírének vétele 
után irt. Nagy kerülőt kellett tennie a marmarosi hegyi 
utakon keresztül. 

Szathmárra utasították. 

Már akkor sem a császári, sem a nemzeti hadsereg 
nem volt ott. Egy nap alatt úgy megrakták a vármegye 
gátját rőzsével, náddal, hogy ágyutelep, lovasság, podgyász- 
szekér mind átkelhetett rajta. Az ecsedi láp túlsó oldalán 
álltak már. 

Korponay János az elhagyott főhadiszálláson, a szath- 
mári Károlyi-palotában, csak egy csapat kurucz muskétást 
talált még. Régi jó ismerősök voltak, a lőcsei önkéntesek, 
a kik a város feladásakor vele együtt törtek keresztül az 
ostromzároló császári harczvonalon, utolsó hivei Rákóczy 
Ferencznek. A parancsnokuk az ősz Fabriczius volt. 

A mint meglátták egymást, összeölelkeztek. 

— Mit hoztál, fiam? kérdé Fabriczius a kurucz vitéztől. 

— A fejedelem parancsát, s a király halálhírét. 

— Elkéstél vele, fiam. A vezérek ma irták alá a béke- 
kötést. Nincs már fejedelem. 

Korponaynak egyszerre megeredt a szeméből a köny. 

Hírt, mint egy gyermek. 

Azután dühöngni kezdett: «hogy történhetett ez meg? » 

— Három nap alatt összeboronálták a dolgot. Éjjel- 
nappal tanácskoztak, lélekzethez jönni sem engedtek sen- 
kit. Most már odaát vannak : holnap utoljára lövik ki aa 
ágyúkat, puskákat, salvc gyanánt az eltemetett dicsőségre. 

— Ki sugalhatta ezt nekik ? 

— Hát ki ? Az, a ki a király halálhirét Bécsből hama- 
rább meghozta, mint te. 

— Hamarább, mint én ? 

— Három nappal hamarább, mint te. 

— Hisz én éjjel, nappal, hóban, zivatarban vágtattam ; 
három lovat agyon hajtottam. 

— De az repült ! 

— Akkor ördög volt, ha engem meg tudott előzni ! 

— Jól mondod. A feleséged volt. 
Korponay a fogait csikorgatta dühében ! 

— Ha én egyszer még azt az asszonyt a tőrömnek a 
hegyével elérhetném ! 

A mocsár túlsó oldalán meg Andernach lovag dühön- 
gött ellene. 

— Ha én egyszer még annak az asszonynak, a ki nekem 
paprikás csirkét főzött, a selyem kendőjét a nyakán a 
markomba kaphatnám. 

Szegény asszony ! De nagyon készülnek ellene ! 

Május első napja volt, a midőn Nagy-Károlyban, a gróf 
Károlyi-palota termében, nyitott ajtóknál felolvasták azt 
a korszakalapító okmányt, melynek szathmári békeszerző- 
dés a neve. A czim a kuruczoknak tett engedmény volt, 
az ő főhadiszállásuk volt Szathmár-Németi, a császá- 
riaké Nagy-Károly. 

« Mi első József, Isten kegyelméből stb. 8tb.» kezdődik^ 
az okmány. 

I. József már akkor a díszravatalon feküdt, bebalzsa- 
mozva, a lobogó viaszgyertyák vetették rá sárga világukat. 
De bizonyára az ő akarata volt az : hogy kizöldüljön a fű 
a kiontott vér helyén egész országszerte. 

Azt a tizennégy napot, a mi alatt egy koronás halottnak 
ott kell feküdni, országai czimereivel felpompázott rava- 
talán, jól felhasználta a halott: kibékítette az országait. 
A mit elkezdett élve, bevégezte holtan. 

Nagy esemény volt ez : millió és millió embernek öröme, 

Ugyanannyinak keserűsége, a legtöbbnek együtt keverve 
mind a kettő. A napok megszűntek fényesek lenni, de az 
éjszakák sem olyan sötétek: nincs remény, de rettegés 
sincs. Nincs győztes, de nincs legyőzött sem. 

8 hogy senki se maradjon az országban, a ki az 1711-iki 
május elsejét meg ne emlegesse, maga a felséges termé- 
szet, a szent geodsemon is megörökítette azt a maga hozzá- 
járulásával. A május első reggelére virradó éjszakán olyan 
általános fagyot eresztett az országra, hogy a Kárpátok- 
tól a Vellebitig minden növény gyümölcse virágjában 
elromlott. Az idén nem lesz se búza, se bor. Siessen min- 
den ember haza, alászántani a leforrázott vetést s tönkölyt, 
tatárkát, tengerit vetni, a míg lehet. 

A felkelő nap előtt dértől megőszült rónák terülnek el ; 
a zúzmarától csillogó lombok lankadtan csüngnek alá a 
gyümölcsfákról. Épen ilyen lankadtan csüngnek a zászló- 
nyeleken a lobogók, a «pro libertate » aranyfakó betűi- 
vel. 

Tizenháromezer kurucz vitéz áll ezredekre sorakozva a 
majthényi rónának egy négyszögű terén ; utolsó marad- 
ványa annak a hadseregnek, mely tizenkét éven át egy 
darab világtörténetet csinált. 

Ma Írják meg az utolsó lapját ennek a történetnek s 
aztán porzót hintenek rá. 

Nincs fegyverlerakásról szó; ez nem capitulatió, ez 
szabad akaratú békekötés. A tizenháromezer kurucz vitézt 
nem fogja körül ellenséges tábor, nincsenek ágyuütegek 
ellene fordítva, a király személyesítője, Pálffy bán, csupán 
egy escadron savojai dragonyostól, mint díszkisérettől 
követve, jön ki Nagy-Károlyból a sereg elé s ott szemben 
jön reá egy, az ő díszkiséretét számra meghaladó fényes 
lovagcsapat ; Károlyi Sándor vezér, a kurucz tisztekkel. 

Sokszor összecsengett ezeknek a kardja amazokéival, 
nem fog csattogni többé. 

Ezek azok a kurucz tisztek, a kik még tegnap letették 
a hűségi esküt, a szathmári gyűlésteremben Pálffy titkára, 



Digiti 



ized by Google 



* t 



158 

Pulay János előtt; a kik eddigi rangjukban most már a 
királyi zászlók alatt fognak szolgálni. 

Károlyi bemutatja őket névszerint Pálffy bánnak, s 
akkor ő maga is a szabad ég alatt, fedetlen fővel leteszi 
a hűségi esküt Pálffy bán kezébe. 

Akkor aztán felolvassák a hadirendben álló kurucz 
sereg előtt a békekötés levelét. 

Közbocsánatot kap minden ember, a kicsinytől , a leg- 
nagyobbig. Maga Rákóczy Ferencz is visszakapja birtokait, 
túszul tartott gyermekeit ; csak a fejedelmi czímét veszti. 

Visszaadják mindenkinek az elkobzott vagyonát, meg- 
erősítenek kit-kit a fejedelem által adományozottakban; 
az özvegyeket, árvákat üldözni nem engedik, senkit a 
multakért kérdőre nem vonnak. 

Helyreállítják az ország szabadságát, a vallásszabad- 
ságot ; az elvett templomokat visszaadják. 

Összehívják az országgyűlést s a mi sérelme van a 
nemzetnek, ott azt mind megorvosolják. 

És végtére nem kívánják a kurucz seregtől, hogy fegyve- 
rét lerakva, kard nélkül az oldalán világ csúfjára oszoljon 
szerteszét ; mindenki megtartja az ősi kardját, a magyar 
viselet kiegészítő alkatrészét, csak a karabinokat rakják 
le: azokat sem capitulatíóképen, hanem tisztességes 
árban, minden lőfegyverért kap a tulajdonosa hat rénes 
forintot ; a mi árnak igen tisztességes. 

Az átadás előtt ezredszámra lövik ki vezényszóra a 
karabinokat, végső tisztességül, mint a temetésnél, s az- 
után lerakják szép sorl)an egymás mellé. 

Igazi festői látvány, minőt soha a világ egy rakáson 
nem fog találni többé, ez a kurucz sereg. Mindenik ezred- 
nek más az egyenruhája: zöld, piros, kék, narancsszínű 
dolmányok, más-más szinű nadrágokkal és, csizmákkal, 
a mikből csak a zöld szín hiányzik (ez megbélyegző volt); 
a kalpagok, kucsmák, csákók és sisakok formája is annyi- 
felé változik : a dolmány zsinórzata fehér, vagy fekete. 
Az ezredek nagy zászlói, a kornéták, majd biborpirosak. 

majd fehérek, majd zöldek, rajtok az ország czimere, a 
Rákóczy czimer, vagy a Boldogságos szűz, s az arany- 
hímzésű szavak : pro libertate ; azután minden ezrednél 
a századoknak külön lobogóik, a miknek csíkjai azon 
ezredek egyenruháinak színeit képviselik: arra valók, 
hogy a harczi zűrzavarban a szétrobbant vitézek oda 
találjanak megint a saját zászlóikhoz. Ennek a szép tudo- 
mánynak mind vége van most már. A tárogatók utolsó 
takarodót fújnak. 

A vezérek eskütétele után leszállnak a zászlótartók 
lovaikról, s leütik a földbe a zászlónyeleket ; a zászlók 
mögött következik a sorba lerakott karabinok rendje, olyan 
az, mint egy lekaszált gabonarend, közepett a nagy 
kereszttel, a kornétával, körülrakva a tábori rézdoboktól, 
azok sem jelzik már többé a riadót. 

A két csoport, a kurucz tisztikar s a császári lovas kisé- 
ret egybe vegyül, egy csoporttá gomolyodik, s megindul 
Nagy-Károly felé, s ezzel ki van adja a nagy jelszó : 
« mehet kiki a merre lát!» 

A nemzeti hadsereg a szélrózsára van bízva. Az ezredek 
csapatokra bomlanak, megszűnt a parancsszó, a fegyelem ; 
nincs tiszt, nincs közlegény többé ; az a kérdés, ki, mely 
vidékre tart ? A Szathmár felé fordulóknak keserves a 
dolga. Az ecsedi láp gázlóin nem lehet most áthatolni, 
mert ott ujjnyi vastag jég fagyott a vízre, a mi a ló alatt 
beszakad s a lábát összemetéli, csak a vármegye útján 
kell végig hatolni, a hol a feltúrt sár göröngyei csonttá 
vannak fagyva. Van nagy káromkodás ! 

S aztán a lovas csapatok után egy másik tábor kezd 
hozzá a kibontakozáshoz, a szekerek tábora. Ezer meg 
ezer kocsi, hintó, szekér, tele menekült néppel, asszony, 
gyermek, öreg ember, a ki a visszavonuló kurucz sereggel 
együtt futott, minden mértföldnél növekedve, mint a 
lavina, bomladozik most már szerte-széjjel s keresi az 
utat, melyen hazájába visszatérhet. 

A szekértömeg közt poroszkál előre, meg-megakadva, a 

Jókai ; A lőcsei fehér asszony. II. 9 

torlaszban az ekhós szekér is, mely a két asszonyt viszi, 
Juliannát és Krisztinát. 

Ök még Majthényben ebédeltek meg, a gazdag mező- 
városban, melyet itt a hajduvilág közepében csupa német 
gazdák laknak, hires gyümölcstermesztők. Innen keltek 
útra alkonyatfelé, mikormáraszétoszló nemzeti sereg lova- 
sai, a kik a keleti országrész felé laktak, elvonultak az utón ; 
addig a Majthénynál álló szekértábor nem indulhatott meg. 

Akkor pedig, mihelyt szabad lett az út, ugyan indulni 
kellett, mert Majthény már ki volt élve. 

Ötezer szekér volt egy rakáson ! Egész tábor ! 

Annak futni kellett saját maga elől egy várossal odább. 
8 a mint azt megszállták, megint hamar odább, az éh- 
inség elől, míg a tenger apródonkint szét nem oszlik apró 
folyamaiba. 

Korponayné ugyan jól ellátta magát élelmi szerekkel, 
az ismeretes közmondás szerint: « télen kenyeredet, nyá- 
ron meg ruhádat el ne hagyd », mert a vendégszeretet egy 
egész tábor megérkezésekor még Magyarországon sem 
gyakorolható. 

Eddig a két asszony nem sokat gondolt éhséggel, szom- 
júsággal. Bámulatos az, hogy ebben a tekintetben meny- 
nyit képesek az asszonyok kiállni. Azután a gond, az 
aggodalom nagyon jó asztalnok és pohárnok, úgy jól 
tudja tartani az embert, hogy nincs olyan vendéglős. 
Hanem most már ennek a gyomorterhelőnek mind vége 
van. El lett érve a czél, megkapták, a miért fáradtak, van 
nagy öröm s az öröm étvágyat csinál. 

Hát hiszen erről gondoskodva van ; hanem fenmaradt 
egy másik baj : a takarmány kérdés. Az utazóknak lovaik 
is vannak. Szénának, zabnak, s egyéb abrakfélének híre 
sincsen. Azon is segített a véletlen. Itt a sok elfagyott 
őszi vetés. A szép tábla rozsvetések most már nem valók 
egyébre, mint lekaszálni, fölétetni. Az egész út mentében 
aratnak, kaszálnak, mint derék nyárban. Szomorú aratás : 
nem köt kévét senki ! 

Az út mellett, Majthényon túl, egy nagy rozstábla szélé- 
ben kaszál egy pőrére vetkőzött nagy szál férfi. Kettő vagy 
három a tábla túlsó oldalán heverész a levágott rend 
végében, mint a ki napi munkáját végezte már; ez az 
egy még vágja erősen az embervállig érő vetést. Mögöttük 
egy egész tarló látszik már, a melyiket a ledöntött gabona 
hosszú sorban takar. 

S a hol a levágott rozs meg.^zünik, kezdődik egy másik 
tarló. Egy nagy négyszögű parlag mezőt végtől-végig be- 
takarnak az egymás mellé rakott karabélyok, a miket a 
kurucz sereg ottan hagyott. Miként egy lekaszált tarló ! 
A hajdani dicsőség tarlója. Ez is a múlt éjszaka fagyott 
le. A sorba lerakott fegyversor mintha csak a folytatását 
mimelné a kárbament rozs kaszált rendének. Hát azok a 
póznák ott a közepén minden sornak micsodák ? azokkal 
a fecskefarkkal végződő rongyokkal? Madárijesztők! Vala- 
mikor zászlók voltak, a mik repültek a szélben, mikor 
diadalra robogtak, körülöttük a felrúgott dobok, üres 
edények ! 

Ez az a hires majthényi síkság, a min azóta olyan nagyot 
nőttek a fák. A tizennyolczadik évtized járja már, hogy 
ott terül e földdarab körül árkolva, egy darab senki földje. 
Senki sem nevezi magáénak, ingyen sem kell, nincs 
gazdája. Fák, bokrok, összevissza nőnek a területén sűrű 
bozóttá, soha azokat emberkéz nem irtja, nem hordanak 
belőle tüzelőnek valót : még egy ostornyelet sem vágnak 
a gesztjéből. Minden vadnak biztos menedéke, oda vadász 
nem megy : ez a majthényi puszta, a hol a nemzeti sereg 
a fegyvereit a földre lerakta. 

A nap le volt már alkonyodva, de az ég csupa arany 
volt még ; az alkonyfényben a két tarló között állt mere- 
ven az a férfi, az a nagy szál ember, s a kaszáját fente. 
Háttal állt a nyugati égnek, arcza és alakja feketének ttint 
fel, mintha vasból volna. 

Korponayné megállittatá a szekerét, s a kocsisának azt 
monda, hogy jó lenne ezt az embert megszólitani : talán 

9* 

adna jó pénzért abból a most lekaszált rozsból a kiéhtilt 
lovak számára egy jó kötélre valót. 

— Hej atyafi ! kiálta a kocsis onnan az ülésből. 

A kaszás ember rá sem ügyelt, mintha nem hallotta 
volna. «Tán nem tud magyarul ? sváb lesz az istenadta. » 

Ekkor Julianna maga hajolt ki a kocsiernyő alól s oda- 
kiáltott a kaszásra, csengő, hizelgő hangjával. 

— ugyan édes jó barátom, nem lenne szives ide fáradni 
egy szóra ? 

A megszólított férfi erre vállára vetette a kaszáját, s 
átugorva az út melletti árkon, odasietett a szekérhez s ott 
megállt és a szeme közé nézett a szép asszonynak. 

Az a rémülettől eldermedve veté magát a kocsi hátsó 
ülésébe vissza, a hol barátnéja, a másik instansnő aludt 
csendesdeden. Ennek a kaszás embernek az arcza olyan 
ismerős volt! Mintha Fabriczius volna, a lőcsei biró. 

Hogy néz rá mereven ! 

Vagy tán csak álom ez ? Hallucinatio. Érzékek káprá- 
zata. 

Úgy tetszik, mintha beszélne. Mintha azt mondaná, 
kaszájával arra a nagy négyszögű pusztára mutatva, a 
sorba rakott fegyverekkel, a rongyos zászlókkal : 

«Hát hogy tetszik az aratás ? A te vetésed ez ! Nézd csak ! 
Plz a te doniiniumoc( ! A míg a világ világ lesz : el nem 
veszíted ezt. A mi rajta terem, száz meg száz éveken át, 
örökké, mindig a tied lesz. Nézd, milyen nagy uraságod 
van.)) 

Julianna reszketve húzta magát a kocsi mélyébe, arczát 
eltakarva e félelmes tekintet elől ; de hallania kellett, a 
mit ez ember mondott, akárhogy elburkolta előle a fejét. 
Az az ember őt megátkozta. 

— Verjen meg az Isten a magad kezével ! Ott bűnhőd- 
jél meg, a hová legjobban sietsz. Mikor olyan magasra 
hágtál, a mennyire vágytál, onnan legyen meg a lebuká- 
sod. Az öljön meg, a kit legjobban szeretsz. Azért halj 
meg, a kit elárultál. 

Julianna mentem akarta magát; de nem jött a szó a 
nyelvére, barátnéját hítta védelmére, mutassa fel az atyjá- 
nak a megszerzett amnestialevelet ; hisz ő érte is fáradtak, 
neki is megszerezték a bocsánatot, visszakapja a vagyonát, 
nem ütik le a fejét, mint leütötték a kézsmárki biróét ! 
De Krisztinát nem tudta fölébreszteni, az olyan mélyen 
aludt. 

Az átokmondás után nagyot kaczagott a kaszás férfi, s 
az a kaczaj még rettenetesebb volt a mondott szavaknál 
is. Julianna nag^^ott sikoltott s a mellette ülő Krisztinára 
vetette magát. 

— No, mi baj kedveském ? kérdezé ez fölébredve. 

— Nem láttad őt? kérdé Julianna. 

— Kit? 

— Azt az embert, a ki ide jött a szekerünkhöz. Az apád 
volt az, Fabriczius ! 

— Nem, kedvesem, én szundikáltam. 

Julianna félve húzta széjjel a kocsiernyő bőrkárpitját, 
kikémlelve a nyilason : előtte terült el a majthényi róna, 
a hosszú rakott rendek, a karabélysorok, a letüzött zász- 
lókkal, odább meg más dűlt rendek, a learatott fagyverte 
rozs. Az árokparton állt egy magas szál férfi, fedetlen 
fővel s egykedvűen köszörülte a fenőkővel a kaszáját. 

Julianna egész testében reszketett, talán az esteli hideg 
harmat miatt ? 

XXXI. FEJEZET. 

VISZONTLÁTÁS ÉS JUTALOM. 

Rakamaznál meglepetés várt az utazó hölgyekre. Ott 
találták Blumevitz ezredest ; a ki három hét óta lót-fut a 
felesége után előre-hátra az országban, mint a veszett 
csikó, míg végre rátalál a karmazsinpiros hintóra a tisza- 
parti vendéglőnél s ott megragad, várva, míg annak az 
utazói megint visszakerülnek a hintájukhoz. 

Nem is hagyták azt ott. 

Hanem a lovag dühös volt Korponaynéra. 

— Én nem úgy értettem azt, mikor kegyelmedre bíztam 
a kis feleségemet, hogy már most hurczolja magával 
ungon -berken keresztül, pusztákon, mocsárokon át, lóhalá- 
lában; hog>^ én majd futó-bolonddá lettem az utána való 
szaladgálásban. 

Korponayné n3^ugodtiin válaszolt neki ; de némi keserű- 
séggel. 

— Pedig bizony higyje el kegyelmed, hogy hálával tar- 
tozik nekem azért, hogy a feleségét magammal hurczol- 
tam. 

Krisztina is iparkodott a férjét megengesztelni. 

— Az atyám megkegyelmeztetése miatt jártunk. Lásd, 
itt van az amnestialevele nálam. Ezért fáradtunk. 

— Ejh, szólt boszusan Blumevitz, mit nekem a te 
bolond apádnak az amnestia-levele ? Azért, ha megkaj)- 
ják valahol, ha száz amnestialevél van is a számára nálad, 
leütik a fejét. 

Erre a szóra sirva fakadt az asszonyka. 
Julianna neheztelve szólalt fel. 

— No ez ugyan szép gavallérság kegyelmedtől, az első 
viszontlátásnál azon kezdeni, hogy megríkatja a feleségét. 
Már elfelejtette kegyelmed, hogy mit tett ez a kicsi gyönge 
portéka a kegyelmedhez való szeretetből, mikor éjszaka a 
földalatti úton kiment a berekbe, hogy felkeresse. 

— No hisz az az emlékezet meg épen nem tesz hajlan- 
dóbbá az öreg iránt. Elfeledjem talán a Ketterháuschent? 
Nem akarta-e lenyakaztatni a saját leányát? S most ez a 
megkínzott, halálra üldözött, meggyalázott teremtés még 
maga töri magát Pontiustól Pilátusig, hogy egy ilyen esze- 
veszett bolondnak a fejét megmentse, 

— Ismerje meg kegyelmed e maga kincsét; a ki még 
akkor sem tagadja meg a szeretetet, a mikor azt gyűlölet- 
tel viszonozzák. 

— Én pedig nem akarom, hogy a feleségem mást is 

szeressen, mint engemet; még az apját sem. Ennem aka- 
rom őt tovább a keg} elmed iskolájába járatni. 

— Kegyelmed keresi az összeveszést velem ? Kérdé 
Julianna harczias tekintettel. 

Erre aztán Blumevitz elnevette magát, s kezét nyujtva, 
monda Juliannának. 

— Dehogy keresem, szép asszony ; hiszen mi régóta jó 
czimborák vagyunk ; egyik kéz a másikat mossa. Lehet 
í3iég egymásra szükségünk. Hanem a feleségemet nem 
kölcsönzőm ki kegyelmednek többé használatra. Ezt az 
egyet bocsássa meg. Ismerjük mi egymást ! No nevesse el 
magát kérem, ne húzza úgy össze a szemöldökét! Emlé- 
kezzék csak vissza arra a bizonyos légyottra közöttünk. 
Ezt tudom, hogy nem mondta el a feleségemnek. 

Julianna kénytelen volt elnevetni magát. A mire aztán 
Krisztina megdöbbenő gyanakodással bámult rá nagyot. 

— Az szép kis téte-a-téte volt ! folytatá Blumevitz. Iga- 
zán tüzes találkozás ! Az istenasszonyok legszebbike azon 
kezdé, hogy egy kétcsövű pisztolyt irányzott a homlokom 
közepének. 

Krisztina ijedten takará be a tenyerével a férje homlo- 
kát, 8 zila tekintettel nézett a kedves barátnéjára. 

— Aztán úgy enyelegtünk tovább ; ő a pisztoly ravaszán 
tartva azt a szép rózsaszínű ujjacskáját, én meg a pisztoly 
csöveibe kacsintgatva. 

— De hát mi volt az ? kérdé Krisztina, a ki nem tudta, 
hogy tréfára kell-e ezt venni vagy komolyan ? 

— Hát azt mi tudjuk ketten, szólt Blumevitz, mialatt 
Julianna, mint aféle rajtakapott asszony, vonogatta a vál- 
lát, — s ha erre visszaemlékezik kegyelmed, szép tün- 
dérnő, akkor egy levélkét hagyott az asztalon. 

— Kérem, uram ! 

— Hiszen nem mondom el a feleségem előtt, hogy mi 
volt a levélben. Hadd higyje, hogy biliét doux volt az, s 
legyen kegyelmedre ezentúl féltékeny. Hanem azt el kell 
mondanom, hogy ennek a levélnek kegyelmedre néz^^^ 

igen messzeható következése lett. A kegyelmed kívánsága 
belejött a lőcsei capitulátiós levélbe. 

— Ah! 

— Igen bizony. Itt van nálam az eredeti conceptusa 
annak az Írásnak, a hogy azt azzal a másik úrral együtt 
elkészítettük, minden törlésekkel és igazításokkal együtt. 
Erre most már senkinek sincs szüksége ; de kegyelmednek 
még lehet. 

— Nekem ? 

— Az ám. Kegyelmednek. Mert nem lehet ám nekem 
azzal a szóval port hinteni a szemembe, hogy kegyelmed 
azt a mostani nag}^ lófuttatást a feleségem társaságában 
azért követte el, hogy pályadíjul a vén Fabriczius buksi 
fejét megtartsa a nyakához nőve; hanem inkább az én 
asszonyom segített kegyelmednek, ki tudja, hogyan ? mi 
módon ? a kegyelmed dolgát nyélbe sütni ; a minek az 
alapja az a bizonyos lőcsei capitulátió. 

— No, és ha úgy van? Valami vétket követtem el benne? 

— Korántsem. Az egyik asszony az apját, a másik a fiát 
akarta megmenteni. Azért szöktek meg az uraiktól. No én 
már visszakaptam a magamét, a multakért amnesztiát ad- 
hatok. Kegyelmednek pedig, asszonyom, átadhatom ezt az 
eredeti egyezséget a lőcsei capitulatíóról, a minek a mar- 
ginalis punctatiói kegyelmedre nézve olyan fontosak, 
hanem egy föltétel alatt. 

— Mi az ? 

— Hogy tőlem a feleségemet soha el nem fogja szök- 
tetni többé. 

Julianna nevetve nyújtott kezet Blumevitznek, ki az 
összehajtott nevezetes írást átadta neki. 
De Krisztina duzzogott érte. 

— Látod, te rossz ember vagy. Elszakítasz bennünket, 
mikor mi úgy szerettük egymást, mintha egy test, egy 
lélek volnánk. 

— De én csak egeiteket akarlak szeretni. Vagy téged, 
vagy a másikat. Válaszsz ! 

— Eredj ! Bohó vagy. Van ő neki, a kit szeressen. 
Erre ímpertínensül elkaczagta magát Blumevitz. A sértő 

kaczajra eleinte haragvörösre gyúlt Julianna arcza ; hanem 
aztán csak ő rá is elragadt a nevetés. — Hát hadd legyen ! 
« Kinek van ; annak van !» 

Ezzel aztán helyreállt a régi bizalmasság. Egy alföldi 
vendéglő extraszobájában összeszorulva, egész kedélyesen 
cseveghetett a három tagból álló társaság mindenféle 
ügyeiről s a világ folyásáról. Senki sem itélte meg érte ; 
senki sem tudott a kilétükről. 

— Hát már most a sok közül melyiket keresi fel leg- 
elébb, szép asszonyom ? kérdezé Blumevitz, lakoma után 
boros kedvében. 

— Még nem tudom, felelt az mosolyogva. 

— Korponay János uramat, úgy hiszem, alig-alig . . . 

— Az csak ö tőle függ. 

— Maradhat legutoljára, a míg eszéhez tér. Ha addig 
le nem vágják. Milyen jól illenék kegyelmednek az özvegyi 
ruha. 

— Rossz órában legyen mondva. 

— Egyiket a többi közül már utolérte ez a gyász. And- 
rássy István generális uram már özvegy ember lett. 

— Ugyan ? suttogá Julianna ; egyszerre átmelegült 
tekintettel ; úgy nézett a két karikára felnyitott szemével, 
mintha két telehold volna. 

— A bizony, meghalt ö kegyelmének a felesége. Isten 
nyugosztalja ! 

— Mikor ? 

— Éppen azon a napon, a melyen a generális haza 
akart menni Krasznahorkára. Engem hagyott hátra a 
szomszéd faluban a seregénél s egyedül indult el a hintá- 
jával, minden kiséret nélkül. Aztán nagy hirtelen megint 
visszakerült. Nekem nem mondta meg miért ? Az öcscsé- 
ről beszélt valamit, a ki félbolond, a dervisgenerálisról, s 
aztán elszaladt egyenesen Lőcsére. Ott talán látta is ke- 
gyelmed? Csak később tudtam meg, hogy a derék jó 

Andrássy Istvánná meghalt épen annak a napnak reg- 
gelén. 

Juliannának egész tenger zxigott végig az agyán. 

Tengernél is nagyobb az a mérhetetlen talány, hogy 
lehessen egy férfi, olyan nagy lélekkel, mint Andrássy 
István, a ki azon a napon, a melyen a felesége meghal, a 
háza ajtajából egyszerre visszafordul s egyenesen vissza- 
siet ahhoz az asszonyhoz, a ki még «él !» 

Efe több a varázslatnál! Ez az istennők hatalma az 
emberi szivek fölött. Büszkeség töltötte el egész lelkét ; 
mint a ki csak most tudja meg, hogy milyen hatalomnak ura? 

S aztán ezt a daemonoktól eredt lángot hogy nem érezte 
ő meg a lobogásáról ! Hogy felejtette őt ottan egy egész 
felgyújtott pokol közepette a poprádi vendéglőben ; még 
csak meg sem állva a kedvéért, hogy megmondja neki, mi 
sietteti e kétségbeesett útra. 

Az ijedelem, az önzés olyan fagyasztó erővel bir-e ? 

Még csak egy pár sorban, egy futó levélben sem értesí- 
tette róla, hogy mi oka volt őt ily hirtelen elhagyni ? 

A sebes szívdobogás vádolta belül. 

Hátha kialudt már ez a láng, s csak a hamuja maradt 
meg ? 

— Hol van most a tábornok ? kérdezé közönyt szín- 
lelve. 

— Én bizony nem tudom. Mert én, a mint Kassa kapi- 
tulált s a mi hadtestünk a Szepességre visszavonatott, 
siettem fel Lőcsére, a feleségemhez. Ott hallottam meg, 
hogy kegyelmed elvitte magával az asszonyomat Bécsbe ; 
azóta mind a nyomukat kergetem. A míg Lőcsén voltam, 
Bellevilletől haliám, hogy a generális a poprádi erdőkben 
medvére vadászik. No ha öt nem, hát Bellevillet minden- 
esetre ott fogja találni kegyelmed. 

Julianna boszusan csettentett a nyelvével. 

— Van is nekem Bellevillere gondom ! 

— Ez nagy megnyugtatás a lőcsei puskaporos tornyokra 
nézve ! példálózók az ezredes. 

Krisztina nem tudta, hogy mi nevetni való van ezen ? 

— Ha pedig egy vád-ossal odább megy kegyelmed, szép 
asszonyom, teszem föl Kézsmárkra, ott megint megtalál- 
hatja kegyelmed egy másik imádóját: a jó Czelder Orbánt. 
Hanem akkor jó lesz sietni, mert az alatt meglehet, hogy 
hűtelen lesz kegyelmedhez. 

— Hogyan ? Talán házasodik ? 

— Olyanforma történik vele. 

(Czelder Orbán tudniillik halálra volt itélve, fejét ké- 
szültek venni; ez volt az az « olyanforma ».) 



Csakkogy már Eperjesen megtudá, hogy a tábornok 
nincs többé a Szepességen, hazament Krasznahorkára. 

A donatiós levelének a kihirdetését pedig csak úgy esz- 
közölheté, ha előbb a magyar kanczellária meghagyását 
elhozza magával; a nélkül az alispán a jószágba igtatást 
nem eszközölheti. 

Juliannának tehát most a legsürgősebb dolga az lett 
volna, hogy a legegyenesebb úton siessen Eperjesről 
Bécsbe. Azonban ehhez már most az egész asszonyi fegy- 
verzetére volt szüksége : a Lőcsén hátrahagyott drága- 
ságaira, fényes öltözeteire, a mikre az úton semmi szük- 
sége nem volt ; de annál több lesz Bécsben, a hol ez alka- 
lommal nem az esedezők gyászköntösében, hanem a 
kegyosztásért hálálkodók rangbéli pompájában illik meg- 
jelennie. 

Lőcsén, a Thurzó-házbeli szállásán már nem találta 
Löflfelholtznét. Doctor Cornidestől megtudta, hogy a tábor- 
nokné Kézsmárkra költözött át, a hol a férje főparancsnok 
a szepességi császári hadtestnél. Blumevitz felment Mar- 
marosba, a hol még az utolsó kurucz vár ellenállt, annak 
az ostromában résztvenni (csak szinleges ostrom volt az 
már), a feleségét is oda vitte magával. 

Hogy a békekötés a császáriak és a magyarok között 
már alá van irva, s hogy annak a szövege mit tartalmaz. 

még ezen a vidéken nem tudta senki. A Majthény alól 
hazaballagó csapatok csak annyit mondtak el, hogy lerakta 
a sereg a puskát meg a zászlót ; de hogy ezt valami rendes 
szerződés előzte volna meg, ezt minden hazatérő vitéz 
tagadta. Árulás volt az ! Hogy ismerné el a közkatona, 
hogy ő kapitulált ! Elárulták a tisztjei ! 

Lőcsén pedig még mindig Belleville volt a térparancs- 
nok. 

A beszédes doctor Cornides azt is elmondá Korponay- 
nénak, hogy a szegény Czelder Orbán ugyancsak megjárta. 
Mivelhogy fegj^verrel a kezében fogatott el, s mert koráb- 
ban a császári hadseregnél szolgált, mint szőke vénjrt a 
haditörvényszék elé állították s halálra Ítélték. Hogy még 
le nem vágták a fejét, csak annak köszönheti, hogy a két 
generális, Löffelholtz és Heister, összeveszett az illetékes- 
ség fölött; az egyik Kassán, a másik Kézsmárkon akarja 
kivégeztetni. 

Ez a hír megzavarta Julianna útitervét. 

Szegény Czelder Orbán ! Ez is egyike volt a hét plané- 
tának. Eszébe jutott, hogy mennyit mulatott furcsaságain 
ennek az ő leghívebb imádójának ! Annak a veszedelme 
fölött elfelejtette a saját ügyének a sürgősségét. Hiszen ő 
megmentheti ennek az embernek az életét ! Könnyelmű 
asszony volt. Akármelyik imádóját ott tudta felejteni a 
szerelmi találkán, ha más tréfája akadt ; hanem ha egy 
közülök halálos veszedelembe került, azt nem tudta 
elhagyni. 

Nem sokat gondolkozott rajta, hogy mit tegyen. A bécsi 
útja előtt átrándult Kézsmárkra Löffelholtzékhoz. 

Löffelholtz tábornok, egy régi német nemesi család iva- 
déka, a ki különben is sógorságban volt a magyarokkal, 
Absolon Dávidnak, Zrínyi Ilona titkárjának a 'leányát 
bírva feleségül, a többi császári vezérek között a legössze- 
férhetőbb kedélyű katona volt, a ki a pallost nem örömest 
használta hátrakötött kezű emberek ellenében. Korponay- 
nénak egyébiránt nemcsak a lőcsei furfangért, mely Löffel- 

holtznak a generalmajori állást szerezte meg, hanem azért 
is jóakarója volt, mert a feleségének leánykori barátnéját 
ismerte benne. 

Korponayné előmutatta a tábornoknak a szathmári 
békekötés másolatát, a mit ő Pálffytól kapott meg. Löflfel- 
holtz ebből értesült először a megkötött békességről. 

Julianna figyelmezteté a tábornokot a békeszövetségnek 
arra a pontjára, mely teljes bocsánatot biztosit minden 
fogságban levő kurucz tisztnek, s az amnestiát kiterjeszti 
a császári seregből átpártolt tisztekre is. 

- — Eemélem, hogy kegyelmességed rögtön intézkedni 
fog, hogy a fogoly Czelder Orbánt azonnal szabadon 
bocsássák I sietett azonnal az inditványát megtenni a szép 
asszony. 

A tábornok csóválta a fejét. 

— Madame csak úgy früstökre kéri tőlem mindjárt a 
gavallérja fejét. 

— Inkább azt kérem, hogy hagyja meg neki ! Nem 
vagyok én Heródiás. 

— Ugyan mit kap ezen a csúf madárijesztőn ? 

— Hát azt én tudom. 

— Furcsa gusztus ! — Egyébiránt én nem tartoznám 
tudomásul venni ezt a békeszerződést, a mit kegyed 
közölt velem, mert nekem hivatalosan még meg nem 
küldetett, s ha akarnám, azonnal kivitethetném Czelder 
uramat a piaczra a vesztőkő elé, s úgy tehetnék vele, 
mint Krayval tett Heister, hogy leüttette a fejét, mikor 
már jött a staféta a megkegyelmezéssel. 

— De azt a tábornok úr nem fogja tenni, mert kegyel- 
mességed először is nem Heister, azonkivül pedig sokkal 
lovagiasabb ember, mint hogy énnekem szomorúságot 
akarjon okozni. 

— Tehát igazán örömet csinálok vele a madamenak, 
ha a kuruczvezért futni hagyom ? 

— Nekem örömet, a Heisternek boszuságot, s ez 
dupla ár. 

— Maradjunk csak az első rubrikánál. A madame 
kedvéért tudomásul veszem a szathmári békeszerződést,. 
s azonnal szabadon bocsátok minden kurucz foglyot, a ki 
az én kezem alatt van, köztük Czelder Orbánt is. 

— Örök hálára fog vele lekötelezni tábornok úr. 
Kegyelmességed tudja azt jól, hogy ennek az embernek 
a vére az én lelkemet terhelné. 

— No e miatt ne legyenek lelkiismeret-furdalásai, 
madame. Ez az ember előbb-utóbb el fog szaladni a fejé- 
től. Ha ma nem, holnapután. Nem az az ember, a kit 
érdemes megajándékozni a saját fejével. Nem fog nyu- 
godni, a míg azt viseli. Ezúttal hadd köszönje a meg- 
maradását kegyelmednek. Hanem egy dologra kérem a 
szép asszonyt. Ne találkozzék a kurucz ezredessel a 
kiszabadulása után. Én ugyan elhiszem, hogy kegyed ideál- 
ját találja ebben a telegrafkelephez hasonlatos lovag- 
ban, de azért mégis türtőztesse az indulatát s ne tartson 
vele semmiféle találkozót. 

— Azt se tudassam vele, hogy én szabadítottam 
meg? 

— De éppen senkivel se tudassa ön azt. Nem lenne 
hasznára. Kegyelmednek nagy pozicziója van az érdemek 
könyvében feljegyezve, arról legyen bizonyos, de ha 
kegyelmed apródonkint kiszedegeti a kegyelmet, majd 
egyszer azt veszi észre, hogy nagyon kevés marad benn 
a kapitálisból. Ha ennek és annak kéreget kegyed az 
udvarnál hol egyet, hol mást, elkoptatja vele a szükséges 
jó indulatot odafenn. Azért még egyszer figyelmeztetem 
rá, hogy elhallgassa mindenki előtt, miként eszközölte 
ki a kurucz vezér kiszabadulását. Arra is gondoljon, hogy 
oz a tüzesfejű ember minden bizonynyal bele fogja magát 
ártani valami galibába a mint kiszabadul, s akkor az 
azután történtekért nagyon rosszul fizetnének meg a 
barátságos kiszabadítónak. 

Hanem azért Julianna e bölcs tanács daczára sem 
állhatta meg, hogy legalább akkor, a midőn a foglyokat 

a börtönből kibocsátják, a hintájával oda ne hajtasson a 
börtön közelébe. 

Sokkal inkább asszony volt, semhogy megállhatta 
volna, hogy mikor azt mondják neki valamire, hogy 
« ebből ne egyél, mert megárt !» hát azt meg ne kóstolja. 

Neki látnia kellett azt, hogy az ő pártfogoltja miként 
lép ki a börtönajtón. 

Ez magában nem lett volna baj, hanem az is meg- 
látta őtet. 

S aztán őt meglátni és minden haragot, gyanút, kese- 
rűséget, megkínoztatást, hűtlenséget, árulást elfelejteni, 
az egy dolog volt. 

A kuruczvezér megint csak az imádott napját látta 
maga előtt, a kinek üstökös csillagává szegődött. Az üstö- 
kösnek nagy elliptikus útja van, mégis visszatér a maga 
napjához. No a lőcsei kapu küszöbétől a késmárki vesztő- 
hely grádicsáig való pálya szintén elég nagy ellipsisnek 
nevezhető. 

Czelder Orbán, a mint a hintájából kikandikáló szép 
asszonyt megismerte, felkapta a süvegét a fejéről magasra 
a másik kezével meg a tarkójához kapott, léczalakjával 
valósággal azt a figurát képezve, mint mikor a régi módi 
távirókelep azt jelzi : « fegyverbe az őrség!)) s odakiáltott 
az imádott szép hölgynek : 

«Mire megújul a hold : a nap is meg fog újulni !» 

Ez pedig olyan szó, mint az a csodálatos mustármag, 
a miről a biblia azt bizonyítja, hogy pálmafa nő fel 
belőle. 

Julianna hátravetette magát a hintájába, valami eszes 
állat (a mi nem lakik az emberben, csak úgy körüle 
kóvályog) azt sugdosta neki, hogy nagy hiba volt ezt az ő 
kedves barátját nem engedi szétvágatni. 

Azzal aztán sietett a maga dolga után, fel Bécsbe. 

Ezt Löffelholtz tanácsolta neki, a ki megértve a várat- 
lan fordulatot, előre látta, ami arra következni fog. Ö jól 
be volt avatva az udvarnál folyó cselszövényekbe. József 

király halálával egészen más kezekbe kerül az ország 
ügyeinek vezetése. S az irott papiros nem sokat ér, ha 
azt az, a kinek a kezébe kellene venni, a talpa alá teszi. 

Azzal a néhány nappal, a mit Czelder Orbán kiszaba- 
dításával töltött el Julianna, elszalasztottá az időt, a míg 
hatalmas két pártfogóját, savoyai Eugen herczeget és 
Wratisláw cseh kanczellárt Bécsben feltalálhatá vala. 

A bécsi kormány, a magyar szabadságharcz megszűn- 
tével nem szorult többé a hős hadvezér kardjára : itthon 
pedig egy ilyen magas piedestálon élő szobor nagyon 
alkalmatlan. Elküldték Angliába, a britt kormányférfiak- 
kal értekezni. Mutassa meg, hogy hát a szájával milyen 
hős tud lenni ? Wratisláwot pedig felruházták teljhatalom- 
mal, s elküldték Csehországba. 

Bécsben a magyar főuraké maradt a tér. 

Semmi sem volt természetesebb, mint hogy a nagy 
nemzeti háború bevégeztével azok a magyar főurak kerül- 
jenek az ország kormányára, a kik az egész hosszú háború 
alatt folyvást hűségesen a trón körül csoportosultak. 
Hanem még a főhivatalok magas székeivel nem volt raj- 
tuk segítve. Őket a hadjárat alatt a kuruczok kizavarták 
birtokaikból, kastélyaikat felprédálták, istállóikat kiürí- 
tették, jobbágyaikat katonákká tették; jövedelmeik nagy 
része oda veszett, nevöket a proscriptionális táblákra 
Írták fel, s gyalázattal tetézték. A boszu szomjas és éhes. 
A németekkel csak kibékültek a magyarok, de nem a 
magyarokkal, a bécsi magyarokkal. 

Julianna a Vág völgyén végig utazva, minden ismerős 
kastélyban, a hová pihenőre beszállt, csupa aggodalmas 
arczokkal találkozott, a suttogásokból kiveheté, hogy 
rossz hírek szállongnak, a háborúból visszatért urakat 
kastélyaikból éjszaka elhurczolják, hasztalan hivatkoznak 
az általános amnesztiára, viszik őket Pozsonyba, az 
itélőmesterek elé állítják, s úgy elzárják, hogy a hozzá- 
tartozóik nem is beszélhetnek velük. A mi foglyokat 
LöfiFelholtz, a német generális, szabadon bocsátott, azokat 

otthon házaiknál fogdostatja össze lUésházy, a magyar 
főkanczellár. 

Ezek a rémhírek előéreztették Korponaynéval, hogy 
mi vár ő rá, ha a hócsi főurak grácziájára talál szorulni. 

Rossz sejtelme növekedett, a mikor Bécsbe érve meg- 
tudta, hogy sem savoyai Jenő, sem Wratislaw nincsenek 
a rezidencziában, a magyarországi ügyekkel mindenkit a 
magyar kanczellárhoz utasítanak, lUésházy Miklóshoz. 

Hogyne ismerte volna Korponayné Illésházy Miklóst? 
Ök egy tekintetben riválisok voltak. Ugyan két ellenkező 
pályán, de hasonló sikerrel futának. 

A hogy a szép Korponaynéról hirlelé a fáma, hogy 
minden férfit, a kivel összetalálkozik, menten rabszol- 
gájává tesz, s nincs előtte sem magas, sem alacsony, 
herczeget, diákot egyformán meghódít, éppen ilyen szép 
híre volt lUésházy Miklósnak az asszonyi szivek ellen 
folytatott hadjáratában. Ö róla is az a hir járt, hogy min- 
den virágot leszakaszt, akár pálmafán nyílott az, akár 
tüskebokor alatt. 

És így némileg versenytársak voltak. Úgy lehettek, 
mint két híres birkózó, a kik közül az egyik Európában, 
a másik Amerikában nem talál ellenfélre, a kit le ne 
gyűrjön, s végre vágyat kap egymással szembekerülni, s 
koczkára tenni győzhetetlen hírét. 

Illésházy Miklósnak még a rámában levő arczképe is 
tanúskodik róla, hogy korának egyik legszebb férfia volt. 
Délczeg, daliás termet, athléta vállakkal, azon egy igazi 
Jupiter fő, csakhogy szakáll és bajusz nélkül, s fehér 
bodros parókával, szép metszésű szája, öntetszésselteljes 
szegleteivel, hódító szemöldökei, varázsló sötét szemei, 
kevély nagy boltozatos homloka még így festve is elárul- 
ják azt a nagy büverőt, a mi ezt, a hajdani köznemesből 
grófi rangra, s az ország legmagasabb méltóságára emel- 
kedett férfit, egykor ellenállhatatlanná tette. 

Hanem ha a másik dalia, Andrássy István mellé állít- 
ják a képet, ott minden előnye kárba vesz. Illésházy szép- 

Jókai : A lőcsei fehér asszony. II* ^ ^ 

sége kihivó, mesterséggel ápolt, cziczomázott ; Andrássyé 
természettől eredt, egyszerű, keresetlen : azért leigézőbb ; 
Andrássyarczát az ábrándos rajongá8,Illésbázyét a követelő 
önzés jellemzi. És aztán Andrássy a valódi magyar nem- 
zeti typus képviselője, míg lUósházy idegen; amannak 
az öltözete a kaczagányos kurúcz jelmez, ezé az udvaroncz- 
szabásu divat-viselet, a min csak a paszománt nemzeti. 
Andrássy Istvánban még a harezi dulakodás után is, ha 
portól be van lepve, még a tivornya közepett is, ha bortól 
el van ázva, meg lehet találni az igazi nemest, a kit a 
szive jóságánál a gyermek is megfoghat, míg Illésházy 
Miklósban ott van az udvari ünnepélyek ragyogása köze- 
pett is az erőszakoskodó, dölyfös kastélyos úr. 

Korponaynénak előre be kellett jelentetnie magát a 
hatalmas kanczellárnál a kért kihallgatásra. Köszönettel 
tartozott érte, hogy nagyon meg nem várakoztatták. 

Ellátta magát nemcsak a szépséget emelő piperével, 
hanem az igazaihoz tartozó mindennemű okiratokkal is. 

Illésházy kanczellári palotája előtt egész sora állt a 
hintóknak és gyalogszekereknek, mikor Julianna meg- 
érkezett a kihallgatásra. Sokan megelőzték. 

Mindamellett az elsők között volt, a kik a várakozási 
teremből a kihallgatásra bebocsáttattak. 

A magyar kanczellár kihallgatási terme ugyanazon 
gobelin szőnyegekkel volt feldíszítve, a mik mostanság 
a magyar delegáczió gyüléstermét ékesítik : mythologiai 
képcsoportok, Venus és a grácziák, Ariadné és a bacchans- 
nők, fürdő nymphák a szerelmeskedő istennőkkel, csak 
hogy akkor még elevenebb színeik voltak, a bútorzat 
luxuosus és luxuriosus, a mely két szót gyakran össze- 
tévesztik; nehéz granátszin selyemdamaszt függönyök 
az ablakokon, a mik a szobát félhomályban tartját, 
hasonlószinű kárpitok takarnak egy méjyebb alkovent, 
felbuggyant redői alól kitündöklő aranyozott fehér bútor- 
zatával ; az oldaltálló velenczei tükörből egészen a fene- 
kéig látni a vakszobának, a falon levő Danaé képpel, a 

rokokó Íróasztalon a hátrafelé néző Vénusz márvány- 
szobra, az Íróeszköz zománczozott bronzremekmű, minia- 
tűr remek festésekkel, benne kékre, rózsaszínre festett 
tollak, a padlót vastag, puha szőnyeg fedi, a bútorzatról 
lefüggő csillár üvegprizmái, az ablakon át belopózó nap- 
sugártól sziváiTányszinű bolygó tüzeket vetnek szerte- 
szét a szoba félhomályába, a mik előre-hátra tánczolnak, 
szineiket váltva. És az egész szobát eltölti valami keleti 
füstölőnek mámorító éd-illata. Ez nem egy államférfinak, 
hanem egy élni tudó gyönyörvadásznak a szobája. 

Ide lépett be Julianna, két duplaajtón keresztül, a mik 
közül a külsőt alabárdos testőrök strázsálják. 

Rajta és a kanczelláron kívül még két élő személy volt 
a szobában. Nem éppen emberi lények, de azokhoz leg- 
közelebb állók, egy majom és egy papagáj. Ha a tudósok 
feltalálták tetteinkben a családi eredetet a majomtól, 
követelhetjük, hogy ugyanazt keressék föl beszédünk alap- 
ján a papagályoknál. Egy ős még nem nemesít meg : 
legyen kettő. 

A madárember pompásan tud fecsegni, jó tanítója 
lehetett, legkedvesebb szójárása az, «Sei nicht spröde! 
Frau schöne ! Ein Kuss thut nicht weh I » s akkor elkezd 
csókolni a csókzene minden fiorituráin keresztül. A négy- 
kezű ember eleinte azzal mulatja magát, hogy egy kicsiny 
sípláda tekerőjét forgatva, a divatos behizelgő franczia 
chansonokat hangoztatja, de majd később odamegy a 
szép asszonyhoz, s leülve a lába elé, tolvajkodó kézzel 
babrál a czipője szalag-csokrán s vigyorgó pofával san- 
dalog fölfelé. 

Az országhirü szép asszony szemközt állt a világhírű 
szép férfival. Mind a kettő azzal a szándékkal volt, hogy 
a másikat lefegyverezze. Ez a fagyos önérzet volt kifejezve 
arczaikon. 

A kanczellár megkínálta udvariasan a hölgyet a kere- 
vetre üléssel, Julianna megköszönte azt. 

— Kérelmező vagyok, állnom illik. 

10* 



Digiti 



ized by Google 



148 

S azzal röviden, világos mondatokban, minden affek- 
tanczia nélkül előadta ügyét. Úgy beszélt, mint a ki egy 
befejezett ügyet ad elő, a minek az elintézéséhez már 
semmi szó nem fér ; csupán a végrehajtása van még 
hátra, annak az elrendelését kéri a kanczellártól. 

Dlésházy éppen olyan jéghideg tudott lenni vele szemközt. 

— Igen sajnálom, nagyasszonyom, hogy kérését nem 
teljesíthetem. A mi a bárói czímet illeti, azt gyermekek- 
nek nem szokták osztani, hanem férfiaknak, kitűnő érde- 
mekért. Ha a kegyelmed fia atyjának vannak ilyen érde- 
mei, azokat előadhatja, méltatva lesznek. A sztropkói 
uradalom iránti igényei pedig nagyon kétségesek. Azt az 
uradalmat pedig hárman is impetrálják, először a Pethő 
család, melytől azt Rákóczy elkobozta, azután az özvegy 
Ocskay Lászlóné, a kinek férjét, mivel áttért a király 
hűségére, a kuruczok Érsekujvárott lefejeztették. A har- 
madik megint kegyelmed. És én mondhatom, hogy a 
három közül egyik sem fogja megkapni, mert az ilyen 
gazdátlan uradalmakra mások is tarthatnak igényt, a kik 
nem későn, bünbánva tértek meg a trónhoz, mikor már 
a felkelés ügyét hanyatlani látták, hanem a kik eleitől 
fogva rendületlenül megálltak a hűséget, s itt őrzék a 
trónust akkor is, a midőn Rákóczy hadai Bécs város 
kapuit döngették a fokosaikkal. 

Korponayné láthatta, hogy az apocalypsis legrettentőbb 
unicomisával áll szemközt: az önzéssel. Minden más 
fenevadnak van szíve, ennek nincs, ennek csak gyomra van. 

Még sem hagyott fel a tusával. 

Elővette iratai közül a szathmári békeszerződés máso- 
latát, s allegált belőle a kanczellárnak, akár egy fiskális. 
Ráolvasta, hogy minden birtok azé marad, a kinek azt 
a király legutoljára adományozta, és semmi korábbi jog- 
czímen az ellen pert indítani nem szabad. Ez volt a leg- 
tovább vitatott kérdés, a mihez a kuruczok ragaszkodtak, 
s csak ennek a részükre történt eldöntése után kötötték 
meg a békét. 

Erre nyers dölyffel válaszolt a kanczellár. 

— Ezen az iráson bátran kalácsot süthet a nagyasszony ! 
Mert az egész úgynevezett szathmári békekötés erőtelen 
és haszontalan. Pálffy János jogtalanul kötötte azt meg, 
s a diaeta meg fogja semmisíteni. A mikor e szerződést 
aláirta Pálffy, valamint a kegyelmed donacziós levelét, 
már akkor I-ső József császár és király a megdicsőültek 
sorában volt, s Pálffynak a visszahivatása megküldetett 
Bécsből. 

— De Pálffy jóhiszemüleg kötötte meg a békét, s egész 
bona fide élt a királyi teljhatalommal, mert a visszahiva- 
tása dekrétumát nem kapta meg. 

— Hogy tudja ezt kegyelmed? 

— Úgy tudom, hogy akkor épen ott voltam kihallgatási 
termében, Szathmáron, a mikor a futár megérkezett 
hozzá, a hozott levélben nem volt semmi dekrétum, hanem 
holmi allotriák. 

A kanczellár látta, hogy az elenfele jól tud parírozni. 

— Hát majd ezen nagy kérdések felett dönteni fog az 
országgyűlés. Addig várhat kegyelmed a praetensióival. 

— Bocsánatot kérek, de nem akarok odáig várni, sem 
az országgyűlés határozatától a magam igazait függővé 
tenni. Nekem semmi közöm ahoz, hogy elismeri-e a 
magas kormány és a tekintetes Karok és Eendek a szath- 
mári békepontozatok érvényességét : az én igazságom a 
lőcsei kapituláczió pontozataiba van foglalva, a miket 
bátor vagyok excellencziádnak ime bemutatni, az eredeti 
fogalmazásban. Ez még József császár életében lett alá- 
írva, a császár meghatalmazottja, Löffelholtz tábornok 
által. Ennek az erejét se kormány, se országgyűlés meg 
nem gyöngítheti. A stipulacziók között ott van, hogy 
Andrássy István tábornoknak Lőcse átadásáért minden 
birtokai visszaadatnak, s ugyanott van a kegyadomány, 
a mivel én jutalmaztatom. Andrássy István meg is kapta 
a királyi kegylevelet, s minden birtokába be lett helyezve, 
pedig Lőcse átadásának nehéz munkájában enyém volt 

az oroszlánrész, ő csak tűrte, a mivel kénytelen volt, de 
a kényszerítés én valék ! 

A kanczellár megdöbbent, hogy most mindjárt legyőzik. 
Kénytelen volt egy lépést hátrálni a támadás elől. 

— Andrássy István csak azt kapta vissza, a mi az övé 
volt: a maga ősi birtokait. Ha ez jutalom, úgy abban 
kegyelmed is részesülhet. A lázadó férje, Korponay János 
s a hóbortos apja, Ghéczy András birtokait nem hábor- 
gatja senki. 

— Oh kegyelmes uram, az csak a mesében járja, hogy 
a jutalmat kérő gólyának, a miért a farkast a torkán akadt 
csonttól megszabadította, azt válaszolja a megmentett: 
«Köszönd meg, hogy le nem haraptam a fejedet, mikor a 
fogaim között volt.» 

S egy kis kaik nevetés is hangzott e ripost után. 

— Hm! dünnyögé a főember, csípőjére feszítve 
a kezét. S ezt a nagyasszony csakugyan nem tartja 
kegyelemnek ? Hogy a hatalom megbocsátja a korábbi 
vétkeket, azoknak egész hosszú sorát egyetlen későbbi 
érdemért? Ámde még ebben sincs kimondva az «amen». 
Megmondhatja kegyelmed Andrássy Istvánnak, hogy a 
győrvári vereséget nagyon soványul takarja a lőcsei kapi- 
tuláczió, hogy a mi a királyi kegylevélben nincsen meg- 
említve, a gömöri főispánság nem is száll rá vissza, 
hanem a bátyja Péter, a mindig hű királypárti fog helyette 
a székbe ülni, s ő tartja a gyűléseket Krasznahorka vár- 
megye termében. 

Julianna belevágott a főúr szavába s nem hagyta tovább 
beszélni. 

— Ha izenete van excellentiádnak Andrássy István 
generálishoz, küldje el postával; én sem kegyelmességed- 
nek, sem ő kegyelmességének izenethordozójanem vagyok. 
Én ügyemet előadtam, kértem, a mihez alapos igazságom 
van ; több szavam nincsen kegyelmességedhez. 

A végszót erősen megnyomta, hogy értse meg belőle a 
kanczellár, mi mindenre képes ez az asszony ? Ez képes 

az új királyt is felkeresni, mikor az még kívül jár Német- 
országban, s informálni fogja a bécsi és magyarországi 
állapotokról. 

Ha így bocsátja el Korponaynét maga elől, akkor ő lesz 
a megvert fél. 

— Maradjon még nagyasszonyom, szólt, nyájasságot 
erőltetve arczára. Még nekem van egy szavam kegyelmed- 
hez. De már most kérem, foglaljon helyet itt a pamlagon, 
míg az irataim közül valamit előkeresek. 

Korponayné letelepedett a pamlagra, s a kis kapuczinus 
majommal enyelgett, a ki oda kuporodott melléje, s bújós- 
dit játszott a karját körüldudorló csipkefodrok között, el- 
^ eldugva azok közé ocsmánykedves pofácskáját; a kanczel- 
lár ez alatt az íróasztala kihúzott fiókjában keresgetett 
valamit. Vártatva rátalált. 

Aztán egy karosszéket odahuzva a pamlag elé, a hol a 
hölgy ült, kibontá a megtalált iratot. 

— Itt van, nagyasszonyom, a kegyelmed rubrikája. 
Meggyőződhetik belőle kegyelmed, hogy mind az, a mit 
cselekedett, nincs a feledékenység szeleibe szórva. Ezeket 
a jegyzeteket maga Wratislaw irta fel, az ő titkos archí- 
vumából lettek a «hungarica»-k között hozzám átszár- 
maztatva, mikor ő excellentiája Prágába áttette lakását. 
Tehát itt van : «Klorponay Jánosné». Érdemei és jutalmaz- 
tatása, egész chronologice datálva. Itt van a « lőcsei capi- 
tulatio)), wAndrássy István » stb. stb., nem kívánja, hogy 
részletesen felolvassam ? Veres tintával aláhúzott recom- 
mendatio. Azután ápril 17-én (épen ő felsége halála nap- 
ján) Korponay Jánosnénak ezer darab arany. 

Julianna megrettent az 1000 darab arany szóra. Arcza 
elsápadt, mint a ki vívás közben sebet kapott, s még nem 
tudja, hogy halálosat-e? 

A kanczellár észrevette a hatást s elég kíméletlen volt 
a kapott előnyt felhasználni. 

— Itt áll : ezer darab arany. Ezt nem fogja kegyelmed 
eltagadni. Wratislav sajátkezű írása. 

— Az az ezer darab arany . . . hebegé Julianna zava- 
rodottan. 

— Nos ? Kezéhez jutott-e kegyelmednek vagy sem ? 

— Igen, de amaz ezer arany . . . 

Nem állhatott elö vele, hogy az neki mi czélra lett 
adva ? Hogy ezt azért nyomták a kezébe, hogy minden 
áron, minden vesztegetés felhasználásával előzze meg a 
cabinet futárát, a ki a visszahivó decretumot viszi Pálffy- 
nak ; hogy ez neki sikerült is, de a siker mellett az összeg 
jóformán el is lett használva. Hisz ha ezt felfedezi a 
kanczellárnak, akkor annak a leghatalmasabb érvet szol- 
gáltatja a kezébe az egész szathmári békekötés felforga- 
tására, s ezzel elveszt óriási nagy dolgokat, helyreállt 
békességet, magas pártfogóit s azonkívül saját magát is. 
Neki nem szabad arról az ezer aranyról beszélni. 

— Kevesli talán a nagyasszony a tett szolgálatért azt 
az összeget? kérdé a kanczellár. Én mondhatom, igen 
szép summa pénz. Kegyelmed ezzel igen jól meg lett 
fizetve. 

Megfizetve ! 

Buzogánycsapás nem sújthatott volna le kegyetleneb- 
bül, mint ez a szó. Megfizetve ! A hogy egy világ leányát, 
a hogy egy árulót szoktak megfizetni, s aztán nem ismerik 
többé I A világ forogni kezdett szédülő agya körül ; keze a 
szemei előtt járt, ajka egyszerre száraz lett és szederjes, 
a szivdobogása majd megfojtotta. Az ájulás kezdé környé- 
kezni. Az előtte álló alak s a pompás úri terem helyett a 
majthényi síkot látta maga előtt, a kaszált buzarenddel, s 
annak a folytatásával, a lerakott fegyverek soraival, és 
azt a kaszás embert, a ki átkozódik, s homályos rémarcza 
Fabricziuséhoz hajaz. De erőt tudott venni magán, össze- 
szorítá a fogait és az ökleit, hogy megrázkódott bele. Nem 
szabad neki elveszteni az eszméletét I Kényszeríté a sze- 
meit, hogy hagyják ott azt a kaszált tarlót, azt az átko- 
zódó rémet s lássák meg azt a másikat, azt a mosoly- 
gót. 

A főúr most már mosolygott kegyesen. A legyözöttet 
megilleti a kegy. 

Közelebb húzta székét a szép hölgyhöz. 

— Megbocsásson szép asszonyom, hogy ily őszintén 
nyilatkoztam. Kegyelmednek a múltban levő érdemei már 
meg vannak jutalmazva. Ha többre vágyik, szerezzen ma- 
gának új érdemeket. 

S az a sóvár tekintet megmagyarázta, hogy mik legye- 
nek azok az új érdemek. 

A papagáj ott a rézkalitban úgy csattogtatta a csókokat, 
keverve az asszonyi rimánkodás, nyafogás jól utánozott 
hangjaival. 

Juliannának egyszerre lángveres lett az arcza. 

Szép festék az az ifjú női arczon ! 

S csak egy mozdulata a szempilláknak kellett volna 
hozzá, hogy e lángtól égő arcz a bűbáj varázsával legyen 
elárasztva ; csak a szemérmes gyöngeségtől kellett volna 
aláhanyatlania azoknak a hosszú selyem pilláknak a kék 
szemekre, a mikben ilyenkor éjsugáros kék ég borong, s 
meg lettek volna szerezve az új érdemek. Hanem a szem- 
pillák nem azt a mozdulatot tették, de felnyiltak kerekre, 
s ilyenkor ezek a szép szemek zöldek, mint a dúvad sze- 
mei ; a lángban égő arcz, ezzel a szilajon felnyitott szem- 
párral, nem igéző, hanem fenyegető. 

A nő felállt és fejét büszkén fölemelte. 

Haragtól tompított, keserűségtől reszkettetett hangon 
rebegé : 

— Fogok új érdemeket szerezni ! 

S azzal, még csak az etiquettszerű bók-görnyedést sem 
végezve, kisietett a kanczellár szobájából. 

A várakozási terem tele volt instáns néppel. Jámbor 
öreg matrónák álltak és üldögéltek, Írásaikkal kezeik- 
ben. 

A kilépő szép asszony tekintetéből rossz előjeleket olvas- 
hattak le. A hol így lángol az ég, ott vihar következik. 
Mankós lábú hadastyánok dörmögék magukban : « Sí hoc 

in viridi, quid adhuc in arido?» (Ha a zöld ág is így jár, 
hát akkor a száraz ágra mi vár ?) 

Meg is bukik ma minden esedezés^ a mi ő kegyelmes- 
sége keze ügyébe kerül. 

Julianna futott a kapott sebével, mint a megnyilazott 
szarvas. Kereste a magányt, hogy tanácsot üljön magával, 
váljon kigyógyulhat- e ebből ? 

Még nem akarta elhinni, hogy beteljesült a fején amaz 
öreg ember szava : « mikor legmagasabbra eljutottál, onnan 
essél le!» 

Nem tudta kiszakítani szivéből azt a nyilat: «meg let- 
tél fizetve!)) Ha igaz volna is, és ha ezernyi-ezer lett 
volna az összeg; ez a szó «megfizettünk!» kavicsosa 
változtatná az aranyat, a milyenné Szent László változ- 
tatta a kunok elszórt pénzét. 

Első gondolatja az volt, hogy Wratislawot keresi fel ; 
hanem aztán jobban megérlelve letett róla : annak a párt- 
fogása most csak rontaná az ügyét. 

Az új király elé is hasztalan vinné a panaszát, az ismét 
csak a magyar kanczelláriához utasítaná vele. 

Az eltagadhatatlan ezer arany miatt le kell tennie a 
lőcsei capitulatióba foglalt igényéről s ragaszkodni egy- 
szerűen a Pálfify által a király nevében aláirt adomány- 
levélhez, a minek a jogosultsága a szathmári békekötés 
pontozatain nyugszik. 

Ez pedig olyan alap, mint a gránit. 

Tehát Pálffy Jánoshoz kell fordulnia oltalomért a 
kanczellárral szemben. 

Azt tudta jól, hogy ezek ellenfelek, mert versenytársak. 

Egy közös országos titok : a visszatartóztatott decretum 
comoediája, mindenkor igényt ád az abban főszerepet vitt 
tényezőnek magas pártfogójára és szövetségére apellál- 
hatni. 

Csak azt kellett még megtudnia magas összeköttetései 
nyomán, hogy hol találhatja most meg a bánt ? 

Annak még a szathmári békekötés után jó darab mun- 

kaja volt, Munkács vára ostromával, melyet Kákóczy 
utolsó hű vezére, Sennyey István védelmezett az utolsó 
ágyúkkal. 

No de azok is elnémultak már ; Pálflfy János megkapta 
Munkácsot, s a várral együtt a nagyteremben halomra 
rakott százhatvankilencz császári zászlót, a mit a kuru- 
czok harczaíkban elfoglaltak. 

Most már Kassán van Pálfify s ott hozza rendbe a dol- 
gokat. 

Hogy micsoda dolgokat hoz rendbe a bán ? S miféle 
eszközökkel ? azt nem mondták meg Korponaynénak ; őt 
sem nagyon érdekelte, hogy ezek felől kérdezősködjék. 
Sietett utazni. 

Korponayné Gömörön keresztül utazott Kassára. 

Mikor Eozsnyótól Szomolnok felé haladt az országúton, 
csak egy kürtfuvásnyi távolban maradt el mellette a 
hatalmas várkastély, Krasznahorka. 

A míg csak láthatta ezt a várat, le nem vette róla a sze- 
meit. Miket érzett ? miket gondolt ez alatt ? Csak egyet nem, 
azt, hogy kitérjen útjából s felhajtasson egy látogatásra oda. 

Pedig tehetné, Andrássynak nincs már felesége, özvegy 
embert látogatni szabad szép asszonynak, szalmaözvegy- 
nek. 

8 ennél meg is találhatná azt a hatalmas pártfogót, a ki 
könnyebben segíthetne a baján, mint saját maga. Andrássy 
Istvánnak nem kerülne az nagyobb fáradságába, mint 
elhagyni a sziklafészkét, felmenni Bécsbe, ott az olyan 
főurat tárt karral fogadják, a mit kimond, ezt kívánom, 
már meg van adva. Csak tűrnie kellene a kitüntetését s 
az magától hullana az ölébe. Ha megmondaná neki valaki, 
mennyire várják odafenn, szinte neheztelnek érte, hogy 
oly soká késik magát prezentálni. Akkor aztán az édes- 
kedvesnek csak egy elvetett szava kellene hozzá, hogy a 
szép asszony követelése erősebb alapot nyerjen minden 
békekötéseknél és capitulatióknál. Talán a szive is beszélt 
valamit. 

De még sem tehette, hogy felmenjen hozzá. Ez az egy 
ember volt, a ki előtt szerette titokban tartani igazi ábrá- 
zatját, a ki előtt óhajtott annak látszani, a minek a világ 
tartja: könnyelmű asszonynak. Inkább higyje róla azt, 
hogy a midőn őt szerette, szívből vétkező volt, mintsem 
megtudja azt, hogy minden ledérségeinek indoka egy rög- 
eszmévé izmosodott vágy volt : egyetlen fiából nagy urat 
csinálni. 

Lehetetlen, hogy ö Andrássy Istvánnak elmondja ezeket. 

— Emlékezel-e rá, mikor a szófán a te nótádat vertem, a 
kedvest ? mikor a hajamat a hajaddal összefontam, az 
aranyost? mikor az éjjeli órát siettettem a ráakasztott 
kulcsokkal ? emlékezel-e még arra a forró csókra ? Akkor 
csak arra gondoltam, hogy a vasketrecz kulcsait meg- 
kaphassam tőled s kiszabadíthassam azt a leányt, a ki 
Lőcse földalatti bejáratát el tudja árulni. Fiamra gondol- 
tam és az árulásra ; te magad csak egy súly voltál a mérleg- 
ben, a mely az enyimet magasabbra nyomja. S nézd, 
hogyan megcsaltak ! Nem adják meg a díjt, a miért annyi- 
szor vétkeztem, annyit elárultam I Még tégedet is hozzá ! 

Nem. Andrássy István előtt soha sem lesz szabad neki 
elmondani ezt a panaszát. Inkább higyje őt elkárhozott 
szerelmes asszonynak ; de ne felejtse el a szerelmét ! de 
ne gyógyuljon ki a szive fájásából. 

És talán ő maga is igazán szerette ezt az embert ? 

A krasznahorkai vár bástyaormán egy férfi alakot lát 
állni, a ki mozdulatlanul néz a távolba. Talán ő az ? Talán 
ez is azt a hintót nézi, mely a fehér úton végig felveri a 
port maga után ? Talán, ha a hintóból kihajolna s fehér 
kendőjével feléje intene, az a mozdulatlan alak is vissza 
intene rá. Azt sem tette, kiverte a fejéből a szerelmes 
emlékezet izzó csalképeit s futott tovább a rögeszméje 
után. 

Mindig azzal édelgette a kis fiacskáját: « majd hozok 
én neked aranyos hintót ; ez az aranyos hintó futott előtte 
mindenütt szárnyas hyppogryphoktól röpítve ; néha már 

azt hitte, hogy elérte, megfogta s megint elragadták előle 
a griflfparipák. . 

Mennyire szerette ezt a kis porontyot ! s mégis úgy el 
tudta hagyni, hogy már fél év óta hírt sem hallott felőle. 
Az az öregapjánál volt Garamszegen, s oda nag.y okai 
voltak Juliannának, ez idő szerint, el nem látogatni. 
(Az öreg úr fanatikus hive volt Eákóczynak : maga is vak- 
merő seregvezető, a míg egy villámcsapás idegkórossá 
nem tette, azóta még szenvedélyesebb ellensége minden- 
nek, a mi a császártól jön.) Magánál sem tarthatta a ked- 
ves fiát Julianna. Ahhoz a nagy hajszához, a miben ő 
álomképe igért kincseit kergette, a gyermek nagy teher 
lenne. Egyre változtatnia kellett a szerepét. Vakmerő 
kalandornő, cselszövő diplomata, csapodár világhölgy, hős 
amazon, czifra divatbáb, paraszt korcsmárosné, tündér, 
boszorkány, minden lehetett ő, csak anya nem, a ki kis 
fia ágyacskája mellett virraszt s meséket mond az aludni 
nem akarónak. 

De ha egyszer meg lesz az « aranyos hintó »! 



Másnap este, Krasznahorka után eljutott Korponayné 
Kassa alá. 

Az akkori Kassát ma hiába keresné az ember. Magán a 
gyönyörű székesegyházon s a Szt.-Mihály templomán 
kívül csak néhány középület és főúri palota az, a mely 
eredetét ezen korig felviszi. 

A krónikák Magyarország öt királyi fővárosa között 
Kassát nevezik rangra elsőnek (Buda, Pozsony, Székes- 
Fehérvár, Nagyvárad a másik négy.) 

A hatalmas várnak, mely évekig tartó ostromokban 
egész seregek rohamát visszaverte, még csak egy köve 
sem látható már. S a város maga még hatalmasabb erősség 
volt, mint a vár; hármas kőfallal körülkerítve, mik ágyúk- 
kal voltak megrakva. Megtörtónt, hogy az ostromló éjjeli 

meglépéssel elfoglalta a várat, de még azzal Kassát le 
nem győzte ; akkor a város harozolt a vár ellen. 

A hatalmas falaknak is alig van már nyoma, itt-amott, 
mint kerítés, támaszfal tűnik elő az új házsorok közül 
egy-egy idökormozta bástyadarab : a tornyos kapuk fel- 
vonó hídjaikkal eltűntek. Hát még a vízárkok sánczkaró- 
zataikkal ! de még az a patak is, mely kétszáz év előtt 
Kassa városát szigetekre osztá, hogy harmincz hidon át 
kellett egyik utczából a másikba járni.- 

Már messziről uralkodó méltósággal emelkedik ki a 
csupa palotákból alkotott belváros symmetricus tömbje, 
párkányos bástyáinak rámájában megkoronázva a Szent 
Erzsébet egyház monumentális remek épületével. És a 
palotáknak nincsenek tetejeik. Magas rizalithfalak takar- 
ják a homlokzataikat s azokon belül lapos födélzetek 
vannak, ólommal, márvány lapokkal fedve. Fölül mind 
erkélyekkel ellátva, úgy, hogy a háztetőkön sétálni lehet. 
Az ostromlók tűzgolyói nem árthatnak nekik. A székes 
egyház harangtornyának teteje dúsan aranyozott réz, 
jegenyeként magasra emelkedő, felül az arany kakassal. 
(Ma már ez is változtatta alakját.) 

A külvárosokat tágas pázsitterek választják el a bel- 
város bástyafalaitól, a glacis-kon szokták tartani a heti- 
vásárokat, a mikre a vármegye minden népe felsereglik. 

Mikor Julianna a szőlőhegyek alá ért, az itató kútnál 
megállíttatá a hintaját, szokás szerint. Az utasok itt pihe- 
nőt szoktak tartani — tájékozás végett. 

Mert Kassán nagy a rend ! 

A városnak két kapuja van : keleti és nyugati. De egy- 
szerre soha sincs nyitva mind a kettő. Nehogy árulással 
lophassa meg a várost az ellenség, vagy a «martalóczság». 
Mikor az egyik kaput kinyitják, akkor a másikat bezárják. 
Mindenik kapunak két zárja van, az egyiknek a kulcsa a 
főbírónál van letéve, a másikat a katonai parancsnok 
bírja. Mikor a zárt kaput ki akarják nyitni, száz katona 
vonul ki fegyverben s ugyanannyi polgár, buzogányokkal 

kezében, zeneszó mellett, s ezek őrzik ott a kaput és egy- 
mást, éjjel-nappal. Nem lehet itt árulást elkövetni. 

S hogy a heti vásárra jövő nép már a város alatt tájékoz - 
hassa magát, valahányszor az egyik kaput felnyitják, a 
toronyőr a harangtoronynak azon kapu felé forduló erké- 
lyén egy óriási dobon mennydörgő nagyokat üt, hogy 
annak puflfanását Gönczig is meghallani. Erről aztán a 
vásáros nép megtudja, hogy a két vásártér közül melyiken 
telepedjék le a szekerével? 

A belvárosba pedig behajtatni nem szabad. Oda csak 
hintónak engedtetik a bejárás. Magát a gyalog népet is 
csak csoportonkint eresztik be a kapun, s a mi ütő, vágó 
eszközt hoz magával, azt a kaputornáczban lerakatják 
vele. 

Ezen a napon a nyugati kapu felől hangzottak a jeladó 
dobütések, mely a székesegyház homlokzatával szemben 
nyilik. A dobütések után a torony öreg harangja kezdte 
rá a kongást, mély, búskomor, zúgó hangjával, még pedig 
úgy, a hogy tűzvész alkalmával szokott kongni a harang, 
csak a féloldalát ütve. 

Valami veszedelem van odabenn. 

Korponayné látta, mikor a vásártéren végig hajtatott, 
hogy a vidékről feljött vásáros nép odahagyja a szekereit, 
s tódul a megnyitott kapu felé, alig tudott a hintájával 
lépésben haladni a sokaság között. 

A felvonó hidnál aztán épen megtorlott a tömeg, a 
drabantoknak úgy kellett furkósbotokkal utat nyitni a 
hintó előtt, hogy a kapun keresztül mehessen. 

Valami veszedelem van itt; pedig füst nem látszik, 
hogy tűzveszély volna. 

— Mit jelent ez a harangfélre verés ? kérdé Julianna a 
kapuőrség parancsnokától. 

Az régi ismerős volt, hajdani kurucz hadnagy, most 
pedig hadnagy a császáriaknál, nevén szólítá Korponay- 
nét. is a lőcsei kapitulatio alkalmával szegődött át, 
hogy ne ismerte volna a « lőcsei szép asszonyt » ? a kié 

az oroszlánrósz ebben a munkában ; de inkább igen nagy 
tisztelője volt. 

— Nincs semmi veszedelem, nagyságos asszonyom ! 
Csak tessék igyekezni a szentháromság piaczra, épen 
jókor fog érkezni a nagy parádéra. Ugyan sajnálom, hogy 
nem lehetek kiséröje. De nekem itt kell rostokolnom ezen 
az átkozott vártán, hogy el ne lopják a várost, de majd 
rendelek kegyelmed kocsija mellé két drabantot, hogy 
szabadítsanak utat a népség között. Hej, hogy én nem 
láthatom azt a czifra dolgot. 

flNagy parádé! Czifra dolog !» Most már maga Kor- 
ponayné is kezdett kiváncsi lenni, hogy mi lehet az ? s 
igen kedves szolgálatnak vette, hogy a két drabant az 
alabárdjaival megkönnyíté az előhaladását az egyre 
sűrűbbé tömörülő néptömeg között. 

Úgy látszott, mintha az egész vidék felcsődült volna 
a kassai főutczára, a mit a hajdan emlegetett patak hasí- 
tott kétfelé, közepén egy kis szigetet képezve. Ezen a 
helyen áll most a pestis emlékére, királyi bőkezűségből 
emelt szoborcsoportozat, abban az időben pedig egy lán- 
czos kolonczokkal körülfogott emelvény foglalta el a 
helyet, öt széles kőlépcső talapzatán egy három oldalon 
mellvéddel zárt négyszögű márvány. 

De sok vér csorgott le hajdanában a négyszögű kövek 
eresztékei közt : bűnös kalandorok, vétkes szép asszonyok, 
vitézlő szabadsághősök, hitbuzgó vértanúk kiontott vére. 
Ez volt a vesztőhely. 

Ha valaki összeszedné a történet lapjaiból a rémjele- 
neteket, a mik e színpadon lejátszattak, mióta Nagy 
Lajos király vérhatalommal ruházta fel a várost! 

Oldalt e szomorú sziget mellett állt Hl. Ferdinánd 
király palotája, melyből Rákóczy alatt kiűzték a jezsui- 
tákat ; az utolsó harcz alatt ugyanazt a kassai főkapitá- 
nyok használták ; nemrég még a kuruczok ; most már a 
császáriak. A palotának a kapuja felett izmos oszlopokon 
nyugvó kőerkély volt, a minek kőpaizsáról a czímert 

lekopácsolták valamikor ; de a kőoroszlán ott tartá körmei 
közt a biborszÍD zászlót, a kétfejű sassal ; a miről min- 
denki tudhatta, hogy ott maga lakik Pálffy János, a 
föhadvezér. 

A hol a főutcza piaczczá szélesül, ptt négyszöget képezve 
zárja be a tért három sor muskétás és katona. A székes- 
egyház felőli téren s a főhadparancsnokság épülete előtt 
pedig két erős csapat dragonyos lovasság van felállítva. 

Az utcza két oldalát képező épületek ablakai tömve 
vannak kiváncsi nézőkkel, minden ház teteje tarkáilik a 
néptől ; az egész város itt van, a falusiaké az utcza. 

Korponayrié hintójának lehetetlen tovább hatolni, az 
Arany bárány vendéglő bejáratát elzárta a lovasság; kény- 
telen ott maradni a népsokaság között. 

És még most sem találja ki, hogy mi lesz az a czifra 
dolog, a minek annyi bámulója csődült össze ? 

Talán most hirdetik ki ünnepélyesen a szatmári 
békekötést ? 

Csak akkor támadt előtte világosság, mikor a körül 
csoportosuló nép elkezd kiabálni : «Ott jönnek már! Az 
az! A medvebőrsüveges !» 

Még' csak a medvebőrsüvegét látni, de majd nem 
sokára látható lesz a skarlátvörös palástja is, a mint az 
emelvény kőfokain fellépdegél ; a vörös dolmánya, *s a 
bőrtokba dugott hosszú nagy pallosa. Ez a hóhér ! 

Utána hozza két csamangó az alacsony tölgyfaszéket, 
a minek kurta lábai ós támlánya vasszorítókkal vannak 
ellátva. 

Itt kivégzés készül. 

Juliannának erre a látványra zúgni kezdett az agya. 
Nem volt ő elkényeztetve : gyakran látott csatákban vér- 
ontó jeleneteket; a szeme láttára harczoltak néha azok, 
a kiket szeretett: s azután az akkori idők megszokott 
halálneme volt az, hogy a nagy emberek fejét levágják, 
mint, hogy ha azt halljuk, hogy a hajós a vízbe fuladt. — 
De azért mégis zsibbadás szállta meg eszét és idegeit, 

mikor megtudta, hogy ez a vesztöhely itten, s hogy nem 
menekülhet innen : végig kell várni, a míg le lesz játszva 
a (íczifra dolog. » 

A hóhér levetette a palástját s lehuzatta magáról a 
legényeivel a veres dolmányát. Látszott a tekintetén, 
milyen büszke arra, hogy öt most annyian nézik és 
rettegik. 

« Ott jönnek az urak!» kiabált most a népség, a palota 
erkélye felé mutogatva. 

Korponayné odanézett s az erkélyre kilépegető urak 
között több ismerőst talált, azok között volt Pálffy János 
maga, aranytól ragyogó díszöltözetben ; ő maga az erkély 
közepén áll, a többiek körüle sorakoznak. 

Most trombitarecsegés hangzik : a kapu előtt álló lovas- 
ság kétfelé bontakozik s a szabadon hagyott térre a kapu- 
gádor alól előjön egy csoport férfi, a kiknek csak a föve- 
geit látni ; egy közöttük fedetlen fővel van. 

Annak az egynek az arczát nem láthatja Julianna; 
mert az elitéltet háttal vezetik a vesztöhely felé. 

Most újabb trombitaszóra egy hivatalos zamatú hang 
olvas fel valamit : az bizonyosan a halálitélet. Nem érteni 
belőle semmit ; csak az hallik, hogy valaki nagyon kiabál. 

Az ítélet felolvasása alatt a polgárok leveszik a föve- 
geiket. 

Mikor vége van, egy katona jön az erkélyre Pálflfy 
Jánoshoz. Ez a szokásos kegy elemkérő, a ki a fekete pál- 
czát nyújtja. 

A főparancsnok ketté töri a kegyelem botját s ledobja 
az utcza kövezetére. 

Ekkor felzendül a lovasságtól körülvett tér közepéről 
valami mélabús karének, a lutheránus diákok éneklik a 
gyászdalt a halálra-menőnek. 

wNostrast végeznek ki !» jegyzi meg Julianna magában. 

Az a névtelen iszonyat, mely egész testét reszketésben 
tartá, úgy készté, iigy kényszeríté, hogy vesse magát hátra 
hintaja belsejébe, húzza be a bőrfüggönyöket, rántsa a 

fejére a palástját, hogy ne lásson és ne halljon többet 
semmit ! — De a kíváncsiság erősebb volt a rettegésnél. 
Addig csak takarva tudta tartani a szemeit, a míg a 
gyászének hangzott ; hanem a mint annak vége szakadt 
s a népzúgásból kivehette, hogy a nap hőse ott áll már a 
halál trónusán, erőt vett rajta az ösztön, s egy pillanatra 
oda tekintett a vesztőhelyre. 

Felsikoltott. Az a férfi, a ki ott a vesztőhelyen áll, 
Czelder Orbán. 

Olyan szép most az alakja ! Nincs asszony, a ki most 
belé ne szeressen ebben a pillanatban ! Olyan délczeg, 
méltóságteljes, az arcza ragyogni látszik. 

A nép zúg, az ablakokból 9irás hangzik ; e nagy zajban 
ki hallaná, mit sikoltoz ez az idegen asszonyszemély, a ki 
a tömeg közé szorult hintájából kihajlik s oda kiabál az 
erkélyen álló főurakhoz s a két kezében egy szétterjesz- 
tett Írást lobogtat feléjük. «Kegyelmes úr! Te Pálffy 
bán! Itt van a szatmári békeszerződés! Te irtad alá. 
Amnestiát adtál mindenkinek ! Megesküdtetek rá ! El az 
Isten, a ki meghallotta! Kegyelmet ! Igazságot ! Emberek ! 
Nagy urak! Erős Isten ! Ne hagyjátok a vérét ontani ! Hát 
nincs Isten ? Nem hall ég, föld, senki ! ?» 

Dehogy hallgattak rá! Hiszen ilyen kiabálást más asz- 
szonyok is szoktak produkálni, az az ő virtusuk. 

Most az elitélt a magas emelvényről a néphez kezd 
szólani. Csak egy pár szavát hallani: «szabadság! haza!» 
a dobok repedésig recsegnek, elnyomnak férfihangot, 
asszonysikoltozást, el a szörnyűködés kitörő zúgását. 

Valami villámlik a levegőben. 

A napsugár villant meg a hóhér pallosa tükrén. 

A másik perczben aztán elégedettség morajává alakul 
át a néptenger zúgása. « Nagyon szépen levágta !» 

A halál szolgája üstökénél fogva emeli fel magasra a 
hírhedett kurucz vezér fejét. 

Az az asszonyszemély ott a piros hintóban rongyokra 
szakgatja a kezében hánytorgatott írást, marokkal szórja 

azt arra felé, a hol az ö hatalmas pártfogója ott az erké- 
lyen — most épen hátat fordít. 

A szathmári békekötés másolata volt az az írás. A szél, 
mely tudvalevőleg minden kivégzésnél fel szokott támadni, 
szerteszét repkedteti az iratrongy libegő pilléit : — a halál 
boszorkánypilléit. 

Hová és merre most ? 

Közöttük a tenger ! és hatalmas pártfogója között. 
Nagyobb veres tenger, mint a milyenen Mózes átvezette 
a népét : — Czelder Orbán kiontott vére ! 

Nem akart érzékeinek hinni, nem akarta a szemeinek, 
füleinek elhinni, hogy ez valóság lehetett, hogy az a leg- 
magasabb polczon álló magyar főúr, Pálffy János, a ki 
nemzete kibékítését oly merész felhasználásával minden 
lehető és lehetetlen eszköznek sietett végrehajtani, a leg- 
első lépését azzal kezdje meg, hogy vérpadra hurczolja 
azokat a szabadsághősöket, a kiknek az arany függő 
pecsétes királyi szerződés általános bűnbocsánatot biz- 
tosított ; hogy ugyanazt a Czelder Orbánt, a kit a német 
tábornok, a külföldön született idegen, a szigorú tábori 
regulától elkérgesült szívű zsoldos, szabadon bocsát, egy- 
szerű előmutatására annak a békeszerződésnek, a minek 
a létéről ő tudomást sem tartozott venni, hogy ugyanazt 
a derék hőst, a kuruczok bálványát, a csatamezők daliáját, 
maga az a Pálffy, a ki azt az országos szerződést aláírta, 
hitetlenül elfogassa, és rendes birái nélkül az ország 
törvényei kigunyolásával kivégeztesse ! 

Kit védelmez hát meg akkor az a telefirkált papi- 
ros? 

Azt ugyan Korponayné megtudhatta volna, ha felmegy 
Pálffyhoz, hogy mi oka volt neki Czelder Orbánt lenyakaz- 
tatni, de mégis jobban tette, hogy nem kérdezte. 

Igen rossz órájában találta volna a bánt. 

A vitéz kurucz ezredes mondott valamit akkor, a midőn 
a börtönajtóban azt kiáltá a hintajában ülő raegszaba- 

dítójának: «mire megújul a hold, a nap is meg fog 
újulni. » 

Voltak, a kik ezt a szót feljegyezték, voltak mások, a 
kik értelmezni tudták és aztán megint mások, a kik utána 
jártak. 

Mert Czelder Orbán az a makacs ember volt, a kit 
holmi olyas csekélységgel, mint a saját visszaajándékozott 
feje, nem lehetett lekenyerezni. Azért, hogy a vérpadot 
átugrotta, ő soha egy órára sem szűnt meg ott folytatni, 
a hol elhagyta. 

A fl Fekete hegyektől)) a « Fehér hegyekig » nagyon sok 
szép regényes tájék van. Azoknak a rejtekeit mind jól 
ismerte a kurucz vezér. Tizenkét esztendeig mind azt 
tanulta. Hol őt kergették ott, hol ő kergetett mást. Szét- 
verték a seregét? Eltűnt az egyszerre, mintha a föld 
nyelte volna el. Mire megújult a hold, megint talpon volt a 
sereg, mintha csupa lepkebábból pattant volna elő. S fegy- 
vere volt elég: ki tudja hol vette. Évtizeden át folyt ez a 
mulatság. Ismert ő már ottan minden falut, a nép szájait, 
a verekedésre kész nemes legényeket, a hadakozó papo- 
katy a kibékíthetetlen csizmadiákat. A bibor és paszománt 
pacificálva van már, de még a darócz szűr nincs meg- 
fordítva! a sarkantyús csizma leszállt már a kengyel- 
ből ; de még a bocskor talpon van ! Az urak és uraságok, 
a főméltóságok hadd alkudozzanak; a nép « vető » -ja még 
hátra van. 

Alig, hogy a késmárki börtönnek hátat fordíthatott, 
sietett a fekete hegyek közé, felbiztatta, feleszelte a fal- 
vaiba hazatért hajdúságot, rendezte az új népfelkelést, 
összeakadt egy magához hasonló kurucz ezredessel, Pon- 
gráczczal, Ocskay Lászlónak bajdani vitéz alvezérével ; 
ketten együtt merész tervet koholtak ki : Pálffy bánnak 
volt az szánva. Csak egyben számították el magukat : azt 
nem vették eszükbe, hogy az ellenség, a kit meg akarnak 
lepni, maga is magyar; a királypártra áttért kurucz ma^ 
is érti a régi stratagémát, a merész vállalatnak siral- 

mas vége lett. Czeldert megrohanták a maga erdejében, 
Pongráez elmenekült a kelepczóből; ö pedig magára 
maradva, foglyul esett; úgy vitték el lánczok közt Kas- 
sára. S biz a jámbor kuruczok, a kik arra vártak, hogy 
zászlóval a kezében jön közéjük s akkor mellé állnak, a 
labanczra másznak: azt is csak eljöttek megnézni, mikor 
a hóhér megsuhintja a híres vezér feje fölött a pallost, s 
azt mondják rá : « ugyan jól leütötte !» 

Tehát nem hitszegő módra végeztette ki a békekötésben 
biztosított amnestia daczára a vitézt Pálfiy János, a hogy 
Julianna, s vele együtt az egész világ hitte, a ki a felol- 
vasott Ítéletet nem hallotta ; hanem egy újabb felkelési 
kísérletért ; — és ha Korponayné ezen a napon a bán elé 
járult volna, daczára a szépenkérő szemeinek, biztatás 
helyett a legkíméletlenebb szemrehányásokat kapta volna; 
mert ő volt az egyenes és közvetlen okozója ennek 
a veszedelemnek, a ki Czelder Orbánt a késmárki bör- 
tönből kikönyörögte s ezzel a diadalával úton-útfélen min- 
den ismerősének eldicsekedett, nem gondolva Löffelholz 
bölcs óvásával, hogy erről mélyen hallgasson. Most ezzel 
még Löffelholznak is boszúságot szerzett. 

így állt a szekerével ott rekedve a néptömeg közepett 
a kassai piaczon. Máskor legalább a lelke tudott repülni 
és látni, most az is béna volt és vak. 

Mikor ezt a csupa emberfejekből álló tengert látta, 
hallotta, érezte maga körül, azt képzelte, hogy neki ebbe 
a tengerbe bele kell fuladnia. 

S hol ennek a tengernek a partja ? 

A milyen széles az ország, olyan széles ez a néptenger ; 
s annak minden hulláma ellensége a benne kétségbeeset- 
ten úszónak. 

Ő az egyedüli hajótörött rajta. 

Mit küzdött, mit áldozott azért, hogy a czélhoz jus- 
son ! . . . Hitvesi hűséget, családi boldogságot, az otthon 
édes nyugalmát mind koczkára tette . . . s a mit nyert 
helyébe, tiltott boldogságot, lángoló szerelmet, azt is 

utána dobta . . . okos emberekből őrjöngő bolondokat 
csinált . . . egy ártatlan lánykát, ki hozzá gyermekül 
ragaszkodott, megátkoztatott a saját apjával, s az átokból 
maga is kivette a részét, beleavatkozott az óriások har- 
czába s bálványokat segitett ledöntögetni . . . s szerzett 
magának utoljára olyan nagy hírt, nevet, hogy minden 
ajtót becsapnak előtte, s a piaczon ujjal mutogatnak rá, s 
még a világtörténetben is ott fog az maradni, a hol leg- 
sötétebb a folt.'^^ 

És mind ezt miért ? Mit nyert vele ? Egy kártyavárat, 
a mire ráfújtak s összedűlt. 

Hát ezért kellett egy tél, tavasz, nyár évadján keresztül 
nélkülözni annak az édes csevegő gyermekajknak min- 
dennapi csókját ? 

Csevegő gyermekajk ! 

A parttalan nagy ellenséges tenger közepett van még 
egy kis sziget, — a mit az a gyermekjátékszereivel körül- 
rak ; itt egy pálczaló, ott egy zengő körte, meg egy doboló 
nyúl, aztán egy fakard, egy tábornokkalap czifra papi- 
rosból, a varázskör egész zodiacusa. 

Az aranyos hintót nem hozzák el a játékszerek közé, 
hanem hoznak helyette egy összetört, kifacsart, minden 
hitétől, és minden reményétől megfosztott nyughatatlan 
szivet. 

Korponayné még az nap elutazott Kassáról, a nélkül, 
hogy az egész városban egy uri emberrel is szóba állott 
volna. 

Mikor kihajtatott a kapun, még egyszer találkozott egy- 
kori imádójával. Oda volt neki a feje tűzve egy hosszú 
póznára. Erős szél fujt, a fej köszöngetve bókolt, agyiő 
szép asszony ! 

* II. Rákóczy Ferencz Emlékirataiban ebnondja a panaszát a 
hizelgései által oly nagy döntő csapást szerzett szép asszony 
ellen s Thaly Kálmán a Századokban igazolja a névnek és a 
személynek azonosságát. J. M. 

XXXn. FEJEZET. 

EGY EMBEE, A KI SENKITŐL SEM FÉL, CSAK 
AZ ÚE ISTENTŐL S EGY GYERMEK, A KI 
SEMMITŐL SEM FÉL, MÉG A HALÁLTÓL SEM. 

Garamszeghi Ghéczy Zsigmond volt az az ember, a ki 
arról volt nevezetes, hogy senkitől sem félt a világon. 

Minden forradalomban, összeesküvésben, a mi csak 
Bethlen Gábor óta lefolyt Magyarországon, ott kellett 
neki lenni. 

A Zrinyi-Nádasdy összeesküvés leveretése után egy 
odvas fából nézte, mikor a vezértársát, KörÖskényi Gás- 
párt Kobb Farkas, császári vezér, huszadmagával karóba 
huzattá ; ö lett volna a huszonegyedik, ha rátalálnak. 

Azt mondta rá: « csigavér !» A mint kimenekülhetett 
az egyik veszedelemből, sietett a másikba, fel az öreg 
Tökölyhöz, Árva várába, annak az egész ostromát végig 
kiállta 8 mikor már elfoglalták a várat, ő volt az, a ki a 
fiatal Tököly Imrét földalatti pinczeboltokon keresztül 
megszökteté s aztán az embernemjárta hegyszakadékon 
át az üldözők seregei közül kimenekíté. 

Akkor az erdélyi összeesküvők közé állt, azoknak az 
izeneteit hordta a portához, folyvást két pallos között 
válogatva, hogy melyiknek jobb az éle, a török szultáné-e 
vagy Apafi Mihályé. Épen csak a szele érte mind a kettő- 
nek, mikor elugrott előle. 

Épen úgy nem törődött vele, mint a hogy nem törő- 
dik az ember egy mellette elhajtó kocsival, a mi bizony 
elgázolhatta volna, ha el nem ugrott volna előle. 

Hogy egy pár vértörvényszéknek a halálitélete, mint az 
eperjesié, meg a kassaié, ő kegyelmének a fejvétele végett, 
minden város kapujára ki van szegezve, az már csak az 

álmát sem rontotta el ; hiszen minden vételnél kettőn áll 
a vásár. 

Egyszer megcsípték már éjjel, bujdostában, Fügedi Nagy 
Endre házánál s a pozsonyi törvényszék elé hurczolták a 
szállásadójával együtt. Kettőjük közül az egyiknek a fejét 
ott keHett hagyni. Az övé volt súlyos vádakkai terhelve, 
Fügedyé csak azzal, hogy őt szállásra befogadta. Azonban 
Fügedynek nagy dominiuma és sok pénze, kincse volt, ő 
neki pedig csak egy udvartelke és a rézbányája, a min nem 
lehet a bíráknak megosztozni, tehát levágatták Fügedy- 
nek a fejét, az övét pedig futni hagyták a maga lábán. 

Még ez a csere sem gyógyította ki a vakmerőségéből. 
Ha a császár ellen nem mehetett, neki fordult a papoknak. 
Feluszította a népet a templomfoglaló váradi püspök, Vá- 
rady György ellen s azt Turalukán félholtra verette. Ezzel 
aztán magára vonta az egész papság és jezsuita rend 
haragját. 

Ekkor volt csak elemében ! 

A míg a császári vezérek Kendével, Szuhayval dulakod- 
tak a Sajó mellett, ő felbiztatta a lutheránus tótokat Árvá- 
ban s azokkal megrohanva Árva várát, azt nagy hirtelen 
elfoglalta s onnan kezdte el a Pilátus-kergetést. Árva várát 
ugyan nemsokára visszafoglalták a császáriak, de Zsig- 
mond úr szépen kimenekült a várból egy megölt Pálffy 
ezredbeli muskétásnak az öltözetében s fittyet vetett az 
akasztófának, a mire aztán helyette a jámbor Pika Gás- 
pár bírót huzattá fel Spork tábornok. 

Hát hiszen a kit megkaphatott, ő sem sajnálta azt válo- 
gatott halálnemével költöztetni ki ebből a világból : az 
elfogott jezsuitákat csalánban, tövisben hengergetteté meg, 
csupaszon az utczákon végig tánczoltatta korbácsütések- 
kel, a meztelen sarkaikra patkókat veretett s hátukon 
dohányt vágatott (a hogy ezt a katholikus rendek a sop- 
roni országgyűlésen felpanaszolták.) Ha ezért némely tár- 
sai szemrehányást tettek neki, azt monda: <(hát mikor az 
oláh elevenen nyúzza meg a kecskét, hogy porhanyóbb 

legyen a húsa ! » A kecske pedig csak kíméletre méltóbb 
állat, mint a labancz. 

Ö vállalkozott Absolon Dániellel (akkor még nagy jó 
barátjával) Varsóba kimenni s ott az osztrák követnek 
csaknem a füle hallatára, megkötni a szövetséget a fran- 
cziával, a minek aztán meg is lett a gyümölcse : a Tökölyi 
Imre-féle támadásban. 

Zsigmond úr ezt is végig verekedte. Egynehányszor úgy 
vágta magát keresztül hatalmas öklével, kardjával az ellen- 
ség sorain, mert soha sem akarta elhinni, hogy a kuruczok 
elveszették az ütközetet ; de ez nála veszedelem számba 
sem ment, ez csak mulatság volt. S ha sebet kapott, hát ez 
nála csak helyettesíté az érvágást, a mivel úgy is tar- 
tozik minden okos ember a diaeteticának minden aequi- 
noctiumkor. 

Hogy Zentánál egy egész éjszakát a halottak közt fekve 
töltött : ezt számítá a legédesdedebb álmai közé, s mikor 
aztán a hold lementével előbujt a hullagarmadából s ke- 
resztül úszta a Tiszát, a míg ellenséges őrök golyói mel- 
lette csapkodtak le a vizbe, ez rá nézve csak egy kis fürdői 
sport volt. 

A híres Józsa István prédikátort, a kuruczok hatalmas 
vezérét, a kit a labanczok elfogtak s Kassán fogva tartot- 
tak, ő szabadítá ki vakmerő furfangossággal a börtönéből, 
8 akkor e népvezérrel együtt megrohanta a bányavároso- 
kat s azokból a császáriaknak tömérdek ezüstjét, aranyát 
szekérszámra elzsákmányolta. Eövid időn aztán Józsa 
István árulóvá lett, elpártolt a híveivel együtt a királyiak- 
hoz ; Ghéczy Zsigmondot ez sem hozta zavarba, meg ma- 
radt híveivel utána ment a hűtlen jóbarátnak s azt Tállya 
körül utolérve, megtámadta, seregét szétverte, őt magát 
megölte, a sok ezüst, arany kincset elrejté valahová, úgy, 
hogy azt meg nem tudta senki. Mivelhogy a maga szük- 
ségére nem adott ki több pénzt, mint akármely napszámos, 
csak ha háborúra, zenebonára kellett, akkor nyúlt az el- 
rejtett kincsekhez. 

Mikor Tököly Imre Teleki Mihályijai összejött Som- 
lyón, barátságos lakomára, a minek kibékülés voltaczélja 
a két magyar fővezér között (mivelhogy Tököly visszaküldé 
a jegygyűrűt Teleki Mihály leányának), hát akkor mind a 
két nagy úr igen gyanakodott a másikra, s nem mert a la- 
komán a feltett boros kupához nyúlni, pedig ugyancsak 
tele voltak töltve a « verejtékes » ezüst kancsók, azt hitte 
mindenki, hogy a bor meg van mérgezve : hát akkor egye- 
dül Ghéczy Zsigmondnak volt az a « disznó szive », hogy 
felragadjon egyet a rettegett kupákból, s azt fenékig ürítse 
a jó barátságra. Ezzel a bátor tettével lett aztán megtörve 
a jég a két főúr között. 

De még jobban bebizonyítá Ghéczy Zsigmond semmi 
látható és láthatatlan lénytől nem félő természetét, mikor 
a nagy háború közepett kitört a keleti dögvész az ország- 
ban : úgy hullott az ember, mint az őszi légy. Maga Amp- 
ringen uram, a híres kormányzó is szedte a sátorfáját s 
úgy elinalt az országból, mintha soha proclamátiót nem 
adott volna ki ; hát akkor Ghéczy Zsigmond csinálta meg 
azt a tréfát, hogy a mely városból a labanczok a dög- 
mirigy miatt kénytelenül Jiitakarodtak, ő abba rögtön be- 
költözött a kuruczcsapatjaival, s nem félt lefeküdni abba 
a nyoszolyába, a miből előtte egy nappal egy labanczvezér 
szállt alá poklokra. 

De hogy mennyire erős szive vagyon, s hogy nem fél 
semmi teremtett lélektől, azt a két háború közti interreg- 
num alatt bizonyítá be legjobban : a Tököly és Eákóczy 
közötti időszakban. 

Ekkor már ötven esztendős volt s ilyen idős korában 
szánta rá a fejét, hogy megházasodjék. 

Ez már a vakmerőségnek az igazi netovábbja. 

Ebbe a merész vállalatba aligha bele is nem törött 
Ghéczy Zsigmondnak a fejszéje. De annyi bizonyos, hogy 
a Garamszegi Ghéczy családfa levelei között e név után : 
I. Zsigmond, nem áll ott parenthesisben, a hogy minden 
többi névnél szokás, a hitves társnak a neve; hanem csak 

alája van írva, hogy a leánya volt Julianna, Korponay 
Jánosné. 

Azt sem tudni hová lett az asszony, a ki Juliannának 
az anyja lehetett ? Megölték ? Elzüllött ? Semmi szó nincs 
róla. 

Ellenben azt tudni, hogy Juliannát kora gyermeksége 
óta Absolon Dávidék nevelték, együtt a saját leányukkal ; 
azt az apja, saját veszedelmes kalandozó életmódja mel- 
lett magánál nem tarthatta, Absolonéknál pedig igen jó 
nevelésben részesült, ők a fejedelmi pompával ékeskedő 
Munkács várában laktak, a családfő Tököly belső titkárja, 
megbízott embere, Zrinyi Ilonának legbuzgóbb híve volt, 
a míg el nem árulta. 

Munkács vára és Zrinyi Ilona elárulása után Ghéczy 
Zsigmond hazavitte a leányát Absolonéktól, akiknek az 
egész pereputyjukkal együtt örök halálos boszut esküdött, 
megtagadva minden eddigi jó barátságot egymás között. 

Otthon Gömörben a szép hajadon, a ki már akkor tizen- 
hat éves volt, megismerkedett a szomszéd Murány vár 
kapitányával, Korponay Jánossal, a ki beleszeretett, s meg- 
kérte a kezét. 

Ghéczy Zsigmond azt a föltételt szabta a kérő elé, hogy 
térjen át a Eákóczy pártjára. 

Hogy Korponay János otthagyta a császári zászlót, s 
átpártolt a fejedelemhez, azt szó nélkül megmagyarázzák 
Julianna veszedelmes szép szemei. A labancz vezérből 
kurucz lett, egy kacsintó szempillavágásért. 

Ghéczy Zsigmond már akkor közelebb járt a hetvenhez, 
mint a hatvanhoz. 

Szép, hatalmas öreg ember volt, egész sátort képző sürü, 
fehér hajjal, nagy, hullámokban aláomló, ezüst csillogása 
szakállal. 

Az eretnek kuruczok, a kik a szentségeket nem igen 
respectálták, úgy is hittak maguk között, hogy az «öreg 
úr Isten ». Neki magának is tetszett ez a titulus, s nagy 
önelégültséggel szokta végig húzogatni a tíz ujját a hosszú 

szakállában, s szándékosan is odaállt a pápista templom- 
ban az oltár elé, hadd tűnjék fel, milyen nagy a hasonla- 
tossága az ő halandó fejének azzal a képpel, a melynek 
jelvényében a teremtöt tisztelik. 

Pedig hát nem jó az Istennel komázni ! 

Három évvel a lőcsei catastropha előtt történt az az 
eset az öreg kurucz vezérrel, hogy egy júliusi délután 
ágyuöntéshez való rezet szállított társzekerekkel a sztra- 
czenói völgyön át Kassa felé, s a zivatar útban kapta, 
kezdte záporral, folytatta jégesővel, Zsigmond úr károm- 
kodása versenyzett mind a kettővel. Mikor legjobban osz- 
taná az instructiókat a mennydörgő mennykőnek, hogy 
hová csapjon le, az egyszer csak kapja magát, úgy bele csap 
abba a szekérbe, a melyen maga Zsigmond úr ült, hogy 
ő már csak azt a recsegő hangot hallotta, a mi a lecsapó 
villámütést megelőzi, s a mi hasonló ahhoz, mintha ezer 
deszkaszálat repesztenének egyszerre szilánkokká. Jó sze- 
rencséje, hogy a szekér tele volt rézrudakkal, a villám 
azokon oszlott szét, őtet csak a lángja perzselte meg, a 
tigrisbőr kaczagánya volt a vállán s a mennykő a macska- 
szőrt nem szereti. Hanem azért mégis alig tudták magá- 
hoz téríteni, s a teste a jobb vállától a sarkáig, olyan 
fekete lett, mint a pukovai posztó. 

Ettől a villámcsapástól fogva nagyot változott az öreg 
úr természete. Az előtt lármás kötekedő volt, most hall- 
gatag gyanakodó lett, senkinek sem hitt; fürkésző, kétel- 
kedő tudott lenni, a ki máskor hebe-hurgya, ós nyUtszivű 
volt, s a rettenthetlen férfinak voltak órái, a mikben 
gyávaság lepte meg. 

Mikor valami zivatar közeledett. 

Azt ő előre megtudta érezni. A villám ütötte váll olyan- 
kor sajátságosan bizseregni kezdett. Ilyenkor nem lehetett 
vele emberi dolgokról beszélni. Egy csinyt tett gyerkőcz 
megfenyítésére nem volt elég erélye. S ha a mennydörgést 
meghallotta, a hangja egyszerre megvékonyodott, olyan 
lett, mint egy kappané, arczkifejezése a tehetetlenség ma- 

kutyi mélaságába lágyult bele, nem tudott egyebet, mint 
az istennyilától félni. 

Még akkor azt hitték, hogy a villám afféle Zeus által 
használt zsebpisztoly. Aristóteles nyomán a tudós világ 
égékeny levegőnek tartotta, a mi a felhők súrlódásától 
meggyullad. Még akkor Franklin nem született. 

Tehát az lett az egyedüli félelme Zsigmond umak : az 
((Isten haragja ». 

azonban tudós ember volt : kitanult bányász és chy- 
mista ; dobsinai bányájában, rézen kivül, piskoltot és kén- 
esőt is termelt s azokkal messze külföldre elpályázott. 
Az ilyen tudós tudja a módját, hogy kell magát a halandó 
embernek a földfeletti hatalmak ellen megvédeni. 

A mennykőnek már akkor is kitanulták a sympathiáit 
és antipathiáit. Tudták, hogy mik azok az elementumok, 
a miket a villám perhorrescál. 

E czélból Ghéczy Zsigmond egész stratagémát készített 
magának, a mivel megvédje magát a rettegett Isten ha- 
ragja ellen. 

A legbelső szobája közepén volt egy gömbölyű asztal 
lignum sanctumból, annak a teteje be volt öntve gyantá- 
val, azon volt egy embermagasságú kalitka üveglemezek- 
ből, a mik spanyolviaszszal voltak egymáshoz ragasztva, 
fölötte pedig egy selyemernyő volt kifeszítve halcsont 
bordákra. 

A mint egy villámlást meglátott, vagy egy mennydör- 
gés moraját meghallá Ghéczy Zsigmond, egyszerre abba 
hagyott minden dolgot, discurzust, édes álmot, nyakába 
keríté a fekete macskabőrből varrt palástot s beült az 
üveg kalitkába. 

Innen az ((insulából» várta végig a zivatar elmultát. 

Fenyegethették ott akár tűzzel, akár vassal, nem félt ö 
semmitől, csak az úr IstentőL 

Itt aztán igazán tréfás alak volt : egy Jupiter, a ki fél a 
mennykőtől. 

Pedig ez a rettegés nála igen komoly betegség volt. 

Tudta jól, hogy mennyire erőt vett az idegein, s gyűlölte 
s rettegte saját magát, a miért ebben az egyben úgy ellett 
gyalázva. Csak télen volt élő ember, a mikor a mi klimánk 
alatt nincsenek zivatarok, nyáron holt ember volt. Tudta 
jól, hogy Szentgyörgy nap után nem vehet kardot a ke- 
zébe, mert a mint egyet dördül az ég, el fogja dobni a 
kezéből, nem ülhet lóra, mert az a végzetes villám a mi- 
nap még a sarkantyút is leszakította a sarujáról. 

Pedig ha valamikor, most volt egy egész világ terhe a 
vállán. 

Eddig is ott volt, csakhogy az eddig egy fennálló világ 
volt, könnyű volt emelni, de most egy összeomló világ lett 
belőle ! 

Voltak, a kik nem hitték el, hogy vége mindennek- 
Újra is lehet azt kezdeni. 

A kibékülhetetlenek őse, tanácsadó lelke volt Ghéczy 
Zsigmond. 

Elrejtőzve a gömöri hegyek egy olyan szakadékában, a 
mi félre esik minden hadjárás útjából, maga a lakóháza 
egy mély völgy fenekén, elrejtve régi bányahordás kúpjai 
közé, toronymagas fenyőfák sűrűjébe, a honnan annyi 
lik-luk vezet hegyoldalba vájt tárnák folyosóiba, hogy 
azokba egy dandárt el lehet rejteni, minden fajta szöke- 
vénynek menedékül szolgált a háza ; hát ha a szomszéd 
Dobsina meg volt is rakva labanczokkal, a kik az erdők 
útjain éjjel-nappal portyáztak, azért az öreg Ghéczy Zsig- 
mondnak mégis módjában volt a szétzüUött kuruczokkal 
folyvást összeköttetésben maradni. Hozzájöttek külföldről 
a bujdosó vezérek utasításai, s azokat ő közölte az ide- 
benn lappangó hívekkel, a kikkel tele volt erdő, berek, 
hegyszakadék. Erre a feladatra csak ő volt alkalmas. 

Csak ne félt volna attól az egytől : a villámtól ! 

Ide jött haza Julianna : a fehér asszony, a ki feladta 
Lőcsét a császárnak. 

A míg a felföldi hegyvidéken végig utazott Julianna, 
tanulmányozhatta az emberek köszönésmódjából a nép 

hangulatát. Eleinte csak hangzik a falvakban a hintón 
utazó elé az « adjon Isten », a válasz rá « fogadj Isten l» 
(a kálvinistáknál), a « dicsértessék » — « mindörökké* (a pá- 
pista helyeken), hanem a mint beljebb nyomul az erdő 
közé az út, ott már a palóczok humorizálnak s az « adjon 
Isteni) mellé, a szép asszonynak azt ragasztja a legény 
« engem kendnek!* sa « dicsértessék)) után a fogai közt 
azt mormogja: «a szép asszony)). — Ezek már kuruczok 
voltak. 

Még odább következnek a tótok, de nem az «indios 
fidele8))-ei a magyar felsővidéknek, a jámbor tótok, akik 
messziről leveszik a kalapot az utazó uraság előtt, s a háta 
mögött mondják el a «pan Boh dájt»-t; ezek az nindios 
bravos»-ok, a nem köszönő tótok, a kik vasvilla tekintet- 
tel néznek a malomkő karimájú kalap alól az idegenre s 
el nem árulnák, kogy beszélni tudnak; a házaikat is úgy 
építik, hogy azt a kert, meg a felfutó tök eltakarja a szem 
elől, a templomukat eldugják a völgybe, s az országutat 
a helységen keresztül úgy hagyják, hogy azon tengely- 
töréssel jár az átvádolás. 

Otthontalan, kényelmetlen érzés üli el a keblet, mikor 
egy ily haragos falu záródik be az utazó háta mögött, s a 
mi utána következik, még szomorúbb otthon. Egy félig 
elpusztított falu, a mit a hadjárat alatt vagy ellenség vagy 
jó barát felpörkölt és kirabolt. Csupa koldus lakja. Ron- 
gyos nép, a ki az utazó elé kicsődül az utczára, elállja az 
útját, belekapaszkodik a hintájába, sirva, rimánkodva, fe- 
nyegetőzve, szitkozódva unszolja az alamizsnát; egy cso- 
port félmeztelen gyerek, rongyos asszony félmérföldnyire 
elüldözi a hintót, mint az éhes farkassereg, azért a keser- 
ves rézfillérért szerencsétlenkedve. 

Még mélyebben a hegyek közé hatolva, aztán egy egé- 
szen elpusztult faluba kerül az utas, a mit nagyon régen 
porig égettek már s azóta nem szállta meg senki. A ház- 
omladékokat benőtte a laboda, a tetőtlen torony ablaká- 
ból aláhajlik a vadszeder; vala.mi nagy emeletes épület 

üres ablakain keresztül kasul látni az eget ; a piaczot be- 
nőtte a bogáncs, a lósóska, az utezai kút kankalinjáról 
egy emberkoponya függ alá, a kútkámva csontokkal meg- 
töltve, egy fenekével felfordított kőkoporsó oda van dobva 
az út közepére, a kocsijárás kikerüli azt kétfelől, mint egy 
közbenmaradt szigetet. A sekrestye ablakából egy róka- 
család kandikál elő, — az övék a patronátus, az egész 
helység fölött lármázó varjú, holló sereg zavarog : — az 
övék az allodium. A neve nincs már feljegyezve a falu- 
nak sehol. A hogy a piacz közepén elkezdődik az a buja 
rekettyebozót, úgy folytatja azt a mező, egy elsemlyékesült 
patak mentén, embermagas virágtermő ligetet verve föl a 
völgy lankaságán, a min keresztül sötétzöld vassalak- 
ból vert országút vezet, elárulva a közelben levő vas- 
bányákat. 

Ez volt az utolsó falu, nem emberlakta hely, a nagy 
világ és Julianna szülötte helye között. 

Julianna atyja nem abból az ágából volt a Ghéczy csa- 
ládnak, mely az ősi preedicatumos birtokot. Garamszeget 
birta. Ezeknek csak a dobsinai bányabirtok jutott. Egy 
másik Ghéczy Zsigmond unokatestvére, szintén ezredese 
volt Kákóczynak, de korán megtért a király hűségére, ha- 
nem azért elég alkalma volt összetévesztetni az unoka- 
bátyjával, Zsigmond úrral s nem egyszer megülte ő ke- 
gyelme helyett a pozsonyi koronatorony tömlöczét, míg 
kiderült a veszedelmes személycsere, Zsigmond úr pedig 
az alatt olyan biztosan ült otthon a maga odújában, hogy 
ha csak hadsereget nem küldtek ellene, őt ugyan ki nem 
fogták onnan. 

Az elpusztult falutól kezdve a hegyoldalak egyre mere- 
dekebbé tornyosulva húzódnak tölcsér alakúan össze, míg 
egyszer csak elzárja a völgyet egy rézsut keresztbe fekvő 
sziklafal, melynek megmászhatatlan oldalaiból magas 
fenyőszálak nyúlnak ki egyenest, póklábforma gyökereik- 
kel megkapaszkodva a sziklahasadékokba. 

Emberi tudomány nem alakíthatta volna ennél külömb 

Jókai: A lőcsei fehér BBSzuuy. U. ^^^ 

remekét a hadépítészetnek. Ez egy bevehetetlen sáncz, a 
mi egy egész vidéket elzár. 

A sziklafal fenekén, egyenlő magasban az úttal, tátong 
egy természetalkotta kapuboltozat, alig tágasabb, mint 
hogy egy társzekér keresztül férjen rajta, ez a híres sztra- 
czenói sziklakapu. 

Mélysége nem több, mint egy átjáró házé, a túlsó völgy 
mint egy rámába foglalt tájkép tűnik ki belőle. 

Ez a völgy a sztraczenói sziklaszoros. 

Két oldalt meredek sziklafalak emelkednek a magasba, 
csak egy keskeny égszalagot láttatva odafenn, melyen a 
mint keresztül szaladnak a felhők, az érzékcsalódás azt 
hiteti el a feltekintővel, hogy a sziklafal lódult meg. 

Egy rohanó hegyipatak zuhog végig a völgyön, majd 
zöld, majd vörhenyes, a milyen sziklán végig vágtat, 
mélyen alávágva a kőfalat, úgy, hogy néhol egészen 
eltűnik a bércztömeg alá, s másutt tör ismét harsogva 
elő. A kanyargó sziklafolyosó festői szépségben váltakozva 
bontakozik tovább, mint egy fölséges cyclorama. 

Ha ötven elszánt ember fölteszi magában, hogy a 
sztraczenói sziklakapun be ne eresszen egy egész hadsere- 
get, hát bízvást ura maradhat a fogadásának. 

Mikor Julianna keresztül hajtatott a bérczfolyosón, a mi- 
nek homlokfalára két keresztbe tett kalapács van festve, 
a bányászok jelvénye, a kapu két oldalán innen is, túl is 
a fűben heverésző emberek ütötték fel a fejeiket, a kiknek 
az orczáikba nem láthatott a nagy kalapkarima miatt, úgy 
látszott, mintha ezek a kapu őrei volnának. Mikor azt lát- 
ták, hogy a hintóban nem ül más, csak egy asszony, me- 
gint visszaheveredtek a fű közé. 

A belső folyosón azonban egy gubás alak szegődött a 
hintaja mellé, a ki a süvegéről ítélve hever lehetett, csak- 
hogy a gubája alól kikandikáló puskacső épen nem tarto- 
zik a bányászok eszközei közé. Ez belefogózva a hintó 
bakjába, nagy lépésekkel tartott együtt a koczogó lovak- 
kal, s a közben mindenféléről beszédbe elegyedett a ko- 

csissal, honnan jönnek, hová igyekeznek ? aztán egyszer 
csak eltűnt a sziklák között egy kanyarulatnál ; s rövid 
időn ott látta ez alakot Julianna fenn a sziklafal ormán 
előbbre haladni : ki tudja, hogy jutott fel oda ? 

Ez a vidék volt az ő szomorú hazája. 

Soha sem szeretett itten lakni, olyan volt az, mint egy 
természetalkotta börtön, a hol az emberek nagy része a 
föld alatt lakik, a bányákban. Mindenütt látszanak a hegy- 
oldalban a turzások, letarolt erdők aljában a kőtörmelék- 
ből garmadolt kuphegyek, patakok, a mik gálicztól kékek, 
vasrozsdától veresek, salaktól feketék ; őserdők, a miknek 
döbbentő magányában a medve és vadkan tanyázik, s ez 
az örökös dobogása az érczzuzó kallónak, mely a mély 
völgyből felhangzik, ez a golyvásnyakú köznép kínos be- 
szédjével, és ez az egész összeszorított vidék, a hol már 
ebéd után beáll az est, nyári gyümölcs csak késő őszszel 
érik, mind olyan kellemetlen emlék volt rá nézve. Talán 
még egyéb is. A visszaemlékezések a gyermekévekre. Ta- 
lán a viharos jelenetekre az apa és anya között ? Aztán a 
titokteljes árván maradás, a miről nem volt szabad be- 
szélni, a félelemben eltöltött éjszakák, a miken a porosz- 
lók jövetelét lestek, a kik az összeesküvőket elfogdosni 
jönnek, s még az asszonyok szobáit is felkutatják. Egyet- 
len egy kedves emléke sem volt, a mi őt a szülői házhoz 
csalogatta volna, mind csupa szomorú rémledezések. 

Csupán csak a gyermeke hozta vissza. 

Arra is készen kellett lennie, hogy az apja, a mint eléje 
lép, az első dühében fog egy pisztolyt és keresztül lövi, 
vagy még azt sem várja, hogy belépjen a házba, hanem 
a mint megismeri a hintaját, még a tornáczajtóból elkezd 
rá puskázni. 

Kitelik az attól, a milyen hevesvérű. 

S magában azt mondta, hogy meg is érdemli, mert bi- 
zony nagy gyalázatot hozott a fejére. 

Hanem hát mikor egy asszony a fejébe vette, hogy va- 
lakit meglásson, a kit szeret, az akkor nem becsüli sem- 

mire a veszedelmeket : átmegy az a borotvahidon is ! Hát 
még ha ez a valaki a kis fia ? 

Addig el tudta őt magától hagyni, a mig az aranyos hin- 
tót hajtotta fel a számára ; most aztán, hogy minden re- 
ménye álommá foszlott szét, annál erőszakosabban tért 
vissza a szívébe a megtagadott érzés. Nem csinált belőle 
nagy urat, nem nagyságos urat : megmaradt kis emberké- 
nek, ölbevaló, csókolgatni való kicsiny emberkének. 

Meg akarta látni, bármi lesz az ára. 

Eszébe jutott, hogy ő most a kis fiát jő látogatni és 
semmi ajándékot sem hoz a számára, erre nem is gon- 
dolt. Pedig milyen hires a kassai mézeskalács. Nem volt 
akkor arra gondja. Pedig üres kézzel érkezni nem lesz 
szép. 

Mikor a sziklák utján haladt a hintó, visszaemlékezett 
rá, hogy itt valamelyik bérczvápa napos oldalában, mint 
gyermek leány gyakran talált nemes gyopárt (Edelweisz), 
tán most is tenyészik az ottan ? Egy kis ruhaszaggatással 
jár biz oda felmászni; de azért megtette, felkapaszkodott 
az ismerős sziklafalon, s rátalált a nemes gyopárra, épen 
virított az. 

Sok időt is el talált ezzel tölteni. 

Kocsisa, a kinek ez alatt az utón várni kellett, figyel- 
mezteté az égen tornyosuló felhőkre, hogy jó lesz sietni, 
mert zivatar jön, nehogy itt kapja az útfélen. Azt monda 
neki, hogy csak menjen előre az országúton ; a míg a hintó 
az egész völgyet körül kerüli, addig ő az ismerős hegyi 
ösvényen gyalog hazatalál a kastélyba. 

Csokorba kötötte a virágot, a minek levele, szirma, 
kelyhe csupa ezüst, s aztán a hintót előre bocsátva, maga 
egy ideig a patak partján haladt gyalogolva, majd egy kar- 
fátlan gyaloghidon átkelve, egy buja növényzettel fedett 
réten keresztül vágott, a hol fel kellett akasztania a ruhá- 
ját, hogy össze ne harmatozza. 

Hogy ez a szép séta itt a virágos réten keresztül halá- 
los útja is lehet, azt sejtette, de nem gondolt vele. 

Csak azt főzte magában, hogy láthassa meg a kicsikéjét. 

A tornyosuló fellegek nyomásától oly forró lett a lég az 
összeszorult völgyben, mint egy érczolvasztó pitvarában. 
Ilyenkor a gyermekek bizonyosan odakinn játszanak a 
kertben, katonásdit vagy kapókövet; ott leghamarább 
meg fogja kaphatni a kis űát. 

A réten túl következett egy hatalmas szál erdő három- 
századlátott bükkfákból ; az be sem volt kerítve ; annak 
az oldalában volt a palánkkal körülvett kastélykert, a min 
keresztül folyt a patak : itt még kristálytiszta volt a vize, 
tele ficzkándozó pisztrángokkal, csak alább került az 
érczmosók közé, a miket a szál erdő takarva tartott. A kert 
rendbeültetett gyümölcsfákból és bogyárbokrokból volt 
rendezve, szőlőlugasokkal, a miken sohse szoktak megérni 
a fürtök. 

Gyümölcs egy szem se volt a fákon; az első májusi 
fagy itt is leszüretelt ; .annál több volt a hernyó, azok úgy 
lógtak le hosszú pókfonalaikon a fákról. Julianna arra 
emlékezett, hogy hányszor összeégette a nyakát ebben a 
kertben az az átkozott méregszőrü féreg. 

Nem hallott semmi gyermeklármát a kertben. Persze 
nincs gyümölcs : mit vágyna ide a gyermek ? 

Megállt a csalánnal végig nőtt kerti ut közepén és hall- 
gatózott. 

Egyszer aztán valami szomorú dúdolást kezdett ne- 
szelni, mintha temetési dalt dúdolna gyermekhang. A kert 
egyik szögletéből jött az. 

Arra felé törtetett a bokrokon keresztül, s csakugyan 
ott találta a kis fiát, egyedül, magában. 

Hogy megütötte a szive ! Ki hinné, hogy idegen ököl 
nem tud olyan nagyot ütni, mint az a szív ott belül. 

Mivé lett az a gyermek, a mióta nem látta ! Hogy meg- 
változott ! 

Hová lett az a piros alma kép : az a nevető, fecsegő, 
CHÓkosztó száj, azok a ragyogó szemek? Most a gyermek 
olyan sápadt, az arcza majd átlátszik ; halántékain keresz- 

ttil kéklenek az erek, ajkai etvókonyultak ; s azok a min- 
dig ragyogó szemek, a mik a duzzadt pofáktól folyvást ne- 
vetésre álltak, most, mintha megnőttek volna, kerekre 
nyilva néznek és bámulnak. 

Még akkor is bámulnak, mikor az édes anyát látják, 
olyan hosszú idő óta. Nem fejez ki ez a tekintet se örö- 
met, se meglepetést, csak csodálkozást ; s a gyermek nem 
ugrik fel a földről, hogy eléje szaladjon, nem hagyja abba 
se a dúdolást, se a játékot. 

Micsoda játék ez ? 

A kertfal és a palánk szögletében épített a gyermek 
mindenféle tarka kövekből, érczsalakokból egy kriptát, 
kápolnát tornyocskával, valóságos kis remekmű volna az.; 
de milyen szomorú ötlet ! A családi sírbolt utánzása. 
Építészi lángész nyilatkozik ebben a gyermekben. De mi- 
ért épen kriptát ? 

— Mit csinálsz itten kis fiam > kérdi Juliánná megdöb- 
benve. 

— Temetést csinálok. 

— Temetést ? Hát te avval játszol ? 

— Mivel játszanám ? A gyerekek rosszak, lármáznak, 
verekszenek. Nekem nem kellenek. A selyembogaraim 
most kötik be magukat. Azokat elnézem. Ha én is úgy 
beköthetném magamat ! Mikor egy meghal belőlük : csiná- 
lok neki kis koporsót s idehozom a kriptába. Egy egész 
sor kicsi koporsócska volt már végig rakva a kis sírboltba, 
tarkára festett apró kis koporsók, a miket a gyermek 
maga faragott zsindelyből. 

— Micsoda szomorú mulatság ez? szörny edt elJulianna, 
a gyermek mellé telepedve a pimpimpárévirágos fűbe. 

— Jaj, anyókám, itt minden szomorú. 

Julianna magához ölelte a gyermekét, összevissza csó- 
kolta annak halavány arczát ; az csak tűrte, de nem adta 
vissza sem a csókot, sem az ölelést. 

— Hát nem szeretsz engem ? kérdé Julianna, nyugta- 
lan, esengő szóval. 

— Nem. 

— Nem ? Te nem szeretsz engem ? 

— Senki sem szeret téged. 

— Miért nem ? 

— Mert te sem szeretsz senkit. 

— Ki mondta azt neked ? Nagyapád mondta ? 

— Senki sem mondta. Magamtól tudom. Szeretnek en- 
gem a selyembogaraim. Rámásznak az ujjamra, mikor 
etetem őket. Szeretnek engem a fecskék. Odajönnek éne- 
kelni hozzám az ablakvasra. Szeret engem a Cziczke ku- 
tyám. Oda fekszik a lábamhoz, nem hagy el, ha enni hív- 
ják sem. Tudom én, hogy ki szeret engem ! 

Julianna szemei megteltek könynyel. 

— Hogy mondhatod azt nekem, hogy én nem szeret- 
lek téged? Egyetlenem! Azért, hogy olyan soká távol vol- 
tam tőled. Hisz csak teérted jártam a világot. 

— Hát mit hoztál nekem ? kérdé a kis fiu, egy ötven 
éves philosophus egoista tekintetével. 

Ez ám a fogas kérdés ! hát mit hoztál a kis fiadnak ? 
Hetedhét országról ? Hol a vásárfia? Az « aranyos hintó »? 
Elrepültek azzal a bagolyfejü pillék ! 

Julianna kivette a kebléből az ezüstgyopár csokrot s. 
azt nyujtá a kis fiának. 

— Hm ! monda az, azzal a bölcs biráló tekintettel 
szemlélve meg az ajándékot, a milyennel a hozzáértők 
szokták felbecsülni a kapott kincs értékét : igaz-e az, vagy 
hamis ? 

Aztán csendesen bólintott a fejével. 

— Köszönöm szépen. Ez épen jó lesz ide az én krip- 
támhoz koszorúnak az én kis halottaim számára. 

S odatüzte a kis gyopárcsokrot a kis épületke homlok- 
falába. 

Julianna kétségbeesetten kulcsolta össze a kezeit. 

— Fiacskám ! kis angyalom ! Mit játszol te a halállal ? 
Nem félsz tőle? 

— Nem, anyókám. Nem félek én semmitől. Látod, mi- 

kor elküldtél magadtól : kis leánynak öltöztettél, azt mond- 
tad maskarába megyünk ! Jaj de rossz dolog volt ! Ha te 
azt megtudnád! Majd megfagytunk; majd éhen elvesz- 
tünk. A farkasok is kergettek. Azután sokáig feküdtem az 
ágyban. De sokat kiabáltam utánad éjszaka, mikor rémi- 
tettek! iszonyukat láttam! De te csak nem jöttél! Aztán 
csak elpihentem. Azt mondják, meghaltam. Már a kis ko- 
porsómat is megcsináltatták. Megláthatod, ott van a tor- 
náczban. Nem olyan rossz ám az! Mikor halva voltam, nem 
álmodtam rosszat. Nem is tudom, minek költöttek fel ? 
Nézd: a szép hajam, hogy ott maradt a másvilágon. 

Ezek voltak aztán azok a gyilokdöfétiek, a mik keresz- 
tül járják azt a dölyfös, nagyravágyó lelket; ezek a fulán- 
kok, a mik beleszakadnak abba a ravaszsággal, kiszámí- 
tással teljes szivbe ! Hát van-e a heraldikának annyi águ 
koronája, a melyik kárpótlást adjon azért az aranyhajért, 
a mi e gyermekfőről eltűnt? A világ minden fénye, gaz- 
dagsága mentségnek elég-e egy elmulasztott éjszakáért a 
beteg gyermek kórágya mellett ? 

Julianna a földön fetrengve sirt, és a homlokát verte a 
kezeivel. 

A gyermek pedig nem segített neki sirni. 

Gondosan betámasztá egy nehéz kővel a miniatűr 
kripta nyilasát, hogy sirdúló bogarak be ne törhessenek, 
8 aztán nagy okosan rátámasztva az állát az öklére, ilyen 
bölcs reflexiókkal oktatá az anyját: 

— Én nem félek a haláltól, anyókám ; de te félhetsz 
tőle. Etóre megmondom, hogy vigyázz magadra. Nagyapó 
azt mondta, hogy a mikor meglát, rögtön meg fog ölni. 

— No hát lásson meg. Eebegé Julianna és felkelt a 
földről. 

A kis bölcs férfiú azonban megfogta a köntöse ránczát 
és visszatartá : 

— Várj még. Ne siess. Ott jön egy felhő. Villámlik. 
Várd meg, míg mennydörögni fog. Nagyapótól akkor nem 
kell félni. Akkor ő fél. Bebújik az üveg kalitkába. Éu meg 

nevetek rajta. Én nem félek a villámlástól, mennydörgés- 
től. Egész éjjel elnézném. Ö meg fél tőle. Várj addig. Én 
aztán majd odavezetlek. 

S mint a ki bölcs tanácsadása után még arról is meg 
van győződve, hogy magas pártfogása mennyi sulylyal bir 
a jelen esetben, felkérezkedett az anyja ölébe, s átkarolta 
annak a nyakát — protectióból. 



XXXin. FEJEZET. 

A DÜHÖS OKOSZLÁN AZ ÜVEGKALITBAN. 

Az öreg Ghéczy Zsigmond kastélya nem olyan volt, mi- 
lyenek más rendes uri házak szoktak lenni, a miknél a 
főszempont a lakályosság. Ez egy valóságos labyrinth volt, 
örökké csukott ajtókkal, a miknek a zárait tudomány volt 
kinyitni, se kulcs, se kilincs nem engedelmeskedett ott a 
rendes erőműtani szabályoknak: azt ki kellett tanulni, 
hogy mint kell a kilincset fél kézzel lenyomni, aztán a 
zárpléhet másik kézzel felemelni, akkor hirtelen a térddel 
egyet taszítani az ajtón, hogy felnyiljék. Azután követke- 
zett egy hosszú folyosó, a melyiknek a közepén van egy 
ajtó. Azt ki lehet nyitni. Van benne egy sok fióku állvány, 
tele tányérokkal és csészékkel. Azt az ember becsukja s 
békét hagy neki. A folyosó végén van egy szűk lépcső, 
azon fölmegy az ember, talál maga előtt egy másik folyo- 
sót, annak a közepén van egy ajtó, azon benyit, s egy fül- 
kében találja magát, mely tele van bundákkal. Ott nem 
marad : tovább keres; a folyosó túlsó végén talál egy má- 
sik lépcsőt, azon megint lemehet s ott van, a hol az előbb 
volt, a bejáratnál. Elő teremtésre pedig nem talál, a ki 
megmagyarázza neki, hogy ha ezt meg amazt a rézkarikát 
igy meg amúgy elfordítja, hát akkor kimozdul a sarkából 
az egész tányéros állvány s annak az üregében következik 
egy igazi lépcső, a melyen aztán felmehet a ház belsejébe. 

s ha ott még egynéhány csapó ajtóval meg tudott alkudni, 
s az üres, lakatlan szobák, tornáczok tévesztőin el nem 
vesztette magát, valahogy elvégre ráakad arra a donjon- 
forma kerek toronyszobára, a hol az öreg úr megtalálható, 
ha csakugyan otthon van. Ennek a toronyszobának vastag 
pohárfenék üvegekből készült teteje van, azon keresztül 
kapja a világosságot, azonkívül három lőrésforma szűk 
ablaka, egyik szögletében pedig van egy sülyesztő, mely- 
nek fogaskerekű gépezetével a szobából egész a pinczébe 
lehet leereszkedni, a honnan aztán kijárás van a réz- 
bánya tárnáiba, s azokon keresztül az erdők mélységeibe. 

Zsigmond úrnak ezen napon különösen szorgos munkája 
volt. Levelei érkeztek külföldről, Lengyelországból és Tö- 
rökországból, a menekült kuruczok vezéreitől. Azokban 
fontos utasítások voltak az idebenn bujdosó kurucz vezé- 
rekhez. Új felkelést terveztek. Eákóczy nem ismerte el a 
szatmári békekötést, épen úgy, mint a bécsi magyar 
urak sem. Ö is folytatni akarta a harczot. Voltak új szö- 
vetségesek, a kik ellenállásra biztatták, az orosz czár, 
I. Péter és a török szultán. XIV. Lajos is ígért, a mit ígér- 
hetett. Több volt mind ennél az elkeseredés ide benn, a 
mit a bécsi urak garázdálkodása okozott. A fegyvert lera- 
kott sereg fő-fő emberei meg voltak sértve büszkesé- 
gükben, fenyegetve, elmellőzve. Erről mind értesíté Ghé- 
czy Zsigmond a fejedelmet. 

Királya sincs az országnak ez idő szerint, fejetlen az el- 
lenfél. 

Az új összeesküvésnek minden szála Ghéczy Zsigmond 
kezében fut össze. 

Ma valami elhatározó lépésnek kell végbemenni. 

A kastély kiholtnak látszik, csak az udvar hátulján 
levő ispánlakban volt valami élet. Ott lakik az öreg Ghé- 
czy Julianna, Zsigmond úrnak a nénje, egy évvel idősebb, 
mint ő, évek óta ágyban fekszik már, hanem azért az esze 
most is helyén van, s onnan a nyoszolya dunnái közül 
vezeti az egész gazdaságát az öcscsének, aki azzal nem 

törődik. Ennél főznek is Zsigmond úr számára, ha eszébe 
jut az ebéd ideje, de sokszor elfelejti s napokig beéri egy 
darab kenyérrel, meg avas szalonnával, mikor nagyon 
benne van a munkában. 

Ma is csak úgy a kezéből kollácziózgatott, az éles görbe 
késsel nyiszálva a szalonnát a kenyérhéjon, miközben a 
titkos Írásjegyekkel szerzett leveleket betüzgeté. 

Finom hallását már régóta ütögeti valami közeledő mo- 
raj, de még nem birja kivenni, hogy mi az ? kocsizörej-e 
vagy^égdörgés? 

Egyszer aztán közelebb jön a dübörgés. Hintó gördült 
be az udvarra. 

Zsigmond úr az ablakhoz rohan s kikémlel az udvarra. 
Nem akar hinni a szemeinek. Ez a hintó ? Ez a leánya 
hintaja ! Nem az ő leánya I az ördögé I A kocsisára is rá- 
ismer. Ide mert jönni az átkozott! A « lőcsei fehér asz- 
szony !» Haza mert jönni a kigyó, a dühös oroszlán bar- 
langjába, nem fél tőle, hogy összetépi ? 

A hintó megáll a bejárat alatt s nemsokára hallja 
Ghéczy Zsigmond a hiradó jeleket, hogy jön valaki fel 
hozzá. Minden ajtó el van látva csengetyüvel, a mi meg- 
szólal, a mint felnyitják. 

Ghéczy Zsigmond első furiájában ökölre fogja azt a 
görbe kést s úgy szaladgál alá s fel a szobájában ; majd a 
lőrésen kiabálva ki a kocsisnak : «Pordulj vissza! ki ne 
fogj ! Takarodjatok innen !» majd meg a szomszéd szobába 
a leánya 'ellen : ((Be ne tedd a lábad ! Kiontom a véred ! 
Te pokolvirága! Te Jézabel! Te Goneril! Te gyilkos Dar- 
vulia ! Puskát fogok rátok ! » 

Ekkor aztán jött egy másik dörgés ; de ez már nem 
hintógördülés volt, hanem a felhők beszéde egymással; a 
zivatar üdvözlése. S erre a gangra egyszerre eldobta 
kezéből az öreg azt a kést, azt a villámvonzó vasat ; elkez- 
dett reszketni, délczeg alakja összegörnyedt, arcza zöldes 
fakó szinre sápadt ; az ajkai még ismételték a szitokneve- 
ket, de már vékony, félelemtől reszketös hangon: <(eh te 

Jezabel ! hej te Darvulia, czudar I s a közben rakta le ma- 
gáról, a mi érczféle volt : zsebéből az órát, derekáról az 
ezüstcsattos övet, saruiról a felkötött sarkantyúkat oldoz- 
gatta le, s aztán sietett, mint a hidegleléstől ' rázott beteg 
az ágyba, a maga menedékébe, a gyantaszigeten épült 
üvegkalitkába, a hol összekuporodva meghúzta magát s 
onnan már most elő nem mer jönni, a mig csak a zivatar 
utolsó dörgését visszhangozzák a bérezek. 

Az a rettenthetetlen szivű ember, a ki daczolni mert 
mindennap a királyok pallosaival, a ki neki rohant atar- 
tácsos ágyuknak, egyszerre gyávább lett a kisértetmeséktől 
reszkető gyermeknél, a mint az égdörgést meghallotta. 
Már egyszer megkapta az ütését ennek a rettentő láng- 
pallosnak. Akkor még csak a lapjával ütött rá. De az ütés- 
nek emléke, a vakitó lángoszlop rettentő csapása rabivá 
tette minden érzékeit. Mikor villámlott, mennydörgött, 
hasonlatos volt azokhoz, a kik már a túlvilágra mentek, 
az ismeretlen regiókba, s ott állnak az örök itélő biró 
előtt ; csakhogy ő még ezt a büszke alakot hordozza magá- 
val e rettenetes törvényszék elé, hogy tanuljon reszketni. 

Hanem azért nem imádkozik. Védi magát a tudomány 
paizsával. Az üvegen nem tör keresztül a mennykő. 

Ott kuporog már az üveg ketreczben, mikor a leánya 
belép a szobájába, karján a gyermekével. 

A mint őt meglátja, csaknem erőt vesz a bőszült indu- 
lat az ösztönszerű félelmen. Közel van hozzá, hogy szét- 
rúgja maga körül az egész üvegkalitkát, s nem törődve 
cgzengéssel, villámlással, rárohanjon erre az asszonyra s 
kitépje belőle a lelket! Azt hiszi, ez most őt boszantani 
jön ; megtudva, hogy minő igézet alatt tartják ilyenkor az 
idegei : felhasználja azt az órát, a mikor az apját erőt- 
lenné teszi az Isten haragjától való félelem, s gúnyolódni 
akar. 

Még jobban elkeserítette az, hogy a gyermekét az ölé- 
ben hozza. Hát nem eléggé meggyülöltette ö ezzel a fiúval 
az anyját? Nem mondta el neki, micsoda kigyó, micsoda 

boszorkány az ő anyja, számtalanszor? Elég volt egy talál- 
kozás, egy hízelgő szó, egy ölelés, s újra megszerette ? 
Megszeretteti ez magát mindenkivel, a kinek gyűlölnie 
kellene őt : még a kis gyerekével is ! Mert varázsló bo- 
szorkány ! 

Hanem egy hatalmas csattanás, mely úgy hangzott, 
mintha a kastélyba csapott volna le a villám, egyszerre 
kioltá az öreg haragtüzét. Az egész épület rengett, a míg 
a sziklák visszadörögték a villámcsattanást ; s a mint a 
zápor egyszerre elkezdett szakadni, éjjeli sötétet támasztva, 
ebben a sötétben úgy fénylett, valami rejtelmes, villó 
derengésben minden ércztárgya a szobának ; és még az is, 
a mi nem volt érczböl : annak az asszonynak az alakja. 

Olyan volt, mint egy rémlátvány, mint egy kisértet. 

Odament, a gyermekével karján, ahoz az elszigetelt 
asztalhoz, a hol az a félő öreg ember, azzal az öreg Istent 
ábrázoló tiszteletreméltó fővel ül, a villámoktól elzárkózva. 

8 ott letérdepel eléje. 

— Miért jöttél ide ? kérdi fogvaczogva az öreg. Te bűnös 
asszony ! 

— Az vagyok ! szól Julianna, nyugodt, szelíd szóval. 
Hozzád jöttem, a ki bírám vagy. Elmondok előtted min- 
dent, a mit tettem ; te ítéld meg mekkora volt bűnöm, 
hogy bűnhődjem érte. 

— Hazudsz, hazafutsz, apád mellé kuporodsz, ott is egy 
nagyot hazudsz ! (Ezzel a mondással szokták a hazug gyer- 
mekeket gúnyolni.) 

— Többet fogok neked elmondani, mint a miket az 
ellenségeim beszélnek felőlem: tetteket és járásokat, a 
miket csak Isten és én magam tudok ; még a titkos érzé- 
seimet is meggyónom, a miket soha meg nem találna a 
szívemben senki. 

— S lesz bátorságod a gyermeked előtt beszélni ? 

— Sőt szükséges, hogy ő azokat hallja. Nem fogja 
megérteni ; nem foghatja még fel, mi volt az mind, a miért 
meg kellett az anyjának halni ? (Mei-t bizonyára, ha min- 

dent elmondok előtted, te engem élve nem hagysz ; s ha 
magad nem, másokkal öletsz meg.) De arra az egyre vissza 
fog emlékezni, a míg csak élte tart, hogy a mit vétettem, 
ö miatta tettem. Én nagy bolondságaim, én sűrű vétkeim, 
engem kárhoztatnak el; de a miből mindaz ered vala, az 
én végtelen nagy szerelmem volt az én szegény kis árvám- 
hoz. Kérlek, hallgasd végig, a miket elmondok. 

Julianna elkezdett vallani. Nyilt szívvel, őszintén, a leg- 
titkosabb részleteiben elmondta egész életének titkát, a 
melyről olyan híressé lett. Egy-egy égdördülés, egy-egy 
apaátok osztotta szakaszokra ezt a rémmesét. Odafenn a 
jégzápor verte az üvegtetőt, idebenn a fogoly öreg ember 
ökleivel a homlokát. A nő folytatta csendesen. A gyermek 
hallgatva bámult, s azt gondolta magában, milyen szép ez 
a villámlás, milyen szép az ilyen bűnös asszony. 

Az öreg a hosszú fehér hajával törülgette a könnyeket 
szeméből : a szégyen és keserűség adóját. 

Csak a vallomást tevő nem sírt. 

Mikor aztán végtül- végig elmondott mindent az apjá- 
nak, következett a befejező catastropha, a csalódás. 

A kassai téren látott rémjelenetre való visszaemlékezés 
úgy elzsibbasztá erejét Juliannának, hogy nem bírta azt 
végig elmondani. Ha csak színjátszás volna az, a mit most 
mivel, lett volna elég alkalma a sikoltozásoki-a, a rémlátó 
elmeredezésre, a hajtépö átkozódásra, a tragikus kitöré- 
sekre : semmit sem tett meg abból. Eltakarta két kezével 
az arczát s lecsüggesztett fővel rebegé : «ott voltam, mikor 
Czelder Orbánt lefejezték)). 

Ez a nehéz, elfulladó hangon ejtett szó erősebb hatású 
volt minden pathetikus előadásnál. 

De hisz ő neki a gyermeke álmára is kellett gondolni. 

Ghéczy Zsigmond meggyőződhetett róla, hogy a miket 
a leánya most elmondott, az mind igaz volt. Sokkal rosz- 
szabb dolgokat beszélt el magáról, mint a miket a leggono- 
szabb rágalmazói hírleltek el felőle. Akkor tehát a meg- 
bánása is igaz. 

— Hát most miért jöttél ide ? kérdezé a leányától. 

— Hogy a gyermekemet meglássam, és meghaljak. 

— A gyermekedet láttad már ; hát meghalni hogyan 
akarsz ? 

— Most, hogy fiamat látom, szeretnék addig élni, a míg 
újra egészséges lesz s aztán megint szeretni fog. 

— Látod, hogy mivé tetted ? 

— Én nagy bűnöm. 

— De nem kapod ám öt vissza soha. 

— Soha? 

— Ha csak az Ítéleten keresztül nem mégy. 

— Kinek az Ítéletén ? 

— Mindenikén, a ki csak birád. Birád az ország, az 
Isten, az apád, a férjed, még a fiad is. 

— A fiam ítéletét már megkaptam. Megmondta, hogy 
nem szeret. Ez még fájt, a többitől nem rettegek. 

— Hát halld meg a többiekét is. Igazán megbántad, 
hogy oly átkozott árulást követtél el ? 

— Az égbe vágytam, s a porba estem, van ennél nagyobb 
bánat ? 

— Hallod, hogy dörög odafenn ! Engem már lesújtott 
egyszer az Isten haragja; pedig én nem árultam el a ha- 
zámat, csak az Isten nevét káromoltam. Az álnokságért 
harmadíziglen, az Isten káromlásért ezerízíglen bünteti 
meg a Zebaoth a gyermekeket. Melyikünknek a bűnéért 
akarod, hogy az ivadékaid lakoljanak ? Van-e lelked egy 
ilyen zimankó idején kimenni az erdőre, a hol most a vil- 
lámtól felgyújtott fenyőfák lobognak, s azt az Istenhara- 
got, a mitől én reszketve bújok el üvegbarlangomba, a 
fejedre lehívni? 

— Ha elűzesz magadtól, úgy sincs hová mennem, mint 
a villamos ég alá. 

— Dehogy űzlek. Inkább nagyon is szépen kérlek, hogy 
eredj. Te elmondtad nekem a magad keserűségét. El- 
hiszem, keserű. Most én elmondom neked az én gyönyö- 
rűségemet. Te hidd el nekem, hogy édes. Pedig egy dolog 

a kettő. Az enyimet úgy hiják, hogy boszuállás. Akarsz 
belőle kóstolni ? 

— Hogyan ? 

— Akarod visszafizetve látni azt a nagy tartozást, a 
mivel a kevélyek kapujai alól elkergettek ? Megalázni azt 
a dölyfös hadat, a melyiknek nem volt elég, hogy a ma- 
gyar férfiaknak a becsületét csak úgy szárazon egye meg, 
még az asszonyainknak a gyalázata is kellett neki hozzá, 
hogy abba mártogassa, mint a czvibakot a csokoládéba ! 

Julianna felugrott a térdeiről s daczosan felemelte a 
fejét, a szemei ragyogtak. 

— Bizz rám akármit ! Bármilyen nagy dolgot. 

— No hát öédes?)) Azt szeretem. Belehalhatsz, ha be- 
veszed. Mert méreg. Hát hallgass ide. Nekem ma épen 
ebben az órában el kellene mennem egy olyan helyre, a 
hol az ilyen fajta új poklot készítik, azoknak a számára, 
a kik bele valók. 

— Új összeesküvés? kérdé Julianna, a kis fiúcskát köté- 
nyével eltakargatva. 

— Ne féltsd te őtet. Tud ő mindent, s nem fecseg ki 
semmit. Nem új összeesküvés, csak folytatása a réginek. 
Itt vannak a közelben. Én rám várnak. Az én dolgom át- 
adni nekik az izeneteket a távollevőktől, a kik velünk egy 
czélt akarnak. És még más dolgom is van. A cselekvéshez 
pénz kell, ingyen a halált sem adják. S azt, hogy hol van 
elrejtve az a pénz, a mi a munka megindítására szükséges, 
csak én tudom. Soha senki rá nem fog akadni. A hány 
esztendő elmúlik, annyival mélyebben lesz elrejtve. Ma 
és ebben az órában kellene azt nekik megmondanom. Ok 
nem jöhetnek ide hozzám ; mert a labanczok minden utat, 
a mi a házamhoz vezet, megraktak kémekkel, vadászaik, 
dragonyosaik el vannak helyezve az erdőben, szénégetők, 
pásztorkunyhók, tárnabejárások közé ; az én híveim a nap- 
világon nem mutathatják magukat. Hanem én odamehet- 
nék hozzájuk a magam búvó útjain. Ok várnak rám. De 
én nem tudok megmozdulni. Eettegek a villámlástól. Meg 

vagyok átkozva. Gyáva vagyok. Árulónak fognak tartani, 
s aztán szélylyel mennek ; ember soká nem állhatja ki 
azon a helyen, a hol ök összegyűltek. És én még sem 
mehetek oda, a míg ez a zivatar tombol a fejem fölött. 
Emberi szó nem fejezheti ki azt a félelmet, a mi engem 
kínoz. Minden villámlás a szivemen nyilai keresztül, s a 
mennydörgéstől olyan a szivem, mintha két malomkő 
közé szorult volna. Ha most egy pálczával összezúznád 
ezt az üveg kalitkát a fejem fölött, bizony rögtön szörnyet 
halnék a rémület miá'. 

Julianna még a selyemkendőjét is levetette a nyakáról, 
azt is rátakarta az üvegkalitra. Tudta, hogy a selymet is 
perhorrescálja az égi tűz. 

— Hát oda mernél menni most helyettem azok közé, a 
kik rám várnak ? 

— Oda megyek. 

— Ebben a zivatarban ? 

— Felveszem a « gyöngyösi privilégiumot)), nem ázom 
meg. 

(Gyöngyösi privilégiumnak hittak valaha azt a köpö- 
nyeget, a min semmi zápor keresztül nem hatolt; ma 
már nincsen.) 

— Elvinnéd azokat a leveleket, a miket ha a labanez 
portyázok megkapnak nálad, egy fokkal magasabbra akasz- 
tanak fel, mint a levelek iróit ? 

— Nagyobbat is végeztem én annál. 

— Es azután leszállnál egy szál kötélen egy mély odúba, 
a minél a pokol kürtője semmivel sem rettenetesebb, hogy 
ott felkeress eldugott pénzes zsákokat, a miket a sárká- 
nyok őriznek? 

— Nem hiszek a rémekben. 

— Hát nem hiszesz a rémekben. Pedig elhihetnéd, 
hogy vannak olyanok. Teszem: ha csak egyszerre eléd 
toppanna az urad, Korponay János ? 

— Az valóban rémítőbb volna rám nézve minden kisértő 
leieknél. 

Jókai: A lőcsei fehér asgzony. II. 13 

— Aztán meg az öreg Fabriczius, azzal a hosszú kard- 
jával. 

— A hóhér a maga pallosával nem volna rám nézve 
iszonytatóbb. 

— No hát ott, a hová küldelek, megtalálod az uradat, 
meg az öreg Fabricziust. 

Julianna összeborzadt. Fásultságát megtörte ez a két 
név. Nem bátorság volt az, a mi őt biztatta, csak meg- 
vetése mindennek, a mi él. Hanem ezt a kettőt nem tudta 
megvetni. Ingadozott. 

— Ne félj, anyókám, szólalt meg a kis öreg ott mellette. 
Én majd veled megyek, a nyakadba kapaszkodom. Nem 
bánt senki, ha engem meglátnak. 

Ez a szó megolvasztá a jeges szivét, odaborult térdre a 
kis fiu mellé ; elkezdett zokogni : ölelte, csókolta ; majd 
hogy meg nem ette. Hát mégis csak szereti ! 

— Nem, pulyácskám, tégedet itt hagylak zálogban a 
nagyapónál, hogy bizonyos legyen róla : a mit rám bizott, 
elvégzem, megint visszajövök. Te csücsülj el, aludjál addig 
szépen. Mondja kelmed apám uram, mit végezzek ? Ha az 
Isten haragjától nem rettegek, az uram haragjával is majd 
csak szembeszállók. Ö fogja ereszteni a kötelet, a min a 
mélységbe szállok, az öreg Fabriczius pedig mellette fog 
állni a nagy pallossal. Mondja kegyelmed a többit. 

Azzal elkezdte dönczölgetni a kis fiát az ölében s dú- 
dolta neki a legújabb nótát : 

«Hová lettél nyalka kurucz, 

Ki kevély voltál, mint a strucz I » 

Addig dúdolta, addig ringatta, a míg szépen elaltatta. 

Az öreg Ghéczy Zsigmond azalatt elmondta reszkető 
szóval, merre legyen a járása, mi legyen a mondása ? 
A mennydörgő mennykő csak úgy hullott jobbra-balra ; a 
dörgés egy pillanatig sem szűnt; néha az egész házat 
megrázta, hogy az üvegek a háztetőn csak úgy csörömpöl- 
tek bele. 

XXXIV. FEeTEZET. 

A JÉGBARLANG. 

A magyar föld természeti ritkaságainak Kohinoorja, a 
dobsinai jégbarlang még akkor csak kevés ember előtt volt 
ismerve. A kik tudtak róla, nehéz eskü alatt kötelezték 
magukat nem beszélni felöle másnak, mint a híveknek. 

Itt e hegy mélyében lakik az egyik demiurgus, a föld- 
szellem, aki jégből alakit. Aeonok óta foly a munka. Kezdi 
mint bányász, mély üregeket váj, vízzel, szénsavval, az- 
után folytatja mint építész, óriási boltozatokat emel a 
mélységek fölé, rengeteg oszlopokkal jégből, építészi 
remekeiben utánozza a zuhatagot, a lugast, a szőnyegeket, 
nem kellenek neki a doriai, a korynthi módok. Aztán 
oltárt emel, magasat, széles grádicsokkal. Nem feledkezik 
meg a boltozatos folyosókról sem, miknek karzatain csak 
párosával lehet áthaladni, vannak szép tündér grottái, 
alvó szobácskák talán, czirádákkal, czikornyákkal fel- 
cziczomázva, aztán egy-egy fejszédítő harántlap, csapinós 
eséssel mélyed alá a sötét végtelenbe, mint egy pyramid 
oldala, óriásoknak való szánkapálya, a mesebeli üveghegy, 
hanem a főtermében a tükörpadlaton egész mulatozó 
emberi társaság számára van elég hely. Azután beáll kár- 
pitosnak, ezüstmüvesnek, a colossusi építményeket be- 
takargatja drága szőnyegekkel, mik a légben függnek, 
egymást emelik, fentartják, finom jégkristályból szőtt, font, 
filigránozott, zsinegmódra tekert czafrangjaik le a padlatig 
érnek, rengeteg sátorok csupa kristálytűkből. Mikor épít, 
vakmerő, mint egy titán, mikor díszít, gyöngéd, mint egy 
tündér. 

Mikor a földlakók itt ünnepet tartanak, ezernyi mester- 
séges fénynyel világítva be a barlang üregeit, akkor az 
egész isteni alhambra átlátszó lesz, át meg át ragyog az 

13* 

óriási jégdóm, mintha gyöngyházzal volna kirakva, szi- 
várvány töréseket tündököltet, a kárpitok ezüstje össze- 
foly a merész zuhatagok átlátszó zöldjével, a belül üreges 
oszlopok, az oltárok tovább adják a keresztül törő fényt. 
Elvül felczifrázva fantasztikus képletekkel, a mik virágot, 
madarat, lófarkat, csipkézetet miméinek; áttört ötvös- 
munkával, gyöngyfüzérekkel pazaron befonva. És a láto- 
gató elkezdi számlálni az óriás jégfalon, mely mellett 
elhalad, az évek sorait. A hány esztendő, annyi réteg. 
Mint egy nagy könyv egymáson fekvő lapjai. A meddig 
a világosság eléri, talán ezerig is el lehet számlálni. De 
hát a mi a jégpadlón alul van, hány ezredévet számlál- 
hat az ? 

E jégbarlang bejárását a Gölnitz-völgy felől rég ismer- 
ték a dobsinaiak. Azt is tudták, hogy ott jég van. Nyári 
mulatságaik alkalmával odaeresztették ie a seres hordói- 
kat, de leszállni bele csak e század utolsó évtizedeiben 
mert két fiatal tudós, a ki azután ez isteni remeket a világ 
előtt feltárta. 

A Kákóczy hadjárat idejében ez volt a találkozási rej- 
teke a kurucz összesküvőknek. 

Rendesen ott a barlang előtt ütöttek össze egy lábtót 
fenyőszálakból, a miken leszálltak a barlangba, s mikor 
visszajöttek, a lábtót összetörték, elégették. 

Hogy a gölnitzvölgyi szádán kivül még egy másik be- 
járata is van a jégbarlangnak, ez csak a Ghéczy titka volt. 

Mikor a közelmúlt években e barlang hirre kapott, egy 
dobsinai vén lakos felemlegeté, hogy ő is volt már ebben 
a barlangban fiatal korában ; de egészen más nyilason 
jutott bele, a oHanneshöhe)) oldalán. De nem tudott a 
helyre rávezetni többé. 

Ez voltaz a bejárat, melyen keresztül a Ghéczy Zsigmond 
kastélyából ide lehetett jutni, a hegyoldalból előtörő patak 
mentén lóháton. 

Mikor Ghéczy Zsigmond az ő hajdan kedves czimborá- 
ját, Józsa István prédikátor-kapitányt áruló átszökése után 

azon forrójában utolérte s agyonverte, egyúttal azokat a 
kincseket is prédára ejté, a miket ők együtt Körmöcz- és 
Selmeczbányából elhoztak, sok hordóra menő arany- és 
ezüstpénzt. Ezt ő akkor hazahozta a gölnitzvölgyi kas- 
télyba, s aztán zsákokba töltögetve áthordta a hanneshöhei 
üregen át a jégbarlangba, ottan dugdosta el. Nem mind 
egy helyre. Fiókokra osztá. Számozva voltak ; ennyi ezer 
itt, annyi amott. Ez volt az igazi Wertheim-pénztár ! Ha- 
talmas egy szekrény: igazán felnyithatatlan. A jégtündér 
már az első esztendőben betakarta a rejteket egy réteggel; 
minden évben egy új lapot borított rá. Nincsen ennek a 
zárnak kulcsa. — Ha majd egyszer szükség lesz rá, ha 
minden segítség elfogyott, akkor előadja Ghéczy Zsigmond 
az eldugott kincset. Addig érjék be a jó czimborák azzal, 
a mit a rézbányája keres. Ö maga beéri szalonnával, ke- 
nyérrel. 

Hát most itt volt az idő. Újra kellett szervezni a szét- 
züllött kurucztábort. Izeneteket kellett hozni jószágaikba 
visszatért hajdani vezérektől, s az országon kívül történ- 
tekről ; aztán csoportba gyűjtött lappangó hadaknak fen- 
tartásáról gondoskodni. Fel kellett nyitni a pénztárt. 

Ez hozta ide a régi bajtársakat, a kiknek egyike jött 
Lengyelországból Rákóczytól, a másik Temesvárról, a török 
nagyvezértől, a harmadik Erdélyből, a többi innen-onnan 
az erdőkből, a pusztákról, a Fehérhegyekből, az ecsedi 
lápból, a hol még fegyverfogásra kész ezrek lesik a jelszót; 
mind valamennyinek egy utasítása volt: ezen napon, 
holdújsággal délután a gölnitzvölgyi jégbarlangban meg- 
jelenni, s ott várni Ghéczy Zsigmondra, a ki átadja a kin- 
cseket, s a kincsetérő leveleket a kurucz főuraktól. 

Ezeknek már hajnalelőtt, mikor még sötét volt, át kel- 
lett vonulni az erdőkön, hogy a dobsinai labanczok figyel- 
mét kijátszszák, s elhelyezkedni a jégbarlangban. Hoztak 
magukkal bundát, nem fagytak meg. Tüzet rakniok nem 
volt tanácsos, mert a kiszüremlő füst elárulta volna, hogy 
itt emberek vannak. 

Lehettek valami húszan. Közöttük volt Fabriczius, a ki 
most járta be a Szepességet, Pongrácz, a ki a Czelder 
Orbán catastrophája elől menekült, s újra összeszedte a 
szétrebbent hajdúit, Korponay János, a ki a fejedelemtől 
érkezett, és a többek között Pelargus, valamennyinek a 
közös izenethordója. Ez most is parasztleány ruhában 
volt, a többiek mind gölnitzvidéki hevernek öltözve. 

Három szál viaszgyertya tartott világosságot a sátorban, 
a hol letelepedtek. Most « beduinsátornak » hivják azt a jóg- 
grottát. 

Az urak, untokban, a jövő terveit fejtegették egymás 
előtt. Mind nagyszerű volt az, és mind kivihető, csakhogy 
mindegyikhez pénz kellett. Azt pedig honnan venni? 
A « libertása rézforintoknak még az anyamintáit is össze- 
törték már, s ki lett hirdetve, hogy a szabadságpénz egy 
fabatkát sem ér többé. 

Azalatt Pelargus egy jégtaburetten ülve, jegyezgetett 
valamit egy darab pergamentre. 

— Mit kalkulálsz, fiacskám? kérdezé Korponay. 

— Aat számítom össze, hogy a jelenlevő uraknak a 
fejeire, kire mennyi díj vagyon kitűzve. Ha a fejeinket 
úgy el lehetne adnunk, a mennyire azok becsülve vannak, 
mindjárt nem kellene a fejünket törnünk, hogy hol vegyük 
a pénzt? 

Jót nevettek a tréfán. — Igazán kellemes érzés egy olyan 
társaságban lenni, a hol minden ember azzal a tudattal 
hordja fenn a fejét, hogy erre száz, erre meg kétszáz arany 
van kitűzve. Legtöbbet ért a Korponayé, mert az három- 
száz aranyat képviselt. 

— De mégis legtöbbet ér az én buksim, enyelgett Pelar- 
gus, mert ha kevesebb is, de minden városban van rá fel- 
téve valami. Hol ötven, hol száz tallér. Ha összeszámítom, 
megüti az ezret. 

— No, majd meghozza a nervus bellit a Zsiga bátyánk. 
Csakhogy a Zsiga bátya nagyon soká váratott magára. 

Fabriczius ezüst órája már mutatta a holdújságot. Jönni 

kellene már neki. Itt a jégpalotában nem kellemes a vá- 
rakozás. Csak a lengyel pálinka melegített. Aztán meg 
valami más. — Bolondság ! 

Már erősen zúgolódott minden ember. Beszéltek cserben- 
hagyásról, gyávaságról, egy mormogó hang árulást is emle- 
getett. Egyszer csak megneszeli Pelargus éleshalló füle a 
föld felett dühöngő vihar moraját. 

— Zivatar van odafenn. Akkor mi szépen süthetjük itt 
a makkot, mert az én Zsiga bátyám neki megy ugyan 
minden ördögnek, még az olyannak is, a ki a farkát a fején 
viseli, de az úr Istentől szertelenül retteg. A tizenkét zsidó 
pátriárka, szent Dáviddal a hegyében, együtt nem félt úgy 
a Zebaótb Istentől, mint a jó Ghéczy Zsigmond, a mióta 
a tüzes mennykővel megczirógatta. Az most nekünk ki 
nem jön az üvegkalitkájából, ha mi adunk is neki annyi 
aranyat, a mennyit ő tőle akarunk kapni. 

Lett erre nagy káromkodás. 

A kurucz különben sem igen szokta kapiczányon tar- 
tani a nyelvét, mikor a mennybeli hatalmakkal kellett 
feleselni, most pedig épen tehette, mert itt nagyon biztos 
helyen volt a jégbarlangban. 

S a zivatar csak nem akart múlni. A körül fekvő hegyek 
belseje csupa vas, azzal pedig a villám szeret csókolódni; 
minden mennykő a hegyoldalba csap le, s a sújtott szikla 
fenékig megrendül. 

Az összeesküvők türelmetlensége chorusban tör elő ; az 
az istenesebb, a ki jobban átkozódik. 

Egyszer aztán egy olyan földrengéssel járó zuhanat 
rázza meg az egész jégbarlangot, hogy a kristályfalak és 
oszlopok megrendülnek bele ; a villám oly apocalypticus. 
hatalommal sújtott le a « hegyes bérezre », hogy betörte 
annak a tetejét, keresztülfúrta magát a sziklákon, lehatolt 
a jégbarlangba, egy pillanatra túlvilági ragyogványnyal 
árasztva el a felséges kristályépületet, minden oszlopaival, 
boltozataival, hogy e káprázatos fénytől a szem elveszte 
világát; a következő pillanatban aztán sűrű sötétség lett. 



Digiti 



ized by Google 



200 

a miben rémséges zuhanatok hosszantartó dörgése rémíté 
el a szivet ; a hegytető beomlott. 

(Ez a hegyomlás ma is látható fenn a tetőn s alant a 
barlangban a lezuhant tömérdek sziklatömeg.) 

S az iszonyú légnyomás eloltotta mind a három 
gyertyát. 

Addig, a mig a lezuhanó sziklák robogása hangzott, 
miknek némelyike a száz ölnyi mélységbe gördült le (a 
mit most «pokol»-nak czimeznek), addig emberi hang 
nem szólalt meg ide lent. S mikor már a zuhanatnak vége 
volt, még sokáig lehetett rá lesni, hogy pendülnek, kon- 
dulnak meg a jégkolosszok, meg-megrepedezve, hogy 
cziterázik a magasból aláhulló jégkristályok permetege a 
jégtáblákon. 

— Meg kellene gyújtani a gyertyákat, suttogá valaki a 
sötétben. 

Erre a szóra többen elővették a tűzszerszámaikat ; azt 
mindenki magával hordta ; volt hozzá kénfonal is. De nem 
lehetett kicsiholni. A tapló úgy meg volt nyirkosodva, hogy 
nem kapott bele a szikra. Utoljára mind valamennyien 
elkezdtek a tűzkővel, kovával dolgozni . . . Olyan volt az, 
mintha daemontábor szórná a szikrákat maga körül, pokoli 
sötétség közepében. Semmi sikere nem volt. A kioltott 
gyertyákat nem lehetett újra meggyújtani. 

Most következett el még csak a rémület ideje. 

A kik ide lenn vannak, e vak sötétségben, soha ki nem 
találnak a jégtömkelegből az Isten világára. 

Kétségbeeshettek. 

Előttük a csúf halál, a mi ellen semmi ész, semmi erő 
nem való a védelemre. 

E szívzsibbasztó csüggedés közepett úgy tetszik, mintha 
a barlang mélyéből valami derengés hajnallana fel. 

Pelargus vette azt legelőször észre. 

— Világosságot látok ! kiáltá, oda mutatva. 

— Az a Ghéczy Zsiga I mondák a kurucz urak s elkezde- 
nek happ-happot kiabálni, hogy észrevegye őket a sötétben 

a közelítő. S aztán megint elővették a tűzszerszámaikat 
s nekieredtek a csiholásnak, hogy hollétük helyét észre- 
vétessék a jég Bábelben. 

Mert nem olyan könnyű annak az alsó részéből a felső 
emeletébe áthatolni. A feljárás meredek és tükörsima, 
megszakgatva széles rianásoktól, mik feneketlen mélységet 
mutatnak. 

A világosság azonban közeledett. Már ki lehetett venni 
az emberalakot, mely azt magával hozta. 

Férfi alaknak látszott, bányász öltözetben. A világos- 
ságot egy szál viaszgyertya terjeszté, mely magas, nemez- 
ből készült süvegébe volt tűzve, mint egy tartóba. Hogy 
miért nem hozott magával inkább bányászlámpát, a mit 
a bőrövre akasztanak, azt megmagyarázta a sűrű előre- 
hátra bukdosása a síkos jégúton ; estében kialudt volna a 
lámpa, míg a süveg felül maradt a gyertyával. 

Keserves küzködése volt, a míg a jégbarlang felső eme- 
letébe fel tudott jutni ; félig meggörnyedve haladt felmen- 
tében a párkányzaton végig, vaskampós botjával meg- 
megkapaszkodva. Térdeire kötött vaskarmokkal kúszott 
fel egy meredélyen, gémberedő kézzel fogózva a j^gkolon- 
czokba, s szeges talpú saruival akadályozva lecsuszamo- 
dását. 

Már odáig jutott, hogy csak egy meredek, kürtőforma 
mélyedésen kellett felhatolnia. Itt egy kötelet leoldott a 
derekáról, s azt a végére kötött vaskapocscsal felhaj ítá a 
párkányzat orgonasíp alakú jégcsapjaira, s aztán a térd- 
vasai segélyével elkezdett egy faderék vastagságú jégcsapon 
felfelé kúszni. 

— Ez nem a Ghéczy Zsiga ! dörmögé Pelargus. Nem 
látom a nagy fehér szakállát. 

— Csak nem őrült meg, hogy másra bizza a titkainkati 
monda rá Fabriczius. 

Eorponay azonban segíteni akart a felmászással küzkö- 
dönek, s kampós botjával lenyúlva a horgával megkapasz- 
kodott kötélért, annálfogva elkezdte azt felfelé vontatni. 

— Ez nem az öreg Ghéczy ! dörmögék valamennyien, 
a mint az alak a mélységből fölmerült. A mint a kezével 
megkaphatta a jégmellvédet, egy pattanós szökéssel föl- 
veté magát a sík .jégpadlóra. 

— Nem ! Hanem a leánya, suttogá fuldokló hangon a 
megérkezett, lekapva fejéről a bányászsüveget az égő gyer- 
tyával: szép sárga haja izzadságtól csapzottan hullott 
lángoló arczába. 

— Árulás I orditá Pabriczius, s rohant a jégsátorhoz, 
hogy valami fegyvert kapjon a kezébe. 

Korponay János pedig ugyanazt a kötelet, a melyen fel- 
húzta a feleségét, hirtelen annak a nyaka körül keríté s úgy 
nézett annak az arczába, mint egy örült. Nem szólt neki 
semmit, csak a szemeivel ölte, a kötél két hurokszálát egy 
markában tartá összeszorítva. 

Julianna még csak egy mozdulatot sem tett a védel- 
mére. 

Ha azt a kezében tartott süveget gyertyástól a földhöz 
vágja, hát azzal eltemeti magát is, meg valamennyit a 
pokol sötétjében. Akkor aztán az jár jobban, a kit hania- 
rább megölnek. 

De nem tette. Odanyújtá a legközelebb állónak az égő 
gyertyát, s a legcsendesebb hangon szólalt meg. 

— Itt vagyok, uraim. Apám küldött. Nektek hoztam üze- 
netet. Hallgassátok azt meg, aztán tehetitek velem, a mit 
haragtok rám mért. 

— Meg ne hagyd szólalni a kígyót, Korponay ! orditá 
Fabriczius a jégsátorból; fojtsd bele a szót: mert megront, 
ha beszélni hagyod. 

Korponay még szilajabb dühvel nézett Julianna sze- 
mébe s kezdte szorosabbra húzni az öklébe szorított 
hurkot. 

— De biz azt a bolondot nem teszed ! kiáltá Pelargus, 
s odaugorva Korponay mellé, sarlóforma éles késével 
kettévágta a kötelet s kirántva az asszonyt az ura kezéből, 
odaállt eléje, saját testével védve azt mindenki ellen. 

« Hozzá ne nyúljon valaki az én asszonyomhoz, mert 
akkor nem ismerek sem Istent, sem embert! — Hát meg- 
bolondultatok, hogy megakarjátok ölni, a ki minket meg- 
szabadít ? Az üzenethozót. Pongrácz ezredes úr I paran- 
csoljon kegyelmed a kapitányoknak, vagy vér folyik 
köztünk ! » 

A kurucz vezérek csakugyan közbevetették magukat, 
hogy a dühöngő Korponayi; félreczibálják, s az átkozódó 
Fabriczíust elcsititsák ; amaz szidta a tacskó Pelargust, 
mit avatkozik az ő felesége dolgába, holott még szeretője 
sem volt, csak üvegen keresztül nyalta a mézet : az asz- 
szony bolondja. 

— Bolond az, a ki kihallgatás nélkül ítél ! vágta vissza 
Pelargus. Eddig csak vádolták, de nem védte senkii Igaz- 
ság ez ? Egy gyönge asszony ellen annyi férfinak össze- 
röflfenni ! Leventeség ez ? A hitves asszonyát a saját urának 
elrágalmazni ! Becsület ez ? — Nem bánom, mondjatok 
bolondnak : én nem hiszek el felöle semmi rosszat ! 
Csak az irigyei találtak ki rá minden csihést a szépsége 
miatt ! 

Julianna megsimogatta a gyermekhős fejét. 

— Köszönöm jó Pelargus, hogy védelmemre keltél, ma- 
gad vagy ebben a világban. — Hagyd abba, s azzal oda- 
lépve a férfiak csoportjába, megállt közöttük nyugodtan, 
ölébe leeresztett kezekkel : « Uraim ! Biráim ! Nincsen mit 
tagadnom. Hogy elkövettem az árulást az ország ellen 
Lőcsén, azt bevallom. Hogy vétkemet megbántam, azt 
bizonyítja az, hogy itten állok. Hogy helyre hozhatom-e 
azt? Ítéljétek meg, ha azt, a mi rám lett bízva, átadtam és 
elvégeztem. Ha úgy találjátok, hogy a jó, a mit ügyetekért 
teszek, felér azzal a roszszal, a mit ellene tettem, akkor 
feloldotok; — ha abban állapodtok meg, hogy marad fenn 
tartozásom : itt vagyok : végezhetitek életem ; senki sem 
sirat meg. — És aztán, ha ti föl találtok menteni, még 
marad itt egy birám, ki fölöttem ítél : az én hites uram. 
A mi közöttünk van, az nem dolga senkinek, csak a mi 

kettőnké. Ti hagyjatok bennünket kettőnket hátra, mikor 
eltávoztok a gölnitzi szádon. Az uram majd később utána- 
tok megyén. Hogy én merre mentem el: jobbra-e, balra-e, 
lefelé vagy fölfelé ? Azt csak az Isten tudja meg. 

A daliák e nyugodt beszéd által egészen meg voltak 
nyerve. Maga Fabriczius és Korponay is elhallgattak, ha- 
nem azért egymás mellé álltak, kezüket egymás vállára 
téve. Pongrácz ezredes volt köztük a fő ; neki monda el 
Julianna Ghéczy Zsigmond üzeneteit ; az ő kezébe tette 
le a leveleket, a mik a hajdani kurucz főuraktól jöttek. És 
azután, atyja kipéczézése nyomán rávezette őket azokra a 
rejtekekre, a mikben a bányavárosokból elhozott arany- és 
ezüstpénz el voltak dugva. Minden előkerült. A kezdethez 
elég. Annyi kincs, hogy minden- itt levőnek jut belőle czi- 
pelni való. 

— Bevégeztem küldetésemet, szólt Julianna, mikor a 
rejtekekből előhordott pénzes zsákok egymás mellé voltak 
rakva, s azzal egyenesen Fabriczius felé fordult. Kegyel- 
med főbíró uram, ezen hivatalában legtudósabb, mondja 
ki rám az Ítéletet. 

De bizony a jó Pelargus nem hagyta azt megtörténni, 
hogy Ítéletet mondjanak ki — prókátor közbejötte nélkül, 
odafurakodott Fabriczius elé, s az egyik kezével megfogta 
a bíró vállán a puffos bányász mándlit, a másikkal pedig 
hevesen hadonázva, magyarázva, s a bíró mellét ugyan 
ütögetve, megtartá a competens védőreplícát az ő imádott 
szép asszonya mellett. 

— Hát ti urak, hogyha bírák akartok lenni, ismeri- 
tek a just, ismeritek a logikát, ismeritek a princípiumokat. 
Tudjátok, hogy mi az «ín dubiis charitas». Ha tudna azzal 
az angyalarczczal, azzal a galambtekintettel asszony oly 
szörnyű árulást elkövetni, a milyennel őt ti, a férje, az egész 
világ és az ő saját szája is vádolják: hát nem módjában lett 
volna százszorta nagyobb és súlyosabb árulást elkövetni 
most, a midőn egy intés, egy szó kellett volna csak tőle, 
hogy mindnyájunkat a hóhér kezére adjon, hogy egy új 

felkelés tervét még a csirájában elfojtsa? Ha lehető volna, 
hogy ebbe a szívbe a hitszegés beleférjen, hát nem siethe- 
tett volna az a rábízott levelekkel egyenest az ellenségeink- 
hez, s felfedezve az összesküvésünket, nem vihetett volna-e 
annyi főurat a vérpadra, hogy ugyancsak válogathatott 
volna a birtokaik közül vérdíj fejében ? Ha ennek az asz- 
szonynak itt, csak úri pompa, fényűzés, duskálkodás gyö- 
nyörködtetné szivét-lelkét: így állna- e itt most közöttünk, 
sáros, tépett hevérruhában, összekarczolt kezekkel, hogy 
nekünk rejtett pénzbányák odúit fedezgesse fel, holott el- 
hordhatta volna innen azokat a kincseket a maga gyö- 
nyörűségére, úgy hogy még a kakas sem kukorítana utána ? 
Ilyen ábrázata van a bűnnek? így festik-e a tossz lelki- 
ismeretet? — íme, nem csúsz-mász térdepelve előttetek, 
kezeit tördelve ; nem vagdalja magát a földhöz, a hogy a 
bűnösök szokták. — Itt áll nyugodtan, mint egy martyr 
a római circusban az oroszlánok között. Nem hívogat sem 
szenteket segítségül, sem élőket tanúbizonyságul, nem 
szépíti tettét, nem magyarázza, nem tagadja. Azt mondja, 
a mit tettem, megtettem. Nagy okai lehettek rá. Magában 
áll-e? Nemi Százan, ezren tették azt, a mit ő. Hittek a 
csábító szónak, bíztak az esküvésben, a hatalmasok pe- 
csétes leveleiben. Hány férfi, hány fővezér közülünk tette 
le a zászlóját egy ilyen mézes-mázos szóért. 8 ő, a gyönge 
asszony vétett volna csupán, mikor ráhallgatott? 8 mi az 
elpártoltat, ha megutálja tettét, s ismét hozzánk tért, tárt 
karral fogadjuk. Itt a leveleik a kezeinkben, áhítattal 
olvassuk, gyönyörködünk a megtérésükben; kérve-kérjük, 
jertek vissza, legyetek újra vezéreink, tanácsadóink; emel- 
jük őket a fejünk fölé. Csak ezt az egyet dobjuk le a mély- 
ségbe? Azért mert asszony? azért, mert gyönge asszony? 
Azért, mert szép asszony? A mennydörgő ég odafenn, s 
ez a jégpokol idelenn úgy tartson meg és úgy veszítsen 
engem, a hogy esküvel bizonyítom, hogy ez az asszony 
ártatlan és igaz, mint ez a szűz jégoszlop itt előttünk. 
Fejemmel állok jót érte ! 

Az ifjú trubadúr lángja elharapózott a többi keblekbe 
is. Az urak helyeslő mormogása hangzott közbe. A birói 
serpenyő mérlege valóban a szép asszony részére hajlott. 
Az érdemei súlya lenyomta a bűneiét. A megtérőt be kell 
fogadni, kivált a ki ily erős próbát kiállt, miként ez. 

Az öreg Fabriczius intett a kezével, hogy legyenek csen- 
desen. Ö maga leült egy jégkolonczra, mint valami birói 
karszékbe, a többiek körülállták. 

Valamennyi gyertyát meggyújtottak már most, a jég- 
sátor egész világos lett bele. 

Fabricziusnak egy kasza volt a kezében, ö kaszás hanák- 
nak volt álczázva. ügy nézett ki vele, mint a vén Ejconosz. 
Azzal, ha akarta, le is üthette a nyakát az előtte állónak. 

Megszólalt, nehéz csend után. 

— Halljad a mit mondok, te, kinek nincs neve, « lőcsei 
fehér asszony ». Nem mondok én te rád Ítéletet. Az az 
Isten dolga. El is fogja hozni. De elveszem fejedről fenye- 
gető kezemet s azt mondom, senki se bántson. Nem tudom, 
ki vagy ? Nem ismerlek. Elfelejtem, hogy valaha utamon 
keresztül mentél. Te emlékezni fogsz rá, hogy miket 
vétettél, más ne emlékezzék. Nem azért, a miket ez a 
nederes fiú beszélt a védelmedre, nem azért a csengő 
érczekért, a miket kezünkbe adtál, nem azért a gyertya- 
világért, a mivel bennünket a pokoli sötétségből meg- 
váltottál, a ki nélkül veszve lettünk volna, nem ezzel 
váltottad meg magadat. Hanem azzal, hogy az apádtól 
küldve jösz most ide. Csak egy embert ismerek a világon, 
a ki nálamnál törhetlenebb szivü, csak egy embert, a ki 
hazáját irtóztatóbb lélekkel szereti, mint én, az a te apád. 
S csak egy ember van a világon, a ki ellen nagyobbat 
vétettél, mint én ellenem, mert nagyobb csorbát ütöttél a 
czimerén, mint az enyémen; s a ki ezért téged jobban 
keresett a halálra, mint a hogy én kerestelek : ez az apád. 
Ha te meg tudtad venni Garamszegi Ghéczy Zsigmond 
szivét, ha ő te rád bizta azon titkait, miket soha senkinek 
el nem mondott: akkor valami varázslat jár veled, a 

mibe az én véges eszem be nem tud hatolni. Téq vissza 
apádhoz, a mely utón jöttél, s vidd el neki azt a levelet, 
a mit neked adok, nem sok szó lesz benne, de elég: « leá- 
nyod betölté küldetését)). 

Fabriczius papirost kért a körülállóktól, mert nála nem 
volt. A többinél sem volt. Pelargus oda adta neki azt a 
darab pergament, a mire az imént társai nevét felfirkálta, 
utánuk téve a fejeikre kitűzött díjakat. 

— Ez jó lesz, monda a biró. Már a neveink is rajta 
vannak. 

Azzal a pergamen elejére felirta azt a három szót. 

A pergamen sorra járt; mindegyik vezér oda írta a neve 
után: «vidi». 

Szándékosan hagyták Korponayt utoljára. 

Ö nem irta a neve után a « láttam »-ot, hanem bedugta 
a pergament a köntösébe. 

Igaz. A nagy hazafiak, a törhetlen szabadságharczosok 
elintézhették a maguk perpatvarát azzal, a ki őket egyszer 
elárulta. Ha másszor jó szolgálatot tett : ki van egyen- 
lítve a rovás. De hát a férj számadása ki van-e ? 

Az még nehéz egy szó lehet. 

Nem mondtak ellene. Összeszólalkoztak. Kiki felvett a 
vállára a pénzes zsákok közül ; fogta a gyertyát s indult 
a jégbarlang kifelé vezető sikátora felé. A távozó alakokat 
egyenkint eltakarták a jégkárpitok, a bolygó fények 
eltünedeztek az átlátszó falak mögött. Csak két gyertya 
maradt hátra : Korponayé és az asszonyáé. 

Ott álltak egymással szemközt : körülöttük a fehér éj- 
szaka, a csillámló jégpokol. A padmalyról perczenkint 
egy-egy vízcsepp hullott alá a jégsátorra, mint egy foly- 
tonos óraütés számlálva az örökkévaló időt. 

Julianna a férfiöltözetben is tökéletesen asszonynak 
látszott most: kérő, esdeklő meghajlása, összekulcsolt 
kezei, mik térdeit érintek meghajoltában, lecsüggesztett 
feje, árnyékvetö szempillái alól kisugárzó szemei rávallot- 
tak, hogy asszony. 

Szava nem volt, csak azt tette, hogy az összefogott két 
kezét felemelé lassan s úgy nyujtá ki karjait ama másik 
alak felé, a kinek még a jégfalra vetett árnyéka is tudata, 
hogy férfi. 

Visszautasitólag intett a kezével. 

— Ne szólj hozzám. Mind hasztalan volna. Ha ezt az 
egész jégbarlangot meg tudnád is olvasztani egy lehelle- 
teddel, engem nem olvasztanál meg benne. Nincs közöt- 
tünk semmi közös érzés : még a gyűlölet sem. 

— Elfelejthednéd-e kis árva gyermekünket? rebegé az 
asszony. 

— Ne hozd elő, mert még megátkozom az órát, a mikor 
született. 

— Az volt a vétkem, hogy őt oly nagyon szerettem. 

— Tudom. Azért akarnám elfeledni, hogy fiam van. 
Mert jobban tettem volna, hogyha szétzúzom a fejét, 
minthogy keresztvizre tartam, mert az én dicsőségem az, 
hogy egy poronty született, egy Antikrisztus, a ki nem 
megváltója, hanem elvesztője lett a világnak ! Ott lesz a 
nép imádságaiban : « fogantatott a gonosz lélektől !» öröm- 
hír lesz rám, ha azt hallom, hogy meghalt. 

— Az Isten szerelméért ! Hogy mondhatod ki ezt a szót? 

— Térjünk másra. Hisz nincs nekünk semmi okunk a 
czivakodásra. Megcsaltak, úgy-e? A kik arany hegyeket 
Ígértek. Hogyne csaltak volna meg? Hisz Fabriczius leá- 
nyát is kiforgatták az apja birtokából; pedig azt császári 
tiszthez adtad, hitét elhagyattad vele ; apját, szülővárosát 
elárulni te tanítottad meg. Most az is földönfutó, mint te. 

Ez egy új nehéz kő volt Julianna szivére. Hát az ő ked- 
venczét is szerencsétlenné tették azok, a kikben bízott? 
Ez is az ő lelkére támadó vád, az ő álmainak réme ? 

— Értelek már most egészen, monda Korponay. Csalva 
vagy, sértve vagy, semmivé vagy téve. Magad üldözöd 
magadat. Dehogy kergetlek, dehogy állom el az utadat ; 
hagylak magad elől futni. Velünk egy utón futsz most, 
azt látom ; el is hiszem ; belekerültél abba a forgószélbe, 

a mi bennünket sodor magával. Boszut akarunk állni, 
mink is, te is. Ebben találkozánk s még úgy jöhet, hogy 
sokszor fogunk egymás jöttére várni, a hogy ma vártunk 
s az is meglehet, hogy egyszer a hóhér a fejeinket egy 
kosárba dobja. De az én ajkam a tiédet megcsókolni még 
ottan sem fogja. Eám nézve nem vagy asszony, nem- 
nélküli lény vagy. Úgy beszélek hozzád. 

— Hallgatok csendesen. 

— S felelsz egyenesen. Még én nem irtam alá az el- 
bocsátó leveledet, elébb meg kell alkudnod velem. Mondd 
meg, hova tűntél akkor, a mikor még annyira tele volt 
veled a szivem, hogy haragomban meg akartalak ölni ? 

— Ott voltam a közeledben, a fali tükör mögött levő 
rejtekben. 

— Az volt a titkos átjáró a szomszédházba ? 

— Igen. 

— A honnan «ő» is átjöhetett te hozzád, te is «ö» 
hozzá, a mikor tetszett? 

— Igen. 

— Mikor előlem menekültél, oda mentél ő hozzá ? 

— Akkor nem, mert a vezérek és a senátorok ott vol- 
tak nála s a capitulatióról tanakodtak. Hanem korábban 
voltam ott. A mint a császáriak megrohanták a szobájá- 
ban s kelepczébe kerítek. Akkor segítségére siettem. 

— Hát e szerint a tábornok nem tud semmit az áru- 
lásról ? 

— Semmit sem. Mikor a rejtett átjárót felnyitottam, 
akkor épen karddal készült magát életre-halálra védel- 
mezni a császári katonák ellen, a kik szobájába tódultak. 

— S te hogy segítettél rajta ? 

— Pisztolyt szegeztem a főtiszt homlokának s arra ö 
kiparancsolta a szobából a muskétásokat s azután tanács- 
kozhattak egyenlő sors mellett. 

— S hogy nem menekült «ő» ki azon az utón, a melyen 
te bejutottál hozzá ? 

— Mert kényes volt az én asszonyi becsületemre. 

Jókai: A lőcsei fehér asszony. II. *^ 

— « Ö » az volt, te nem ! Tehát Andrássy egész tudatlan 
volt a lőcsei árulásban ? Te voltál az, a ki őt elcsábítottad ; 
a te mézes szavad, a te sugáros két szemed, a te varázs - 
tudó ajkad volt az a titkos hatalom, a mi őt megfordította* 
Nem arany gyapjúval, hanem arany hajszállal húzták ki 
a helyéből. 

— Úgy van. 

— Hát ez «úgy van». Már most hallgasd meg, a mit 
mondani fogok én, urad, birád, gyilkosod, czimborád, a 
hogy akarod, választhatsz. Te elcsábítottad a magyar had- 
sereg egyik legj óbbik vezérét, a györvári viadort, a hősök 
mustráját, hogy eltántoruljon a nemzet zászlajától s át- 
bukjék az ellenségei közé ; most eredj oda hozzá és csá- 
bítsd őt vissza. 

— Hogyan? kérdé a nő, elsápadva szörnyen. 

— Hogyan ? Azt te tudod ! Ugyanazokkal a mézszavak- 
kal, ugyanazzal a varázslattal, csókkal, öleléssel, a mivel 
a tévútra vitted, hozd az igaz útra vissza. Adj neki min- 
dent, a mit a szív kivan, hozd mámorba, tedd őrjöngövé, 
hogy kövessen megint, a hova te viszed. Vedd elő azt az 
arany hajszálat, mivel őt tőlünk elkötözted, s lánczold 
vissza hozzád. 

Julianna arczra veté magát és elkezdett zokogva sirni. 

— Ne sirj itten I Könnyed jéggé válik, a mint kihull. 
Hideg dolgokról beszélek én most. Nincs ebben semmi 
érezni való. Adunk és veszünk. Veszszük, a mire szüksé- 
günk van, 8 adjuk érte azt, a miért az megkapható. 
Nekünk Andrássy Istvánra szükségünk van. Öt tartjuk a 
legalkalmasabb fővezérünknek, ő van egy hatalmas vár- 
nak a birtokában, fegyverrel, ágyúkkal ellátva. A régi 
kuruczság még most is bálványozza őt. Ha ő kezébe 
kapja a zászlót, az egész ország, mint egy tábor sereglik 
körüle. Öt nem vehetjük meg pénzzel, megveszszük tehát 
egy asszony csókjaival. Kelj fel hát és emeld a fejedet 
magasra. Dicsőséges dolgot mivelsz majd. 

Sértő, szívig bántó volt mindenik szava tanubizony- 

sága a hideg megvetésnek ; a nő megszűnt sirni, fölállt, 
összefonta karjait s azt monda: «jól van, odamegyek !» 

— No lásd ! Ez okos szó. És már most vedd eszedbe 
utasításomat. Nem elég az, hogy odamégy s visszajösz. 
Bizonyosság is kell felőle, hogy nem jártál hiába. Ez a 
tanúbizonyság az lesz. Most küldi a bécsi kanczellária 
Gömörbe Andrássy Pétert, a legöregebb testvért, az au- 
licust, a ki az alatt, míg valamennyi öcscse mind a szabad- 
ságért harczolt, ő maga ott maradt Bécsben s megtartá a 
hűséget. Most ezt nevezték ki gömöri főispánnak, a mi 
eddig Andrássy István vala. Utasítása van, hogy egy 
labancz ezreddel szállja meg Krasznahorkát, mert hisz a 
megye tanácskozó terme ebben a várban van ; az öcscsét 
pedig, a megkegyelmezett kurucz tábornokot, szállítsa ki 
a sikra, betléri kastélyába. Ha te most elmégy és vissza- 
jösz s azután az fog történni, hogy Andrássy István be- 
zárja vára kapuját az új főispán előtt s kiutasítja a labancz 
szállásmestereket, hát akkor ez annak a tanúbizonysága 
lesz, hogy két csillagnak még mindig van elég bűvsugára. 

Arra a két csillagra nehéz szempillák borultak. 

— Elvállalom, suttogá Julianna. 

— Akkor készen vagyunk, monda a férfi s elővonva 
ködmene belsejéből az elbocsátó lapot, ő is oda irta a 
neve után e szót: «vidi». 

S aztán oda nyujtá a nőnek. 

— Már most, ki balra, ki jobbra ! 
Végezzék dolgukat. 

— Kérem kegyelmedet, szólt még Juliánná, segítsen e 
jégfalon aláereszkednem. 

Igazság ! ezt még meg kellett neki tenni. 

Mikor a kötelet dereka körül fűzte az asszonynak, mégis 
csak át kellett őt fognia a két karjával, de csak még sem 
szorította őt magához. 

Julianna leült a szédületes jógfal párkányára, egészen 
rábízta magát a kötelet tartó kézre. 

A mint így a tátongó örvény fölött libegve, lassan alá- 

szállott, arczát fölfelé forditá. Tekintetében az a gondolat 
tükröződött vissza, hátha visszahúzza a kötelet, hátha meg- 
öleli, megcsókolja, s azt fogja mondani: «nem mégy oda, 
hanem jösz én velem,viharok utjain! » De csak nem tette 
azt a férj. Azután alácsüggeszté a fejét, maga alá nézve a 
sötét örvénybe, a mi a lába alatt tátongott ; s talán arra 
gondolt, hátha elereszti a kötelet s hagyja őt a mélységbe 
hullani, utána kiáltva: «nem oda, nem oda, hanem a 
halál országába !» De csak azt sem tette. 

Nem sokára elérte lábaival azt a keskeny párkányt, 
mely a jégfalon végig fut, melyen idáig jött; akkor eresz- 
tették el ott fenn a kötelet. 

S aztán még csak egy istenhozzádot sem váltottak egy- 
mással. 

Az egyik gyertyafény távozott északnak, a másik délnek 
a jég templomában. A tetőről lehulló vízcsepp számlálta a 
perczek örökkévalóságát. 



'\ 



XXXV. FEJEZET. 
TRIPLEX PHYLOSOPHIA. 



Andrássy István azóta, hogy Krasznahorkára hazatért, 
hirt sem hallatott magáról. 

A dandár, a melynek brigadérosa lett volna, masíroz- 
hatott, a merre neki tetszett, több napiparancsot ő tőle a 
tisztek nem láttak. 

Megírhatták a szathmári békekötést, s meg eldobhatták, 
azt sem bánta. 

Bécsben, Pozsonyban talán nehezteltek is rá, hogy a 
nagy kegyelmet nem sietett megköszönni, s további szol- 
gálatait felajánlani, talán elő is léptették volna egy rang- 
fokkal, ha jelenti magát, de feléjük sem ment. 

Otthon, Gömörben a legtarkább hirek szállongtak 
felőle. A vára, mint minden magyar főúré, mindig nyitva 

állt a vendégek előtt, akárki jött a hajdani jó barátok 
közül látogatóba Krasznahorkára, azt a szokott szivesség- 
gel fogadták a várnagy és a kulcsárok ; ételben, italban, 
kényelmes szobákban nem volt fogyatkozás. Hanem a 
házi gazdához nem jutott be senki. 

Lehetett a vendég uraknak vadászattal is mulatozni, 
a vadászmesternek utasítása volt e végett ; meglőhettek 
a medvét, a szarvast, a vadkant; Andrássy abban sem 
vett részt. 

Ihattak a házi gazda egészségeért jó nagyokat, nem 
jött elő az áldomást visszaköszönteni. Egészen félrevonul- 
tan élt abban a lakosztályban, a hol egykor a felesége 
lakott, s a honnan a magán kápolnába lehet jutni. A kiknek 
bejáratak volt hozzá, azok voltak az orvosa, a papja, meg 
a tiszttartói. Azokat a czimerteremben fogadta, ha szük- 
sége volt rájuk. A fiai, a tanítójukkal a hálószobájában 
találkozhattak vele mindennap. Egy benyílóban pedig 
volt a kanczellistája, az vitte ki az üzeneteit a cselédek- 
nek a pitvarba. 

Levél utján is hasztalan volt vele valami érintkezést 
kezdeni, mert minden hozzáérkező levelet az íródeák- 
jának adott át, hogy készítsen belőle kivonatot s neki 
aztán csak a lajstromot mutassa be diákul. 

Abban áz elenchusban aztán fordultak elő ilyenforma 
kivonatok. 

((Domicella N. de N. contra Stephanum baronem 
Andrássy de Csikszentkirály et Krasznahorka : In causa 
cordis ruptae Impetratur restitutio in integrum.»* 

Erre az a marginális jegyzet veresplajbászoztatott, hogy 
«ad acta ponendum.» ** 

Majd megjött egy ilyen kivonat. 

(íDominus collonellus kurucensis, X. de Y. adversus 

* N. de N. hölgyecske, Andrássy István ellen. Tört szive 
ügyében. Kéretik épségbe visszalielyeztetés. 
** Iratok közé teendő. 

baronem, generalem Stephanum Andráss.y. In oausa per- 
ditse patrifiB. Proponit neoaquisticam.w * 

öComburendum.M Felelt rá a veres plajbász. 

« Elégetendő. » 

Csak az olyan iratokat olvasta el a szövegük szerint, 
a mik valóságos ügyekre vonatkoztak. Olyan is fordult 
elő elég. 

Hanem a gyöngéd nem egészen ki volt zárva a közel- 
ségéből. A vasrács ajtón még cseléd alakban sem bocsá- 
tott be a portán fehérszemélyt hatvan esztendőn alul. 

Mivel tölti hát az idejét? 

Azt mondják : philosophiai munkán dolgozik. Ez is 
csak az iródiák révén szivárog ki, a kinek a mutató ujja 
már tyúkszemet kapott a sok másolástól. «Triplex philo- 
sophia» lesz czíme a könyvnek. Ki fogja nyomtatni a 
lőcsei typhographiában. 

Rettenetes gondolat. Mágnásnak, hősnek könyvet irni. 
Hisz ez rosszabb a remeteségnél. 

De még annál elszömyesztőbb míveletek is szivárogtak 
ki elzárt magányából. Ezeket meg a gazdatisztjei beszél- 
ték ki. 

Andrássy István rendezi a birtokait. Felviteti magához 
a tiszttartóktól a számadásokat, azokat apróra megvizs- 
gálja, észrevételekkel kiséri, kegyetlen törléseket visz ben- 
nük véghez. 

Az még csak megjárja, hogy egy nagybirtoku főúr 
tudós könyvet Írjon, de hogy még kalkuláljon is, s számba 
vegye, hogy mit vesz be, mit ád ki ? ez túl megy a peni- 
tenczián is ! 

Ezeket a hireket pedig mind meg kellett tudni Koi*po- 
naynénak, ha az Ígéretet, mit az urának tett, be akai'ta 
váltani. 



* «X. de Y. kurucz ezredes úr. Andrássy István tábornok 
ellenében. Elvesztett haza ügyében. Indítványoz njra vissza- 
szerzést. » 

A legelső lépés lesz a legnehezebb : bejutni az elzár- 
kózott remete czellájába, a ki onnan sehova sem jár ki, 
csak épen a folyosón keresztül abba a kis kertbe, a hol 
a felesége által ültetett szegfüvek nyilnak. Ott sem lát- 
hatja őt senki más, csak a vén kertész. Mindennap le 
szokott az uraság szakítani két szál szegfüvet s azt 
magával viszi. Az egyik szál szegfüvet ott találja az 
Íródeák a nagy könyvek közé lenyomtatva, hát a másik 
hová lesz ? 

A várbeli plébános minden reggel korán misét mond 
a kápolnában, azt az úr az elráesozott erkélyről hallgatja, 
a kápolnába bejöhet akárki, akit az ájtatosság odahoz, 
de őt ott sem láthatja meg. 

Még csak annak a módját is nehéz kitalálni, hogy a 
szép asszony bejelentesse magát, hogy itt van. 

De mégis kitalálta. 

Andrássynak volt egy. megbizott antiquariusa, a ki 
számára hetedhét országról összegyüjté azokat a pandek- 
tákat, a mikre annak szüksége volt. Ezeket a mindenféle 
kötésű könyveket azután felszállíták a főúrhoz, mellékelve 
azoknak a követelt árait. Néha maguk a régi könyvek 
tulajdonosai is felfáradtak a várba. Mert a főúr alkudozni 
szeretett. Aztán értette a maga portékáját. Tudta, hogy 
mi az igazi ritkaság ? mi az incunabulum ? mi a copia ? 
mi az apocryph ? Nem hagyta rászedetni magát a könyv- 
gyűjtő szenvedélyénél fogva. A mi igazán becses mű 
volt, annak nagyon megadta az árát, s más kézre nem 
eresztette. 

Hát egy reggel a felhordott kutyabőrös könyvek között 
egy czifra tábláju akad a kezébe, marokinba kötve, tür- 
kizekkel kirakott kapcsok a két sarkán, a mik kulcsra 
járnak. Szakasztott mása az ő elvesztett «pantheonának». 

De nem lehet felnyitni, hogy megtudhatná ugyanaz-e ? 
mert a kapcsok be vannak zárva. 

— Ki hozta ide ezt a könyvet ? kérdi az íródeáktól. 

— Az a görög asszony maga, a kié a könyv. 

— Hol van az az asszon}^ ? 

— Odakin van a pitvarban. 

— Kérd el tőle a könyvkapocs kulcsát. 

— Már kértem, de nem adja. Azt mondja, fél, hogy 
valami eltalál belőle sikkadni, mert drága képek vannak 
benne. 

— Fiatal az a nő ? 

— Én biz a képét elfelejtettem megnézni. (Kitelt tőle ! 
Hanem azt hiszem, hogy öreg lehet, mert mankóra 
támaszkodik. 

— Vezesd ide hozzám ! 

«Kip-kop», hangzott a mankó, «klip-klap)) hangzott 
a papucssarok a hosszú termeken végig, aztán kinyilt az 
ajtó, s betipegett-tapogott rajta az összegörnyedt anyóka, 
szemöldökig érő aranycsipkés fejkötőben, szájáig körül- 
bugyolálva patyolatkendővel, félmankóra támaszkodva. 

— Maradj kinn ! monda Andrássy az Íródeáknak. 
Mikor aztán egyedül maradtak, a görög ruhás anyóka 

eldobta a mankót a kezéből s délczeg sugár termetével 
felegyenesedett. Mindjárt ráismerhetett, a ki egyszer látta. 
Andrássy a homlokához kapott a két kezével, úgy meg 
volt lépetve. 

— Mégis csak be tudtam jutni kegyelmedhez, suttogá 
az asszony. 

— Mi hozza ide kegyelmedet? kérdé Andrássy oly 
hangon, a miben több volt a rémület, mint az örven- 
dezés. 

— Hát a bűnöm, meg annak a bánata. 

— Azóta, hogy egymást utoljára láttuk, nagyon sok 
változás történt, vágott eléje a szónak Andrássy. 

— Valóban sok, monda az asszony, elértve az útmu- 
tatást. S legjobban megváltoztunk mi magunk. Nekem 
úgy tetszik, hogy az csak álom volt. S az álmodó és 
a felébredt két külömböző ember. — Hát nem jól tet- 
tem-e, hogy ezt a könyvet visszaszereztem és elhoztam 
kegyelmednek ? 

— Megvallom igazán, hogy egy rémtől szabadít meg 
vele, a mi minden órában kisértett. A mi rejtett kincs 
van a földben elásva, mind egy halomban nem örvendez- 
tetne úgy meg, mint ez a visszakerült könyv. Mit adjak 
kegyelmednek érte ? 

Csalogató szó volt. Vigyáznia kellett a szép asszonynak, 
hogy mit feleljen rá ? Egy téveteg szemsugár, egy kóbor 
mosoly az ajkon oly büvrontó lehet, hogy a feltalált haj- 
dani kedves egyszerre a jégpolus alá távozik tőle. Nem, 
azt nem vette elő. Hosszan elhallgatott, fejét aláhajtva, 
8 kezét ajka elé téve, s aztán vontatott, szakadozott szóval 
kezdé el szándékát elmondani. 

— Nagy árt kérek érte, nem is sejti, hogj^ mit? Azt 
monda kegyelmed, egy kisértő rémtől szabadítom meg 
akkor, a midőn e könyvet visszaadom. Hogy mit adjon 
viszont érte ? Egyenlő értéket. Az én lelkemnek is van 
egy kisértő réme, a ki nyugodnom nem hagy, a ki földön- 
futóvá tesz, s a hova menekülhetnék, az Istenhez való 
utamat elállja. Ajándékozzon meg engemet ezzel a kisér- 
tetemmel ! 

— Hogyan tehetem azt ? 

— Volt kegyelmednek egy szent alakja, a kit életében 
én annyiszor megbántok, a ki én miattam többet és rosz- 
szabbat szenvedett, mintsem a martyrok. Az a csodaalak, 
a ki még holtában sem tud megválni attól, a kit úgy sze- 
retett. Engedjen odamennem, hozzá! Hadd boruljak le 
a koporsója elé ! Hadd gyónjam meg neki keserves bűnö- 
met, s hadd könyörögjem ki nemes bocsánatát. Akkor 
talán az én lelkem is megszabadul az ő lidérczétől. 

Ez az egy érző húr maradt a nagy ember szivében. 
Hogy rátalált ez az asszony ! 

Át, meg át volt hatva. 

Valóban tartozott vele annak a halottnak, hogy oda- 
vezesse hozzá ezt az asszonyt : « borulj arczra előtte, s 
áztasd a lábait könnyeiddel ! » 

— Legyen meg. Monda, kezét nyújtva Juliannának. 

Julianna a hála örömkitörésével csókolá meg a nyújtott 
kezet. S azzal odaszökött az asztalhoz, melyen a «Pan- 
theou)) feküdt s mielőtt Andrássy kitalálhatta volna, hogy 
mit akar vele? odafutott a kandallóhoz s beledobta a 
drága szép könyvet a zsarátnok halomba, a láng körül 
összecsapott rajta. 

— A kegyelmed kisértetei már hazatértek, suttogá a 
lángbaborult könyvre mutatva, mely annyi közös emlé- 
kével volt tele visszaidézni nem való óráknak. Talán 
vandalismus is volt, hogy azt tette ? Hasonlatos ahhoz, 
melylyel a latin keresztesek a bizánczi istenszobrokat 
szétrombolták. 

Mit adna most az archaeolog világ érte, ha az a kép- 
gyűjtemény megmaradt volna ? 

— Jerünk innen, j erünk, unszolá a nő a férfit, mintha 
attól tartana, hogy az még megsajnálja a tűzbe dobott 
kincset, s egy-két lapot még megment belőle. Hadd égjen 
addig itt magában. Ez legyen a mi leikeinknek tisztító 
tüze. Lám, csak néhány lépés a pokol ajtajától a menny- 
ország ajtajáig! Vezessen odáig! 

Valóban csak néhány lépés volt az. 

Csak két terem esett közbe. Az egyik a czimerterem, az 
Andrássyak arczkép-csarnoka később, a másik a hajdani 
ebédlő, n. Rákóczy Ferencz emlékezetes diszszekrényével, 
azután jön az előpitvar, abból nyilik a hálószoba, hol 
Serédi Zsófia tanítá gyermekeit Istent imádni. Még most 
is tanítja. 

Ott a hajdani nyoszolya helyén állt egy fekete bársony - 
nyal bevont ravatal, s azon egy diófa koporsó, egészen 
egyszerű (hiszen ostrom idején készült) csak az a rend- 
kívüli rajta, hogy a teteje üvegből van. 

Ez űvegfödél alatt szunnyadta a túlvilági álmot 
Andrássy Istvánné. 

A hold is nyolczszor megújult azóta. A fák kivirágzot- 
tak, a virágból gyümölcs lett, lehullott, és ő még mindig 
alszik. 

Nem tudja, mi a halál ? 

Enyészet? 

Annak nincs fölötte hatalma. 

A vonások szelidek, nyugodtak, fönségesen andalító 
az egész arcz tekintete, a szempillák félig nyitva, mintha 
figyelnének a szemek, az ajkakon a fájdalmas mosolygás, 
a gyöngysor fog tündököl ki közöttük. S a jobbkéz fél- 
magasan felemelve, mintha hivni, ölelni, inteni akarna 
valakit. Hosszú fekete haja keblére omolva. 

Az alsó vánkosa tele van rakva szegfüvekkel. A tegna- 
piak még frissek, illatosak, a régiebbek hervadtak, aszúk. 

Ezek az aszúvirágok beszélnek. 

Nagyobb csudák is vannak a világon, mint a miket a 
teremtő természet talányul ad fel az emberi észnek. 

Hogy változik meg az emberi lélek a múltja hangula- 
tával egészen ellenkező valamivé ? Egy férfi sziv, mely 
tárva nyitva volt a világ mámorító örömeinek, hogy zár- 
kózik be, mikor ez örömöket nem tiltja senki többé ! Aki 
annyiszor hűtelen tudott lenni az élőhöz, milyen hűséges 
tud lenni most a halotthoz ! Mindennap elhozza neki a 
kedvencz virágát ! 

Ezért zárkózik el az egész világtól. Ezért nem bocsát 
be magához dőzsölő czimborát, dévaj asszonyfélét, hogy 
meg ne háborítsa senki az ő titokteljes találkozásait az ö 
elmúlhatatlan egyetlenével. 

Most már egyetlen neki ! 

Nem az égé, nem a földé, egyedül az övé csupán. 

Nem várja az angyalokat, csupán őtet. 

Julianna reszketve rogyott térdre e koporsó előtt. 

Nem szólt, nem sírt, csak reszketett. 

Szót, sírást, mind be lehet tanulni. Zokogás, jajgatás, 
önátkozó beszéd mind kitelik egy nagy színésznőtől, ki 
valaki számára játszani akar, de ezt a reszketést nem 
lehet akarva csinálni. Erre csak egy ismerhetlen hatalom 
kényszerítheti az embert, a ki hívatlanul jő és láthatlan 
jelenlétével kiforgat minden lényünkből. 

Úgy reszketett, hogy egy szót sem tudott kimondani. 

Szemei, mint az álomjáróé, meredtek az alvó tüne- 
ményre, ott az üveg koporsóban. 

Mikor idejött, talán azt hitte, hogy majd beszélni fog 
hozzá, hogy gyónni fog előtte ; mikor meglátta, elállt a 
szava, elfeledett gondolkozni. 

Andrássy felemelte a koporsóról az üvegfedelet. 

Nem ái-adt abból más, mint az aszú virágok illata 
széjjel. 

Aztán megállt a koporsó fejénél, összekulcsolt kezekkel 
s elnézte hosszasan azt a kiszenvedett alabástrom arczot. 

A hidegnek is van fénye, a mi szétsugárzik. 

Julianna félve, borzadva csúszott közelebb a halotthoz. 
Tétovázva, rémledezve emelkedett fel térdéről, odahajolt 
annak a félig felemelt kezéhez, s áhitattal megcsókolá. 
Aztán félve tekinte félre az arczára, nem haragudott- e 
meg érte ? Nem, csak úgy mosolygott, mint az elébb. 
Másodszor is ajkával érinté az átlátszó kezet, most már 
hosszasabban és még egyszer harmadszor, Serédy Zsófia 
még akkor is mosolygott megölő gyilkosára. 

Andrássy visszaereszté az üveg fedelet csodahalottja 
fölé. 

Julianna könnyült kebellel rebegé : 

— Köszönöm, hogy idevezetett. Nem fogok tőle ret- 
tegni többé. 

— Most már még egy tilalommal többet ismer kegyel- 
med, suttogá a férfi. 

— Azt fogom a legféltőbben őrizni, sugá vissza a nő. 

— Láthatja, hogy szigorúbb vagyok magamhoz, mintha 
karthausi zárda tagja volnék. Az én halottam nem lett 
hamuvá, de én már azzá lettem. Dicsőségem, hőstetteim, 
por és hamu. Álmaim a nagyságról, messzelátó terveim 
por és hamu. A zászlók, a miket hordoztam, a zászlók, a 
miket eldobtam, fonállá szétszedett gubancz. Undorodom 
a jókedvű emberektől, s a kaczaj felháborít. Boszant a 
gondolat, hogy még lehetnek bolondok, a kik remélnek 

valamit. Csak azzal próbálgatom magamon, hogy élek-e 
még, hogy keresgetem, mi fájna még az életben, ami be- 
következhetnék rám. Arra se találok. A nagyobbik fiam, 
a kit már azért is nagyon szeretek, mert szakasztott kép- 
mása az anyjának, valami olyan bajban szenved, a miben 
bizonyosan meg kell neki halni. Akkor kapta ezt meg, a 
mikor a testvérem unszolására a kis ágyujával rám czél- 
zott s a hintómat találta golyójával. Attól a percztöl fogva 
emészti valami kórság, a mi a szivén támadja meg az 
embert. Nem lehet meggyógyítani, meg fog halni bele. És 
én minden reggel látom őt folyvást gyengülve, fogyva, 
rosszabb színben. Már ez sem fáj, hozzá vagyok szokva. 

Julianna nagyot sóhajtott. Mi vigasza legyen az oly 
szívnek, a minek már nem is fájhat semmi? 

(Már pedig, szép asszony ! lőcsei fehér asszony ! téged 
azért küldtek ide, hogy ezt a szivet még egyszer meg- 
fájítsd! Ki kell neked találnod annak a módját, addig 
búcsút nem vehetsz.) 

— Beszéljünk egyébről. Hát kegyelmednek hogy. foly- 
nak a dolgai mostan ? 

— Köszönöm szíves részvételét. Most otthon lakom az 
apámnál a kis fiammal. 

— Igen? Szívesen fogadta az öreg? ő nagyon kemény 
szivü ember. 

— Eleinte zúgolódott, dorgált, hanem aztán csak ki- 
engesztelődött irántam. 

— Megkapta kegyelmed a fia számára a donatiót ? 
Erre a szóra könybe lábadtak az asszony szemei. 

Oh, uram, ne említse fel ezt. Én nem keresem a fáj- 
dalmat, mint kegyelmed, mégis rám talál az. 8 az én szi- 
vem nincsen kőből. Nem bárói korona, nem földi nagy 
birtok az, a mit én most Istentől könyörgök; hanem 
csupán az, hogy tartsa meg a kis magzatomat. Az én fiam 
is úgy sínylődik, hogy kétségbeesem, mikor rágondolok, s 
nem kell nekem olyankor semmi öröme, semmi dicsősége 
az Isten világának. Ha a gyermekemet elveszítem, akkor 

minek élek tovább magam is? S oh mily nagyon rettegek 
miatta ! 

Andrássy megfogta a nőnek a kezét és önkénytelen 
megszoritá. 

Mégis volt hát valami közös a sziveikre nézve, az egy- 
forma rettegés, mindegyiknek a maga gyermekéért. 

És mind a kettő tudhatta magáról, hogy ez az érzés 
igaz. Hazugság lehet minden a világon, ez az egy való. 

— Talán kegyelmezni fog az irgalmas Isten ! sohajtá a 
férfi vigasztalóan. 

— Talán irgalmazni fog nekem «ő)) is, szólt kitörő fáj- 
dalommal a nő. A kis szoba ajtaja be volt már zárva, 
a hol a halott feküdt, visszafordult oda s térdre rogyva az 
ajtó előtt s kezét a rézkilincsre téve, kiáltá hozzá az ajtón 
keresztül: « oh ne vidd el az én gyermekemet «is» ; óh 
légy kegyelmes ! » 

A férfinak föl kellett őt emelni a földről. 
Más tárgyra lehetett átvinni a beszédet. 

— Kegyelmed vissza fog térni az atyjához innen ? 

— Még ebben az órában. 

— Hiszen ne siessen. Házam el van látva vendég- 
fogadásra. 

— Igen köszönöm a marasztást, de ebédre a váraljai 
plébánosnál várnak s a világ nyelvétől őrizkednem illik. 

— Mégis maradjon egy kevéssé. Valamit akarok átadni. 
Kegyelmed is hozott nekem ajándékot, aminek az értékét 
nem lehet felbecsülni, azt viszonozni kötelességem. 
Andrássy István soha adós nem volt. A levéltáram régi- 
ségei közt van egy sajátkezű levele Zápolya János király- 
nak, melyben a Garamszegi Ghéczyek ősapját, harczban 
szerzett kitűnő érdemeiért megdicséri. A kegyelmed atyja 
sokszor kérte tőlem ezt a családja büszkeségét képező 
nevezetes irást, én azonban nem akartam attól soha meg- 
válni, mert régi okmánytáramnak ez egyik legféltettebb 
kincse. Zápolya saját kézirása, királyi pecsétjével, a mi 
nagy ritkaság. Ghéczy Zsigmond uram, tudva, hogy 

ilyesmi nálam pénzért nem eladó, értékes cserét kinált 
helyette. Egy Pelsöczi Bebek-féle bronz-ágyút ; a mit ö 
valahol elrejtve tartogat. Én azt sem fogadtam el. Most 
átadom kegyelmednek ezt a nagyon becses régi iratot, 
örvendeztesse meg vele az öreget. Ezzel rovom le az árát 
a visszaadott Pantheonnak. 

Juliannának duplát villámlottak a szemei. 

— Köszönöm, oh uram, rebegé meghatottan, de lássa 
kegyelmed, ha én ezt a nagy kincset érő levelet haza 
viszem az apámnak, azt fogja kérdeni, mi áron kaptad azt 
te ? 8 még majd rosszat gondol. 

Úgy elpirult hozzá. Azután folytatá : 

— Azt meg nem mondhatom el neki, hogy ilyen meg 
ilyen pantheon nevű könyv volt a világon, a mi így meg 
igy került a kezembe, a mi megint kegyelmednek volt 
ezért meg ezért drága. Hát ezt mind el nem beszélhetem 
az apámnak. 

— Hát hogy legyen ? 

— írjon kegyelmed egy sor irást mellé, a miben fel- 
ajánlja apámnak, hogy elfogadja tőle az ajánlott Bebek- 
féle ágyút cserébe, s küldi helyette a magyar király leve- 
lét, a mit óhajtott megkapni. 

— Jó lesz. Azt megtehetem. 

A levéltárhoz, ha az udvarra nem akartak lekerülni, a 
kápolnán, sekrestyén és azon a virágos kis kerten keresz- 
tül lehetett eljutni. 

Andrássy elvezette oda magával Korponaynét. 

Kicsiny kertecske az, a hol az Andrássyak ősanyjai, 
szegfűveik pompájában gyönyörködve, várták hadjáratok- 
ból hazatérő uraikat, s fésülgették ezüst fésűvel fiacskáik 
aranyhaját, megtakarítva minden kihulló szálat, hogy fel 
ne szedje a madár. Alig nagyobb a tér hosszában húsz, 
széltében tiz lépésnél. Annak is csak a déli oldala virá- 
goknak való, mert a másikon árnyékot tart az a tömör 
bástyafal, a melyiknek a szegletéről egy Andrássy, Pischer 
prédikátort, az evangélikus esperest aládobatta. 

A szegfű volt az akkori kertészdivat uralkodó virága, ez 
a rokonszenves, télen-nyáron mindig virító, állhatatos 
virág (talán azért olyan nagy kegyencze a magyar asszo- 
nyoknak, hogy annak a jelképét minden himzéseiknél 
használták). Egész tudomány volt azoknak a neveit mind 
megtartani a fejben. Eegényalakok és mythosi nevek, fe- 
jedelemnők, diadalok emlékei voltak neki tulajdonul 
adva. Csak a vén franczia kertész tudta elsorolni vala- 
mennyit ; Apelles, Medor, Daon Royale, Artamene, Vic- 
torie de Mastric, Feu de Ligny, Celimene, Grand Turque. 
Többre ment a számuk kétszáznál, a szinváltozatok min- 
den pompájában, szeszélyesen petyegetettek, 'irombán 
felemásak, csipkézettek, sávozottak, sok színben vegyített 
talitarkák, jászvörösek, a vén kertész elmondta, melyiket 
hol termesztették, ki volt a keresztapja? 

Julianna úgy járt végig a kis kerten, mint egy álmodó. 
Arra gondolt, hogy milyen kegyetlen büntetés lett volna 
az, ha az első bűneset után a lángpallosos angyal csak 
Évát kergette volna ki a paradicsomkertből, Ádámot pedig 
benn hagyta volna, egyedül, hogy minden fűben- fában 
megtalálja annak az emlékét, a kit elveszített. Egyszer 
megállt Julianna egy szegfű előtt, mintha valami meg- 
állította volna. Annak a neve volt «Rose Manche ». 
Tiszta fehér virágú szegfű, mely egészen a rózsához ha- 
sonlított. 

— Én ezt találom a legszebbnek, monda a nő a ker- 
tésznek. 

— Valóban, megboldogult jó úrasszonyunknak is ez volt 
a kedvencz virága, viszonzá a kertész. 

A szegfüvön csak egy kinyílt virág volt, azt leszakítá a 
kertész s kedveskedett vele az urától vezetett látogató- 
nőnek. 

Julianna úgy vette azt reszkető kezébe, mintha azt 
nézné utána, nem vérezte-e be a kezét a leszakított 
virág? 

A levéltárból, a hol a Ghéczyek családját érdeklő írás 

előkerült, visszatértek Andrássy irószobájába. Az író- 
asztalon állt drágakövekkel kirakott remek rámában Se- 
rédy Zsófiának menyasszonykori miniatűré képe, Julianna 
mikor nem nézett rá senki, lopva odatűzte a rámához azt 
a fehér «Bose blancheo-t. A kinek, a míg élt, a szive virá- 
gait nem sajnálta gyökérrel kitépni, most félt e kedvencz 
szegfüvirágából egy szálat elvinni magával. 

Andrássy István pedig a kandalló tüzébe bámult. 

A pantheon egészen elégett már, a kapcsai leváltak, az 
izzó papirlapok egyenkint nyiladoztak szét egymástól, a 
fekete korommá égett lapokon még futkároztak végig azok 
a tűzkigyócskák, a mik betűket látszanak irni a halottá 
vált papirra. Talán ez a két ember el is tudta olvasni 
azokat az ismeretlen tűzbetüket? Nem mondták el egy- 
másnak, mit olvastak ? 

Nagyon hosszú utat tettek meg mind a ketten azon nap 
óta, amelyen legutoljára együtt forgatták kezeikben ezt a 
közös albumot, a mikor a szép asszony művészi csinnal 
rajzolta az előtte ülő arczkópét ezen könyv lapjára. Milyen 
türelmetlenül várta ő akkor, hogy mikor lesz vége ? Most 
volt vége. 

Azóta körülkerülték a földet, hogy újra összetalálkoz- 
zanak. 

Azóta Andrássy filozof lett. Az is csak elméletben, a 
szivében nem lakott a bölcsészek hideg megfontolása, az 
élettel leszámolt nyugalom, hanem az ellentéte az eddigi 
szenvedélyes hajlamoknak, a méla búskomorság. 

Az olyan éles asszonyi szem, mint Juliannáé, egy kö- 
rültekintésre felismerte ezt a változást. A hősből ana- 
choréta lett. A könnyelmű ledér férfi az elhagyott, elfele- 
dett, halálra kínzott feleség emlékeit gyűjti maga körül. 
Mit keres egy bölcsész szobájában egy kerekes rokka? egy 
befejezetlen himzet, a rámára felfeszítve? A meghalt nő 
valószínűleg idemenekült ezekkel az asszonyi foglalko- 
zásaival az utolsó napokban, mikor a dervis generális a 
várat megtöltötte a mezei hadakkal, ezt a szobát (a köny v- 

Jókai: A lőcsei fehér asszony. H. !•> ^^ * 

tárt!) respektálta a kurucz, s Andrássy István azután 
mindent azon a helyen hagyatott, a hol a nő ott feledte, 
semmihez azóta hozzá nem engedett nyúlni. Valóságos 
cultus tárgya lett előtte minden, ami e házban az elhunyt 
feleségre emlékezteti. 

Hát még aztán a két gyermek ? 

Még azokat is meg kellett látni Juliannának. 

A két fiu czivódva rontott be apjuk szobájába. Nekik 
szabad bejárásuk volt hozzá. 

Azon czivódtak, hogy a kisebbik nem akarta megen- 
gedni a bátyjának, hogy ma kilovagoljon, mert erős szél 
fú, megrontja magát, inkább ő is otthon marad a kedveért 
s játszik vele türelemjátékot, bástyarakást. 

Mikor a szobába berohanó fiuk egy idegen asszonyt 
megláttak az apjuk szentélyében, nagyot bámultak. Hogy 
került ez ide ? mit akar ez itten ? Mind a ketten oda hú- 
zódtak az apjuk mellé. Talán eszükbe jutott, a mit egykor 
a dervis generális bátya beszélt előttük és az anyjuk előtt 
arról a szép asszonyról, a ki olyan irgalom nélkül tépi 
ki az ő anyjuk szivéből az élet örömeit s gondolták : 
«nem ez az?» 

Mikor ott térdepeltek az apjuk arczképe előtt, mikor 
azért imádkoztak, hogy szólaljon meg, védje magát e vád 
ellen? Nem úgy volt-e? Szótlanul bámultak a nőre. 

Andrássy oda vonta a térdei közé a nagyobbik fiút s 
megczirógatta a fejét. Látszott a fiu arczán a titokteljes 
kór ijesztő kifejezése, túlságosan piros ajka, viaszsárga 
arczszine, s valami rémlátó tekintet a szemekben úgy jó- 
solták a számára megirt balvégzetet. S a beteg kinézést 
még aggasztóbbá tette az az önvádterhes fájdalom, a 
mivel a fiu az apján csüggött, a hogy annak a kezeit, or- 
czáját csókolta. Minden csók egy bűnbánat, egy bocsánat- 
kérés volt, azért az önfeledt pillanatért, a mikor az ágyút 
az apja ellen irányzá. 

Julianna a szemeit törlé. 

— Mintha a magamét látnám. 

Andrássy elhihette, hogy ezek igazi könyek. 
Őszinte érzelemmel nyujtá kezét Juliannának. 

— Maradunk ezentúl igaz jó barátok. 

— Azok maradjunk, monda a nő. Talán tehetek is ke- 
gyelmednek egy jó szolgálatot. Nekem is van egy beteg 
fiam, a kihez le akarom hozni Lőcséről doktor Cornidest, 
a hires orvost, a kit kegyelmed is jól ismer. Az itteni 
doktorok nem tudják kitalálni a baját. 

— Épen mint az én fiamét. 

. — Ha rá birom venni a tudós doktort, hogy megtegye 
ez utat Gömörbe, akkor elküldöm őt kegyelmedhez is 
Krasznahorkára, ha ugyan még itt fog akkor a tábornok 
úr lenni a várában. 

Andrássy István félreértette ezt a mondást. 

— Láthatja kegyelmed, monda Juliannának, mennyire 
nincs akaratom ezt a helyet elhagyni valaha. 

S tekintetével azokra a megholt hitvesétől ott feledett 
tárgyakra mutatott, míg végre gyermeke halavány arczán 
nyugodott meg vele. 

— A kegyelmed akarata, tudom, hogy meg nem ingat- 
ható, azonban vannak a fátumnak oly erős hatalmai, a 
mik a mi akaratunkat megtörhetik. 

— Nem ismerek ilyen erőt, monda a hős vezér nyu- 
godtan s megcsókolgatva a fiai orczáját, elbocsátá őket 
magától, gyöngéden sugdosva hozzájuk, hogy csak legye- 
nek jó testvérek és szeressék egymást, ma ki ne lovagol- 
janak, mert erős szél fú ; játszszanak inkább tekével. 

Azt nem mondta nekik, hogy mikor kimennek a szobá- 
ból, üdvözöljék ezt az úrasszonyt idebenn. 

Aztán odalépett az Íróasztalához, melyen megkezdett 
nagy filozófiai munkájának ivei voltak elszórva. Julianna 
ott ült a karszékben az asztal mellett. 

Andrássy hamis nyomon járt. 

Azt ugyan föltette erről az asszonyról, hogy csakugyan 
az érzés hozta ide, a lelkiismeret nehéz lidércznyomása. 
Az asszonyszív csupa babona. A képzelődés ad neki élet- 

irányt. Kedélyének szüksége van arra, hogy valami vezek- 
léssel meg legyen nyugtatva. 'Ez a csodatevő Boldogságos 
Szűzhöz nem zarándokolhat, mert protestáns, tehát itt 
kellett neki keresni azt a közbenjáró szentet, a kit saját 
keble pokolrémei ellen invocáljon. 

De ennek mégis kellett valami más okának is lenni az 
idejövetelre. 

Hogy ez a rejtett indok nem a szerelmi epekedés, azt 
elhitte Andrássy. A ki ott tudta öt feledni a poprádi ven- 
déglőben s még egy istenhozzádra sem állt meg a kedvé- 
ért, hanem nyargalt egy hiu csalóka ábránd után, az a nő 
nem érez mélyen. 

Hanem azt hitte felőle, hogy ez most a bécsi udvartól 
van ide küldve (az ő jó barátaitól). Azok bizonyosan ke- 
veslik az eddig tett szolgálatait, nem érik be azzal, hogy 
Andrássy Istvánt a fejedelem ügyétől eltántorította, még 
azt is szeretnék, ha rábirná, hogy valósággal az ő szol- 
gálatukba álljon. Ott most nagy szükség van magyar ki- 
váló főurakra, ha az országot új alapon akaqák rendezni. 
Ez volt a gyanúja. Nem is sejtette, hogy az ellenkező 
oldalról ássák a futó-árkot. 

— Lássa kegyelmed, szólt Juliannához, szétszórt ira- 
taira mutatva. Ez az én mindennapi foglalatosságom. 
Bölcs könyvek, a mik a világot megitélni tanítanak. Min- 
den hiúság, nagyravágyás oly idegen rám nézve, mint a 
chinai szokások. Nincs az a fényes polcz, a miért ezt a 
könyv dohától átjárt zugot fölcserélném. Azokat a szeg- 
füveket nem adnám a Bourbonok liliomaiért, sem a római 
pápák arany rózsáiért. S a milyen nagyon megszokták az- 
udvari marsallok minden reggel megjelenni az uralkodó 
levéején, s megkérdezni, hogyan nyugodott felséged? 
olyan megszokott utam nekem, minden nap elmennem 
ahhoz az üvegkoporsóhoz, s megkérdeni : «hogy aludtál, 
lelkem ? » És ha a csaták trombitáit fúnak az ablakom 
alatt, a falra akasztott kardóm meg nem rezzenne tőle. 
Nincs nagyravágyásom ! 

Julianna nagyot sóhajtott, aztán megszorítá Andrássy 
kezét. 

— Ezt mind tudom. Sőt értem. Az én nagyravágyó 
álmaim is felébresztett álmok. Magam is keresem a búvó- 
helyet, s örülök, ha megtaláltam, akármilyen szomorú is 
az. Minden élettelen tárgyban, a mi valami emlékhez köt 
bennünket, megtaláljuk a beszélgető társat. Tudom én azt, 
hogy mikor a fájó szív igy belenőtt az emlékeibe, olyan 
mint a mandragoragyökér, hogy sír bele, ha erőszakkal 
kitépik. Annál fájdalmasabban esik arra gondolnom, 
hogy kegyelmednek ezt a helyet bizony itt kell hagyni. 

— Nekem ? 

— Kövid időn pedig. 

— Mesemondás! Ha én nem akarom? Parancsol nekem 
valaki ? 

— Azt hiszem, hogy olyan ember, a ki parancsoljon, 
akad az országban ; a kérdés csak az, hogy engedelmes- 
kednek-e neki ? Nem volna kegyelmednek még tudomása 
róla, hogy Bécsben Andrássy Pétert nevezték ki gömöri 
főispánnak? 

— Az nem lehet ! Hisz a főispán én vagyok. 

— De miután kegyelmed Rákóczy hive volt, s a capitu- 
latio után nem sietett fel Bécsbe, homagiumát prajstálni, 
a kanczellár kegyelmedet szépen skártba tette. 

— Engem ! Skártba I kiálta a főúr, olyat ütve az öklé- 
vel a triplex philosophia közé, hogy annak levelei szerte- 
szét repültek. 

Meg is restelte a dolgot, s megint rendbeszedte a meg- 
bántott papirost s nyugalmat erőszakolt magára. 

— Hát «fiat piscis !» — « Legyen lud, ha kövér !» Le- 
gyen Péter bátyám a főispán, ha ért hozzá. 

— Az pedig ért hozzá, higyje el az uram! Mint jól 
értesültem, már útban is vagyon egy ezred sziléziai mus- 
kétással, hogy beszálljon Krasznahorka várába s átvegj^e 
kegyelmedtől a vármegye gyüléstermének és az archívum- 
nak a kulcsait, a mik a főispánt illetik meg. S miután a 

sziléziai muskétások és a kegyelmed palotás hadai egy 
várban meg nem férhetnek, az egyiknek ki kell innen 
vonulni. — Kegyelmed maga sem maradhat e helyen, mert 
a hatalmas főispán a maga uri vendégeivel, a karok és 
rendek seregével, a kik fel fognak gyülekezni, össze nem 
szorulhat. — Ez már mind el van végezve s kegyelmed 
számára ki van jelölve a betléri kastély, a hová a gyer- 
mekeivel együtt kitelepedhetik, s viheti magával a bölcse- 
sége könyveit, a kertje szegfüveit, még az üvegkoporsó- 
ban alvó halottját is. 

— De Szentháromság ugy segélyjen ! Azt ők nem érik 
meg ! ordítá fel haraggal a hős vezér, s olyat rúgott az 
útjába került kutyabőrös eklektikuson, hogy az a szögletbe 
repült. 

Odavolt már mindenféle philosophia. Valamennyi bölcs 
mondásból, a mit megörökítettek papyruslevelen, viaszk- 
táblán, pergamenen, és obeliszkok oldalain, csak ez az 
egy maradt érvényben: «ne bántsd a magyart !» a kard 
lapjára beedzve. 

— Igen sajnálom, ha megzavartam ezzel a hírrel a ke- 
gyelmed nyugalmát, szólt mentegetőzve Julianna és menni 
készült. 

— De sőt nagy hálával tartozom érte, várjon, míg a 
levelet megírom Ghéczy Zsigmondhoz. 

Maga sem tudta tán, hogy mit ir ebben az indulatában. 
Julianna véghezvitte azt, a miért ideküldték. 



XXXVI. FEJEZET. 

A VÁET JUTALOM. 

A milyen mankón tipegő anyókául jött be a várba Ju- 
liánná, éppen olyanul távozott el onnan. Valódi alakjában 
csak a vén kertész látta őt és a két gyermek. Egyik se be- 
szélt a cselédséggel a család titkáról. Korponayné eltűn- 
hetett nyomtalanul. 

Azontúl aztán folj^vást elváltoztatott alakban jelent meg 
hol itt, hol amott ; Dunáninnen, Dunántúl. 

A mennyi viharnak a magját ez az asszony jártában 
keltében elvetette, az elég volt egy országot felfordítani. 
És mindezt a nélkül, hogy a szövevényének a szála valami 
be nem avatottnak a kezébe került volna. 

Andrássy István csakugyan beváltotta azt a szavát, a 
mit sértett szive haragjában kimondott. Megizente a Péter 
bátyjának, hogy a ki Krasznahorka várába be akar jönni 
az ő engedelme nélkül, tizenkét fontos ágyúkat hozzon 
magával, mert az övéi is olyanok. A jó Andrássy Péter 
aztán el se hozta magával Pozsonyból a sziléziai muské- 
tás-ezredet, hanem elütötte — vétette valahogy a dolgot 
lUésházynál, hogy hagyjanak békét az Istvánnak, mert még 
most nagyon el van keseredve ; a mig a gyászesztendeje 
tart, ne háborgassák. A dolog aztán abban maradt. Lehe- 
tett Gömörbe praesidiálisokat is küldeni, úgy sem fogadta 
meg senki. Követet majd küldenek, ha lesz országgyűlés, 
maguktól is. Ott van az alispán, Gyöngyössy uram, el- 
végzi az. 

Hanem a kurucz összesküvők ezt az ellenszegülését 
Andrássy Istvánnak gyorsan a maguk terveibe tudták il- 
leszteni. Bercsényi Lengyelországból azt izente a Bákóczy- 
párti főuraknak és hadvezetőknek, hogy az új fölkeléshez 
igyekezzenek megnyerni a györvári hőst; olyan jó had- 
vezére nincs több a magyarnak. — Hogy bezáratta Krasz- 
nahorka kapuját a labanczok előtt, ez egyszerre az egész 
kuruczság halványává emelte Andrássyt. Elhagyták a 
«korcsmageneralis» nótáját, s mást kezdtek felőle: 

« Andrássy homlokán 
Virul a borostyán » 
nEsik eső karikára 
Az Andrássy kalapjára, 
Valahány csepp hullott rája, 
Annyi áldás szálljon rája.» 

A palóczok meg ezt a nótát énekelték : 

«Andrá8sy lesz a fiskális ; 
Pöröl az a kiráJylyal is.» 

Aztán az összeesküvésnek minden fonala a vén Ghéezy 
Zsigmond kezeibe futott össze. Ö levelezett a mágnások- 
kal. A krasznahorkai siker után teljes bizodalma volt a 
leányához. — Nem bánta ő, akármivel hódította is meg 
Julianna a hős vezért; az ö dolguk! Nem is kérdezőskö- 
dött a felől. Gondolta, bizony nem a « szentek hegedűjé- 
ből)) énekeltek, mikor magukra voltak. ' 

Künn Európában is keveredett a világ: új háború ké- 
szült Francziaországgal ; a török szultán Eákóczyért kül- 
dött. Kedve támadt egy kis hadakozásra ; idebenn meg a 
bécsi magyar urak minden bölcseségüket commassálták, 
hogy mentől több olyan bolondot tudjanak kitalálni, a 
mivel a magyar nemzetet jobban elkeserítsék. Elfogatások, 
elkobzások napi renden voltak, a becsületest üldözték, a 
bűnöst futni hagyták ; a vallási villongást újra felélesztet- 
ték ; az elkobzott vagyon felett egymás között ortályoskod- 
tak ; s mikor valami nagyot akartak tenni, akkor nevet- 
ségessé lettek. 

Julianna épen egy veszedelmes kőrútból tért vissza. 
Eendre járta a magyar főurak kastélyait; ott volt a Rá- 
dayaknál, Vayaknál, Esterházyaknál, Ordódyaknál ; leve- 
leket hozott valamennyitől. Mikor azokat a feje alá tette 
(vánkosába rejtve), mintha csak mérges viperákon aludt 
volna! Egy kiszabaduljon belőlük s úgy megcsípi, hogy 
belehal. 

Ghéczy Zsigmond nagyon meg volt elégedve a leánya 
végzett dolgaival, mikor ez a mindenünnen elhozott leve- 
leket átadá neki. 

— Bonus, bonus! (Ez volt az öreg szavajárása, ha va- 
lamivel meg volt elégedve.) Látom már, hogy megtartot- 
tad a hűséget. Nem vagy az anyád leánya, hanem az apád 
ivadéka. Az elébbeni dolog legyen megbocsátva. 

S hogy a bűnbocsánatát meg is pecsételje, előhívta 
Juliannának a kis fíát. 

— Most már megengedem neked, hogj^ az anyádat 
megcsókold. Jó asszony, szeretheted. 

Azt a világért sem tette volna, hogy ő maga adjon egy 
bűnbocsátó csókot a leányának. Annyira tán soha sem is 
fog meglágyulni, csak a kis porontyot szabadította fel a 
tilalom alól. 

No hát ! Már van egy lélek a világon, a kinek szabad őt 
szeretni. — Talán még majd a többiek is megbocsátanak. 

— Már most még egy utat kell megtenned, szólt az 
öreg. Ezeket a leveleket, a miket az urak hozzám külde- 
nek, a fejedelem kezébe kell juttatni. Érts meg, mi mó- 
don ? — Te azonnal neki indulsz, egész parádéval, mintha 
Lőcsére utaznál a régi barátnédat meglátogatni. Onnan 
azonban kiosontasz Poprádra és megszállsz a vén Húsz 
vendéglőjében. 

Juliannának ideges rángatózás fogta el az ajkait. Mire 
emlékezett vissza ? 

— Az egy jó kis félreeső hely, folytatá az öreg, egészen 
arra való, hogy egy pár szerelmes a világ szeme elől 
elbújva, turbékolhasson benne. 

Julianna némán könyörögve kulcsolta össze a kezeit. 
Az öreg nevetett. 

— No hát nem szép apai gyöngédség ez tőlem, hogy a 
menyecskeleányomnak még arról is gondoskodom, hogy 
a szerelmesével háborítatlanul találkozhassék ? 

Julianna eltakarta lángvörösre gyuladt arczát. 
Az öreg cholerikus nevetéssel döczögteté a szót. 

— Hát bizony van is azon mit pirulni ? Hisz az egész 
világ tudta is, hitte is, hogy szeretitek egymást. Még 
nagyobb igazságért ez a kis poronty is ennek a tanú- 
bizonysága. Hát nem te ajándékoztad ezt az apjának? 

— Az uram lesz ott? rebegé Julianna, s egymásután 
eltűnt az arczárói az a lángvörösség, de a helyébe állott 
halaványságnak édes mosolygó kifejezése volt. 

— Az uram lesz ott ! 

— Igen, ő vár ott rád. Lehet, hogy még más valaki is. 
Vagy pedig te fogsz ő rá várni, ha hamarább érkezel. El- 
mondod neki élőszóval, a miket tapasztalásból tudsz; 
meg a miket én tőlem hallottál. Elébb az ország dolgáról 
beszélsz vele, csak azután a magadéról. Megmondhatod 
néki, hogy én kiengesztelődtem irántad. Aztán tégy vele, 
a mit akarsz. Nem kell téged arra tanítani. Az anyád is 
épen úgy tett. Nemcsak engemet csalt meg a szeretője- 
ért, hanem a szeretőjét is megcsalta én végettem. Sokszor 
ott hagyta a faképnél, mikor legjobban várt reá s hozzám 
jött — nekem turbékolt. Olyanok az asszonyok. S a fér- 
fiak is arra valók, hogy igy tegyenek velük. — Nem bá- 
nom én : nevetek rajta. Hanem csak arra az egyre kérlek, 
hogy a rád bizott leveleket addig ne add a szerelmes urad 
kezébe, a míg búcsúzni nem kezdtek. Ez legyen az utolsó. 

Julianna engedte ezt a hideg mérget a szivére csepeg- 
tetni. Szenvedett az anyjáért is, meg magáért is. — És el 
kellett viselnie, mert igaz volt, a mit az öreg mondott : 

«Te kunkora bajuszos dali legény, azt ne hidd vala- 
hogy, hogy csak a te kedvedért csalják meg a deres sza- 
kállut ! Épen annyiszor csalják meg a te kunkora baju- 
szodat a deres szakállért. Gazdag az asszonyszív ! Kétfelé 
osztva is elég kincs kitelik belőle. Ma nekem, holnap ne- 
ked! Egyszer a majmon van a sor, másszor a medvén. » 

Igaz volt az öreg mondása. Julianna most a férje után 
vágyott, azt kívánta visszahódítani. 

Összehasonlítást tett a két férfi között, s ez nem ütött 
ki a titkosan imádott javára. 

Andrássy Istvánnak az egész jellemén a kedély uralko- 
dott, a hangulat irányozta az egész életét. Egy nemes fel- 
lobbanás megdicsőítő hatása alatt tudott a hősköltemé- 
nyek vezéralakjául kimagasodni, egy másik kedélyhangu- 
latban pedig lesülyedt a sybarita kéjmámor tunyaságába ; 
— mikor a szabadság nemtője csókolta meg, akkor félis- 

tenné alakult át, ha a szép maenade ölelte meg, lett be- 
lőle szatír. Ennek sem maradt meg. Egy halott arczától 
jéggé fagyott, lángjai kialudtak, eldobott kardot, thyrsust, 
pán sípot a kezéből, eltemette magát a dohos könyvek 
közé ; búcsójárójává szegődött egy múmiának, philosophál, 
flagellálja magát és hajdani kedvesének erényes prédíka- 
tiókat tart. — Most ilyen az uralkodó kedélyhangulatja. 
Ez is meddig tart így? — Mikor a lőcsei kis rejtek 
szobában szöghajának egy fürtje össze volt fonva a szép 
asszony egy arany fürtjével, hej nem bánta akkor, akárhány 
labancz muskétás ezred lopózik is be azalatt a várba, 
akármi lesz hősi nagy hiréből ! és most, ni hogy elfeledte 
egyszerre phílosoph elveit, ascetai ridegségét, nem is kel- 
lett neki a harczi trombitákat fújni az ablaka alatt, elég 
volt egy tollsip, mely büszkesége alvó daemonát föl- 
ébreszté, hogy odadobja a keztyűt vakmerően a császári 
udvarnak, és mindezt miért ? azért, hogy meg ne mozdít- 
sák a helyéből azt az üvegfedelű koporsót, s le ne tapos- 
sák azokat a szegfüveket a német pattantyúsok. Most 
megint egy hős lett, de kinek a hőse '? Egy túlvilági alaké, 
egy halotté. — Az ilyen férfialak nem lehet eszménykép. 

Mennyivel bámulatrakeltőbb az a másik alak, a kit 
igy hínak : «az én uram». Az egész jellem abból az ércz- 
ből van öntve, a min nem fog a rozsda. Mindig ugyanaz, 
a ki volt ; egy kimondott szavához sohasem hűtelen. Gon- 
dolat, szó és tett ugyanaz mindig nála. A balsors meg 
nem alázza, a bukás el nem ejti. Híve marad még az el- 
veszett ügynek is, a mely eszményképe. Daczol a halállal, 
s a sötét jövővel. Mily állhatatosság ! Mily igaz tiszta lélek ! 

Ha még ennek a bocsánatát is ki lehetne érdemelni ! 

S aztán megosztani vele a viszontagságokkal teljes élet- 
pályát! Együtt futni sötét erdőkön, sivatag pusztákon 
keresztül, egy közös palásttal betakarva, őrt állni az álmai 
felett 8 lesni az üldözők közelgő dobaját, ott állni mellette, 
mikor harczol, s kilőtt fegyvereit ujratöltögetni, sebét 
bekötözni, ölében tovább vinni, vele együtt halni. 

Ez volt most a legújabb ábrándja. 

Ö rajta is épen úgy a kedély uralkodott mindig ; a han- 
gulat vezette tetteit, mint annál a férfinál. 

Asszonynak megbocsátják ezt. Azt mondják: gyöngeség 
a neved. 



Julianna nem úgy tett, a hogy az apja monda, hogy 
egész parádéval utazzék fel a Szepességre. Megmaradt az 
eddigi rendszerénél. Volt egy gyékényes paraszt szekere, 
megrakva szercsika almával. Ez a Muraközben termett, 
a hol az idei fagy nem pusztított, annálfogva igen kelendő 
árúczikk lehetett idefenn Magyarországon. Ezzel járta be 
az egész vidéket. Maga volt a kocsis, senkit nem hordott 
magával. Volt a szekerébe fogva két rossz dikhencz, a mik 
csak úgy czammogva húzták a kisafát, azoknak mindig 
rángatni kellett szájukban a zablát, hogy menjenek, kü- 
lömben félre tértek a mezsgye szélére legelni, hanem 
a lógós tüzes fiatal paripa volt, a minek csak egy ostor- 
legyintés kellett, s aztán ragadta a szekeret, hegynek fel 
vágtatva, ha arra került a sor. Ilyen módon minden fel- 
tűnés nélkül bejárhatta a vakmerő asszony az egész or- 
szágot, csak azok előtt fedezve fel kilétét, a kikhez az 
apjától levéllel küldve volt. 

így indult neki a szepesi útnak is. 

Teste, lelke hozzá volt edzve az üyen út kínfáradalmai- 
hoz. Mint a legjobb, munkához szokott parasztasszony^ 
maga látta el a lovait, ha valahol megszállt, s mindig 
künn hált a szekéren. Az utitarisznyából élelmezte magát. 
Mindenféle nemzetnek a nyelvén tudott beszélni, s ismerte 
a tájat : nem sokat kérdezősködött. 

Mikor hegynek fel haladt a szekere, leszállt az ülésből, 
s gyalog hajtotta a lovakat. Útközben az erdőn, míg a 
szekér az országúton haladt a csengős lovak nyomán, ő 
maga félretért a pázsitra s négylevelű lóherét keresett, ezt 
a sejtelemtől gyötrött asszonyszivek gyógyító irfüvét. A ki 

négylevelű lóherét talál útközben, annak a szive meg- 
gyógyul. 

Négylevelű lóherét keresett s a halállal játszott. Mind- 
annyiszor az urára gondolt; <(ha te koczkára teszed a 
fejedet egyszer, én fel teszem tizszer, úgy-e hogy csak 
niéltó párod vagyok ?» 

A Magas-Tátra már a háta mögött maradt: elérte 
Poprádot s ott megállt a szekerével a Húsz apó vendég- 
lője előtt. Kivül állt meg az utczán, nem akart meghálni. 
Csak onnan a kapuból kiabált fel a veranda alatt ülő 
Húsz apóra, hogy nem vesz-e almát? Az meg onnan 
vissza. «Hogy adja?» — « Vékája két tallér. » — «Nagyon 
drága !») — « Csakhogy kapni! Slavoniából hozom. » — 
« Törődött lesz az már!)) — «Kend is törődött már, azért 
mégis ember!)) — « Nekem nincs már fogam, nem tudom 
megenni.)) — «Nem is a kend fogára való az, hanem az 
uri vendégeknek.)) — «Jár is ide vendég ilyen késő ősz- 
szel.)) — ((Bizonyosan most is vannak, érzem a konyhá- 
ból a tokányillatot.)) 

E hangosan folytatott tereferére kinyilt a vendégház 
egyik ablakszárnya, s egy férfiarcz tekintett ki rajta. 
Julianna rögtön megismerte az urát. 

— No vegyék kegyelmed szép szercsika almát ! Kiáltott 
fel rá, a tenyerébe fogva egy párt abból a szép karminnal 
pontozott grünspanzöld gyümölcsből. 

— Hozzon fel az asszony hát egy vékával, hangzott az 
ablakból. 

— Parancsolatjára. 

Azzal a vékát megtetézve almával, a fejére tette s 
úgy lépkedett fel a veranda hágcsóin nagy gangosán 
vele. 

A vendégszoba ajtaja kitárult előtte, s az asszony sze- 
rencsés jóestét kívánva, belépett. 

Ott várták. 

Együtt voltak valamennyien azok, kikkel a jégbarlang- 
ban találkozott. Kegulájuk volt az összeesküvőknek, hogy 

kétszer egymásután soha azon helyre egymásnak talál- 
kozót ne adjanak. 

— Beljebb, beljebb ! szép menyecskéi kiabáltak a be- 
lépő asszonyra, s a mint bezárult mögötte az ajtó, meg- 
indult a dévánkodás, a milyen szokott lenni egy borozó 
férfitársaságban, a mely közé, (vesztére, vagy akaratból) 
egy kaczkiás parasztmenyecske odapottyan az égből. Hang- 
zik kaczaj, csintalan szó, tiltakozó sikongatás, vihánczo- 
lás vékony asszonyhangon, a borizü férfiröhej közé ve- 
gyülve; havalaki a kulcslyukon hallgatózik, hallhatja jól. 
De ezt a dévaj lármát nem a most érkezett asszony éleszt- 
geti. Komédia az csak kémkedők elámitására, az asszony- 
hangokat Felargus hallatja, s a férfiak úgy kaczagnak, 
hogy az arczuk meg sem mozdul hozzá. Maga az érkezett 
asszony, a nagy mázos kályha mögé vonulva beszéli el ez- 
alatt halk hangon, a mi iz éneteket az összeesküvők szá- 
mára hozott. Korponay János veszi át a hireket, hátát a 
kályhának vetve, a borozó- asztalnál ül Fabriczius, s egy 
palatáblára jegyzi az elmondott titkokat. Ha rajtakapják, 
a nedves báránybőrsüveggel egy perez alatt letörülheti az 
egészet. 

A mig a többiek lármáznak, ők csendesen beszélgetnek 
együtt. A többiek csak az egyes neveket hallják. «Vay», 
«Eáday», «Ocskay Sándor», «Csajághy». Mindeniktől 
hozott izenetet a « vihar galambja. » 

Dicső munkát végzett ! Elvetette azt a magot, a miből 
fegyveres dandárok nőnek ki a földből. Derék egy asszony! 
Talán nem is igaz, a mivel a lőcsei árulásról hirbe hozták. 

Most ez a szó hallik az asztal végéről, Fabriczius dör- 
mögi a társaknak: 

— Andrássy István kizárta a labanczot Eraszna- 
horkából ! 

— Vivát ! ordít fel erre, magát elfeledve Kondorossy, s 
csak akkor veszi észre, hogy micsoda áruló szót szalasz- 
tott ki a száján! de hirtelen feltalálja magát s hangos 
csókot czuppant Pelargus arczára, s azt mondja neki : 

«adj egy pofont, de csattanóst!)) Azt meg is kapja. Akkor 
aztán az egész társaság kiálthatja a vivátot arra a pofonra, 
a mit Andrássy István adott a labancznak. 

— Ez olyan jó hir, hogy el se lehet hinni, dörmögé 
Pongrácz kurucz ezredes. 

— Ha mondott szónak nem hisznek kegyelmetek, ol- 
vassák Írásban, monda Julianna s elővonta a főkötőjébe 
rejtett levelet, a mit Andrássy István irt Ghéczy Zsig- 
mondnak. Ö volt minden levelek őrzője. 

A levél kézről-kézre járt ; falták, úgy olvasták : 

«Vitézlö Garamszeghi Ghéczy Zsigmond, alezredes 
úrnak. » 

«Kedves jó öreg czimborám, vitéz bajnoktársam! 

Itt küldöm Te Neked, kedves leányod, nagyságos Kor- 
ponay János, főstrázsamesterné asszonyságtól, ki szegény 
beteg fiacskámnak meggyógyítására orvosdoktor rekomen- 
dálni jő fel vala hozzám : a mennybéli Isten áldja meg 
érette ; ezt az Általad oly igen óhajtott levelét a magyar 
királynak, és erdélyi fejedelemnek: őrizd meg gondosan. 
Ellenben szívesen fogadom Te tőled, ha ama derék sugár- 
ágyút, a melylyel biztattál, elküldenéd nekem ide Eraszna- 
horkára : de lafféta nélkül, és jól beburkolva, nehogy a 
labanczok, a kiknek ajtót mutatók, útközben elkap- 
ják. 

Maradok, a Te igaz hü bajtársad és jó akaród : Báró 
Csikszentkirályi és Krasznahorkai Andrássy István, briga- 
déros Generális, gömöri örökös főispán és Krasznahorka 
várkapitánya.)) 

Ez bizony csalhatatlan bizonyítvány volt. A hány mon- 
dás, annyi csapás. 

Azt is lehetett hinni, hogy a mit Zápolya Jánosról 
mond a levél, az II. Rákóczy Ferenczre értetődik. 

Mindenki ismerte Andrássy írását, a kik elolvasták a 
levelet, mind megcsókolták utána a leirt nevét. 

— Hm ! monda magában Julianna. Itt ugyan osztják a 
csókokat, hát nekem jut-c vagy egy ? 

Pelargus olvasta a levelet utoljára, ő adta azt vissza 
Korponaynénak. 

Azzal felkapott egy poharat az asztalról, s azt monda : 

— No hát urak, nem valót mondtam-e? Hogy a ki mind- 
ezt véghez vitte, a mi asszonyunk oly igaz ós tiszta, 
mint az angyalok a mennyországban. Vivát a dicső asz- 
szony ! 

A poharak összecsördültek s mindenki utána kiáltá : 

« Vivát a dicső asszony!* 

De Julianna nem ügyelt arra, a mi a háta mögött tör- 
ténik, ő csak azt a némaságot leste, a mi a férje ajkait 
halottá tette. Annak az arcza nem mozdult meg. 

Pabriczius is csak a griflijét nyálazta, minélfogva az 
épen nem fogott a palatábláján, mikor irni akart vele. 

Julianna oly kérő, oly esdő tekintettel nézett az ura 
szemébe, hogy annak bizony e néma tekintetből is meg 
lehetett volna érteni szive legtitkosabb gondolatjat, de 
hogy az arcz csak mégsem akart meglágyulni, hát végre 
is kénytelen volt az asszony a szóhoz folyamodni. 

— Én uram ! Én kedves egyetlen egy galambom, drága 
férjem. Ne nézzen reám kegyelmed ily kegyetlen hideg 
tekintettel. Ha nagy volt a vétkem, százszorta nagyobb 
volt a bűnbánatom. íme nem tartottam elégnek, hogy 
megbűnhődjem érte; meg is fizettem érte. Ha őrült nagyra - 
vágyásom egy rossz lépést botlatott el velem, azért száz 
mértföldet barangoltam össze, magam megalázva, hogy 
helyrehozhassam. Nem féltem vihartól, nem féltem rém- 
ségtől, gyönge asszonyerőmet megsokszoroztam ! férfiak- 
tól rettegett munkát elvégeztem, örömről lemondtam, 
lelkemet Istennek, fejemet halálnak ajánlottam : a hová 
kegyelmed elküldött, nekem a pokol pitvaránál is rette- 
netesebb helyre, elvándoroltam ; tüzes sárkánytól őrzött 
kincs nem nehezebb, mint a mit onnan én elhoztam . . . 
Nem érdemlek- e meg valami jutalmat ? 

S azzal térdre roskadt, két karját kitárva s könyezö, 
bűnbánó, megtérő szemeivel férje arczán élve. 

Bizony mindenki meg volt hatva e jelenettől. 

Korponay János ekkor odafordult Fabricziushoz. 

— A tett jó szolgálatok valóban megjutalmazandók, 
Fabriczius uram. Fizessen ki kegyelmed a pénztárunkból 
ennek az asszonyságnak ezer darab aranyat. 

Julianna erre a szóra mint egy veszett tigris ugrott fel a 
térdeiről, s olyat ütött az öklével Korponay homlokára, 
hogy az három lépést tántorodott hátra, s azzal széttaszi- 
gálva a körülálló férfiakat, felszakitá az ajtót, lerohant a 
lépcsőn, ki az utczára, felkapott a szekerébe, rávagdalt a 
lógósra 8 azzal, mint a kit veszteni visznek, vágtatott el 
az erdők felé. Mindegy, akármerre ! 



XXXVn. FEJEZET. 

A PELARGUS FOGADÁSA. 

A dobsinai jégbarlangba leütött istennyila nem guba- 
hitotta meg jobban a követfujó urakat, mint ez a nem várt 
ökölcsapás. Erre az egyre nem volt senki készen. Hogy a 
bűnbánó Magdolna egyszerre vad furiává alakuljon át, 
ez mesemondásba való képtelenség. Mert hiszen azt min- 
denki érthette, hogy biz az elég sértő szó volt Korponay- 
tól, hogy a feleségét úgy meggyalázta ennyi férfi előtt, 
hogy a midőn az előtte térdepel, és igazán nagyon meg 
érdemelve a bűnbocsánatot, azt a jutalmát várja önfelál- 
dozó tetteinek, hogy a férj kezét nyújtsa neki, felemelje 
s tán meg is csókolja, hát akkor az ki akarja őt fizetni 
aprópénzzel. Mert hát egy várva-várt csók még ezer 
aranyra felváltva is csak aprópénz. Biz ez kegyetlenség 
is volt Korponay János uramtól, meg bolondság is volt ; 
ha ez a mód kapna divatra, győznék azt Magyarország 
aranybányái ! Nem kellett volna az asszonyt (és még hozzá 
a hű szolgálót) így megsérteni. S ha a megbántásért az 
asszony záporkönyekre fakad vala, a haját tépi, a világot 

Jókai: A lőcBei fehér aHBZuny. U. 1^ 

átkozza vala, hogyha még uriasabb szokást követve, ott 
menten elájul, s egy óráig engedi magát vizzel locsoltatni, 
mig feléled, hát ez egészen rendén következő jelenet lett 
volna, de ilyen vastag végén kezdeni a dolgot, mégis csak 
olyan megfoghatatlan eset, hogy az embernek a szeme- 
szája eláll bele. 

Azt persze az urak közül senki sem tudhatta, hogy en- 
nek az asszonynak a lelkében ott bujdosik már régóta 
egy veszett manó, egy másik « kifizetett ezer arany » em- 
lékében, s ezt a nyugtat ványt az ezer aranyról régen ott 
hordja már a markában, s csak az alkalomra vár, hogy 
kifizesse annak, a ki rá talál duplázni, ha mindjárt a «ke- 
gyelmesw uram lesz is. 

Hát épen a kegyetlen uram duplázott rá. Meg is kapta. 

A nagy ijedtségben senkinek sem jutott eszébe, hogy 
ezzel az asszonynyal valamit kellene tenni. Csak akkor 
ocsúdtak fel az elhüledezésböl, mikor a vágtató kocsi 
zörejét meghallak. 

Legelőször Korponaynak jött egy gondolatja. Ez a gon- 
dolat az volt, hogy lekapott egy puskát a szegről s utána 
akart szaladni az asszonynak. 

Hanem Pelargus útját állta, s a hátát az ajtónak vetve, 
megragadta a férj kezét. 

— Mit akarsz, czimborám? 

— Eredj az utamból. Meg akarom ölni ! 

Erre a szóra többen is oda ugrottak melléje, s ránczi- 
gálni kezdték, hogy ilyet ne tegyen. 

A kocsi is jó messze zörgött már, azt a golyó nem éri 
utói. 

Korponay halálsápadt volt a dühtől. 

Pongrácz ezredes átölelte két karral, s úgy vonszolta el 
az ajtótól. 

— Ne hogy utána lőjj, czimbora, mert akkor elárulsz 
bennünket csoportostul. 

— Ha most nem ölöm meg, később kell őt megölnöm. 
Tehetném hazai törvényeink szerint is. Szent László sza- 

badságot ad a sértett férjnek, hogy hűtelen nejét meg- 
ölheti. De nem azért. Nem is azért az ütésért itt, a kit soha 
életemben halandó ember csatán kívül meg nem ütött ; 
még az édes apám sem. Nem azért ! Hanem hogy el ne 
árulhasson bennünket. Minden titkunk a kezében van. 
Nemcsak a mienk : fél Magyarországé. Az egész össze- 
esküvés kapcsai, szálai : minden részvevőnek a neve. Ha 
ez az asszony élve marad, mi ne az Istenhez imádkozzunk 
többé, hanem az ördögökhöz, hogy el ne vigyenek ben- 
nünket. 

— Ezt akkor gondoltad volna meg, édes czimborám, 
szólt közbe Pelargus, a mikor ily kegyetlenül megsértet- 
ted. Ne azt nézted volna, hogy a feleséged térdepel előt- 
ted, hanem azt, hogy a mi leghasznosabb szolgálattevő 
közbenjárónk kéri tőled a jutalmát. Mit fecsérled te a mi 
aranyainkat, a mire olyan nagy szükségünk van ? holott 
ő csak egy csókot várt tőled, s bizony nem tört volna ki 
bele a fogad, ha megadod neki. 

— Kölyök ! Ne tarts nekem leczkét. 
Fabriczius a huzalkodók közé veté magát. 

— Azt mondom, czimborák, hogy a veszekedést halasz- 
szuk holnapra, most pedig szedjük a sátorfát s igyekez- 
zünk a lovainkhoz eljutni ! mert Kézsmárk ide csak egy 
óra járás, s két óra múlva a nyakunkon lehetnek a Löffel- 
holtz dragonyosai. 

— Az biz igaz ! monda Pongrácz, a hogy a szemeit szik- 
rázni láttam, alig hiszem, hogy ez az asszony le hagyja 
menni a napot, a nélkül, hogy minden dolgunkat elárulja 
a labancznak. 

— De nem fogja elárulni ! kiáltá Pelargus. Azt már én 
fogadom. 

— Te? ordított rá Korponay. Hogyan állsz jót érte? , 

— Megmondom. Nem hiszem, hogy ez az asszony el 
tudja a rábízott titkokat árulni valaha! Bármilyen harag- 
ért. Hogy egyenkint akármelyikünket lekéselni képes, azt 
nagyon elhiszem. A sárgarépához sem ülnék le ven- 

dégül többet, a mit az ő keze főzött. De hogy elárulja, hó- 
hér pallosának adja a tulajdon édes apját, pedig annak a 
feje van legfelül, azt nem hiszem. Sohasem hiszem el. 

— Én arra is képesnek tartom, hörgé Korponay. 

— Te neked szabad őt nagyon rossznak tartanod, mert 
te tudod, hogy milyen jó volt ; nekem semmi okom sincs 
rá, hogy szeressem ; tehát nem is gyűlölöm. Lehetetlennek 
tartom, hogy egy asszony vérpadra vigye mindazokat, a 
kiket szeretett. Ez egy rémalak volna, a milyent a mytho- 
logia sem bii*t kitalálni. Hanem ez hát csak hit. Én bizo- 
nyosságot akarok ti nektek nyújtani. Magamra vállalom, 
hogy utána megyek ennek az asszonynak. Kisérni fogom 
őt nyomról-nyomra, mint a véreb. Se éjjel, se nappal egy 
lépést nem fog tenni, hogy azt meg ne tudjam. Nekem 
mindenütt vannak jó czimb óráim, a kik segítenek. Úgy 
körülfogom őt, mintha hálóban volna. És ha egyetlen egy 
lépést talál tenni, a mi azt mutatja, hogy ügyünket elárulni 
készül, esküszöm az élő Istenre és apám, anyám örök 
lelki üdvösségére, hogy akkor én viszem halálra azt az 
asszonyt, mielőtt az árulást elkövethette volna. Ti járja- 
tok a magatok utjain, én megyek az enyimen. Mától fogva 
nem vagyok ember, csak a szegődött árnyéka egy másik 
embernek. Ti gyűlöljétek őt, féljetek tőle, piszkoljátok a 
nevét. Én szeretem őt, ragaszkodom hozzá s lemosom a 
nevéről a szennyet; ha kell, a saját vére hullásával. 

Ráhagyták, hogy fusson hát utána ; ők, a többiek, futot- 
tak a lengyel határ felé. 

XXXVm. FEJEZET. 



RECIDIVA. 



Ö pedig futott, mint a szarvasgim a nyakába harapott 
hiúzzál. 

Ez a szó kergette világgá. 

«Fizessünk neki ezer aranyat !» 

Épen, a hogy a labanczok mondták : 

« Azért, hogy elárultad nekünk a fejedelmet, ezer ara- 
nyat kifizetünk.)) 

És emezek is tudják már, hogy az ilyen szolgálatnak 
ilyen a jutalma. Nem becsület, nem szeretet; pengő pénz, 
a mit erszénybe lehet seperni. 

Kihez fusson a panaszával ? Ki érti meg ? 

Az egyik férfi kikomplimentezi a házából, ájtatos, 
kegyes, philosophus beszédekkel, a másik kitaszítja 
gorombán. 

« Fizessünk neki ezer aranyat !)> 

Mi kellene még más ? 

Csak nem kérdezhetik tőle azt, hogy hát a szived fáj-e? 

Ha fáj, ott a doktor, kérjen rá balzsamot. Patikában 
adják. 

Eszébe jutott a doktor. A tudós Cornides Lőcsén. Hi- 
szen tulaj donképen azért jött ide fel, hogy azzal beszél- 
jen, s rábirja, hogy pakoltassa fel magát s utazzék le Dob- 
sináig meg Krasznahorkáig, a két beteg gyermeket meg- 
kuruzsolni. Hanem ahhoz pénz kell, sok pénz, mert a 
doktor nem utazik ingyen. Lám milyen okos dolog lett 
volna azt az ezer aranyat behurkolni, és nem adni nyug- 
tíitványt róla. 

Az a másik ezer ugyan fogytán van már, tán alig cseng 
belőle egy pár a tarsolyban, az egész gazdasága ez a szekér 

alma. Ha azt eladhatja, viheti a tót parasztszekéren a 
finnyás doktort magával. 

Szó sincs róla. Csak olyan kódorgó vad gondolatok 
ezek. Nem gondol ő most a beteg fiával sem. 

Ismét lejtőn fel visz az út, sűrű fenyőerdő között. A nő 
leszáll a szekérről, hagyja czammogni a lovait, maga a 
füves útfélen bandukol ostorpattogtatva. De nem keres 
négylevelű lóherét, hanem letépi bokrétának azokat a 
haragos kék sisakvirágokat, a miknek kelyhében. Mars 
sisakjában egy pár fehér galamb ül, Vénus galambjai. 
Szép virág, szebb jelvény : de halálos méreg. cFarkasölő 
gyökérnek)) nevezik a népek. Jól mondta Pelargus, hogy 
nem szeretne ahhoz a sárgarépához leülni ebédre, a mit 
ennek az asszonynak a keze fog főzni. 

Egyszer csak nagy trombiteifu vassal jön szembe reá 
egy postaszekér, mit tízenkét dragonyos kisér, annak a 
jeléül, hogy valami előkelő rangbéli személy utazik a 
hintóban. Van oka a fullajtárosnak olyan nagyon trom- 
bitálni, mert Korponayné lovai már megint legelészni 
álltak az útfélre s e közben a szekeret épen keresztbe állí- 
tották az utón. A postaszekérnek meg kell állnia, a postás 
pogányul fújja a trombitát, hogy előidézze az erdőből a 
hanyag lehajtót, a hintó belsejéből két asszonyság feje 
dugódik előre, mind a ketten zsémbelnek, erősen szidják 
az utjokat elálló parasztot. 

Julianna jól ismeri mind a kettőt. Az egyik Löffelholtz 
tábornokné, a másik a kis Blumevitzné, a Fabriczius 
leány: Julianna kedvencz kicsikéje. 

Egyszerre pajkos kedve támadt. Odafut a szekeréhez, 
s tele veszi a két markát szercsikával s odaállva a hintó- 
hágcsóhoz, palócz paraszt kiejtéssel odakiált nekik : 

— No hát má nasságos asszonykák, nem vesz keetek 
egy kis szép aumát ? 

Azok elszörnyedve csapják össze a kezeiket s felsikon- 
gatnak. 

— Julianna te ! Korponayné ! 

Ö meg kaczag, csak úgy reng bele a két válla. 

— Micsoda komédia ez ? kérdé Löflfelholtzné, az első 
ámulásból magához térve. 

— Semmi komédia. Igen rendes dolog. Almát árulok. 

— Te almát árulsz ? 

— Hát valami életmód után csak kell látnom, ha már 
nagyságos asszony nem lehetek. 

— De te tréfálsz ? 

— Hogy tréfálnék ? Azt tudjátok, hogy az uram bii*to- 
kait elkobozták; az apámhoz nem mehetek, mert az 
agyonüt ; valahány úri ismerősöm, módos atyámfia, az 
mind eltagadja előlem magát. Sehol be nem fogadnak, 
hát csak így az országúton kell éldegélnem. 

— Hát Andrássy ? kérdé Löfifelholtzné. Hiszen mikor 
itt voltál nálam nem régiben, s visszakérted a képesköny- 
vét, a mi neki oly jó hasznára volt, mert bizony mondom, 
hogy nagyon segített neki a kegyleveléhez, hát akkor 
mondtad, hogy odaviszed hozzá. Azóta özvegy is lett. Hát 
nem fogadott jól '? 

Most kezdett még csak igazán kaczagni Julianna. 

— Hahaha ! Andrássy ! Az én Lovelaceom ! Az remetévé 
lett, könyvet ír : triplex philosophia a czíme ; s minden 
reggel eg^^ szegfüvet visz a megholt feleségének, s ott 
imádkozik naponkint három óra hosszat. 

De erre már általános volt a kaczaj. 

Hahaha ! Andrássy István imádkozik ! Zsolozsmát éne- 
kel. A hátát korbácsolja! Böjtöt tart! Keresztet hány 
magára a szép asszony közeledtére I Hahaha ! Ezt el kell 
mesélni. 

Az asszonyok kiszáUtak a hintóból, összeölelték, csó- 
kolták a véletlenül feltalált barátnét ; beleharapdáltak egy 
pár almájába, s aztán késztették, hogy üljön be közéjük 
a hintójukba, majd az almás-szekeret elhajtja a posta- 
szolga, a ki kerékkötní van itt. 

— De biz almáimat nem bizom ebfogakra, monda Ju- 
lianna. Mert én az után élek. 

— Ugyan ne bolondozz, unszolá Krisztina, a nyakába 
csimpeszkedve, nekem bizony nem árulsz almát faluról - 
falura, mint a hienczek, odajösz hozzám Lőcsére, s ott 
maradsz, soha nem eresztelek el. 

— Hiszen te magad is földönfutó lettél, elvették a 
bécsiek az apád birtokát a kegyleveled daczára. 

Löffelholtzné közbeszólt : 

— De már visszaadták. Csak te jer most velünk. Száz- 
féle mondanivalónk lesz, a mi rád nézve is igen örvendetes. 
Épen tegnap érkezett meg a nyiltparancs, hogy Blume- 
vitzné a Fabriczius-féle birtokokba visszahelyeztessék, 
annak az örömére megyünk most Lőcsére. Alauda, meg 
Belleville lovagok várnak ránk nagy ünnepélylyel. Az úton 
majd elmondjuk a többit. 

— De így csak nem mehetek Lőcsére, ebben a paraszt- 
ruhában, másféle öltözet pedig nincsen velem. 

— Az sem baj. Adok én az én ruháimból egyet. Tudod, 
hogy rád illenek az én öltözeteim, majd itt Poprádon 
megállunk a Húsz apó vendéglőjében, ott átöltözködhetel. 

— Poprádon? Húsz apónál ? Hahaha ! Kaczagott Ju- 
lianna, s aztán szilaj jó kedvvel ugrott fel a hintóba. Ez 
fölséges lesz ! 

Volt oka így kaczagni ; eléggé csiklandozhatta a szivét 
az a tréfás gondolat, hogy a nemes kurucz vezérek hogy 
fognak az ablakon kiugrálni, mikor őt visszatérni látják 
azzal a tizenkét dragonyossal. 

Nem kérette magát tovább, beült a barátnéi közé s folyt 
aztán a vidám terefere ; egyszerre mind a hárman beszél- 
tek és mesélték egymásnak, a mi velük és körülöttük 
történt, s azért mind a hárman megértették egymást. 
Az asszonyoknak megvan erre a különös adományuk. 

Juliannára nézve csakugyan fölöttébb érdekes tudósítá- 
sok voltak azok, a miket a barátnőitől megtudott. 

HL Károly, az új király, Spanyolországból megérkezett 
8 azzal egyszerre nagy fordulat állt be a bécsi kormányzat- 
ban. lUésházy befolyása helyett Pálflfy Jánosé érvényesült. 

A király megerősítette a szathmári békeszerződést s annak 
minden következményeit érvényesíteni sietett. Összehívta 
az országgyűlést Pozsonyba, követválasztás lett az egész 
országban, a királyi meghívók már szétküldettek. A zak- 
latások megszűntek, a letartóztatott főurakat és nemese- 
ket szabadon bocsátották, sok elkobzott vagyont vissza- 
adtak, sok megígértre új küátást nyitottak. így jutott 
Blumevitzné is hirtelenében az apja birtokába vissza. 
Az amnestia újra ki lett hirdetve, a visszatérőknek új idő- 
haladék engedve. A király azt óhajtja, hogy a nemzet 
teljesen kibékíttessék, mert az ország rendéivel családjá- 
nak örökösödési uralkodását akarja elfogadtatni. 

Ezek mind nagyon «jó» hírek voltak Korponaynénak. 

Már tudniillik nem annak a Korponaynénak, a ki láza- 
dást és összeesküvést ojtogatni, beszemezgetni járt szerte- 
szét az országban, mindenféle vadonczba, gyékényes 
paraszt-szekéren, hanem annak a másik Korponaynénak, 
a ki a kész érett arany almát leszedni jár, négy lovas 
hintóval. 

Blumevitzné már megkapta a magáét, Löffelholtzné 
is erősen biztatva van, hogy zöld ágra jut ; most csak 
Pozsonyba kell menníök, s a formaságokat elintézni a 
hivatalos dicasteriumoknál. íme együtt mehetnének mind 
a hárman, Korponayné is nyélbe süthetné most a maga 
dolgát. 

— Csak megvan a donatiós leveled, a lőcsei kapitula- 
tióból ? kérdé Löffelholtzné. 

— Oh azt mindig magammal hordom, szólt Julianna, 
a keblére tapintva, s nyomban ijedten kiálta fel : « Szent- 
séges Isten !» 

— Mi az ? Nincs nálad ? 

Julianna ki akart ugrani a hintóból, szerencséjére vissza- 
tartották. 

— Nincs meg a donatiós leveled ? 

Az megvolt. Hanem erről a levélről más jutott az 
eszébe Juliannának, a miről e perczig csodamódon meg- 

feledkezett. Az összeesküvők levelei. Valamennyi vesze- 
delmes levél, a miket, az apja utasítása szerint csak akkor 
kellett lészen átszolgáltatni az urának, a mikor búcsút 
vesz tőle. Szép búcsúvétel volt ! Azok a levelek mind egy 
szarvasbőrvánkosba vannak bevarrva, s ez a vánkos ott 
maradt az almás szekéren. 

— Hova akarsz szaladni ? kérdé Löffelholtzné. A fél 
lába már kinn volt Juliannának a felhágón. 

— Ott hagytam a szekeremen. Futok vissza érte. 

— Minek futnál? Elnyargaltatunk érte egy dragonyost, 
az elhozza. Miben volt? 

— Nem ! Nem bizhatom idegen kézre. Magamnak kell 
érte mennem. 

(Hiszen ha azok a levelek a császáriak kezébe kerülnek, 
a legelső, a kinek a feje gurulásnak indul, magáé a szép 
asszonyé !) 

— Hát akkor inkább visszafordulunk a hintóval. 

Szerencsére a véletlen kisegítette Juliannát e kétségbe- 
ejtő szorongattatásból. Azaz, hogy nem a véletlen, mert 
ilyen nincs, hanem a körülmények logikája. 

Az almás -szekérre delegált postalegény ugyanis, miután 
az ostornyelét kipróbálta a rudason, meg a nyergesen, 
hogy azokat gyorsabb haladásra bírja, de minden siker 
nélkül, vesztében a lógósra talált egy nagyot húzni, mire 
az telerugta a szemét, száját sárral, szügyébe vágva a 
fejét, elkezdett vágtatni a szekérrel, magával ragadva a 
másik két párát is. így aztán nagyhamar nemcsak utol- 
érte az almás-szekér a hintót, de még el is hagyta, úgy 
kellett a bőszült Pegazusnak útját állni fegyveres erővel. 

Julianna sietett is azonnal a szekeréhez. Az alma mind 
az ördögé lett, hanem a szarvasbőrvánkos megkerült. 

— Hála Istennek. Csakhogy ez megvan. 

Azt azután nem is hagyta el többet magától, hanem 
ráült, vagy a hóna alá vette, mikor leszálltak. 

Poprádra érve, a Húsz apó vendéglője előtt nem követ- 
kezett be az a tréfás jelenet, hogy a kuruczok az ablakon 



Digiti 



ized by Google 



át vegyenek búcsút, azok rég az erdőben jártak már akkor. 
Itt azután Julianna átöltözött Löffelholtzné egyik gála 
köntösébe; Lőcsére már mint úri asszonyság tartá be- 
vonulását. 

A Fabriczius-ház előtt egész deputatio várta az érkező- 
ket. Alauda biró úr teljes hivatalos ornatusában fogadta 
Blumevitznét, bevezetve őt visszanyert palotájába, s 
saját kezeivel tépte le a szobák aj tájairól a sequestráló 
pecséteket. 

Odajött doktor Cornides is, felajánlva a most érkezett 
hölgyeknek a konyháját, addig, a míg azok újból berendez- 
kednek. 

^lég humorizált is a tudós férfiú, mondván : 

— Első eset, hogy a doktor konyhájából egészséges 
emberek számára prsescribálnak. 

S a vendégség, a mit a doktor az egész úri társaságnak 
adott, becsületére vált az egész orvosi karnak ; azt mond- 
ták rá, hogy az egészséges embereket még jobban meg 
tudja gyógyítani, mint a betegeket. 

Ott volt Belleville lovag is (még mindig császári hely- 
parancsnok Lőcse városában) s ezúttal szabadon udvarol- 
hatott a szép szalmaözvegynek. 

Mikor a sok jó étel és ital feloldotta a nyelveket, aztán 
nem is igen tartotta senki titokban az élményeit. El let- 
tek fecsegve a várfeladás éjszakáján történt tarka dolgok. 
Most már nevetni való tréfák. A ház fiatal asszonya ott a 
Ketterháuschenben ! (Minő éj volt az I) A megszabadítás 
furfangos bohózata. Leni asszony, a ki az ópium pilulákat 
maga itta meg sörben a beteg helyett, s a félholt asszony, 
a kit a doktor hasztalan elecktrika-masinázott. Hát még 
azután a jó Belleville lovag, a ki a kapukulcs helyett a 
Ketterháuschen kulcsait kapta meg s majd a nyakát veszté 
a fél várossal támadt küzdelemben. 

Alauda uramnak a gombjai pattogtak le a mellényéről 
a nagy kaczagástól, mikor ezeket elbeszélték, kiki hozzá- 
adva a maga részéről tapasztaltakat. 

Egyszerre csak aztán a nagy féktelen jó kedvből aláesett 
a szép asszony a nagy komolyságba. 

— Milyen jó kedvem van, tán vesztemet érzem ? Még 
az én jó doktoromat is hogy kifigurázom, pedig hiszen 
csak azért jöttem most Lőcsére, hogy segítséget keressek 
nála a szegény kis fiacskám számára. 

S egyszerre tele lettek a szemei könynyel. 

Doktor Cornides minden állapotban kész volt a tudo- 
mány hatalmát éreztetni. Kikérdé Juliannát a kis fiú 
betegségének jelenségei felől. Complicált baj ! De az orvosi 
tudomány megtud küzdeni vele. (A régi orvosi tudományt 
értjük, a mostani nem ér semmit.) Egész ív papiros meg- 
telt a recepttel, a mit a tudós férfiú e veszedelmes baj 
ellen összeirt. Olyan arcanumok, a mikről a mostani orvo- 
soknak sejtelmük sincsen már, a föld öt részéből, tenger 
fenekéről, retorták mélyéből, czethalak gyomrából elő- 
került szerek. 

— Ettől meg kell neki gyógyulnia, monda a doktor az 
elbúsult anyának. Hanem egyre figyelmeztetem. Ezt a 
receptet az egész országban csak egy helyen tudják el- 
készíteni, mert sehol másutt porrátört baziliszkszivet nem 
kaphatni, azt csak igen nagy urak szerezhetik meg. Azért 
ez csak gróf Pálffy János ő kegyelmessége vöröskővári 
(Bibersburg) várában elkészíthető, az ottani híres offi- 
cinában. 

— No látod, monda Löffelholtzné, most egygyel több 
okod lesz Pálffy Jánost meglátogatnod. 

Julianna azt monda erre aggóskodva, hogy nagyon sokba 
kerülhet egy ilyen hosszú út. 

— Apropos ! szólt közbe Alauda uram. Kegyelmednek, 
nagyságos asszonyom, még valamit át kell adnom, mit a 
városnál felejtett. Az ám! Nem is találja ki, hogy mit? 
Hát mikor Korponay János kapitány úr (még akkor csak 
az volt) meg lett bízva azzal a bizonyos expeditióval, a 
lőpor és élelembeszállítás végett, a tanács egy kétszáz 
aranyat nyomó lánczot decretált a számára jutalmul. Kor- 

ponay uram akkor ezt, bizonyos okoknál fogva, nem 
vehette által. Most meg már aligha vehetné át. A láncz 
pedig itt van. Azért ón legczélszerűbbnek találom, ha 
azt a feleségének szolgáltatom által. 

Soha jobbkor láncz nem érkezhetett! Mintha csak az 
égből esett volna le. 

Julianna ismét jókedvű lett. Azt súgta Alaudának, hogy 
csak adja vissza azt a lánczot az ötvösnek, az aranyérték- 
ben s aztán fizesse ki belőle azt a tartozását, a mivel egy 
itteni pipereárusnak csipkefátyoláért adósa maradt, a 
többinek majd akad helye. íme kétszáz arany már meg- 
térült a visszautasított ezerből. Pedig ezt is Korponay 
János kereste ! 

XXXIX. FEJEZET. 

VÁEATLAN FOEDULAT, 

Harmadnapig mulattak az asszonyságok együtt Blume- 
vitzné házában Lőcsén. Negyednap reggelre volt elhatá- 
rozva az együtt utazásuk Pozsonyba. 

Elutazás előtti estén egészen magukra voltak. 

Löffelholtzné többször kérdezősködött Juliannának a 
férje után, és hogy mi történt közöttük ? 

Julianna egész hosszú mesét gondolt ki erről a thémá- 
ról, hogy ők már egészen kibékültek, Korponay János 
ugyan még Lengyelországban van; de már irt a feleségé- 
nek, hogy haza kivan jönni ; a király hűségére fog állni, 
magának elfogadja az amnestiát, s jószágait a fia számára 
visszakéri. Julianna minden órán várja a férje hazaérke- 
zését; egyrészt az is vezette ide a Szepességre, hogy itt 
remél vele találkozni. 

Mikor aztán legvakmerőbb phantasiával mesél a való- 
sággal szembeszökő kitalált dolgokat, felnyílik a szoba- 
ajtó, s belép rajta az, a kit sokat emlegetnek: Korponay 
János, a férj. 

Ö az valóban, nem rémkép, nem tünemény ; a valósá- 
gos Korponay János áll ott, félvállra vetett köpönyegben, 
kezében a hiuzbőr süvege. 

Legelső, a ki őt fölismeri, Löffelholtzné. (Korponay 
valamikor a császáriaknál szolgált, onnan ismerte még.) 

— Ah ! hozta Isten kegyelmedet. « Farkast emlegettünk, 
s a kert alatt kullog. » 

Juliannának az egész testét a jéghideg rémület állta el. 
Pedig ő neki kellett legjobban örvendezni a betoppanó 
alak láttára. Hisz épen most mesélte a barátnőinek, hogy 
őt várva várja, hogy milyen nagyon óhajtoznak egymás 
után. 

Erőszakot kellett tenni elzsibbadó idegein és eléje sietni 
nagy örvendező repeséssel az Istenhozta kedves vendég- 
nek; ölelésre kitárva karjait, s ajkait csókra kinálva. 

S a kedves férj megölelte, megcsókolta a kedves asszo- 
nyát, a hogy patriarkhális szokás volt hazánkban. 

És az ölelő kezében nem volt tőr rejtve, a mit hátulról a 
szivéig szúrjon és ajkaira nem volt olasz méregfestvény 
kenve, a mivel a váltott csókban nejét megmérgezze : 
inkább nagyon gyöngéden bánt vele; észrevéve, hogy 
annak a térdei roskadoznak, oda vezette a karos székéhez, 
oda leültette és aztán szépen kezet csókolva a tábornok- 
nénak és a házi asszonynak is, gavallérosan oda támasz- 
kodott a szék táml anyára. 

— Mi jó szél hozza ide kegyelmedet? kérdezé Löffel- 
holtzné. 

— Engemet valóban igen jó szél hozott, felelt rá Kor- 
ponay nyugodtan. Az a szél, a mely átfújta hozzánk 
Ijengyelországba a hirét, hogy az új magyar király a haza- 
térőknek amnestiát adott. Én már torkig laktam a len- 
gyel barátsággal s nem kérek belőle, se eczettel, se mazsola 
szőlővel, többet ; hazasiettem, hogy az amnesztiában 
részesüljek. 

— No azt nagyon bölcsen és okosan cselekedte kegyel- 
med, helyeslé a mondottakat Löffelholtzné, ennél helyeseb- 

bet nem tehetett. Biztosítom kegyelmedet, hogy a mi tőlem 
és az uramtól telik, mindent el fogunk követni, hogy 
kegyelmed a birtokába minél előbb visszahelyeztessék. 

— Hiszen épen egyenesen oda akarok menni : az os- 
gyáni birtokomba, s ott várom be a saját házamban, a mi 
velem történni fog. Úgy-e te is velem jösz, kis feleségecs- 
kém? 

Julianna a halál félelmei között rebegé (mosolyogva) : 

— A hová kegyelmed magával viszen, oda megyek. 

— Mi pedig most épen Pozsonyba akartuk vinni a 
kegyelmed asszonykáját, hogy bizonyos neki igért dona- 
tio ügyét, kedvező lévén rá az idő, szorgalmazza. 

— Nem bánom, szólt Korponay, s még csak a hom- 
loka sem vonult ránezba. Ha másfelé van menetele az 
asszonyomnak, én beleegyezem. 

Julianna alig hallhatóan suttogá : 

— Én az urammal fogok menni. 
Löffelholtzné elnevette magát. 

— Azon sem csodálkozom. Olyan hosszú távollét után 
az ember újból vőlegény és menyasszony, s nem adná 
olyankor a maga csendes kuczkóját a császár palotájaért. 
No hát majd ha a második mézes hetek leteltek, akkor 
bocsássa fel kegyelmed az asszonyát Pozsonyba. 

Ez mind a legszívesebb enyelgés hangján folyt ebben 
a modorban. Korponayt a háziasszony ott mar aszta szál- 
lásra és vacsorára. 

Az estebéd végeztével tudatták Korponayval, hogy 
mint utas ember, ha elfáradt, felmehet a számára elkészí- 
tett szobába. Ugyanazon erkély szoba ez, a honnan egykor 
Julianna leste Belleville lovagnak a furcsa küzdelmét a 
ráröffent polgárörökkel, az ablakfüggöny mögül, meg a 
honnan Korponay alákiabált a kurucz hajdúknak, hogy 
nem kell megadni magukat, hanem ütni kell a labanczot. 
Mind a kettőjükre nézve emlékezetes szoba volt az. 

Julianna most találhatott volna valami ürügyet, hogy 
a férjét előre bocsássa, s aztán mint egykor itt ezen a he- 

lyen, a hol őt a kardjával ketté akarta vágni, megfusson 
előle, és szaladjon, míg a lábai bírják, világtalan világgá, 
de nem tette azt. Valami halálmegvető dacz kényszerítette, 
hogy együtt menjen az urával, karját annak a válla körül 
fűzve, fejével az arczához hajolva, kisérve a másik két 
asszony tréfás nevetésétől. 

Mikor a lépcsőkön felhaladva az emeleti szobába fel- 
értek, a hol a széles menyezetes ágy el volt készítve a 
számukra, a kandallóban ropogott a tűz, az álló fali óra 
fel volt húzva és járt, Korponay letette az asztalra a kezé- 
ben hozott karos gyertyatartót, akkor Julianna széttárta 
előtte a karjait s azt monda neki : 

— Azért jöttél, hogy megölj ? Itt vagyok. Végezd, nem 
fogok kiáltani. 

Korponay megfogta a kezét szelíden, s a másikkal meg- 
czirógatta azt. 

— Nem, Juliannám. Távol van tőlem ez a szándék. Sőt 
azért jöttem, hogy visszavegyelek és veled maradjak. 
Épen az az ütés, melyet tőled kaptam, (nézd most is itt a 
gyűrűdnek a sebhelye, a mit rajtam ejtél) ez győzött meg 
felőle, hogy igaz lelkű és becsületes vagy. Akkor szerette- 
lek meg újra. És már most rajta leszek, hogy te is szeress 
engem. 

S azzal az ölébe vonta és gyöngéden magához szoron- 
gatá, többször megcsókolva a szép lesütött szemeit. 

Juhanna szédelgő fejét odahajtá az ura keblére s sokáig 
úgy érezte, mintha egy másvilágban volna, magánkívülí 
gyönyörben, míg egy hideg, józan gondolat magához nem 
térítette. 

— Oh, én édes lelkem uram. Olyan nagy boldogság 
volna ez, a mit te én velem osztasz, hogy magát a menny- 
országot sem kívánnám helyébe, ha egy nehéz gondolat 
nem háborítana. Elhiszem, hogy nem azért jöttél, hogy 
megölj, elhiszem, hogy velem fogsz maradni, de azt gon- 
dolom magamban, (ne haragudjál meg érte, hogy titkos 
gondolatomat megvallom) hogy te most azért kerestél csak 

fel engem, mivelhogy összeesküvő társaid így határozták. 
Azok félnek, hogy én boszuból vagy haszonlesésből elárul- 
hatom az ö egész tervüket s ők határozták azt el, hogy te 
válj ki közülök és térj vissza amnestiával, és azután őrizz 
magad mellett, mint hites férjem és uram, hogy őket el ne 
árulhassam. 

S ez alatt a beszéd alatt úgy figyelt minden arczmozdu- 
latára a férjének. 

Ez az arcz csak fanyar boszuságot mutatott. 

— Ah, kérlek, hagyd el azt! Van eszében valakinek 
még összeesküvést szítani. Akinek még ezt a szót kimond- 
ják, hahotára fakad. Hiszen nem én vagyok az első, 
a ki az amnestiát elfogadja, hanem találd ki, hogy 
kicsoda? 

— Ebeczky ? 

— Feljebb ! 

— Bercsényi ? 

— Még is feljebb! 

— Nem tudom kitalálni. 

— Maga a fejedelem, Rákóczy Ferencz. 

— Hihetetlen ! 

— Én sem hittem, a míg bizonyosságot nem vettem 
felőle. Nem fog bele két hét telni, hogy bejön a fejedelem 
egész parádéval Krakkó felől, Nagy-Szombatig jön fel eléje 
Stella császári generális két század dragonyossal, a kik 
díszkíséretül csatlakoznak hozzá s azokkal együtt vonul 
fel a pozsonyi várba, a hol a nádor és a kanczellár fogad- 
ják. Visszakapja a birtokait, a gyermekeit, a feleségét, 
meghagyják neki az erdélyi fejedelemséget, úgy a hogy 
Apafy Mihály bírta, német helyőrségekkel a várakban, s 
új korszak kezdődik vele az egész országban. A Rádayak, 
Vayak, Eszterházy Dánielek, Ebeczkyek, Csákyak, András - 
syak mind főhivatalokba jutnak, s nagyobb hívei lesznek 
Károly királynak, mint a milyen rebellisei voltak Lipót- 
nak és Józsefnek. A kurucz nevet lemossuk magunkról 
szappannal. 

Jókai: A lőosei fehér aaesony. II. l7 

S oly őszintén nevetett hozzá, hogy az asszonynak el 
kellett hinnie, hogy igazat beszél. 

S a mit el nem hitt a szavainak, elhitte a csókjainak. 
Nem ! Ilyen forrón nem csókol az, a ki a szive fenekén 
haragot hordoz. 

Mikor kora hajnallal Julianna felébredt, azt hitte, hogy 
csak egy varázsálom volt, a mit keresztül élt. A mint az 
ágy kárpitját félrevonta, a betörő napsugár a csendesen 
alvó férj arczát világítá meg. Hát ébren is tart még ez 
álom? 

A férjnek a feje azon a szarvasbőr vánkoson nyugodott, 
a melybe a veszedelmes levelek voltak bevarrva. 

Julianna megcsókolta annak az ütésnek a helyét s hagyta 
őt tovább aludni. 



XL. FEJEZET. 

MI LEHET EGY ELEJTETT SZÓBÓL? 

Semmi kétség, hogy Korponay Jánost az az inditó ok 
hozta haza, a mit Julianna gyanakodó esze olyan hirtelen 
kitalált. 

Hogy íiz ö titoktartását biztosítani lehessen, erre ez volt 
az egyetlen mód, visszatérni hozzá a férjnek, a ki a nő- 
nek egyedül jogosult őriző pásztora, s aztán ki nem bocsá- 
tani őt többé keze közül. 

Valóban az összeesküvők dolga volt az, hogy Korpo- 
nayra rámérték ezt a feladatot. 

Esküjök kötelezte őket, hogy a czélbavett feladatért, ha 
küldik, a pokolba is elmenjen mindegyik. 

Ez pedig nagyon hasonlított a pokolhoz. 

Egy olyan szigorú, büszke jellemnek, mint Korponay, 
oda törni meg magát, hogy hazajöjjön, kegyelmet kérni, 
hogy megsüvegelje az apró potentátokat, a kik az útjába 
akadnak, s ha a régi czimborákkal összetalálkozik, beszél- 

jen velük az időjárásról, meg a cserebogarakról. És aztán 
mindennap egy asztalhoz ülni azzal az asszonynyal, a kit 
jobban gyűlöl, mint a labanczot és mindennap inni abból 
a pohárból, a miből már más valaki ivott ! Édelegni, an- 
dalogni, boldogságról beszélgetni azzal a nővel, a kit em- 
lékezetéből ki kellene tépnie ! Viselni a homlokán annak 
az ütésnek a helyét, a mit tőle kapott, s ez még nem a 
gonoszabbik emlék a homlokán, a mit miatta visel. És 
most csókolgatni azt a kezet, mely őt megsértette, azt a 
kezet, mely Lőcse kapuját az ellenségnek megnyitotta, azt 
a kezet, mely az árulás bűndíját elfogadta ! És csókolgatni 
azt a hűtelen csalfa szép száját, nehogy elárulja a titkait! 
És óvni azt az embert, a ki őt meggyalázta, hogy el ne 
árulja azt az ő felesége, ő neki őrködni kell Andrássy élete 
fölött, a kinek halálát kellene kivánnia, mert az a kisze- 
melt fővezér I És most még csak el sem taszíthatja ez 
asszonyt magától, mert a magyar törvény szerint, ha a 
férj a hűtlen feleségét egyszer visszafogadta, többé ellene 
semmi panaszt nem emelhet. 

Korponay úgy tett, a hogy rábízatott. 

Az a hír Kákóczy visszatértéről is az összeesküvők által 
szándékosan terjesztett vaklárma volt. Ezzel takargatták 
el a rejtett útjaikat, a királypártiakat ezzel áltatták el. 
S a vaklárma nagyon jól sikerült, tán a szándékon túl is. 
Elhitte minden ember, hogy Rákóczy csakugyan a király 
hűségére tért s haza jő, birtokait átvenni. Erre aztán a 
még eddig agyarkodó apró kurucz kolomposok, faluszájai 
is ágy alá vágták a piros csákós süveget, meg a kerecsen- 
toUat, felvették a birkaprémes sapakot s siettek csapatos- 
tul fel Pozsonyba, hogy ki ne maradjanak valahogy, mikor 
a kegyelmet osztják. 

Julianna maga is egészen elhitte ezt a mesét. Ezt is, 
meg a másikat is, hogy ő vele most a férje bol- 
dog. 

Hisz ő is minden tudományát az asszonyi szívnek elő- 
veszi, hogy a férjét boldogítsa. A kis fiát is hazahozatta a 

nagyapótól az osgyáni kastélyba, s egész napját annak a 
gyügyögtetése foglalja el. 

Talán Korponay is elhitte azt a másik mesét, hogy egy 
asszony, mikor csókol, nem gondol másra, csak erre a 
csókra. 

A boldog idyllt hát nem zavarta meg más, csak a pró • 
zai gondok. Korponay birtoka még mindig zár alá volt 
vetve, 8 a felmentés késett. E miatt a jövedelem nagyon 
összeszorult. 

Julianna többször említé a féqének, hogy jó volna fel- 
menni Pozsonyba, Pálffyval meg Illésházyval beszélni, de 
Korponay húzódozott tőle, hogy ö átall a nagy urak ajta- 
ján kopogtatni. 

— No hát kopogtatok én. Engedd meg, hogy én menjek 
hozzájuk. 

Korponay azt mondta neki rá: « eredj, én majd itthon 
maradok, — a kis fiúnak pépet főzni ». 

Julianna nem annak örült jobban, hogy minő sikere 
lesz majd az ő pozsonyi útjának, mint inkább annak a 
bizalomnak, hogy őt a férje magában elereszti. 

Nem bizalom volt az. 

Még volt valaki más is, a ki ő reá vigyázott. Ott volt 
Pelargus. 

Abból, a mit ez az ifjú az utóbbi években Felső-Magyar- 
országon elkövetett, egy hősköltemény telne ki magából. 
Nekünk azonban csak azt kell belőle megtudnunk, a mi 
Julianna történetével van kapcsolatban. 

Az akták szerint kilenczszáz embere volt Pelargusnak, 
a kikkel ezen az egész vidéken rendszeres statum in statu 
tudott fentartani. Egyszer-egyszer felbukkantak s rémü- 
letbe hozták a felső vármegyéket. Ha megéheztek, rabol- 
tak, soha sem mást, csak enni valót. 

Mikor Julianna felutazott Pozsonyba, Pelargus ós társai 
mindenütt nyomában voltak. 

Pozsonyban már akkor olyan volt a sokadalom, a tömér- 
dek instantiahozó vendégseregtől, hogy a fogadóban csak 

nagy könyörgésre tudott Julianna egy szobácskát kapni, 
a hintaját pedig haza kellett küldenie, mert a lovak szá- 
mára istálló nem volt kapható. 

És azután beletelt három nap, a míg Pálffy Jánosnál 
audientiát tudott nyerni. Úgy látszik, nagyon elfelejtették 
már a nevét. 

Mégis csak bejutott nagy nehezen, a kegyelmes úr rá is 
ismert, ha nem is fogadta valami kitüntető módon. 

Julianna előadá, a miért idejött, a férje birtokainak a 
lezárolás alóli felmentéseért ; a főúr megbiztatta, hogy 
csak viselje magát Korponay uram csendesen, ha az ő 
dolgára kerül a sor, majd azt is elintézik. 

Eorponayné azonban fel akarta használni az alkalmat, 
ha már egyszer idáig jutott, hogy azt a másik dolgot is 
emlékezetbe hozza : a fiának igért donatiót. 

— Hja asszonyom, monda erre Pálffy kitérőleg. Az most 
nehezen megy. Mi is a kegyelmed titulusa erre az impet- 
ratióra ? 

Már elfelejtették ! 

— Lőcsei capitulatio ! monda a hölgy, előkeresve a tar- 
solyából a rá vonatkozó iratot. 

— ügy ? Tudora, tudom. De azért már kegyelmed 
kapott egyszer egy ezer aranyat. 

Juliannának fejébe futott a vér. 

— Azt legjobban tudja kegyelmességed, szólt keserűen, 
hogy ezt az ezer aranyat nekem Wratislaw adta, abból a 
czélból, hogy a kanczellár futárját minden áron megelőz- 
zem, a ki kegyelmességednek a visszahivó decretumot vitte. 
S én ezt a feladatot végre is hajtottam. 

— Igaz biz az. Hanem ezt az érdemét az asszonynak 
nem igen lehet felhordogatnom a kanczellár előtt, sőt 
kénytelen volnék a magam részéről eltagadni, hogy tudo- 
másom van róla. Már ebben csak nyugodjék meg kegyel- 
med. Az a lőcsei história olyan csekély dolog most már, 
hogy azt senki fel nem veszi a földről. Azt sem tudják 
már, hogy mi volt az a Lőcse ? A háborúnak vége. A ku- 

ruozok seregestől jönnek az ajtónkra hűségüket contes- 
talni, a nagy loyalitási chorusban a kegyelmed kérelme 
úgy elhangzik, hogy senki sem hallja meg. 

Erre a szóra valami alvó ördög ébredt föl az asszonj" 
szivében. Ördögnek kellett lenni, más nem is lehetett, 
mert jótétlélek ilyen szót nem diktált volna neki. 

— Vigyázzanak, kegyelmes uraim, mert még lehet egy- 
szer más világ is. 

Megbánta mindjárt, a minte szót kimondta, visszavette 
volna, ha lehetne. — Átkozott szó volt ez. 

Az ország zászlósura e szóra hirtelen odalépett hozzá, 
haragtól szikrázó szemekkel s megragadva a nő kezét, azt 
kiáltá a szeme közé : 

— Mit tudsz erről ! Te asszony. 

Eddig kegyelmednek czimezte, most «te asszony !» 

Julianna elképedt. Erzó, hogy ez a kezét fogó kéz vas- 
bilincs, s a ki hozzá beszél, a vallató inquisitor, ő maga 
egy fogoly. 

Minden lélekjelenlétét össze kellett szednie, hogy a ke- 
zét ebből a vasbilincsből kiszabadítsa. Annak csak egj- 
módja volt. 

Az, felelni a haragos kérdésre, bizalmas mosolygással. 

— Igen is, tudok valamit. 

— Beszélj. 

— Ohó, kegyelmes uram ! azt nem adják ingyen. Épen 
most volt szerencsém megérteni, hogy a nagyurak Ígérete, 
meg a beteg ember fogadása egy húron pendülnek. A tett 
szolgálatomra méltóztatott azt felelni, hogy « elmúlt eső- 
nek nem kell köpenyeg)). . . Ha új szolgálatot akar ke- 
gyelmességed tőlem, előbb értesse meg velem, hogy mire 
becsüli azt ? 

— Kívánhatsz, a mit akarsz. 

— Hát legelőször is azt kívánom, hogy miután én ke- 
gyelmességednek sem leánya, sem húga nem vagyok, 
bagyjon fel a tegezéssel, s adja meg a megillető czí- 
memet. 

— Igaza van kegyelmednek. Tessék helyet foglalni itt a 
(liványon, főstrázsamesterné asszonyom. 

Julianna helyet foglalt s összeszedte minden eszét. 

— Hogy kegyelmed tudója valami nagy dolognak, azt 
én már a belépésekor sejtettem, monda Pálffy János. Ke- 
gyelmed az apjánál tartózkodott a fegyverlerakás óta, b azt 
mi jól tudjuk, hogy az öreg Ghéczy Zsigmond a totumfae 
valami új összeesküvésben, a mit Rákóczyék terveznek. 

— Nem, nem ! Az apám nem tud semmiről ! kiálta bele, 
önkénytelen ijedséggel Julianna s ezzel a szavával még 
mélyebben keverte bele magát a hinárba. 

— Ö nem tud semmiről ? sietett a szóval Pálffy. Akkor 
kegyelmed megfogta magát. Hát akkor ki az, a ki tud 
mindenről ? 

Juliannát nem hagyta el az eszmélete. 

— Én magam tudok mindenről, feleié nyugodtan. 

— Vannak kegyelmednek irott bizonyítványai? Vannak 
valami levelek a kezében ? 

Julianna megértheté a főúr exaltált tekintetéből a hely- 
zetét. Ha ő most erre a kérdésre azt feleli: « nincsenek », 
akkor innen egyenesen a börtönbe fogják vinni. 

Azt mondta rá: « igenis, vannak ». 

— Hol vannak ? 

— Csak csínján, kegyelmes uram. Elébb szeretném 
tudni, hogy ha én ilyen fontos és nevezetes fölfedezésekot 
teszek, mi lesz érte a jutalmam ? 

— Helyes. Hát ha kegyelmed ilyen nagybecsű corres- 
pondentiát nekem átszolgáltat, akkor én nemesi becsület- 
szavamat adom rá, sőt ha kívánja a királyi jóváhagyást is 
ellőre meghozom kegyelmednek az iránt, hogy a mely 
magyar főuraknak ily perduelliót bizonyító leveleit nekem 
kezembe adandja, hát azon főuraknak a birtokai közül 
választhat magának tetszése szerint, ha Károlyi van benne, 
veheti magának Erdődöt, ha Eszterházy, Galanthát, ha 
Andrássy István, Krasznahorkát, s a fiának grófi czímet 
vihet haza. — Elég lesz ? 

Julianna szorongó kebellel kérdezé : 

— És ha nem szolgáltatnám át e leveleket ? s a közben 
egy kezébe akadt írótoUal játszott. 

— Hát akkor, édes bugám, az történik veled, hogy elő- 
ször a jobb kezedet, azután pedig a fejedet fogom levágatni. 
Már most mind a két kérdésedre feleletet kaptál. E szerint 
te is felelhetsz az én kérdésemre, hol vannak ezek az 
iratok? 

— Nem hordom őket magammal, 

— Az meglehet. Tehát hol vannak elrejtve ? 

Most kellett kigondolni valami hazugságot, hog;^^ időt 
és egérutat nyerjen. 

— Magamnál nem tarthaték ily veszedelmes Írásokat, 
nehogy a férjemet, vagy az apámat bajba keverjem velük, 
hanem elküldtem azokat egy jó barátomhoz megőrzés 
végett. 

— Ki az a jó barátja az asszonynak ? 

— Viard tábornok, Kézsmárkon. 

— Császári tábornok. — S mi okból küldte ő hozzá ez 
iratokat ? 

— Azért, hogy majd egyszer személyesen adhassam át 
ö felségének, s ezzel magamnak a király kegyosztásához 
érdemeket szerezzek. Bocsásson kegyelmességed Kézs- 
márkra, hogy elhozhassam a tábornoktól a neki küldött 
Írásokat. 

— Az nem úgy lesz. Te nem mégy Pozsonyból sehova. 
Ott a kezedben a toll, itt a papiros, tinta ; irj azonnal le- 
velet Viardnak, hogy küldje el az írásaidat, majd én eg^' 
biztos stafétát lóra ültetek vele. Három nap alatt itt lesz- 
nek a leveleid. Addig szépen otthon maradj a vendég- 
fogadóban. 

Julianna megírta a levelet Viardhoz, azt lepecsételték 
s átadták a futárnak. 

— A víszonttalálkozásíg, monda Pálffy János a nőnek. 
Innen már most vagy grófi koronával megy kegyelmed 
haza, vagy fej nélkül. 

Julianna kitámolygott a teremből. Három napi idő 
haladék volt a számára megnyerve. 



XLI. FEJEZET. 

AZOK A VESZEDELMES LEVELEK. 

Korponayné neki indult a járásnak. 

Kiment a sétányra, végig a Zuckermantelen, meg vissza. 
Azután keresztül a hajóhidon. A szent Nepomuk-szobor- 
nál megállt, belenézett a vízbe. Csak egy hibbanás kellett 
volna, és meg van a felelet minden kérdésre. Átment az 
Auba, előre-hátra barangolva a tekervény utakon. Észre 
sem vette, hogy két ember folyton kiséri minden lépten- 
nyomon, késő este volt, mire a vendéglőbe vissza került. 
Nem jutott eszébe, hogy ebédelt- e már ma, vagy sem? 
Talán az a háta mögött járogató két ember jobban tudta, 
hogy nem ebédelt, ők sem. 

Szobájába érve, bezárta az ajtaját, leeresztette az ablak 
függönyeit és gyertyát gyújtott. 

Azután előkereste a bőröndje fenekéről azt a kis 
szarvasbőrvánkos t. 

Fogott egy ollót, felfejtette vele a majczot. 

A lószörtöltelék közül elővonta az aranyfonállal össze- 
kötött levélcsomagot. 

Egyet kivéve (azt, a mit Andrássy István irt Ghéczy 
Zsigmondhoz), a többiek mind le voltak pecsételve. 

Az ollóval felvagdalta a pecséteiket. 

A levelek Káday Pál, Sennyey László, Eszterházy 
Dániel, Ebeczky István, Török András, Winkler, Sréter 
János kéziratai voltak. Megannyi magyar előkelő főúr, 
a legtöbb épen Pozson3^ban jelenlevő országgyűlési követ. 

Végig olvasta valamennyit. 

A hány levél, annyi vérpadra készülő alak. 

Készek mindannyian, mintha összebeszéltek volna; 

azon végzik, hogy az új felkelésnek nem lehet más a 
katonai vezére, mint Andrássy István. a legderekabb 
hadvezető. Egy erős vár birtokában, mely gyülekező 
helyül szolgálhat a felkelő seregnek, a hol fegyvereket, 
ágyúkat kapnak. Vele mindent, nála nélkül semmit, 

Kiegésziti a bizonyítékok sorát az ő saját levele Ghéczy 
Zsigmondhoz. 

Ezt az egész szép bokrétát mind kezében tartja most a 
szép asszony. Csak oda kell azt nyújtania a tánczosának, 
s lesz belőle egy olyan vérmenyegző, a milyent nem látott 
még Magyarország. 

S aztán mi neki e bokréta valamennyi virágszála ? 

Tartozik ő megsiratni a Eádayakat, Eszterházyakat, 
Sennyeyeket ? Visel- e ő gyászruhát azoknak a halála 
miatt ? 

De hát az Andrássyakat ! ? 

Valami fekete árnyék ott a háta mögött ilyeneket sutto- 
gott a fülébe. 

«Hát épen őtet? De miért ? Mi ő neked? 

Egy mulató társ, a ki ivott a poharadból s aztán 
elhajította. 

Mikor nyomoruságodban odamentél hozzá, kelt-e csak 
egy mosoly az orczáján a látásodra ? 

Nem engedte-e, hogy porba alázd magadat előtte, s 
térdeiden csúszkálj az ő halottja előtt és bocsánatot kérj 
attól, azért a bűnödért, a minek fele az ő bűne volt. 

Aztán hagyott futni a világba. 

És az a két úri siheder, a ki a szemed közé bámult, s 
még csak annyira sem méltatott, hogy jöttében, mentében 
egy betanult «treshumble serviteurt» intézzen hozzád, 
hanem lenézett kevélyen. 

Hejh, hogy kidobhatod őket egy keztyűcsapással az 
egész várukból ! Mehetnek ők idegen ajtókra. 

És magát azt a csodatevő szentet, a ki holta után lett 
fölötted győztes, hogy leszállíthatod katafalktrónusáról, 
eldugva a föld alá, a hol a hazája, s magad járhatsz aztán 

végig a termeken, a mikben ő osztotta egykor kegyeit a 
hódoló népségnek. Te lehetsz a vidék élő jóltevőj el Ha 
meghalsz, te hozzád járnak majd búcsúval a népek ! 

Hadd veszszen Andrássy István is a többiekkel 
együtt ! 

Kettő áll a koczkán : vagy az ő feje, vagy a tied ! 

Tudod, hogy mi vár rád? Fejedet lesújtják, ha ezeket 
nem adod váltságul ! » 

Az az átkozott árny úgy suttogott, úgy csábítá, úgy 
rémíté, úgy ingerié, úgy kecsegteté váltig. A gyertya 
kanócza megkoppantatlan izzott előtte, elgombásodva. 

Aztán eljött hozzá egy másik szeUem : fényes arczczal, 
égi tekintettel ; egy szárnycsapása elűzte a rémet. 

A nő fogta az első levelet, Andrássy Istvánét s a gyer- 
tya fölé tartá. A papir lángra lobbant, hagyta azt égni a 
végső csücskéig, azt is feldobta a tenyerével a levegőbe, 
hogy a végső rongya is elégjen, a fekete hamv, vándor 
szikráival, mint egy csillagos szemfödél szállt lassan alá 
a földre. 

De a többi levél is mind tele volt Andrássy vesze- 
delmével. 

Egyenkint valamennyi mind ott hamvadt el a gyertya 
lángjánál. 

Csak az utolsó volt már meg : a Sréter Jánosé. Ez a 
főúr őt egyszer keservesen megsértette, rossz nőnek 
nevezte, nyilvánosan bevádolta, hát ezt mit sajnálja? 
Ez az egy legalább fizessen meg a többiért. 

— Nem ! Nem I Nem árulok el senkit. 

Az utolsó levél is elégett az ujjai közt. 

Akkor letérdelt a földre, összeseperte a papirhamvakat 
és mind egy levélborítékba gyűjtötte. 

.... Künn az ajtó előtt állt egy férfi alak : egy faczi- 
pős barát, a ki azt az egész jelenetet kileste, ajudáslyukon 
keresztül. 

Mikor a papírhamvakat összegyüjté Julianna, felnyi- 
totta az ajtót, s ki akart rajta menni, azzal a szándékkal, 



Digiti 



ized by Google 



268 

hogy az egész papirmaradványt a kályhába veti, a mi 
kívülről fűlik. 

Csaknem elsikoltá magát, mikor a kapuczinust maga 
előtt látta. 

Hanem az hirtelen a szájára tapasztá a kezét, s vissza- 
tolta a szobába, újra bereteszelve az ajtót. Akkor felveté 
az arczárói a csuklyáját. 

— Pelargus! hörgé Julianna, félig ijedten, félig 
örömmel. 

— Ne mondd ki a nevem. 

— Mi dolgod itt ? 

— Az, hogy téged megöljelek ! 

— Hát tedd sietve. 

— Mi volt az, a mit most elégettél ? 

— Láttad ? 

— Itt néztelek az ajtón keresztül. 

— Csitt ! Az összeesküvők levelei voltak. 

— Megsemmisítetted őket ? 

Julianna oda adta a kezébe a hamuval telt boríté- 
kot. 

— Nincs ellenünk semmi bizonyíték többé. 
Pelargus elejté a csuhája bő ujjába rejtett három élű 

tört, s aztán térdre esve, megcsókolá az asszony ruhájá- 
nak a szegélyét. «Edes szentem !» 

— Ne időzz itt ! suttogá Julianna, mert mindkettőnket 
elveszítesz. Fuss rögtön az atyámhoz, és mond meg neki, 
hogy minden el van árulva, fusson, a meddig a két szeme 
lát, az uramat is ejtsd útba, mondd: ő ne féljen semmitől, 
a kis fiamnak vidd ezt a csókot. 

Végre tehát Pelargus is megérte, hogy kapott a bálvá- 
nyozott asszonyától egy csókot. 

— Hát te veled mi fog történni ? kérdezé Juliannától. 

— Én nekem futnom kell innen, a merre a világnak 
nincsen szája. Igyekezem kimenekülni Sziléziába. Siess ! 
Lépteket hallok, itt ne találjanak. 

Akárki volt a közeledő, egy alázatosan kolduló baráttal 

találkozott, a ki deákul köszön minden embernek, s a 
kezeit a csuhája ujjaiból elő nem húzza. 

Julianna csak egy nagy kendőt kapott a fejére, a mivel 
magát cselédek módjára bebugyolálta, s azzal kisietett a 
folyosóra, le a lépcsőn, a rácsajtónál várt reá az a másik 
ember. Az meg a Páljffy János kéme volt, Juliannának 
csak egy tekintetet kellett rá vetni, hogy ezt kitalálja. 

— Ugyan édes földim, szólítá meg, hol van itt egy 
olyan korcsma, a hol jó czidert (almabor) lehet kapni? 
Itt nincsen. 

- Majd én elvezetem az ifjasszonykát. Legjobb van a 
wKother Hahn»-nál. 

Julianna hagyta magát odáig kisérni a kémtől. 

A veres kakas volt a szállója valamennyi szekeresnek, 
a ki Magyarországtól Sziléziáig a közlekedést fentartotta. 
A nagy ivóterem tömve volt fuvarosokkal, a kiknek a 
nemzetiségét már arról ki lehetett találni, hogy mit 
isznak ? A hanákok előtt seres kancsó áll, a krikehájok 
előtt borovicskás kotyogó, a szamárevők előtt almaboros 
fakupa. 

Ott bement a korcsmaajtón, s a míg a kém ott leste a 
visszatértét, az alatt ő a korcsmában összebeszélt egy 
hanák fuvarossal, jó pénzt adott neki, s a hátulsó ajtón 
kiosonva, a hanák nagy ernyős szekéren szépen kikocsizott 
a kapun keresztül. 

Szerencsésen kimenekült Pozsonyból, a nélkül, hogy a 
sorompónál feltartóztatták volna. 

Titkolózónak nem lehet nevezni a szökését, a ki hanák 
szekéren utazik, mert annak minden lószerszáma úgy tele 
van rakva rézcsattogókkal, s még azon felül a tengelyein 
nagy aczél pengők csörömpölnek, hogy annak a járását 
félórányira meg lehet hallani, mi arra jó, hogy a szűk 
hegyi utakon a kitérőnél bevárja egyik szekér a másikat. 

Egész Mariathalig jutott már. Útközben megalkudott 
a fuvarossal, hogy őt egész Sziléziáig elszállítsa. 

Mikor Mariathalból, egy etetés után, tovább indultak, 

még a faluvégi keresztet sem hagyták el, a midőn egy 
Pozsony felől vágtató lovas csapat utolérte a szekereket. 
Korponayné régóta figyelt már a kocsiernyő nyilasain 
keresztül valami gyanús villogásra a hátuk mögött, a 
kardok csillámlása volt az a csillagok fényében. Nem 
sokára a sisaktaréjokat is kivihette az úti porfellegböl. 
Üldözik ! 

— Megállj, kiálta a hanákra a csapatvezető. 
Julianna ismerte azt a hangot. Teste-lelke megder- 
medt tőle. 

Sok olyan arcz volt a világon, a minek megjelenése 
fölért a kisértetlátással, de azok között egy sem, a melyik- 
től annyi oka lett volna megijedni, mint ettől. 

Ez Andernach lovag. 

A kapitány felemelte a szekér ponyvaernyőjének lefiFen- 
tyűjét, s meglátva a szekér mélyén kuporgó asszonyságot, 
hangosan felkaczagott. 

— Kisztihand Madame ! Van szerencsém újra találkoz- 
hatni kegyelmeddel. Ezúttal úgy hiszem, hogy nincsen 
itten a «du verfluchter Pintye Gregor, meg a megbaboná- 
zott kantár ! » 

Hasztalan lett volna minden alakoskodás. 

— Fordulj vissza, monda Julianna a fuvarosnak. 
Ettől a percztől fogva rab volt. 

XLn. FEJEZET. 

AZ IMÁDSÁÖOSKÖNYV. 

A mi ezután következett, arról már egy terjedelmes 
perirat aktái beszélnek. 

A Korponay Ghéczy Julianna felségárulási pere egyike 
a legnevezetesebb lélektani tanulmányoknak. 

Hogy egy gyarló, veszendő asszony hogy tudott daczolni 
az ország minden hatalmasaival, hogy tudott kifogni min- 
den törvénytudóin és itélő biráin. 

Kigondolt egy mesét, egy regényt, a mit egész követ- 
kezetességgel végig vitt, úgy, hogy nem lehetett semmi 
ellenmondáson rajta kapni. Pedig egy szó sem volt 
belőle igaz. 

Megfordította a tényállást. Nem az általa megnevezett 
urak küldték azokat a leveleket Rákóczyhoz, hanem 
Rákóczy küldte e leveleket azokhoz az urakhoz. De ő e 
leveleket soha sem adta át nekik, és így azok egészen 
ártatlanok. 

Az egész összeesküvés vezérletét, szervezését mind 
Pelargusra fogja. Annak nem árthat vele : annak sem 
apja, sem anyja, sem felesége, sem gyermeke, sem háza, 
sem telke, az elviselheti az egész vád terhét. A hol csak 
zendülés volt az országban, néha egyszerre több helyen 
is, az mind Pelargus műve volt. 

Bámulatraméltó az egész védelme. 

Okát adja igen szépen, hogy miért tartogatta ő ezeket 
a leveleket? miután regényes jelenetekkel kiderítette, 
hogy miként jutott ezekhez egész ártatlanul. És azután, 
hogy miért égette el ? S mikor azt kérdezték tőle, hogy 
mi volt hát azokban a levelekben ? akkor azzal vágta ki 
magát, hogy deákul voltak irva, meg hogy titkos Írás- 
jegyekkel voltak szerkesztve. 

Nem volt emberi bölcseség, a mely ki birja forgatni 
állításaiból. 

Egy pár levele maradt fenn, miket börtönéből irt 
férjének, azok tele vannak gyöngédséggel és nyugodt 
lemondással. 

Mikor aztán az itélőmesterek kifáradtak íi vallatásában, 
semmit sem bírtak belőle kivenni: kemény parancs érke- 
zett le Bécsből, hogy a makacs asszonyt kínvallatás alá 
kell venni. 

A Judex curiaí s az itélőmesterek remonstráltak e paran- 
csolat ellen, hivatkozva a törvényre, mely nemes embert 
tortura alá vettetni nem enged. 

Ekkor a bécsi kormány elvette a pert a királyi táblától 

s delegatum judicium kezébe adta. Korponaynét Pozsony- 
ból Győrbe vitték. 

Meg volt hagyva, hogy ha az első fokú tortura nem 
használ, a másod fokút is kell alkalmazni. 

Korponaynénak tudtára lett adva, hogy kínvallatás alá 
fogják vetni. 

Előttevaló nap odaküldtek hozzá a hóhérmestert, hogy 
mutogassa meg neki a kinzó-eszközöket, s magyarázza 
meg azoknak a hatását. 

Az egyik volt a hüvelyk-szoritó, a másik a hármas- 
fakorona. 

Julianna hallgatta csendesen, hogy mi fog történni a 
szép fehér kezeivel, a szép sima homlokával. Talán örökre 
is meg fog látszani annak a nyoma ? Örökre ? Csak addig 
a pallos -csapásig. 

Hadd jöjjön minden egymás után ! 

Ezen az éjszakán nem birta álomra lehunyni a szemét. 
A lélek gyötrelme még kínzóbb, mint a testi fájdalom. 
Vájjon tud-e majd erős maradni? 

Alig várta, hogy vigyék hát már a birái elé. 

Mikor a hüvelykszorítókat rásrófolták a kezeire, (azokra 
a sokat csókolgatott szép kezekre) szemtől szembe gúnyolta 
biráit, hogy csak ennyit tudnak? ez a mesterségük ? A kér- 
déseikre nem felelt többé semmit. 

Ekkor aztán a második fokú kínzást alkalmaztak nála, 
a mit krónikáink <(a hármas fával megkoronáztatáso czíme 
alatt emlegetnek. Ez három összekötött fahasábból állt, a 
mit a vallatott fejére tettek, s aztán lassankint mindig 
összébb húzták zsineggel a három fa végeit, hogy az a 
közbeszorított koponyát folyvást jobban nyomta. 

Pokolbeli kín volt. 

S az egész kínzás alatt folyvást kaczagott a nő. 

Akármit kérdeztek tőle, nevetés volt a válasz. 

Csak azt szerették volna belőle kivenni, volt-e azokban 
a levelekben Andrássy Istvánnak a neve felhozva? 

Kaczagott rajta, x^ 

A hóhér még egyet csavart a háromfás koronán. 

Ekkor aztán ájultan rogyott össze. 

Mikor életre locsolták, s ismét eszméletéhez tért, azt 
monda a biráinak, hogy csak hozzák elő hamar a többi 
kinzó -szerszámokat is, a mik a harmadfokú torturához 
valók. Óhajtana rajta keresztül esni. 

Elszörnyedtek e példátlan megátalkodottságon. Ehhez 
hasonló megtörhetetlen lélek még férfitestben is ritkán 
lakott valaha. 

Visszavitték az asszonyt a börtönébe. 

8 aztán Ítéletet tartottak fölötte. 

A meghozott itélet maga egy kis opus. 

Semmi vétséget nem lehetett rábizonyítani. Bűne az 
volt, hogy hazudott, költött mesét mondott, nem akarta 
az igazat másokra kivallani. 

Ezért halálra ítélték. 

A mely napon az ítéletet kihirdették előtte, deák nyel- 
ven, a miről ő azt állította, hogy nem érti, figyeltek az 
arczára, vájjon nem változik-e el, mikor e szót meghallja 
flcapitis plexio» (« fej vesztés »)? Ekkor sem árulta el 
magát, pedig tudott jól deákul. Megmaradt az arczán a 
szokott alázatossággal vegyült gúny. 

Azt kérdezték tőle, akar-e a trón elé kegyelemért folya- 
modni. 

Azt felelte: «Nem». 

Akkor aztán nem vitték többé vissza a börtönébe, hanem 
a siralomházba. 

A városházának egy kis földszinti szobája volt az, mely- 
nek ablakából a piaczra lehetett látni. 

Az ácsok rögtön hozzá fogtak a véi-pad felállításához, 
Juliannának lehetett azt nézni. 

Hogy róják az egyik gerendát a másikba ? hogy helye- 
zik el a középen azt az alacsony tölgyfa széket? a környé- 
két behintik vastagon homokkal. Az a homok az ö vérét 
fogja felinni. 

Egy kóbor kutya odamegy szaglászni. Az egyik ács- 

Jókai: A lőcsei fehér aBSzony. n. 18 

Digitized by VjOOQIC 



274 

legény oldalba rúgja, durván kaczagva: «czokí kutya í 
nem tudsz holnapig várni ?» 

Aztán megszólal a városháza tornyában egy repedt ha- 
rang. Az utczán zsivaj támad ; gyerekhad, csőcselék fut, 
ocsmány kiabálással egy lovag után, a ki koczogva vágtat 
végig az utczán : a görhes, szeplős gebe egy összegöngyölt 
lóbőrt hurczol maga után, a mi kötéllel a farkához van 
kötve. Egy csomó hajfürt húzódik utána a sárban, a mi a 
burokból kimaradt. Valami kivégzett embert hurczolnak 
a vesztőhelyről a temetőbe ; a kinek a büntetéséhez az is 
hozzá tartozik, hogy végig seperjék vele az utczát. 

Juliannának egész teste összeborzad. Holnap talán őt 
is így fogják hurczolni. 

Most egy magas látogató érkezett hozzá : maga Pálffy 
János. 

Jó indulatot mutatott iránta : csupa nyájasság volt. 

— Látod, szegény asszony, hogy hová jutottál? Érde- 
meket gyüjtél s azoknak az eltitkolásával magadat elvesz- 
ted. Én ime elhoztam az Ítéletednek mássát magyarra 
fordítva, hogy megérthessed, mire vagy itélve. 

— Jól tudom : halálra. Itt látom, készítik a katafalko- 
mat. 

— Gyalázatos halálra, a minek a szégyenfoltját örök 
időkön át semmi le nem mossa az ivadékaidról. A helyett, 
hogy gi'ófi, bárói koronát szereztél volna a fiadnak : hoztál 
a fejére országos gyalázatot, megvetés állapotját. Magad 
egy szavaddal tehetted volna őt nagygyá és boldoggá, fényes 
úri família törzsökévé ; de te inkább tartoztál hűséggel a 
bűnösöknek, a békeháborítóknak, az ország megrontóinak, 
a rablóknak, gyuj tógátoknak, mint a te koronás fejedel- 
mednek, a te szegény nyomorgatott hazádnak, s a te árva 
családodnak. Ember ítéletét már megkapád. Isten ítéletét 
még ezután várd magadra, hogy ilyen rossz szívű anya 
voltál. Akárhol legyen a helyed a másvilágon, gyermeked- 
nek átka fel fog ott keresni, s nem hagy nyugodni még 
alvó porodban sem. 

Julianna meg volt rendülve e szemrehányásra. 

— Mit tehetnék mást ? 

— Még most is tehetnél. Még most is megfordíthatnád 
magad és fiad sorsát, a király kegyelme oly magasra fogna 
felemelni, a milyen mélyre letaszít haragja. 

Julianna arcza, egész alakja elárulta a lelkében kelt 
tusát. 

— Magad is olyan fiatal vagy még, szerető urad van. 
El tudod öt hagyni ? 

Igaz ! Az élet nagyon szép. 

— Nem lesz az én uramnak bántódása miattam ? kér- 
dezé a főúrtól. 

— Azt nem mondhatom meg. De bizonyos, hogy makacs- 
ságod diját az egész családod fogja megfizetni. Te elvég- 
zed hamar : egy pallos ütéssel ki van elégítve a sorsod. 
De mi lesz a gyermekedből ? Pedig milyen nagyon sze- 
retted. 

— Ne szerettem volna bár, most nem volnék itten. 

— Szeresd egészen s kiszabadulsz innen. 

— Nincs már hitem emberek szavában. Ha megtartot- 
ták volna azok, a kik hatalmasok, minden ígéreteiket, nem 
történt volna az meg, a mi megtörtént. Hiszen írásba volt 
adva, király pecsétjével megerősítve, még is elvetették ; 
azt mondták, semmi az ! Keress magadnak új érdemeket ! 
Hát minek küldtek el, hogy keressem ? Ezt találtam. 

— Nem igaz ! Megtaláltad, a mit kerestél. Az egész 
titokban szőtt-font összeesküvést. Kezedben volt minden 
bizonyítványaival. De te azokat elégetted I Milliókat érő 
kincseket adtáJ a lángok martalékául. És még most is úgy 
vagy, mint Sybilla volt a könyveivel. A megmaradtért is 
kérheted azt az árt, a mit az elégetettekért követeltél volna. 
Most már csak az összeesküvők neveit kell felfedezned, s 
czélt érsz. Ha ezt a titkot magaddal viszed a más világra, 
lappangó tüzet hagysz itt a hazádnak ; a mi ha fellobban, 
nagyobb pokol lesz a te lelkednek, mint maga a gye- 
henna. 

Julianna meg volt rendülve ez utolsó szavakra. 

Hiszen a hazaszeretetnek is két pólusa van. 

— Küldjön kegyelmességed hozzám hitembeli lelkészt. 
Lelki istápolásra van szükségem e nagy szorongattatá- 
somban. 

E szó megtérésre mutatott. 

A főúr azzal az Ígérettel távozott el, hogy teljesíteni 
fogja az asszony óhajtását. 

Hogy mennyire terjed a főúr jóakarata, azt nem sokáxa 
tapasztalhatá az elitélt. 

Alig telt bele egy óra, hogy őt elhagyá, ismét felnyilt a 
siralomház ajtaja; de a porkoláb helyett a fürmender jött 
be hozzá ; háromszor is hátra kaparva a lábával tisztelet- 
teljesen, s tudata vele, hogy más kényelmesebb szobába 
fog átvezettetni. 

Az a szoba az emeleten volt. 

Annak az ablakából is le lehetett látni a piaczra ; de az 
ijesztő látvány még sem tolakodott olyan közvetlenül a 
szem elé. 

A cserébe kapott szoba egész ódon pompával volt búto- 
rozva ; a hogy az magas vendégek számára készülhetett 
ekként, a minők Győr városát gyakran látogatták. 

Volt benne kényelmes mennyezetes ágy, selyem pár- 
nákkal, üveges szekrény, a minek karikáin keresztül meg 
lehetett látni, hogy függöpecsétes pergamenek vannak 
benne. A falra volt akasztva egy nagy velenczei tükör, 
köszörült üvegrámában. 

Az elitélt nő nem állhatta meg, hogy bele ne tekintsen 
abba a tükörbe. Majdnem azt kérdezte, ki ez a szép asz- 
szony ? Az a veres vonal a homlokán, a mit a kínzó ko- 
rona hagyott hátra, még nem is áll rosszul. Olyan, mintha 
egy homloknásfa volna. Hát ez a szétbomlott haj ? Bizony 
régen nem volt megfésülve, nap-nap óta csak a tíz kör- 
mével tépte, lelki testi kínlódásaiban. Az asztalkán a 
tükör alatt pedig volt egy elefántcsont fésű, mintha a 
számára lett volna odakészítve. Asszony volt, mikor tük- 

röt látott, nem állhatta meg, hogy le ne bontsa zilált haját 
ö meg ne fésülködjék. 

Milyen szép selyem zuhatag ! 

De kár lesz ezt a hóhér ollójának adni ! 

Mikor elkészült a haja befonásával, széttekintett a szo- 
bában. 

Ez nem börtön, ez nem siralomház. 

A szögletben nagy álló óra ketyeg. Genfi remekmű, a 
mi az órákon kívül a holdjárást, napfelköltét, még az év- 
szakokat is mutatja. Olyan emberek számára való óra, a 
kiknek hosszú idejük van még élni. És neki már csak egy 
nap felköltét fogja ez az óra mutatni ? Az ő földi világa 
már csak óranegyedekre van felosztva. 

Kereste, hogy mivel ölje el ezt a kis időt még ? Hisz a 
halál előtti órák rettenetes hosszúk ! 

Az üveg számyajtós szekrényben benne feledték a kul- 
csot. 

Talán szándékosan hagyták benne. 

Felnyitotta, belenézett. 

Mindenféle pergamenek voltak annak fiókjaiban egymás 
mellé rakva, úgy hogy a zsinóros pecsétek tokjai alá 
csüngtek. 

Egyet-kettői elővett belőlük. 

Nevezetes okiratok voltak azok. 

Donatiós levelek, hű magyar főurak számára. 

Új, fehér volt még mindenik pergamen, az initialékon 
ragyogott az arany, ez aláírásról még le sem hullott a 
porzó. Csak a dátum hiányzott valamennyiről. 

Azokat az urakat mind jól ismerte Julianna, a kiknek 
a nevei arany betűkkel voltak a pergamenre írva, neki 
csak az ujját kellett volna végig húzni némelyik név alatt, 
hogy az aranyozás vérpirossá váljon. 

Ezek élni fognak, hírük magasra nő, családfáik szerte 
ágaznak a jövő századokban. 

És ö ezeket a családfákat úgy téphetné most ki félkezé- 
vel, mint a hogy az érett kendert kinyövik a földből ! 

Szépen összehajtogatta, visszarakta valamennyit. 

Mikor aztán a legeslegutolsó pergament is szétnyitotta, 
majd kiejté azt a kezéből : a két térde megroskadt 
alatta. 

Nem akart hinni a két szemének ; azt vélte, kápráznak ; 
az ablakhoz futott az Írással. 

Eeszketett a kezében a pergamen, az az aranynyal 
Írott név úgy tánczolt a sok egymásba folyó betűsor 
közepében. 

öKorponay Gábor I » 

Ez az ő fiának az adománylevele ! 

Ez nem érzékcsalódás, íme ide van írva. 

Hiszen nincs több Korponay Gábor a Garamszeghiek 
közt, egyedül az ő fia; ő neki van ajándékozva, a miről 
anyja álmodott, a szép sztropkói uradalom, nem csak az, 
egy üres sor van utána hagyva, a mi még betöltetlen : és 
a mágnási rang ! 

Talán csak tréfa ez ? 

Nem lehet. Ott van aláirva a király neve és a kanczel- 
lárjáé, csak a kelet napja hiányzik róla, mint a többiről 
mind; de a hely már fel van irva: « Pozsonyban ». 

Az országgyűlés berekesztésével lesznek ezek kihirdetve. 

Azt hitte, hogy álmodik. 

Talán az a veres vonal ott a homlokán nem is a kínpad 
emléke, hanem igazi gyémántos feroniére ? 

Ekkor elkezdte elejétől végig olvasni azt a talált ok- 
iratot. 

Ez aztán felébreszté. 

A királyi adománylevelekben fel szokták sorolni azo- 
kat az érdemeket, miket a megjutalmazott a trón szolgá- 
latában szerzett, örök emlékezetnek okáért. 

A kis tíz esztendős Korponay Gáborkának halhatatlan 
emlékű érdemeként az volt feljegyezve, hogy volt neki 
egy anyja, a ki az országot fenyegető nagy kiterjedésű 
összeesküvést felfedezte, s annak részeseit a büntető igaz- 
ság kezébe szolgáltatá. 

Tehát azért hozták őt ebbe a szobába, hogy ezt a levelet 
megtalálja 1 

Csak lerogyott egy karszékbe az asztal mellé, mereven 
bámulva abba a kiterített írásba. 

És ezalatt újra megjelent az a sötét árny Julianna előtt, 
a ki azt suttogja, hogy milyen édes az élet, még mások 
halálának az árán is ! 

Végig vonultak a lelke előtt a múlt élményei és álma- 
dozásai. Miket remélt, miket szenvedett ? Mennyi küzdése 
volt egy csábító czél felé: miket áldozott fel érte? És 
most, mikor oly közel áll a czélhoz, hogy azt már a kezé- 
vel elérheti, a fejére felteheti, inkább hagyja levágatni 
ezt a kezet, ezt a fejet 1 Hát nem bolondság ez ? 

Ha az eddigi koholt mese helyett elmondaná az igaz 
történetet, milyen nagy érdemet szerezne magának, egész 
ivadékának a hatalmasok előtt. 

Kinn az ácsok szekerczéje csattog, a kik a vérpadot 
építik. 

Pedig milyen szép derült az ég. 

És neki már holnap meg kell halni. 

Meglóbálni gyalázatos halállal, hóhér pallosától, bámuló 
néptömeg látványosságául. 

Mit tegyen ? mit mondjon ? 

Egy emlékezetébe jutó szó borzadoztatá végig a lelkét. 

Mikor a vén apja elbocsátá őt az útra azokkal a veszé- 
lyes levelekkel, így szólt hozzá : 

«Ha pedig te neked valaha az az átkozott gondolat 
támadna a lelkedben, hogy ügyünket a mit rád bizék 
eláruld : a mely pillanatban ez a gondolat megfogamzott, 
abban a pillanatban oltsa ki az Isten a te űadnak az 
életét ! »> 

Ha az ilyen átokmondásnak foganatja volna ! 

Még nem tudott kiszabadulni az örvényből, mely lelkét 
magával sodorta. 

Vissza-vissza tette azt a pecsétes írást az üvegszek- 
rénybe ; meg-meg elővette, újra elolvasta. 

Végig- végig járta a hangos szobát, nagyokat ijedve naaga 
magától, ha a tükörbe tekintett. 

Este lett az idő, midőn újra zörögtek az ajtaján, Pálffy 
János tért vissza, a lelkészt is hozta magával. 

A lutheránus tiszteletes fiatal ember volt, csak segéd- 
lelkész még, maga az esperes, a győri pap nem jöhetett 
holmi akadályok miatt. Ö maga is be volt börtönözve 
perduellio vádja miatt, a mit rá költöttek az ellenségei, 
egy hirtelen került ifjú theologus suppleltálta addig. 

Jámbor alázatos fiu volt, arcza halvány, teste sovány a 
sok tanulástól ; az egyik vála is magasabban áll, mint a 
másik, a sok irás miatt. 

Julianna összerezzent, mikor a hozzálépő káplán arczába 
tekintett. 

Pelargus volt ez. 

Pelargus, a ki ellen hét vármegye tart hajtóvadászatot, 
s a ki azalatt Luther Márton bő kantusában, azt az asz- 
szonyt jő vigasztalni a börtönébe, a ki az egész összeeskü- 
vés terhét az ő fejére halmozta. 

Reszketett minden tagja az asszonynak. 

— Isten malasztja szállja meg lelkedet ! szólt kenettel- 
jes hangon az ifjú. 

Juliannát nem birták a lábai, leroskadt térdére. 

ítélő birája, vagy őrangyala érkezett-e most meg? 

Pelargusnak egy feketetáblás imakönyv volt a kezében. 
Ezt elébb a jelenlevő főúr elvette tőle, és ugyan átvizs- 
gálta, nincs-e benne valami eldugott czédula, vagy a mar- 
góra irt jegyzet? Nem talált benne semmi gyanúra méltót 
s visszaadta neki az imádságos könyvét. 

Az ifjú aztán felnyitotta azt egy helyen s odanyujtá a 
könyvet így kinyitva a térdeplő asszonynak. 

A mint az beletekinte az imakönyvbe, egyszerre rá- 
hanyatlott arra az arczával, s elkezdett hangosan zokogni. 

A könyv e fejezetnél volt felnyitva : 

olmádkozás egy megholt gyermek mennyei üdvéért)). 

Megholt a gyermek ! 

Ez volt az utolsó fonál, a mi a világhoz kötötte, most 
ez is elszakadt. 

Pelargus azért jött, élte veszélyeztetésével, hogy ezt 
hírül adja. 

És a szíve közepén talált anyának még csak jajgatni 
sem szabad; még csak azt sem mondhatja: « szegény kis 
pulyácskám ! szegény kis árvácskám ; de nagyon siettél ! 
én nekem de nagy fájdalmat okoztál !» Nem szabad jaj- 
veszékelni, hogy el ne árulja az izenethozót. 

Ott lehet már a függő pecsétes pergamen ! Ragyoghat 
már az a gyermeknév az aranytól! Ha a szemei nem 
ragyognak többé ! 

— Fordulj Isten színéhez, leányom, rebegé Pelargus. 
Az ő irgalma minden földi fájdalmat meggyógyít. 

Julianna letörlé könyeit s aztán csendesen, magában 
végig olvasá a megholt gyermek mennyei üdvéért könyörgő 
imát. 

Akkor összecsukta a könyvet s visszaadta a káplánnak. 
Pelargus azt monda, hogy csak tartsa meg azt: keresse 
benne vigasztalását. 

A főúr azért volt ott, hogy a lelkész és az elitélt közötti 
szóváltást ellenőrizze és följegyezze. 

Nem sok följegyezni valója volt. 

^- Szabad-e izenetet küldenem az én lelkem jó uram- 
nak a káplán úr által ? 

— Teheti. 

— Kérem, tiszteletességedet, ha összejön vele, mondja 
meg az én egyetlen édes jó uraninak, hogy a szivemben 
nem lakozott soha senki rajta kívül; s a mit vétettem 
ellene, bizony megbüntetett érte engem az én lelkem. 

— Elfogom neki mondani. 

— Ha pedig az én édes uramatyámmal találkozik 
kegyelmed ... 

Itt a szavába vágott a főúr. 

— Azzal ugyan a káplán úr nem fog találkozni, mert az 
elszökék vala, a sáfrányillatot megérezve, Lengyelországba. 

Julianna megkönnyebbült szívvel sohajta fel. Tehát az 
atyja megszabadult. 

Az állelkész kézszorítása mondott neki valamit. 

— (Találkozni fogok vele. Tudom, hogy mit mondjak 
neki.) 

— Hát a kis fiának nem izén kegyelmed semmit ? kér- 
dezé a főúr. 

— Annak azt izenem . . . rebegé az asszony . . . hogy 
nem sokára együtt leszünk, megdicsőülve mind a ketten, 
8 aztán soha el nem veszítjük többé egymást. 

Ezután a káplán részesíté a nőt az utolsó úrvacsorájá- 
ban, a mit magával hozott. 

Akkor felállt a nő térdéről s odafordult a főúrhoz. 

— Kegyelmes uram. Én Isten kezébe tettem le sorso- 
mat. Lelkem kész megtérni mennybéli uramhoz. Semmi 
szavam nincs többé földön lakó urakhoz. 

A főúr elszörnyedve kiálta fel : 

— Te makacs, megátalkodott asszony ! Menj hát vesz- 
tedbe, a hová indultál ! 

Julianna a káplánhoz szólt még. 

— Holnap hajnalban kisérni fog még tiszteletességed 
utolsó utamon. 

Ezzel bezárult rá az ajtó. 

Magára maradt. 

Semmi tusakodás nem volt már a lelkében. Ha a kedves 
fiu elköltözött, mi van még ezen a világon szeretni való ? 

Áhította már a halált. 

Elővette az imakönyvet ; de nem tudott belőle mást 
imádkozni, csak azt az egyet. A többinek nincs semmi 
értelme rá nézve, csak ennek az egynek. 

ügy találta ott a hajnal, ébren imádkozva. 

Már éjfél után elfoglalta a katonaság a tért, négyszög 
sorfalat képezve, a külső tért ellepte a népség. 

A hóhér és legényei elfoglalták a vérpadot. 

Kitekintett az ablakon. Látta maga előtt a piaczot, a 
vérpadot. Nem rettente meg semmi többé. 

Hisz mi az az emelvény ? A Jákob lajtorjája, mely az 
égbe vezet. 

Mi az a fényes kivont pallos ? A mennyország kulcsa ! 

Mik azok a hóhérlegények a zöld ruhákban ? Az úr 
angyalai, a kik az utat egyengetik. 

Mi az a fekete kocsi odalent, azzal a darócz takaróval? 
Az Éliás tűzszekere. 

Elvesztette már a halál minden félelmetességét. Nem 
kivánatos a napfeljövetele többé. 

Ütheti az óra az utolsó negyedet ! 

Készen várták. 

Tompa dobpörgés mellett jött elő a hivatalos gyász- 
kiséret, közepette alabárdosoktól közrefogva az elitélt. 
Szép sűrű sárga haja magasra volt feltűzve a fején, kérte, 
hogy azt ne vágják el, ő maga feltűzi olyan szépen, hogy 
nem fog akadályul lenni. 

Olyan fenkölt tekintette] járult előre, mint egy rózsa- 
királyné, a kit megkoszorúzni visznek, félkarjával Pe- 
largus vállára támaszkodva, s az imakönyvet kebléhez 
szorítva. 

A vérpad lépcsői elé érve, még egyszer megállították, 
hogy a törvényszék jegyzője az ítéletet felolvassa előtte, 
az egész nép hallatára. 

Az ítélet felolvasása után megfogta a kezét a törvény- 
szék itélömestere (Győrmegye alispánja) s utolsó kísérletet 
íntéze hozzá : 

— Szerencsétlen asszony ! Térj lelkedbe és valld meg a 
tiszta igazságot. Kegyelem vár érte ! 

Julianna elrántá a kezét. 

— Ne vesztegessük az időt. Sietek. A fiacskám vár ! 

S azzal minden másra támaszkodás nélkül, gyorsan 
felhágott a vérpad lépcsőin s nyájasan üdvözölve a bakót, 
leült a számára odatett alacsony tölgy faszékbe, az ima- 
könyvét pedig odaadta a kísérő káplánnak. 

A hóhér egy ollóval levagdalá hófehér nyakáról azokat 
a göndör aranyfürtöcskéket, a mik művészetének akadályul 

szolgálnának. Pelargus azokat mind összeszedegette s el- 
rakta az imakönyvbe. 

Valamennyi dob elkezdett pörögni a téren, c fiacskám ! 
jövök márl» suttogá az asszony; valami villámlott a 
fényes napsugárban, s már akkor ott volt, a hová vágyott. 



És egy egész rémséges összeesküvésnek a titkát mind 
magával vitte. 

Száz főúr, tízezer nemes, és egy egész ország szabadult 
meg az üldöztetéstől. 

Nem volt igaz a kis fiúról szóló halálhír. 

Ezt csak Pelargus találta ki, azért, hogy az utolsó órák 
nehéz próbájában megőrizze az imádott asszonyát az el- 
bukástól. Tudta, hogy ha a fia halálhirét hozzák neki, 
akkor erős marad, elszánt a halálra. 

Megigérte pedig, esküvel fogadta, hogy tisztára mossa 
ennek az asszonynak a nevét, ha kell, annak kihulló 
vérével. 

A kis Korponay Gábor nagy ember lett, testben, lé- 
lekben és rangbéli állásban ; hires nevezetes családnak 
a feje. 

Hanem Andrássy Istvánnak a fiát, azt a legkedvesebbet 
csakugyan elvitte rövid időn az a titokteljes kór, a minek 
a számára nem termett orvosság e földön. 

E második csapás után, a nagy, históriai nevezetességű 
ember egészen elveszett a világra nézve. 

Azt a csodálatos halottat az üvegfödelű koporsóban 
átszállították a várallyai templom sírboltjába. Száz éven 
keresztül volt az a köznépnek bucsújárási tárgya; emlékét 
a népajk tartotta fenn. 

Csak ennek a századnak az első tizedeiben hatott fel a 
népmonda a várlakba is. Ekkor keresték föl a bámulat- 
keltő halottat a családtagok a falusi templom kriptájában, 
a honnan aztán nagy ünnepélyességgel szállíták fel ismét 
Erasznahorka várába ; hat férfitagja az Andrássy és rokon 
családoknak emelte a vállán a koporsót egész fel a hajdani 
nyugvóhelyéig; a csendes kis szobáig, a hol Serédy Zsófia 

egykor a kis fiával levelet íratott a veszélytől fenyegetett 
apjának. 

Most ott aluszsza tovább az örök álmot, mint egy lát- 
ható symboluma a feltámadásnak. 

Az a másik asszony pedig ott ól most is a lőcsei bást^^a 
rejtett ajtaján. 

Elmondtam, a mit a krónikák a két nőről, és az ő vi- 
lágukról feljegyeztek; hozzá illesztettem, a mit saját lel- 
kem látott ; nagy szeretettel foglalkoztam velük, s szinte 
fáj magamnak, mikor azt kell mondanom, hogy a törté- 
netnek vége. 

